Răspuns comun dat de dl Oettinger în numele Comisiei
Întrebări scrise : E-9616/10 , P-9920/10 , E-9745/10
(17 decembrie 2010)
Directiva privind energia regenerabilă Directiva 2009/28/CE a Parlamentului European și a Consiliului din 23 aprilie 2009 privind promovarea utilizării energiei din surse regenerabile, de modificare și ulterior de abrogare a Directivelor 2001/77/CE și 2003/30/CE, JO L 140, 5.6.2009. conține obiectivul unui procent de 10% de energie regenerabilă din totalul de energie din domeniul transporturilor până în 2020.
În planurile lor naționale de acțiune în domeniul energiei regenerabile Disponibile la adresa: http://ec.europa.eu/energy/renewables/transparency_platform/action_plan_en.htm. , statele membre au precizat modul în care intenționează să atingă acest obiectiv.
Impactul schimbării indirecte a utilizării terenurilor este dificil de estimat și, în prezent, există diverse opinii în ce privește metodologiile care trebuie aplicate și ipotezele care trebuie înaintate pentru estimarea acestora.
După cum se precizează în legislația relevantă, „până la 31 decembrie 2010, Comisia prezintă Parlamentului European și Consiliului un raport privind impactul schimbării indirecte a utilizării terenurilor asupra emisiilor de gaze cu efect de seră și în care să propună soluții în scopul reducerii acestui impact.
Raportul este însoțit, după caz, în special de o propunere, bazată pe cele mai bune dovezi științifice disponibile, conținând o metodologie concretă care să țină cont de emisiile provenite din variația cantității de carbon provocată de schimbarea indirectă a utilizării terenurilor și care să asigure respectarea prezentei directive, în special a articolului 17 alineatul (2)”.
Comisia examinează în prezent această chestiune și tocmai s-a încheiat o consultare publică realizată de serviciile Comisiei cu privire la lucrările de analiză în domeniu.
Mai multe detalii, inclusiv răspunsurile primite, sunt disponibile la următoarea adresă web: http://ec.europa.eu/energy/renewables/consultations/2010_10_31_iluc_and_biofuels_en.htm.
În raportul sus-menționat, Comisia își va defini intențiile cu privire la viitoarele opțiuni de politică necesare pentru a soluționa eventualele probleme în acest sens.
Un grup de experți al părților interesate în domeniul viitorilor carburanți pentru transport, instituit de Comisie în primăvara anului 2010, a evaluat mai pe larg carburanții alternativi pentru transport.
Conform concluziilor acestor experți, carburanții produși în mod sustenabil, împreună cu electricitatea, sunt principalii candidați pentru a substitui petrolul ca sursă de energie pentru propulsie în transporturi.
În prezent se redactează raportul grupului respectiv.
