Bill Gates: „Rolul Europei va șlefui acțiunea globală“
Informare
2012-01-25 - 15:24
Bill Gates la Parlamentul European Bill Gates a salutat marți, la Parlamentul European, angajamentul UE în ajutorul pentru dezvoltare și a încurajat statele membre să facă în continuare acest lucru, în ciuda situației economice dificile. „Rolul Europei va șlefui acțiunea globală și ceea ce li se întâmplă oamenilor care au nevoie de ajutor“, a spus dumnealui deputaţilor europeni de la comisia pentru dezvoltare.
Domnul Gates a arătat că Uniunea Europeană reprezintă cel mai mare donator pentru dezvoltare din lume. „Generozitatea Europei a salvat milioane de vieți“, a spus dumnealui, adăugând că „este important să vă păstrați rolul de lider, să cooperăm și să avem grijă de ceilalți“.
Bill Gates s-a arătat optimist în rezolvarea problemelor sărăciei, arătând că în ultimii 50 de ani s-au făcut progrese remarcabile în acest sens.
Dumnealui a dat exemple concrete despre rezultatele obținute în țările sărace în sănătate și agricultură și în reducerea corupției.
Dumnealui a salutat „efortul Parlamentului European de a păstra fondurile de ajutor pentru dezvoltare și de a crește fondurile pentru cercetare“ în cadrul financiar multianual 2014-2020.
„Trebuie să fiți mândri de ce ați făcut“, le-a spus domnul Gates deputaţilor europeni, subliniind necesitatea difuzării „poveștilor de succes“ și a continuării angajamentelor în numele umanității.
În cadrul reuniunii cu Bill Gates, preşedintele Parlamentului European, Martin Schulz, a arătat că Uniunea Europeană are datoria de a arăta solidaritate și de a contribui la ajutorul internațional, deoarece „stabilitatea pe termen lung a UE depinde de stabilitatea celorlalte regiuni ale lumii“.
Mulțumind domnului Gates pentru activitatea fundației sale Bill and Melinda Gates , domnul Schulz a spus că, „indiferent de culoarea politică, Parlamentul European va sta alături de dumneavoastră“.
20120120STO35896 EuroparlTV: Interviu cu Bill Gates Comunicat de presă (în engleză)
RO
1
PHOTO
20120124PHT36094.jpg
RO
2
LINK
http://europarltv.europa.eu/ro/player.aspx?pid=9dd6d25a-3f77-4650-93c8-9fe201170589
-//EP//TEXT IM-PRESS 20120123IPR35958 0 NOT XML V0//RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
