Întrebarea pentru timpul afectat întrebărilor H-0444/2010
adresată Consiliului
Perioada de sesiune: septembrie II 2010
Articolul 116 din Regulamentul de procedură
Richard Howitt
(S&D) Subiect: Progresele înregistrate în ceea ce priveşte Directiva orizontală a UE de combatere a discriminării
2010 este Anul european de luptă împotriva sărăciei şi a excluziunii sociale.
În cadrul programului său, preşedinţia belgiană şi-a exprimat dorinţa de a realiza progrese în lupta împotriva discriminării şi pentru egalitate.
Luând în considerare acest angajament, poate Consiliul să sublinieze ce progrese se înregistrează în privinţa ajungerii la un acord în sânul Consiliului referitor la Directiva orizontală de combatere a discriminării, care a trecut deja de prima lectură în cadrul Parlamentului European?
Poate să confirme preşedintele în exerciţiu faptul că definiţia bunurilor şi serviciilor care urmează să fie folosită în directivă va fi conformă cu obligaţia UE de a pune în aplicare Convenţia ONU privind drepturile persoanelor cu handicap, precum şi să întrebe Consiliul care este strategia pentru a înlătura rapid întrebările şi preocupările existente ale statelor membre cu privire la costurile economice ale egalităţii?
