Răspuns comun dat de dl Tajani în numele Comisiei
Întrebări scrise : E-8198/10 , E-8308/10 , E-8209/10 , E-8204/10 , E-8312/10 , E-8525/10 , E-8712/10 , E-8303/10
(24 noiembrie 2010)
Introducerea pe piaţă, inclusiv importul, de produse care conţin azbest este interzisă în UE.
Cu toate acestea, statele membre pot acorda derogări în cazul diafragmelor care conţin crisotil pentru instalaţiile de electroliză existente.
Prin urmare, singurele importuri posibile în UE sunt cele de diafragme care conţin crisotil.
Comisia îl invită pe distinsul membru să consulte răspunsul la întrebarea scrisă E-4724/10 http://www.europarl.europa.eu/QP-WEB/home.jsp , formulată de domnul Daniel Caspary cu privire la rubrica 6 din anexa XVII din REACH [Regulamentul (CE) nr.
1272/2008 JO L 353, 31.12.2008 ], care prevede că statele membre care aplică derogarea prezintă Comisiei, până la data de 1 iunie 2011, un raport privind, printre altele, sursa şi cantităţile de diafragme care conţin crisotil.
Comisia cunoaşte cazuri de importuri de produse ilegale care conţin azbest, precum termosuri şi radiatoare, din China sau din alte ţări.
Atunci când aceste produse sunt descoperite de către autoritatea de supraveghere a unui stat membru, responsabilă cu aplicarea interdicţiei referitoare la azbest, aceasta ia măsurile adecvate şi notifică Comisia prin sistemul de alertă rapidă RAPEX (http://ec.europa.eu/rapex), gestionat de Comisie.
RAPEX informează apoi autorităţile tuturor statelor membre, aşa încât acestea să poată lua măsuri în ţările lor.
În acest mod, Comisia oferă sprijin statelor membre în vederea aplicării interdicţiei referitoare la azbest.
