ÎNTREBARE CU SOLICITARE DE RĂSPUNS SCRIS E-1415/08
adresată de Cristian Silviu Bușoi (ALDE)
Comisiei
(12 martie 2008)
Subiect: SC Automobile SA Craiova
La începutul lunii octombrie 2007, Comisia Europeană anunţa deschiderea unei investigaţii privind un posibil ajutor de stat la privatizarea SC Automobile SA Craiova.
În data de 27 februarie 2008, Comisia Europeană a anunţat decizia ca statul român să recupereze de la investitorul câștigător al licitaţiei suma de 27 milioane de euro.
Cum a calculat Comisia Europeană suma de 27 de milioane de euro pe care o apreciază drept ajutor de stat?
A evaluat Comisia impactul asupra economiei românești, mai ales în ceea ce privește locurile de muncă, dacă în urma deciziei Comisiei Europene ar putea interveni posibilitatea ca investitorul să nu se mai arate interesat de Automobile Craiova?
