ÎNTREBARE CU SOLICITARE DE RĂSPUNS SCRIS E-3201/10
adresată de Ioan Mircea Paşcu (S&D)
Comisiei
(7 mai 2010)
Subiect: Intreprinderile TIC româneşti selectate de Comisie în calitate de parteneri principali pentru contractele-cadru europene în perioada ianuarie 2007 - aprilie 2010
Sunt pe deplin conştient de faptul că numărul din ce în ce mai mare de iniţiative comunitare generează necesitatea crescândă ca sistemele informatice să sprijine punerea în aplicare şi dezvoltarea ulterioară a politicilor comunitare.
În acelaşi timp, am observat că Comisia utilizează o procedură rapidă şi destul de simplă, aşa-numitul contract-cadru european, pentru a oferi un instrument prin care direcţiile generale ale Comisiei, îndeosebi unităţile de tehnologia informaţiei, să poată asigura întreţinerea portofoliului sistemelor informatice existente şi dezvoltarea altora noi.
Având în vedere apartenenţa României la UE şi, evident, deschiderea unor astfel de oportunităţi pentru întreprinderile TIC româneşti, poate Comisia să indice procentul de întreprinderi româneşti selectate definitiv în calitate de parteneri principali – nu în calitate de membri ai unui consorţiu sau de subcontractanţi – pentru un contract-cadru cu Comisia în perioada ianuarie 2007 - aprilie 2010?
