ÎNTREBARE ORALĂ URMATĂ DE O DEZBATERE O-0040/08
în conformitate cu articolul 108 din Regulamentul de procedură
de
Luisa Morgantini
,
Hélène Flautre
,
Richard Howitt
,
Thijs Berman
,
Kyriacos Triantaphyllides
,
Proinsias De Rossa
,
Pasqualina Napoletano
,
Margrete Auken
,
Jean Lambert
,
Marios Matsakis
,
David Hammerstein
,
Jill Evans
,
Jamila Madeira
,
Eugenijus Maldeikis
,
Philippe Morillon
,
Chris Davies
,
Vincenzo Aita
,
Françoise Castex
,
Caroline Lucas
,
Antonio Masip Hidalgo
,
Alyn Smith
,
Ana Maria Gomes
,
Karin Scheele
,
Alain Hutchinson
,
Marco Cappato
,
John Bowis
,
Giovanni Berlinguer
,
Giusto Catania
,
Roberto Musacchio
,
Vittorio Agnoletto
,
Frieda Brepoels
,
Mauro Zani
,
Umberto Guidoni
,
Luigi Cocilovo
,
Linda McAvan
,
Alessandro Battilocchio
, Baroness
Nicholson of Winterbourne
,
Francis Wurtz
,
Tokia Saïfi
,
Edward McMillan-Scott
,
Emilio Menéndez del Valle
,
Ioannis Kasoulides
,
Véronique De Keyser
,
Kader Arif
,
Béatrice Patrie
şi
Rodi Kratsa-Tsagaropoulou
Consiliul
Subiect: Deţinuţii palestinieni din închisorile israeliene
În cel mai recent raport privind situaţia drepturilor omului în teritoriile palestiniene, John Dugard, Raportor special al ONU, afirmă că „din 1967, peste 700.000 de palestinieni au fost supuşi detenţiei.
În prezent există circa 11.000 de deţinuţi în închisorile israeliene, dintre care 376 copii, 118 femei, 44 de membri ai Consiliului legislativ palestinian şi circa 800 deţinuţi administrativi” .
La sfârşitul lui ianuarie 2008, 813 palestinieni se aflau în detenţie administrativă israeliană.
Detenţia acestora se poate prelungi pentru perioade reînnoibile de până la şase luni, ca urmare a unei simple decizii administrative .
Detenţia administrativă este permisă de dreptul internaţional, însă în condiţii foarte stricte, pentru a contracara pericolul pe care o anumită persoană îl poate reprezenta la adresa unui stat.
Israelul, însă, nu a stabilit niciodată criteriile pentru ceea ce reprezintă „siguranţa statului”.
Ca atare, utilizarea detenţiei administrative de către Israel constituie o încălcare a acestor cerinţe.
Cei mai mulţi deţinuţi palestinieni se găsesc în închisori din Israel.
Acest lucru, pe lângă faptul că face aproape imposibile vizitele frecvente ale membrilor familiei, încalcă articolul 76 al celei de a patra Convenţii de la Geneva, care prevede ca persoanele dintr-un anumit teritoriu ocupat să fie deţinute în respectivul teritoriu, iar în cazul unei condamnări să îşi ispăşească pedeapsa tot acolo.
„Deţinuţi sunt supuşi unui tratament umilitor şi degradant.”
Interogatoriile sunt efectuate de o manieră inumană, uneori mergând până la tortură.
Mâncarea este insuficientă şi există o problemă serioasă cu suprapopularea .
În 2007, două rapoarte publicate de ONG-uri israeliene au demonstrat că persoanele aflate în arest sunt supuse unor tratamente fizice violente, le este refuzată satisfacerea nevoilor fundamentale, ca de exemplu nu le este permis să doarmă în răstimp de peste 24 de ore.
Tratamentul aplicat copiilor este, de asemenea, alarmant.
Arestarea, interogarea şi deţinerea copiilor palestinieni au devenit simptomatice în ultimii ani.
La sfârşitul lui iulie 2007, circa 385 de copii palestinieni se aflau în detenţie israeliană.
Aceşti copii sunt, în general, puşi sub urmărire conform aceluiaşi regim militar ca şi adulţii palestinieni .
Acest lucru încalcă, în mod evident, Convenţia Naţiunilor Unite privind drepturile copilului (UNCRC), care a intrat în vigoare în Israel în 1991.
Cu toate acestea, Israelul nu admite că aceasta este aplicabilă în teritoriile palestiniene.
Este Consiliul la curent cu încălcările de mai sus ale dreptului internaţional?
De asemenea având în vedere articolul 2 al Acordului de asociere UE-Israel, ce tip de măsuri are în vedere Consiliul pentru a asigura respectarea dreptului internaţional, precum şi a convenţiilor internaţionale, de către statul israelian?
Raportul Raportorului special al ONU privind situaţia drepturilor omului în teritoriile palestiniene ocupate din 1967, A/HRC/7/17, 21 ianuarie 2008.
B’Tselem – The Israeli Information Center for Human Rights in the Occupied Territories (Centrul israelian de informare privind drepturile omului în teritoriile ocupate) - "Palestinian Security Detainees in Israel - The Use of Administrative Detention" Raportul Raportorului special al ONU privind situaţia drepturilor omului în teritoriile palestiniene ocupate din 1967, A/HRC/7/17, 21 ianuarie 2008.
Hamoked (Centrul pentru apărarea drepturilor individuale) şi B'Tselem, şi Comitetul public împotriva torturii din Israel (PCATI).
A se vedea Defence for Children International, secţiunea palestiniană - Copii palestinieni prizonieri politici: Raportul semestrial 2007 (Palestinian Child Political Prisoners: Semi Annual Report 2007)
