ÎNTREBARE ORALĂ H-0245/10
pentru timpul afectat întrebărilor din perioada de sesiune iunie 2010
în conformitate cu articolul 116 din Regulamentul de procedură
de
Georgios Papastamkos
Comisiei
Subiect: Acordarea de sprijin comerțului electronic
Comerțul electronic se desfășoară prin tranzacții de la întreprindere la întreprindere, de la întreprindere la consumator și de la consumator la consumator.
Tranzacțiile comerciale efectuate pe platforme online au schimbat în mod semnificativ modul în care indivizii tranzacționează produse și servicii, creând noi oportunități pentru IMM-uri de a atrage noi clienți la nivel transfrontalier.
Cu toate acestea, comerțul electronic continuă să se confrunte atât cu probleme concrete, cât și cu neîncrederea consumatorilor.
Având în vedere faptul că tehnologia și economia necesită constant noi formule juridice și că natura fragmentară a legislației existente generează confuzie și nesiguranță, intenționează Comisia să adopte noi inițiative legislative pentru a sprijini economia internetului?
