A6-0113/2009
27.2.2009
RAPORT
privind proiectul de buget rectificativ nr.
1/2009 al Uniunii Europene pentru exerciţiul financiar 2009
(6952/2009 – C6‑0075/2009 – 2009/2008(BUD))
Secţiunea III – Comisia
Comisia pentru bugete
Raportoare:
Jutta Haug
PE 420.099v02-00
CUPRINS
PROPUNERE DE REZOLUŢIE A PARLAMENTULUI EUROPEAN......................................3
EXPUNERE DE MOTIVE ..........................................................................................................5
REZULTATUL VOTULUI FINAL ÎN COMISIE .......................................................................7
PROPUNERE DE REZOLUŢIE A PARLAMENTULUI EUROPEAN
privind proiectul de buget rectificativ nr.
1/2009 al Uniunii Europene pentru exerciţiul financiar 2009, secţiunea III - Comisia
(6952/2009 – C6‑0075/2009 – 2009/2008(BUD) )
Parlamentul European,
– având în vedere articolul 272 din Tratatul CE şi articolul 177 din Tratatul Euratom,
– având în vedere Regulamentul (CE, Euratom) nr.
1605/2002 al Consiliului din 25 iunie 2002 privind Regulamentul financiar aplicabil bugetului general al Comunităţilor Europene
JO L 248, 16.9.2002, p.
1. , în special articolele 37 şi 38,
– având în vedere bugetul general al Uniunii Europene pentru exerciţiul financiar 2009, adoptat definitiv la 18 decembrie 2008
Texte adoptate, P6_TA(2008)0622 . ,
– având în vedere Acordul interinstituţional din 17 mai 2006 dintre Parlamentul European, Consiliu şi Comisie privind disciplina bugetară şi buna gestiune financiară
JO C 139, 14.6.2006, p.
1. ,
– având în vedere proiectul preliminar de buget rectificativ nr.
1/2009 al Uniunii Europene pentru exerciţiul financiar 2009, prezentat de Comisie la 23 ianuarie 2009 ( COM(2009)0022 ),
– având în vedere proiectul de buget rectificativ nr.
1/2009 stabilit de Consiliu la xxx 2009 (6952/2009 – C6-0075/2009 ),
– având în vedere articolul 69 şi anexa IV la Regulamentul său de procedură,
– având în vedere raportul Comisiei pentru bugete ( A6‑0113/2009 ),
A. întrucât proiectul de buget rectificativ nr.
1 la bugetul general 2009 vizează următoarele aspecte:
– mobilizarea unei sume de 11,8 milioane EUR în credite de angajament şi de plată din Fondul de solidaritate al UE, în urma efectelor inundaţiilor care au afectat România în iulie 2008;
– o reducere corespunzătoare a creditelor de plată în valoare de 11,8 milioane EUR de la linia 13 03 16 - Fondul european de dezvoltare regională (FEDR) - Convergenţă;
B. întrucât scopul proiectului de buget rectificativ nr.
1/2009 este de a înscrie oficial aceste ajustări în bugetul 2009,
1. ia act de proiectul preliminar de buget rectificativ nr.
1/2009, care este al treilea buget rectificativ dedicat doar Fondului de solidaritate al UE, solicitat de Parlamentul European şi Consiliu într-o declaraţie comună adoptată cu ocazia reuniunii de concertare din 17 iulie 2008;
2. aprobă proiectul de buget rectificativ nr.
1/2009 fără modificări;
3. încredinţează Preşedintelui sarcina de a transmite prezenta rezoluţie Consiliului şi Comisiei.
EXPUNERE DE MOTIVE
În conformitate cu articolul 37 alineatul (1) din Regulamentul financiar, Comisia Europeană poate prezenta proiecte preliminare de buget rectificativ „în cazul unor circumstanţe inevitabile, excepţionale sau neprevăzute”.
În ceea ce priveşte diversele puncte ale proiectului de buget rectificativ nr.
1/2009, raportoarea are următoarele comentarii:
1.
Mobilizarea Fondului de solidaritate al UE
Comisia Europeană a propus la 23 ianuarie 2009 o decizie a Parlamentului European şi a Consiliului privind mobilizarea Fondului de solidaritate, în temeiul dispoziţiilor de la punctul 26 din Acordul interinstituţional din 17 mai 2006 şi în temeiul Regulamentului nr.
2012/2002 al Consiliului din 11 noiembrie 2002 de instituire a Fondului de Solidaritate al Uniunii Europene.
Este important să se ţină seama de faptul că obiectivul fondului este de a oferi asistenţă financiară care să contribuie la restabilirea rapidă a condiţiilor normale de viaţă dintr-o regiune sau ţară, în caz de catastrofe naturale.
Nu este prevăzut pentru compensarea daunelor private.
Trebuie remarcat faptul că, în cursul exerciţiului bugetar 2008, fondul a fost mobilizat de patru ori, în favoarea Regatului Unit (162 387 985 EUR), a Greciei (89 769 009 EUR), a Sloveniei (8 254 203 EUR) şi, respectiv, a Ciprului (7 605 445 EUR).
La 17 iulie 2008, în cadrul concertării, Parlamentul European şi Consiliul au afirmat într-o declaraţie comună că „salută angajamentul Comisiei potrivit căruia, de acum înainte, fiecare proiect preliminar de buget rectificativ necesar în vederea mobilizării Fondului de solidaritate va fi dedicat exclusiv acestui obiectiv.”
Prezenta propunere este cel de-al treilea buget rectificativ - de la declaraţie - consacrat exclusiv mobilizării FSUE.
Raportoarea salută propunerea Comisiei, deoarece aceasta respectă angajamentul asumat la 17 iunie 2008.
2.
Finanţare
La articolul 26 alineatul (1) din Acordul interinstituţional din mai 2006, cuantumul total anual al Fondului de solidaritate este fixat la 1 miliard EUR.
Comisia Europeană propune mobilizarea unui cuantum de 11 785 377 EUR din cadrul fondului pentru România, deoarece această ţară a fost afectată puternic de inundaţii în iulie 2008.
Cuantumul compensării pentru România va lăsa cel puţin 25% din cuantumul anual aflat la dispoziţia FSUE disponibil pentru alocări în timpul ultimului trimestru al anului, aşa cum se prevede la articolul 4 alineatul (2) din Regulamentul de instituire a FSUE.
Comisia propune alocarea unei sume de 11,8 milioane EUR de la linia bugetară 13 03 16 (Fondul european de dezvoltare regională - FEDR - Convergenţă) la linia bugetară 13 06 01 (FSUE).
Creditele pentru mobilizarea FSUE sunt transferate în cadrul titlului 13 din buget- Politică regională, dar vor fi transferate de la rubrica 1b (Creştere - Coeziune pentru creştere şi ocuparea forţei de muncă) la rubrica 3b (Cetăţenie) din CFM.
Comisia declară în propunerea sa că „execuţia liniei 13 03 16 va fi monitorizată cu atenţie pe parcursul exerciţiului bugetar”.
Raportoarea ia act de observaţiile din scrisoarea preşedintelui Comisiei pentru dezvoltare regională adresată preşedintelui Comisiei pentru bugete la 12 februarie 2009, în care comisia menţionată este de acord cu propunerea de mobilizare a fondului prezentată de Comisie.
Raportoarea propune acceptarea proiectului de buget rectificativ nr.
1/2009 propus de Consiliu, nemodificat.
RE Z ULT ATUL VOTULUI FINAL Î N COM ISI E
Data adoptării
24.2.2009
Rezultatul votului final
+:
–:
0:
17
1
Membri titulari prezenţi la votul final
Reimer Böge, Salvador Garriga Polledo, Janusz Lewandowski, Mario Mauro, Alexandru Nazare, Theodor Dumitru Stolojan, László Surján, Vasilica Viorica Dăncilă, Vicente Miguel Garcés Ramón, Jutta Haug, Ralf Walter, Daniel Dăianu, Anne E. Jensen, Wiesław Stefan Kuc
Membri supleanţi prezenţi la votul final
Paul Rübig, Peter Šťastný, Hans-Peter Martin, Juan Fraile Cantón,
