ÎNTREBARE CU SOLICITARE DE RĂSPUNS SCRIS E-2911/08
adresată de Rovana Plumb (PSE)
Comisiei
(23 mai 2008)
Subiect: Fondul mondial pentru eficienţă energetică și energie regenerabilă (GEEREF)
Liniile de acţiune privind adaptarea la efectele schimbărilor climatice stabilite în Cartea verde a adaptării se concretizează prin deciziile Consiliului European din martie 2007 privind obiectivele și prin cele ale Consiliului European din martie 2008 privind propunerile legislative.
Uniunea Europeană trebuie să fie ambiţioasă, să continue să fie lider în materie de schimbări climatice (CC), să fie un exemplu global.
Pregătirea tranziţiei către o economie cu emisii de dioxid de carbon scăzute se realizează printr-un mix de politici sectoriale: reforme structurale, compensate, de măsuri sociale.
Dezvoltarea acestui tip de economie prin proiecte finanţate din Fondul mondial pentru eficienţă energetică și energie regenerabilă (GEEREF) înseamnă și crearea de noi locuri de muncă, condiţii echitabile de dezvoltare socială și înlăturarea decalajelor.
De aceea, trebuie să se acorde un sprijin deosebit IMM-urilor pentru a avea acces la finanţarea proiectelor lor din GEEREF.
Accentul trebuie pus pe dezvoltarea de tehnologii curate utilizate în sectorul de energii regenerabile.
În acest sens, în sesiunea plenară a Parlamentului European din 10-13 martie 2008 s-a aprobat raportul privind Fondul mondial pentru eficienţă energetică și energie regenerabilă.
Pentru România, ar fi o opţiune ca potenţiali manageri de fonduri să exploreze posibilitatea de accesare a surselor de finanţare GEEREF pentru dezvoltarea de proiecte în zona IMM-urilor.
Dar, din păcate, pentru ţările din Europa de Est criteriile de eligibilitate a proiectelor nu sunt clar stabilite în acest moment.
În vederea monitorizării îndeplinirii măsurilor sociale este nevoie ca proiectele finanţate prin GEEREF să cuprindă un capitol special de raportare a numărului locurilor de muncă create prin implementarea acestor proiecte.
Întrebarea mea adresată Comisiei este următoarea: 1.
S-au stabilit criterii de eligibilitate pentru proiectele promovate din Europa de Est (deci și din România)? 2.
Care este strategia sa pentru a determina și sprijini statele beneficiare ale GEEREF să raporteze numărul locurilor de muncă create prin implementarea proiectelor finanţate din acest fond? 3.
Ce procent din acest număr de locuri de muncă este reprezentat de locurile de muncă ocupate de femei?
