Întrebarea cu solicitare de răspuns scris E-005956/2011
adresată Comisiei
Articolul 117 din Regulamentul de procedură
Petru Constantin Luhan (PPE)
(20 iunie 2011)
Subiect: Politica de coeziune și dezvoltarea durabilă
În COM(2011)0017 „Contribuția politicii regionale la creșterea durabilă în Europa 2020”, anexa 2 – Acțiuni pentru a atinge obiectivele de creștere durabilă ale strategiei Europa 2020 prin intermediul politicii regionale și al finanțării acesteia, este precizat că Comisia se angajează să examineze rapid și să sprijine orice cerere de reprogramare a finanțării către prioritățile Strategiei Europa 2020 și va colabora în sensul sprijinirii statelor membre pentru mobilizarea asistenței tehnice disponibile din propriile programe pentru stimularea creșterii durabile regionale și pentru facilitarea, la toate nivelurile administrative, a pregătirii liniei de elaborare și aplicare a proiectelor.
Ce are în vedere, concret, Comisia pentru stimularea creșterii durabile regionale?
Este vorba despre noi metodologii sau recomandări pe care Comisia le va face pentru statele membre și autoritățile regionale sau locale?
