Deschiderea sesiunii plenare - 19 mai Strasbourg
Instituţii
2008-05-19 - 18:50
Schimbări pe agenda de lucru
Parlamentul European a ţinut un moment de reculegere în memoria membrului "Guardia Civil" din Spania, care a fost asasinat de ETA, la 14 mai 2008, în Legutiano (Alava) .
Preşedintele Parlamentului European a declarat că PE "condamnă în mod ferm acest gest atroce."
În numele Parlamentului European a exprimat condoleanţe familiei victimei şi solidaritatea cu poporul, forţele de ordine şi guvernul spaniol.
În deschiderea sesiunii plenare, grupul socialist a solicitat introducerea în ordinea de zi din 20 mai a.c. a unei Declaraţii a Comisiei Europene cu privire la situaţia romilor din Italia.
Martin Schulz (PSE, Germania) a menţionat că, dezbaterea nu trebuie să se rezume doar la situaţia din Italia, ci la situaţia romilor din toată Europa.
În acest sens se solicită Comisiei Europene să prezinte acţiunile care au fost iniţiate pentru ameliorarea situaţiei acestui grup de populaţie şi ce proiecte vor fi propuse pentru viitor.
Această solicitare a fost sprijinită de grupul verzilor şi cel liberal, iar grupul PPE-DE nu a sprijinit această iniţiativă, sugerând ca această dezbatere să aibă mai întâi loc la nivelul Comisiei pentru Libertăţi Civile, Justiţie şi Afaceri Interne.
Rezultatele votului electronic sunt: 106 voturi DA, 100 NU şi două abţineri.
Dezbaterea va avea loc marţi, 20 mai, în cea de-a doua parte a zilei, după dezbaterea pachetului legislativ referitor la transportul rutier.
Puncte esenţiale ale sesiunii plenare 19 mai-22 mai, Strasbourg
Schimbările climatice
Protecţia consumatorilor
Raportul de progrese referitor la Turcia
Protecţia mediului cu ajutorul dreptului penal
20 mai - Prima Zi Maritimă Europeană
Revizuirea orientărilor pentru politicele de ocupare a forţei de muncă
Rezoluţii cu privire la catastrofa naturală din China, situaţia tragică din Burma/Myanmar, creşterile de preţuri la produse alimentare, negocierile UE-SUA privind eliminarea vizelor şi situaţia din Liban.
Datele sesiunilor plenare ale Parlamentului European în 2009.
Luni, 19 mai
Parlamentul va dezbate bugetul Parlamentului European pentru 2009.
Sancţiuni penale menite să protejeze mediul înconjurător
Parlamentul va adopta raportul redactat de Hartmut Nassauer (PPE-DE, Germania), care se referă la propunerea de directivă a Parlamentului European şi a Consiliului privind protecţia mediului prin dreptul penal.
Odată cu implementarea acestei directive, vor putea fi impuse sancţiuni penale UE pentru încălcări serioase ale normelor de mediu în toate statele membre.
Asigurarea accesului la materii prime şi produse de bază
Economia Uniunii Europene depinde în mare măsură de importurile de materii prime din țările terțe, iar accesul la materii prime exercită o influenţă determinantă asupra competitivităţii Uniunii Europene.
Totodată în majoritatea ţărilor în curs de dezvoltare, exportul de produse de bază reprezintă cel puţin 50% din valoarea totală a veniturilor din export.
Comisia pentru Comerţ Internaţional solicită asigurarea unei exploatări durabile a materiilor prime.
Mai multă putere consumatorilor şi protecţia eficientă a acestora
Comisia pentru Piaţa Internă şi Protecţia Consumatorilor solicită în raportul său referitor la "Strategia de protecţie a consumatorilor (2007-2013)" acordarea unei mai mari atenţii problemelor cu care se confruntă consumatorii.
În plus, tranzacţiile transfrontaliere trebuie promovate şi se încurajează introducerea de contracte tip pentru cele încheiate online.
Selecţia şi autorizarea sistemelor care oferă servicii de satelit
Parlamentul va adopta în primă lectură un compromis negociat cu Consiliul cu privire la selecţia şi autorizarea sistemelor care oferă servicii de satelit.
Obiectivul este îmbunătăţirea în toate statele membre, mai ales în regiunile rurale, a accesului, vitezei şi calităţii serviciilor electronice de comunicaţii.
Marţi, 20 mai
Ziua Maritimă Europeană
20 mai 2008 marchează prima Zi Maritimă Europeană care va fi celebrată anual în UE.
Preşedintele Parlamentului European Hans-Gert Pöttering, premierul sloven Janez Janša şi preşedintele Comisiei Europene, José Manuel Barroso, vor lansa oficial acest eveniment prin semnarea unei Declaraţii tripartite care stabileşte Ziua Maritimă Europeană.
În aceeaşi zi are loc în cadrul sesiunii plenare, adoptarea raportului redactat de deputatul european Willi Piecyk (PSE, DE) referitor la politica maritimă integrată.
Pachet legislativ cu privire la transportul rutier
Parlamentul va vota cu privire la trei regulamente referitoare la "Stabilirea normelor comune privind condiţiile care trebuie îndeplinite pentru a exercita ocupaţia de operator de transport rutier", "instituirea unor norme comune privind accesul pe piaţa serviciilor de transport cu autocarul și autobuzul" şi la " stabilire a unor norme comune privind accesul pe piaţa transportului rutier internaţional de mărfuri".
Evaluarea "stării de sănătate" a politicii agricole comune
Comisia Europeană va prezenta în cadrul sesiunii plenare a Parlamentului European Comunicarea cu privire la „Evaluarea stării de sănătate a politicii agricole comune”.
Parlamentul European a adoptat, la 12 martie 2008, un raport în care sunt formulate punctele de vedere ale PE cu privire la reforma politicii agricole comune.
Revizuirea orientărilor pentru politicele de ocupare a forţei de muncă
Comisia pentru ocuparea forţei de muncă şi afaceri sociale solicită revizuirea liniilor directore pentru măsurile de ocupare a forţei de muncă a statelor membre, în special întărirea dimensiunii sociale a strategiei Lisabona şi a incluziunii sociale.
Mai mult sprijin pentru victimele discriminării
Comisia pentru ocuparea forţei de muncă şi afaceri sociale solicită o nouă directivă cuprinzătoare cu privire la combaterea oricărei forme de discriminare bazate pe sex, origine rasială sau etnică, religie sau convingeri, handicap, vârstă sau orientare sexuală.
În contextul implementării a directivelor deja existente cu privire la anti-discriminare (directiva 2000/43/EC şi 2000/78/EC) Comisia mai solicită ca toate deficienţele legate de transpunerea în practică a acestora, introducerea de sancţiuni în caz de nerespectare şi sprijinirea victimelor discriminării.
Statutul femeilor în domeniul ştiinţei şi cercetării
Comisia pentru Drepturile Femeii şi Egalitatea de Gen atrage atenţia că femeile din domeniul cercetării sunt în minoritate în cadrul UE, reprezentând 35 % din media cercetătorilor care lucrează în sectorul guvernamental şi în cel al învăţământului superior.
Un fapt îmbucurător însă este că în România, 40% dintre cercetători care lucrează în sectorul privat sunt femei, media europeană fiind însă de 18 %.
Miercuri, 21 mai
Schimbările climatice
Comisia temporară pentru schimbările climatice avertizează asupra consecinţelor grave în cazul în care nu se iau măsurile necesare pentru a reduce sau chiar a stopa emisiile de dioxid de carbon.
În aceeaşi zi, Parlamentul European va adopta calendarul sesiunilor plenare pentru anul 2009.
China şi Burma/Myanmar
În cadrul sesiunii plenare, Consiliul UE şi Comisia Europeană vor face declaraţii cu privire la situaţia tragică Burma/Myanmar şi catastrofa naturală din China şi.
Parlamentul va adopta două rezoluţii în acest sens.
Progresele înregistrate de Turcia în vederea aderării la UE
Potrivit Comisiei pentru afaceri Externe a PE, Turcia trebuie să realizeze reformele promise pentru a avansa cu negocierile de aderare la UE.
Guvernului de la Ankara i se solicită garantarea libertăţii de exprimare, de asociere şi protecţia minorităţilor religioase.
De asemenea, trebuie să asigure controlul civil asupra armatei şi independenţa justiţiei.
Uniunea Europeană – lider de piaţă în politica industrială durabilă
Obiectivele de mediu ale UE trebuie considerate o oportunitate de a face din industria din UE un lider mondial în domeniul tehnologiilor, produselor şi serviciilor care nu afectează negativ mediul şi sunt acceptabile din punct de vedere social.
Noile tehnologii trebuie să fie însoţite de măsuri de garantare a competitivităţii întreprinderilor europene pe plan internaţional.
Joi, 21 mai
Parlamentul European va adopta două rezoluţii: una cu privire la creşterea recentă a preţurilor produselor alimentare în UE şi ţările în curs de dezvoltare şi una referitoare la negocierile între UE şi Statele Unite cu privire la eliminarea vizelor.
De asemenea, va fi adoptată o rezoluţie cu privire la situaţia din Liban.
În cadrul dezbaterii privind cazurile de încălcare a drepturilor omului, a democraţiei şi a statului de drept temele abordate vor fi: Sudan şi Curtea penală internaţională, detenţia opozanţilor politici în Belarus şi tensiunile din Burundi .
20080516IPR29014 Avanpremieră, 19-22 mai 2008, Strasbourg
-//EP//TEXT IM-PRESS 20080430BRI28007 FULL-TEXT NOT XML V0//RO
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
