Asasinarea lui Benazir Bhutto şi alegerile din Pakistan: Pervez Musharraf răspunde întrebărilor deputaţilor europeni
Relaţii externe
2008-01-22 - 18:35
Pervez Musharraf a vorbit despre ţara sa la Parlamentul European
Preşedintele Pakistanului, Pervez Musharraf, a participat ieri la un schimb de opinii cu deputaţii europeni de la Comisia pentru afaceri externe şi Delegaţia pentru relaţiile cu Asia de Sud.
Răspunzând întrebărilor deputaţilor, domnul Musharraf a negat orice responsabilitate în asasinarea liderului opoziţiei din Pakistan, Benazir Bhutto şi a vorbit despre eforturile ţării sale în combaterea terorismului şi promovarea democraţiei.
În timpul discursului pe care l-a ţinut în faţa deputaţilor europeni, Pervez Musharraf a vorbit despre realizările ţării sale, menţionând creşterea economică, democraţia (libertatea presei), ocuparea forţei de muncă, educaţia şi sănătatea.
După atacul terorist asupra turnurilor gemene din New York, Pakistanul a înţeles că trebuie să contribuie la pacea şi armonia regiunii şi a lumii - a spus dumnealui.
Câtorva deputaţi, care şi-au exprimat îndoiala asupra libertăţii presei în Pakistan, domnul Musharraf le-a răspuns: „Veniţi şi veţi vedea că presa electronică şi cea scrisă este independentă; este la fel de liberă ca mass-media din Vest“.
„Este în interesul nostru să fim împotriva terorismului“
Făcând referire la concedierea şefului justiţiei din Pakistan, domnul Musharraf a pretins că a acţionat în conformitate cu constituţia ţării.
Aplicarea legii era paralizată, terorismul era încurajat, prin urmare a fost instituită starea de urgenţă: „situaţiile extraordinare cer măsuri extraordinare“. „Este în interesul nostru să fim împotriva terorismului“, a spus domnul Musharraf, „trăim sub focul terorismului, dumneavoastră sunteţi afectaţi doar de o parte a căldurii degajate de acesta.
Ar trebui să ne ajutaţi în loc să insinuaţi“.
Deputatul european ceh Libor Rouček (PSE) a întrebat de ce numărul de atacuri teroriste a crescut în cursul anului 2007.
Domnul Musharraf a răspuns că la această creştere au contribuit dezordinea la nivel politic şi activităţile Al-Qaeda.
Alegeri libere, corecte, transparente şi paşnice
Alegerile din 8 ianuarie au fost amânate din cauza asasinării fostului premier pakistanez Benazir Bhutto şi distrugerii unor secţii de votare.
Domnul Musharraf a asigurat Parlamentul European că alegerile reprogramate pentru 18 februarie vor fi „libere, corecte, transparente şi paşnice“.
Mai mulţi deputaţi europeni au cerut eliberarea prizonierilor politici, judecători şi avocaţi. „Nu există prizonieri politici în Pakistan“, a declarat domnul Musharraf, „doar câţiva judecători care stau în Clădirea Curţii supreme de justiţie din Pakistan şi refuză să o elibereze“.
Asasinarea fostului premier pakistanez Benazir Bhutto
Pervez Musharraf neagă orice rol al guvernului în asasinarea doamnei Benazir Bhutto. „Nu am avut niciodată astfel de incidente în Pakistan“, a spus dumnealui.
Fiind întrebat dacă s-ar opune unei investigaţii internaţionale a cazului, domnul Musharraf a spus că Scotland Yard este de ajuns.
„Scopul acestei crime a fost destabilizarea Pakistanului“ a spus domnul Musharraf răspunzând unei întrebări a deputatului european spaniol José Ignacio Salafranca (PPE-DE) în legătură cu motivele asasinării fostului premier.
Dumnealui a subliniat faptul că această crima s-a produs după evenimentele din program, în timpul cărora doamna Bhutto era protejată de serviciile de securitate pakistaneze.
Deputata europeană Véronique De Keyser (PSE, Belgia) a spus că deputaţii europeni îl primesc pe Pervez Musharraf cu respect, dar nu cu braţele deschise.
O misiune europeană condusă de deputatul european Michael Gahler (PPE-DE, Germania) va observa alegerile din 18 februarie.
20080121STO19256 Preşedintele Musharraf promite alegeri libere, corecte, transparente şi paşnice - pagina de presă (În engleză) Miercuri în plen: preşedinţia slovenă, Kenya şi Pakistan Comisia pentru Afaceri externe Delegaţia pentru relaţiile cu Asia de Sud Rezoluţia Parlamentului European din 15 noiembrie 2007 privind Pakistanul Site-ul misiunii de observare a alegerilor din Pakistan (în engleză) Audio, 32:39 (în engleză)
RO
1
PHOTO
20080121PHT19300.jpg
RO
4
LINK
/activities/committees/homeCom.do?body=AFET&language=RO
RO
5
LINK
/activities/delegations/homeDel.do?body=DSAS&language=RO
RO
7
LINK
http://www.eueompakistan.org/
RO
8
MULTIMEDIA
20080122MLT19357.asf
-//EP//TEXT IM-PRESS 20080121IPR19237 0 NOT XML V0//RO
-//EP//TEXT IM-PRESS 20080111STO18371 0 NOT XML V0//RO
-//EP//TEXT TA P6-TA-2007-0536 0 NOT XML V0//RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
