Cum să deveniţi deputat european „virtual“
Informare
2006-12-13 - 09:49
Deveniţi deputat european „virtual”
V-aţi dorit să fiţi deputat european?
Graţie unui joc on-line puteţi participa acum la dezbateri virtuale, la vot şi la întocmirea propriilor rezoluţii sau vă puteţi testa cunoştinţele despre UE.
Câştigaţi puncte pentru: pronosticarea corectă a rezultatului unui vot, răspunsuri corecte la întrebări sau obţinerea sprijinului altor jucători pentru rezoluţia propusă de dvs. Jocul e colectiv; aderaţi la un grup politic din PE sau creaţi-vă propriul grup.
Conectaţi-vă şi participaţi la competiţie!
Pentru a vă crea propriul grup aveţi nevoie de 19 jucători, exact ca în cazul grupurilor politice din cadrul PE.
Spre deosebire de Parlamentul real, cel mai numeros grup on-line este acela al Liberalilor (ALDE).
Alte grupuri virtuale importante sunt „CP”, „Dezvoltare şi Libertate” şi „e-Tineret”.
Aripile partidelor pot forma coaliţii pentru a-şi surclasa adversarii.
Câştigă cei care acumulează cele mai multe puncte până la data de 30 martie 2007.
Puncte parlamentare în spaţiul virtual Punctele se acordă astfel: Pronosticarea rezultatului unui vot - concurenţii anticipează rezultatele unor voturi ale PE.
Pentru pronosticurile făcute, jucătorii primesc sau pierd puncte, în funcţie de precizia aprecierii.
Voturi interne - jucătorii pot acumula puncte pentru participare.
Rezoluţii - jucătorii creează propuneri de acte legislative, care ulterior sunt votate de toţi participanţii la joc
Întrebări despre actualitatea UE - se acordă puncte pentru răspunsurile corecte.
O campanie de sensibilizare
Jocul a fost creaţia fundaţiei poloneze „Robert Schuman”, care s-a arătat preocupată de participarea scăzută a cetăţenilor la alegerile pentru Parlamentul European din 2004.
Michał Kwietniewski, aflat la originea acestui proiect, a declarat că scopul a fost acela de „a-i sensibiliza şi a-i familiariza pe tinerii cetăţeni” cu privire la Parlamentul European, ales prin sufragiu direct.
Succesul iniţial al versiunii poloneze a jocului a determinat lansarea unei versiuni internaţionale.
Întrebările referitoare la UE au fost stabilite de deputatul european polonez Jan Kułakowski, membru al Grupului Liberalilor (ALDE).
Negociator experimentat, acesta descrie jocul drept „o ocazie pentru tineri de a-şi asuma roluri necunoscute până atunci şi de a crea o realitate, nu doar de a o consuma”.
Cum puteţi participa
Intraţi pe site-ul indicat mai jos şi urmaţi instrucţiunile.
Numărul participanţilor este nelimitat.
Limbile în care puteţi juca sunt engleză, franceză şi poloneză.
Mult succes!
20061025STO12150 Fiţi deputat european
RO
1
PHOTO
20061026PHT12276.jpg
RO
2
LINK
http://www.bemep.eu/
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
