P6_TA(2007)0276
Extindere a zonei euro
B6-0264/2007
Rezoluţia legislativă a Parlamentului European din 20 iunie 2007 privind îmbunătăţirea procesului de consultare a Parlamentului European cu privire la procedurile de extindere a zonei euro
Parlamentul European
, –
având în vedere Rezoluţia sa din 1 iunie 2006 privind extinderea zonei euro JO C 298 E, 8.12.2006, p.
249.
,
–
având în vedere articolul 122 alineatul (2) din Tratatul CE, în temeiul căruia Consiliul a consultat Parlamentul privind adoptarea de către Cipru şi Malta a monedei unice la 1 ianuarie 2008 ( C6-0151/2007 şi C6-0150/2007 ),
–
având în vedere scrisorile Preşedintelui din 6 iunie 2007 către Preşedinţii Comisiei şi Consiliului,
–
având în vedere articolul 103 alineatul (2) din Regulamentul său de procedură
1.
invită Consiliul şi Comisia, cu privire la viitoarea extindere a zonei euro:
a)
să încheie un acord interinstituţional cu privire la un calendar şi o abordare privind cooperarea cu statele membre care doresc să adere la zona euro, care să includă stabilirea:
i)
unui dialog cu Parlamentul într-o fază timpurie, pentru a asigura un timp de consultare de cel puţin două luni, respectând prerogativa Parlamentului de a examina cu atenţie propunerile înaintate atât de Comisie şi de Banca Centrală Europeană;
ii)
unui angajament al statelor membre care solicită să adere la zona euro de a-şi anunţa intenţia de a înainta o cerere oficială înainte de toamna anului care precede depunerea cererii oficiale şi de a contacta din vreme Comisia pentru afaceri economice şi monetare a Parlamentului European, pentru a facilita procesul general al introducerii monedei unice;
iii)
un raport interimar de convergenţă al Comisiei, care să fie elaborat la începutul anului după ce un stat membru şi-a anunţat intenţia de a înainta o cerere oficială;
b)
să asigure că viitorul Consiliu consultativ european pentru guvernare în domeniul statisticii şi Comitetul european pentru informaţia statistică vor supraveghea îndeaproape pregătirile pentru extinderea zonei euro în ceea ce priveşte statele membre în curs de aderare; să asigure acordarea de competenţe suplimentare Comisiei pentru a verifica datele, dat fiind faptul că Parlamentul are convingerea că datele pe care le deţine Comisia sunt de o calitate care lasă de dorit; să asigure verificarea de către Comisie a datelor transmise de băncile centrale naţionale, confruntându-le cu datele primite în cadrul conturilor trimestriale ale administraţiilor publice pentru a creşte încrederea în statistici, printr-un control încrucişat;
c)
să adopte poziţia potrivit căreia orice procedură de stabilire a deficitului care vizează un stat membru trebuie să fi fost încheiată înainte de evaluarea respectării criteriilor de la Maastricht;
2.
încredinţează Preşedintelui sarcina de a transmite prezenta rezoluţie Consiliului, Comisiei, guvernelor statelor membre şi Băncii Centrale Europene.
