Galileo: alternativa europeană la sistemul GPS are nevoie de fonduri suplimentare
Cercetare şi inovaţie
2010-06-08 - 16:16
©ESA - P. Carril În prezent poziţionarea şi navigarea prin satelit joacă un rol important în diverse domenii de activitate, singura tehnologie disponibilă provenind din SUA.
O alternativă la sistemul GPS care se află într-un stadiu avansat este proiectul european Galileo, care necesită fonduri suplimentare pentru a putea fi finalizat şi pentru a putea deveni operaţional în 2014.
Cu toate acestea, costurile proiectului depăşesc estimarea iniţială.
Marţi 1 iunie Comisia PE pentru industrie, cercetare şi energie a organizat o sesiune de întrebări şi răspunsuri cu Comisia Europeană pentru a analiza stadiul actual de dezvoltare şi cerinţele financiare ale proiectului Galileo.
În prezent, calitatea şi importanţa sistemului Galileo nu mai sunt puse sub semnul întrebării.
Acest sistem de navigaţie prin satelit are o precizie incredibilă şi va putea permite ruperea dependenţei Europei de sistemul american GPS.
Galileo poate fi aplicat în domenii precum transportul şi aviaţia, dar şi în agricultură (gestionarea aplicării îngrăşămintelor sau pesticidelor) sau mediu (monitorizarea poluării, studiul mareelor, curenţilor şi nivelului mării).
Ce este Galileo?
Proiectul Galileo este un sistem de navigare prin satelit dezvoltat de către Agenţia Spaţială Europeană şi Comisia Europeană.
Acesta include 27 de sateliţi operaţionali şi trei de rezervă.
Primii sateliţi vor fi trimişi în spaţiu la începutul anului 2011, sistemul european de localizare prin satelit urmând să devină operaţional începând cu 2014.
Cost mare, potenţial uriaş
„Din punct de vedere economic şi politic, este înţelept să investim în finalizarea sistemului Galileo.
Ar fi o greşeală să renunţăm la jumătatea proiectului deoarece din ce în ce mai multe aplicaţii economice sunt bazate pe poziţionarea prin satelit, precum aplicaţiile din domeniul transportului, construcţiilor sau agriculturii.
Potenţialului industrial al acestor sisteme se află doar la început", a declarat eurodeputatul Herbert Reul (PPE), Germania), preşedintele Comisiei PE pentru industrie.
Cu toate acestea, dânsul a avertizat Comisia Europeană referitor la aspectul financiar al proiectului Galileo şi la necesitatea evitării oricăror costuri suplimentare.
20100604STO75551 Proiectul Galileo (în engleză) Undă verde pentru sistemul de navigaţie prin satelit Galileo
RO
1
PHOTO
20100602PHT75471.jpg
RO
2
LINK
http://ec.europa.eu/enterprise/policies/space/galileo/index_en.htm
-//EP//TEXT IM-PRESS 20080422IPR27268 0 NOT XML V0//RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
