Mai multe drepturi pentru pasagerii din transportul maritim, dar negocierile continuă pentru transportul cu autobuzul
Transport
Şedinţe plenare
2010-07-06 - 15:07
Pasagerii din transportul maritim vor avea mai multe drepturi începând din 2012, conform reglementărilor adoptate marţi de Parlament.
Noua legislaţie prevede despăgubiri pentru întârzieri şi anulări, în caz de accident, precum şi asistenţă pentru pasagerii cu dizabilităţi.
Parlamentul solicită drepturi similare şi pentru pasagerii din transportul cu autobuzul şi autocarul, dar acestea trebuie încă să fie negociate cu statele membre.
Întârzieri sau anularea excursiilor
Conform noilor reglementări, în cazul în care un serviciu regulat de transport pe apă este anulat sau are o întârziere mai mare de 90 de minute, pasagerii au dreptul de a fi redirecţionaţi (pentru a ajunge la destinaţie mai repede) sau să le fie rambursat preţul tichetului şi să renunţe la călătorie (sau să se poată întoarce în portul iniţial de plecare pe cheltuiala companiei de transport.
Aceste reguli nu se aplică în cazul întârzierilor provocate de probleme meteorologice sau din alte cauze care nu pot fi controlate de operator.
Pasagerii au de asemenea dreptul de a primi o gustare sau o masă, atunci când aceasta este posibil.
În plus, în afara faptului că pasagerii pot alege dacă îşi continuă călătoria sau nu, ei au dreptul la o rambursare de 25% din preţul tichetului pentru:
- călătoriile prevăzute să dureze până la 4 ore şi care au o întârziere la sosire de cel puţin o oră;
- călătoriile prevăzute să dureze între 4 şi 8 ore şi care au o întârziere la sosire de cel puţin două ore;
- călătoriile prevăzute să dureze între 8 şi 24 de ore şi care au o întârziere de cel puţin trei ore;
- călătoriile prevăzute să dureze mai mult de 24 de ore şi care au o întârziere de cel puţin şase ore.
Dacă întârzierile sunt mai mari decât dublul timpului minim prevăzut, pasagerii au dreptul la rambursarea a 50% din preţul biletului.
Rambursarea trebuie să fie făcută în numerar, dacă pasagerul solicită acest lucru.
De asemenea, în cazul în care pasagerii sunt obligaţi să rămână peste noapte în portul de plecare, vor avea dreptul să le fie rambursate cheltuielile pentru hotel, cu o limită de 80 de euro/noapte (pentru maximum 3 nopţi).
Drepturile pasagerilor cu dizabilităţi sau cu mobilitate redusă
În textul adoptat se prevede că dizabilităţile unei persoane nu pot fi utilizate ca motiv pentru refuzul îmbarcării acesteia.
Acestor persoane trebuie să le fie acordată asistenţă gratuită în porturi, cu condiţia ca transportatorul sau operatorul portuar să fie anunţat în momentul rezervării sau cu cel puţin 48 de ore înainte de îmbarcare, aceste reguli aplicându-se şi pasagerilor de croazieră.
Aceste reglementări vor intra în vigoare în 2012.
Toate navele de pasageri care transportă mai mult de 12 persoane vor fi supuse acestor reglementări, cu unele excepţii pentru excursii sau tururi de vizitare a obiectivelor turistice.
Pasagerii din transportul maritim vor avea mai multe drepturi decât cele prevăzute în prezent în legislaţia europeană pentru pasagerii din transportul aerian, având în vedere că pentru aceştia din urmă nu sunt prevăzute compensaţii pentru întârzieri, ci numai în cazul anulării zborurilor.
Continuarea negocierilor privind transportul cu autobuzul sau autocarul
Parlamentul European a adoptat de asemenea amendamente la o propunere legislativă privind drepturile pasagerilor cu autocarul şi autobuzul, care prevăd printre altele rambursarea contravalorii biletului sau redirecţionare în cazul unei întârzieri la plecare mai mare de 2 ore, ca şi despăgubiri de până la 1800 de euro pentru bagajele pierdute sau deteriorate.
În caz de deces al unui pasager, survenit într-un accident de autobuz, nu trebuie stabilite limite pentru despăgubirile acordate, susţin deputaţii europeni.
Ei solicită de asemenea asistenţă gratuită sau despăgubiri în cazul în care defecţiunea autobuzului cauzează întârzieri la destinaţie.
Ei susţin de asemenea că pasagerii cu dizabilităţi trebuie să beneficieze de asistenţă gratuită şi în cazul transportului cu autobuzul sau autocarul.
Deputaţii doresc ca aceste reglementări să se aplice şi în cazul transportului regional cu autobuzul, nu numai în cazul celui pe distanţe lungi.
Având în vedere că negocierile cu Consiliul încă nu s-au încheiat, iniţierea procedurii de conciliere este probabilă.
20100705IPR77798 Textul adoptat va fi disponibil aici (click 6 iulie 2010) Comunicat de presă după votul în comisie (1 iunie 2010) Profilul raportoarei AYALA-SENDER (S&D, ES) Profilul raportorului Antonio CANCIAN (EPP, IT) Urmăriţi dezbaterea online în direct (EPLive)
RO
1
LINK
/activities/plenary/ta/calendar.do?language=RO
RO
3
LINK
/members/expert/committees/view.do?language=RO&id=28292
RO
4
LINK
/members/expert/committees/view.do?language=RO&id=96733
RO
5
LINK
/wps-europarl-internet/frd/live/live-video?language=en
-//EP//TEXT IM-PRESS 20100531IPR75274 0 NOT XML V0//RO
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
