5.4.2011 B7-0280/2011 PROPUNERE DE REZOLUŢIE depusă în conformitate cu articolul 120 din Regulamentul de procedură
referitoare la pericolul general pe care îl prezintă centralele nucleare din regiunile de risc seismic sau de fragilitate tectonică
Elisabeth Köstinger
,
Krisztina Morvai
,
Philip Claeys
,
Angelika Werthmann
,
Andreas Mölzer
PE459.818v01-00 B7‑0280/2011 Propunere de rezoluţie referitoare la pericolul general pe care îl prezintă centralele nucleare din regiunile de risc seismic sau de fragilitate tectonică
Parlamentul European,
– având în vedere Rezoluția Parlamentului European din 24 martie 2011 referitoare la situaţia din Japonia, în special în ceea ce priveşte starea de alertă la centralele nucleare ( P7_TA(2011)0118 ),
– având în vedere articolul 120 din Regulamentul său de procedură,
A. întrucât accidentul reactorului nuclear de la Fukushima a demonstrat din nou pericolele imense pe care le presupun centralele nucleare construite în zone de fragilitate tectonică;
B. întrucât şi în Europa există un număr considerabil de reactoare construite în regiuni de risc seismic, ca de exemplu centrala nucleară de la Krško din Slovenia, care este situată într-o zonă în care deja s-au înregistrat cutremure cu o magnitudine de 6 grade pe scara Richter;
C. întrucât recentele evenimente din Japonia au arătat în mod clar că aceste pericole nu pot fi controlate nici prin măsuri profesioniste de pregătire şi de siguranţă din partea întreprinderilor care le exploatează,
1. consideră că Comisia ar trebui să realizeze fără întârziere un studiu care să enumere toate centralele nucleare din regiunile de risc seismic, precum şi pericolele pe care le presupun acestea, şi să elaboreze un sistem eficient de alertă rapidă coordonat la nivel comunitar pentru incidentele din centralele nucleare;
2. atrage atenţia asupra faptului că şi în Europa se înregistrează tot mai frecvent cutremure puternice şi că un accident grav într-o centrală nucleară pe continentul european ar avea consecinţe devastatoare;
3. prin urmare, invită Consiliul şi Comisia şi solicite de urgenţă ţărilor în cauză să-şi dezafecteze neîntârziat şi definitiv centralele atomice.
