Combaterea falsificării monedei euro - extinderea programului Pericles
Euro
2006-12-13 - 09:52
În prim plan - Pericles va contribui la combaterea falsificării monedei euro
Când euro nu e euro?
Aceasta este întrebarea la care a încercat să răspundă timp de cinci ani programul Pericles pentru combaterea falsificării monedei euro.
Şi nu a fost deloc uşor, având în vedere cele peste 9 miliarde de bancnote puse în circulaţie în 12 ţări.
Astfel, deputaţii europeni au sprijinit un raport care va garanta finanţarea programului cu 1 milion de euro pe an până în 2013 şi va asigura extinderea sa la nivelul unor ţări, precum Slovenia, care vor adopta în curând moneda euro.
Încrederea în moneda euro - de la consumatorii de lapte de la magazinul din cartier până la pieţele financiare internaţionale - constituie un element deosebit de important.
Agustín Díaz de Mera este deputatul european spaniol, membru al Partidului Popular European, care a elaborat proiectul de raport privind programul Pericles.
Conform afirmaţiilor acestuia, programul „a jucat un rol important în construirea încrederii cetăţenilor în moneda noastră”.
În opinia experţilor, dintre toate bancnotele, cele de 20€ şi de 50€ sunt cel mai des falsificate pentru că, pe de o parte, deşi au o valoare relativ mare, sunt puse în circulaţie la scară largă, iar pe de altă parte, valoarea lor nu este, totuşi, atât de mare încât să atragă atenţia.
În prima jumătate a anului 2006, 300 000 de bancnote false au fost scoase din circulaţie.
Pe lângă demersurile întreprinse în cadrul programului Pericles, Banca Centrală Europeană (care emite bancnote), toate băncile naţionale din zona euro, Interpolul şi poliţiile naţionale acţionează în permanenţă în vederea combaterii fraudei monetare.
În pofida tentaţiilor de falsificare, grafica bancnotelor a făcut ca falsificarea acestora să fie o practică mult mai puţin răspândită decât se credea la început.
Cum putem verifica dacă o bancnotă este falsă sau nu?
Nu trebuie decât „să o atingeţi cu mâna, să o priviţi şi să o mişcaţi”.
Dacă atingeţi bancnota cu mâna, textul imprimat trebuie să fie în relief.
Dacă o priviţi în lumină, se vor vedea un filigran şi un număr transparent.
Dacă o mişcaţi, veţi observa o modificare a aspectului hologramei sau un număr a cărui culoare se schimbă permanent (acest lucru este vizibil la bancnotele de 50€, precum şi la cele cu o valoare mai mare de 50€).
Utilizând această metodă simplă, se poate verifica cu uşurinţă dacă o bancnotă este falsă sau nu.
20060928STO11157 Banca Centrală Europeană Programul Pericles (în engleză) Site-ul monedei euro (în engleză) Informaţii de presă privind raportul adoptat (în engleză)
RO
1
PHOTO
20060928PHT11161.jpg
RO
2
LINK
http://www.ecb.int/bc/euro/banknotes/look/html/index.ro.html
RO
3
LINK
http://ec.europa.eu/anti_fraud/programmes/pericles/index_en.html
RO
4
LINK
http://ec.europa.eu/economy_finance/euro/our_currency_en.htm
-//EP//TEXT IM-PRESS 20060922IPR10882 0 NOT XML V0//RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
