Luni în plen: Gaza, pesticidele
Instituţii
2009-01-13 - 15:00
În Gaza, populaţia civilă este victima conflictului armat În deschiderea sesiunii, preşedintele Parlamentului European, Hans-Gert Pöttering a făcut o declaraţie cu privire la situaţia din Gaza, cerând „încetarea imediată a violenţei de către ambele părţi“ şi spunând că dialogul intercultural a arătat că „nu este nevoie de conflict între civilizaţii“.
Tot luni, deputaţii europeni au dezbătut două rapoarte privind interzicerea anumitor substanţe toxice şi reducerea folosirii pesticidelor în agricultură.
Preşedintele Parlamentului European, Hans-Gert Pöttering, a deschis luni sesiunea urând tuturor un an nou fericit şi exprimându-şi speranţa pentru consolidarea unificării Europei şi pentru continuarea contribuţiei Parlamentului European la pacea din lume.
Pöttering despre Gaza: „un caz teribil de déjà vu“
Conflictul din Gaza este „un caz teribil de déjà vu“, a spus ieri preşedintele Hans-Gert Pöttering. „Viaţa unui palestinian are aceeaşi valoare ca viaţa unui israelian“, a repetat dumnealui, criticând Hamas-ul pentru redeschiderea focului şi Israelul pentru reacţia exagerată. „Continuarea suferinţei populaţiei civile este inacceptabilă“, a adăugat domnul Pöttering.
Domnul Pöttering a cerut „încetarea imediată a violenţei de către ambele părţi“, susţinând soluţia celor două state suverane, Israel şi Palestina, cu graniţe sigure.
Dumnealui a amintit de faptul că Parlamentul European sprijină rezoluţia Consiliului de Securitate ONU din 8 ianuarie - rezoluţie nerespectată de nicio parte angajată în conflict.
În acest context, preşedintele Pöttering a amintit că 2008 a fost Anul european al dialogului intercultural, un an ce a oferit speranţă şi care a demonstrat că „nu este nevoie de conflict între civilizaţii“.
Deputaţii europeni vor dezbate situaţia din Gaza miercuri după amiază şi vor vota o rezoluţie pe această temă joi.
Deputaţii europeni cer reducerea folosirii pesticidelor
Luni, deputaţii europeni au dezbătut două legi noi privind reglementarea producţiei de pesticide, ameliorarea gestionării şi reducerea folosirii acestora.
Legile interzic folosirea substanţelor toxice mutagene, cancerigene şi a celor nocive pentru reproducţie şi sistemul endocrin.
Rapoartele au fost elaborate de Hiltrud Breyer (Grupul Verzilor/Alianţa Liberă Europeană, Germania) şi Christa Klass (Grupul Partidului Popular European (Creştin-Democrat) şi al Democraţilor Europeni, Germania) şi se referă la regulamentul privind comercializarea produselor fitosanitare şi la directiva privind utilizarea durabilă a pesticidelor.
Pentru doamna Breyer, acordul asupra pachetului legislativ reprezintă „nu numai „un punct cheie în protejarea mediului înconjurător şi a sănătăţii consumatorilor, ci şi un moment istoric.
Acordul este primul de acest gen în întreaga lume.
Europa este pionier în domeniu“.
Doamna Klass crede că „folosirea produselor fitosanitare trebuie redusă sau interzisă în zonele rezidenţiale“ şi că directiva are ca scop „protejarea consumatorilor şi a mediului înconjurător“.
Deputaţii europeni vor vota asupra celor două rapoarte marţi.
Tot luni
Tot luni, deputaţii europeni au discutat despre mobilitatea urbană, ajutorul de stat în favoarea canalelor publice de radiodifuziune, relaţiile comerciale şi economice cu Balcanii de Vest, politica agricolă comună şi siguranţa alimentară mondială, perspectivele de dezvoltare a dialogului civil în cadrul Tratatului de la Lisabona şi principiul egalităţii de tratament între bărbaţi şi femei în ceea ce priveşte accesul la încadrarea în muncă, la formarea şi la promovarea profesională.
20090108STO45591 Urmăriţi sesiunea în direct Ordinea de zi de luni, 12 ianuarie Parlamentul European cere oprirea violenţei în Fâşia Gaza Punctele esenţiale ale sesiunii plenare - Strasbourg, 12-15 ianuarie 2009 Declaraţie cu privire la situaţia din Orientul Mijlociu Mai puţine pesticide şi substanţe toxice în agricultură Pesticidele - dosar (în engleză)
RO
1
PHOTO
20090113PHT46001.jpg
RO
2
LINK
/eplive/public/livebroadcast_ro.htm
-//EP//TEXT AGENDA 20090112 SIT NOT XML V0//RO
-//EP//TEXT IM-PRESS 20090106STO45479 0 NOT XML V0//RO
-//EP//TEXT IM-PRESS 20090109IPR45804 0 NOT XML V0//RO
-//EP//TEXT IM-PRESS 20090112IPR45934 0 NOT XML V0//RO
-//EP//TEXT IM-PRESS 20090108STO45590 0 NOT XML V0//RO
-//EP//TEXT IM-PRESS 20090108BKG45652 0 NOT XML V0//RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
