ÎNTREBARE ORALĂ H-0422/09
pentru timpul afectat întrebărilor din perioada de sesiune noiembrie 2009
în conformitate cu articolul 116 din Regulamentul de procedură
de
Georgios Toussas
Consiliul
Subiect: Ridicarea embargoului economic asupra Cubei
Timp de 50 de ani, poporul cubanez a suportat consecințele tragice ale embargoului criminal impus Cubei de Statele Unite spre satisfacerea obiectivelor sale imperialiste, într-o încercare continuă de a submina poporul cubanez atât de încercat și de răsturna regimul socialist cubanez.
La 28 octombrie 2009, statele membre ale ONU au votat, cu o majoritate covârșitoare de 184 de voturi (doar trei state au votat împotrivă: Statele Unite, Israel și Insulele Marshall), în favoarea încetării blocadei economice, comerciale și financiare impuse Cubei de Statele Unite.
Care este părerea Consiliului cu privire la opoziția manifestată de SUA, Israel și Insulele Marshall împotriva ridicării embargoului impus Cubei și ce inițiative intenționează să ia statele membre pentru aplicarea rezoluției Adunării Generale a ONU și reafirmarea poziției comune a UE față de Cuba?
