ÎNTREBARE ORALĂ H-0018/10
pentru timpul afectat întrebărilor din perioada de sesiune februarie 2010
în conformitate cu articolul 116 din Regulamentul de procedură
de
Justas Vincas Paleckis
Consiliul
Subiect: Temeiul juridic al relaţiilor dintre Uniunea Europeană şi Belarus
În cursul reuniunii Consiliului din noiembrie, nu s-a luat nicio decizie cu privire la eventuala relansare, şi dacă este cazul, la calendarul respectiv, a procesului de ratificare a Acordului de parteneriat şi cooperare dintre Uniunea Europeană şi Belarus, pentru care s-au început negocierile în 1995 şi care a fost „îngheţat” în 1997.
Anumite state consideră că nu ar judicioasă relansarea unui acord caduc.
Alţii afirmă că ratificarea acordului ar fi conferi un temei juridic cooperării dintre Uniunea Europeană şi Belarus şi ar da un nou elan procesului de consolidare a relaţiilor dintre Uniunea Europeană şi Belarus.
După părerea guvernului spaniol, care asigură preşedinţia Consiliului, ar trebui relansat procesul de ratificare a acordului?
În caz afirmativ, în ce moment?
Dacă nu, ce măsuri va lua preşedinţia Consiliului pentru a se crea temeiul juridic necesar consolidării relaţiilor dintre Uniunea Europeană şi Belarus?
