A6-0270/2009
23.4.2009
***I
RAPORT
referitor la propunerea de regulament al Parlamentului European și al Consiliului de stabilire a unei proceduri pentru negocierea și încheierea acordurilor bilaterale între statele membre și țările terțe privind aspecte sectoriale și având ca obiect legea aplicabilă obligațiilor contractuale și necontractuale
(COM(2008)0893 – C6‑0001/2009 – 2008/0259(COD))
Comisia pentru afaceri juridice
Raportor pentru aviz:
Tadeusz Zwiefka
PE 419.961v02-00
Legenda simbolurilor utilizate
* Procedura de consultare
majoritatea voturilor exprimate
**I Procedura de cooperare (prima lectură)
majoritatea voturilor exprimate
**II Procedura de cooperare (a doua lectură)
majoritatea voturilor exprimate pentru a aproba poziția comună majoritatea membrilor care compun Parlamentul pentru a respinge sau a modifica poziția comună
*** Aviz conform
majoritatea membrilor care compun Parlamentul, cu excepția cazurilor prevăzute la articolele 105, 107, 161 și 300 din Tratatul CE și la articolul 7 din Tratatul UE
***I Procedura de codecizie (prima lectură)
majoritatea voturilor exprimate
***II Procedura de codecizie (a doua lectură)
majoritatea voturilor exprimate pentru a aproba poziția comună majoritatea membrilor care compun Parlamentul pentru a respinge sau a modifica poziția comună
***III Procedura de codecizie (a treia lectură)
majoritatea voturilor exprimate pentru a aproba proiectul comun
(Procedura indicată se bazează pe temeiul juridic propus de Comisie.)
Amendamente la un text legislativ
În amendamentele Parlamentului, textul modificat este evidențiat prin caractere cursive aldine .
În cazul actelor de modificare, fragmentele preluate ca atare dintr-o dispoziție existentă pe care Parlamentul dorește să o modifice, dar pe care Comisia nu a modificat-o, sunt evidențiate cu caractere aldine .
Eventualele eliminări ale unor astfel de fragmente sunt semnalate prin simbolul următor: [...].
Evidențierea cu caractere cursive simple este o indicație pentru serviciile tehnice, referitoare la elemente ale textului legislativ propuse pentru a fi corectate în vederea elaborării textului final (de exemplu elemente evident greșite sau omise într-o anumită versiune lingvistică).
Propunerile de corectură sunt supuse acordului serviciilor tehnice în cauză.
CUPRINS
PROIECT DE REZOLUȚIE LEGISLATIVĂ A PARLAMENTULUI EUROPEAN...................4
EXPUNERE DE MOTIVE........................................................................................................27
AVIZ al Comisiei pentru libertăŢi civile, justiŢie Şi afaceri interne .....30
PROCEDURĂ...........................................................................................................................46
PROIECT DE REZOLUȚIE LEGISLATIVĂ A PARLAMENTULUI EUROPEAN
referitor la propunerea de regulament al Parlamentului European și al Consiliului de stabilire a unei proceduri pentru negocierea și încheierea acordurilor bilaterale între statele membre și țările terțe privind aspecte sectoriale și având ca obiect legea aplicabilă obligațiilor contractuale și necontractuale
( COM(2008)0893 – C6‑0001/2009 – 2008/0259(COD) )
(Procedura de codecizie: prima lectură)
Parlamentul European,
– având în vedere propunerea Comisiei prezentată Parlamentului European și Consiliului ( COM(2008)0893 ),
– având în vedere articolul 251 alineatul (2), articolul 61 litera (c), articolul 65 și articolul 67 alineatul (5) din Tratatul CE, în temeiul cărora propunerea a fost prezentată de către Comisie ( C6-0001/2009 ),
– având în vedere articolul 51 din Regulamentul său de procedură,
– având în vedere raportul Comisiei pentru afaceri juridice și avizul Comisiei pentru libertăți civile, justiție și afaceri interne ( A6-0270/2009 ),
1. aprobă propunerea Comisiei astfel cum a fost modificată;
2. solicită Comisiei să îl sesizeze din nou în cazul în care intenționează să modifice în mod substanțial această propunere sau să o înlocuiască cu un alt text;
3. încredințează Președintelui sarcina de a transmite Consiliului și Comisiei poziția Parlamentului.
Amendamentul
1
Propunere de regulament
Considerentul 2
Textul propus de Comisie
Amendamentul
(2) În mod tradițional, cooperarea judiciară în materie civilă dintre statele membre a fost reglementată prin acorduri între statele membre și țările terțe.
(2) În mod tradițional, cooperarea judiciară în materie civilă dintre statele membre a fost reglementată prin acorduri între statele membre și țările terțe.
Asemenea acorduri bilaterale, foarte numeroase de altfel, reflectă adesea legăturile istorice dintre statul membru respectiv și una sau mai multe țări terțe specifice.
Acestea răspund unei necesități manifeste a cetățenilor atât din statul membru, cât și din țara terță respectivă.
Justificare
Raportorul este de opinie că mai sunt necesare argumente suplimentare pentru a consolida preambulul.
Ca alternativă, s-ar putea face trimitere la documentul de lucru elaborat de serviciile Comisiei, care a fost pus în circulație.
Amendamentul
2
Propunere de regulament
Considerentul 4
Textul propus de Comisie
Amendamentul
(4) De asemenea, ar putea fi necesară încheierea de noi acorduri cu țările terțe prin care să se reglementeze domeniile justiției civile care intră în domeniul de aplicare al titlului IV din Tratatul CE.
(4) Există o necesitate manifestă pentru încheierea de noi acorduri cu țările terțe în domeniile justiției civile care intră în domeniul de aplicare al titlului IV a părții a treia din Tratatul CE, mai ales datorită faptului că multe acorduri bilaterale existente nu reflectă circumstanțele prezente sau trebuie modernizate .
Justificare
Raportorul este de opinie că mai sunt necesare argumente suplimentare pentru a consolida preambulul.
Ca alternativă, s-ar putea face trimitere la documentul de lucru elaborat de serviciile Comisiei, care a fost pus în circulație.
Amendamentul
3
Propunere de regulament
Considerentul 8
Textul propus de Comisie
Amendamentul
(8) Este necesar să se evalueze dacă există un interes comunitar suficient pentru înlocuirea cu acorduri comunitare a tuturor acordurilor bilaterale existente între statele membre și țările terțe.
Prin urmare, este necesară stabilirea unei proceduri cu dublă finalitate.
Prima este aceea de a permite Comunității să evalueze existența unui interes comunitar suficient pentru încheierea unui anumit acord bilateral.
A doua este de a autoriza statele membre să încheie acordul în cauză atunci când nu există un interes comunitar pentru încheierea unui asemenea acord.
eliminat
Amendamentul
4
Propunere de regulament
Considerentul 9
Textul propus de Comisie
Amendamentul
(9) Trebuie instituită o procedură coerentă și transparentă pentru autorizarea statelor membre de a modifica actualele acordurile cu țările terțe sau de a negocia și încheia noi acorduri în circumstanțe extraordinare, în special atunci când Comunitatea nu a exprimat intenția de a-și exercita competențele externe în vederea încheierii acordului .
Această procedură nu aduce atingere competenței exclusive a Comunității și prevederilor articolelor 300 și 307 din Tratatul CE.
Întrucât constituie o derogare de la norma conform căreia Comunitatea are competențe exclusive în ceea ce privește încheierea acordurilor internaționale în aceste materii, procedura propusă trebuie considerată o măsură excepțională și trebuie să aibă o durată și un domeniu de aplicare limitate.
(9) Referitor la acordurile cu țările terțe privind chestiuni specifice de justiție civilă care țin de competența exclusivă a Comunității trebuie instituită o procedură coerentă și transparentă pentru autorizarea statului membru de a modifica un acord actual sau de a negocia și încheia un nou acord , în special atunci când Comunitatea nu a exprimat intenția de a-și exercita competența externă în vederea încheierii unui acord printr-un mandat de negociere deja existent sau un mandat avut în vedere.
Această procedură nu aduce atingere competenței exclusive a Comunității și prevederilor articolelor 300 și 307 din Tratatul CE.
Aceasta trebuie considerată o măsură excepțională și trebuie să aibă o durată și un domeniu de aplicare limitate
Amendamentul
5
Propunere de regulament
Considerentul 9a (nou)
Textul propus de Comisie
Amendamentul
(9a) Prezentul regulament nu ar trebui să se aplice în cazul în care Comunitatea a încheiat deja un acord cu țara terță sau cu țările terțe având același obiect.
Două acorduri ar trebui considerate ca având același subiect numai dacă și în măsura în care reglementează de fond aceleași chestiuni legale specifice.
Dispozițiile care formulează numai intenția generală de a coopera în aceste probleme nu ar trebui considerate ca având la același obiect.
Amendamentul
6
Propunere de regulament
Considerentul 9b (nou)
Textul propus de Comisie
Amendamentul
(9b) Comisia ar trebui să elaboreze o strategie și să definească priorități în vederea dezvoltării relațiilor externe ale Comunității în domeniul cooperării judiciare în chestiuni care țin de dreptul civil și comercial, în conformitate cu orientările pe care Consiliul European le-ar putea adopta în viitor.
Amendamentul
7
Propunere de regulament
Considerentul 10a (nou)
Textul propus de Comisie
Amendamentul
(10a) În mod excepțional, prezentul regulament ar trebui să reglementeze anumite acorduri regionale între câteva state membre și câteva țări terțe, de exemplu, două sau trei, acorduri care au fost încheiate în vederea rezolvării unor situații locale și nu pentru deschiderea negocierilor în cazul altor state.
Justificare
Raportorul a dorit să întărească acest argument pentru a ține seama de îngrijorările exprimate de anumiți colegi.
Amendamentul
8
Propunere de regulament
Considerentul 11
Textul propus de Comisie
Amendamentul
(11) Conform acestor regulamente, mecanismul propus trebuie să se aplice acordurilor doar în cazuri cu titlu individual și excepțional privind aspecte sectoriale, și trebuie să cuprindă norme în domeniile reglementate de aceste instrumente.
eliminat
Amendamentul
9
Propunere de regulament
Considerentul 12
Textul propus de Comisie
Amendamentul
(12) Pentru a se garanta că un acord propus de un stat membru anulează eficacitatea dreptului comunitar și nu aduce atingere funcționării corespunzătoare a sistemului instituit prin normele sale , este necesară o autorizare atât pentru inițierea și continuarea negocierilor, cât și pentru încheierea unui acord.
Aceasta va permite Comisiei să evalueze impactul preconizat asupra dreptului comunitar al (posibilului) rezultat al negocierilor .
În cazurile relevante, Comisia poate propune orientări în materie de negociere sau poate solicita includerea unor anumite clauze în acordurile propuse.
(12) Pentru a se garanta că un acord avut în vedere de un stat membru nu anulează eficacitatea dreptului comunitar și nu aduce atingere funcționării corespunzătoare a sistemului instituit prin normele sale și în aceeași măsură garantează că nu ar aduce atingere politicii de relații externe a Comunității, așa cum a decis Comunitatea, statului membru respectiv ar trebui să i se ceară să notifice Comisia cu privire la intențiile sale în scopul obținerii autorizării de a deschide sau de a continua negocierile formale pentru un acord și , de asemenea, pentru a încheia un acord.
Această notificare ar trebui făcută printr-o scrisoare sau prin mijloace electronice.
Ea ar trebui să cuprindă toate informațiile și toată documentația relevantă care să permită Comisiei să evalueze impactul preconizat al rezultatului negocierilor asupra dreptului comunitar.
Amendamentul
10
Propunere de regulament
Considerentul 12a (nou)
Textul propus de Comisie
Amendamentul
(12a) Trebuie evaluat dacă există un interes comunitar suficient pentru a încheia un acord bilateral între Comunitate și țara terță respectivă, sau, dacă este cazul, un interes comunitar suficient pentru a înlocui un tratat bilateral existent între un stat membru și o țară terță, cu un acord comunitar.
În acest scop, trebuie informate toate statele membre cu privire la orice notificare primită de Comisie referitoare la un acord avut în vedere de un anumit stat membru, pentru a le permite acestora să își manifeste interesul privind participarea la inițiativa statului care a făcut notificarea.
Parlamentul European trebuie, de asemenea, informat.
Dacă din acest schimb de informații rezultă un interes comunitar suficient, Comisia trebuie să se gândească la propunerea unui mandat de negocieri în scopul încheierii unui acord între Comunitate și țara terță respectivă.
Justificare
Raportorul s-a străduit foarte mult să se asigure că Parlamentul European este informat în cea mai mare măsură posibilă.
Amendamentul
11
Propunere de regulament
Considerentul 12b (nou)
Textul propus de Comisie
Amendamentul
(12b) Toate statele membre și Parlamentul European t rebuie informate cu privire la orice notificare făcută Comisiei, referitoare la acordurile avute în vedere sau negociate și la orice decizie motivată a Comisiei în temeiul prezentului regulament.
Aceste informații trebuie totuși să respecte pe deplin posibilele cerințe de confidențialitate.
Justificare
Raportorul s-a străduit foarte mult să se asigure că Parlamentul European este informat în cea mai mare măsură posibilă.
Amendamentul
12
Propunere de regulament
Considerentul 12c (nou)
Textul propus de Comisie
Amendamentul
(12c) În situațiile în care Comisia, pe baza evaluărilor efectuate, intenționează să nu autorizeze deschiderea negocierilor formale sau încheierea unui acord negociat, aceasta trebuie ca, înainte de a formula o decizie motivată, să emită un aviz pentru statul membru în cauză.
În cazul încheierii unui acord negociat, avizul trebuie adresat Consiliului și Parlamentului European.
Amendamentul
13
Propunere de regulament
Considerentul 15
Textul propus de Comisie
Amendamentul
(15) Măsurile necesare pentru punerea în aplicare a prezentului regulament trebuie adoptate în conformitate cu Decizia 1999/468/CE a Consiliului de stabilire a normelor privind exercitarea competențelor de executare conferite Comisiei.
eliminat
Amendamentul
14
Propunere de regulament
Articolul 1 – alineatul 2
Textul propus de Comisie
Amendamentul
(2) Prezentul regulament se aplică acordurilor bilaterale încheiate între statele membre și țările terțe privind aspecte sectoriale, având ca obiect legea aplicabilă în materie civilă și comercială și care fac parte, parțial sau în totalitate, din domeniul de aplicare al Regulamentului (CE) nr.
593/2008 privind legea aplicabilă obligațiilor contractuale și al Regulamentului (CE) nr.
864/2007 privind legea aplicabilă obligațiilor necontractuale.
(2) Prezentul regulament se aplică acordurilor bilaterale încheiate între statele membre și țările terțe privind anumite aspecte care fac parte din domeniul de aplicare al Regulamentului (CE) nr.
593/2008 privind legea aplicabilă obligațiilor contractuale și al Regulamentului (CE) nr.
864/2007 privind legea aplicabilă obligațiilor necontractuale.
Amendamentul
15
Propunere de regulament
Articolul 2 – alineatul 1
Textul propus de Comisie
Amendamentul
(1) În sensul prezentului regulament, prin „acord” se înțelege un acord bilateral încheiat între un stat membru și o țară terță.
(1) În sensul prezentului regulament, prin „acord” se înțelege:
(a) un acord bilateral încheiat între un stat membru și o țară terță;
(b) un acord regional între un număr limitat de state membre și țări terțe care se învecinează cu statele membre ale Uniunii Europene, care se adresează situațiilor locale și nu deschiderii de negocieri pentru alte state.
Amendamentul
16
Propunere de regulament
Articolul 2 – alineatul 2
Textul propus de Comisie
Amendamentul
(2) În sensul prezentului regulament, prin „stat membru” se înțelege orice stat membru, cu excepția Danemarcei.
(2) (Nu privește versiunea în limba română.)
Amendamentul
17
Propunere de regulament
Articolul 3 – alineatul 1
Textul propus de Comisie
Amendamentul
(1) În cazul în care un stat membru intenționează să inițieze negocieri cu o țară terță în vederea modificării unui acord existent sau pentru a încheia un nou acord care face parte din domeniul de aplicare al prezentului regulament, acesta notifică în scris intențiile sale Comisiei.
(1) În cazul în care un stat membru intenționează să inițieze negocieri cu o țară terță în vederea modificării unui acord existent sau pentru a încheia un nou acord care face parte din domeniul de aplicare al prezentului regulament, acesta notifică solicitarea sa prin scrisoare sau mijloace electronice Comisiei.
Justificare
Trebui rectificată lipsa de coerență cu al doilea paragraf din articolul 5 alineatul (3), care prevede că „Comisia emite decizia privind cererea statului membru în termen de șase luni de la primirea notificării menționate la articolul 3” și specificate formalitățile cu privire la notificare (în scris sau poștă electronică).
Amendamentul
18
Propunere de regulament
Articolul 3 – alineatul 2
Textul propus de Comisie
Amendamentul
(2) Notificarea include o copie a acordului existent, proiectul de acord sau proiectul de propunere al țării terțe, dacă este cazul, și orice alte documente relevante.
Statul membru descrie obiectivele negocierilor, specifică aspectele care trebuie abordate sau dispozițiile acordului existent care trebuie modificate și oferă orice altă informație relevantă .
(2) Notificarea include , după caz, o copie a acordului existent, proiectul de acord sau proiectul de propunere al țării terțe, dacă sunt disponibile, și orice alte documente relevante.
Statul membru descrie obiectul negocierilor și specifică aspectele care trebuie abordate în cadrul acordului propus sau dispozițiile acordului existent care trebuie modificate.
Statul membru poate oferi orice alte informații suplimentare .
Amendamentul
19
Propunere de regulament
Articolul 3 – alineatul 3
Textul propus de Comisie
Amendamentul
(3).
Această notificare se efectuează cel târziu cu trei luni înainte de inițierea negocierilor formale cu țara terță vizată .
(3) Notificarea și, dacă este cazul, documentația însoțitoare, sunt puse de către Comisie la dispoziția Parlamentului European și a Consiliului, sub rezerva îndeplinirii cerințelor de confidențialitate.
Amendamentul
20
Propunere de regulament
Articolul 4 – alineatul 1
Textul propus de Comisie
Amendamentul
(1) După notificare , Comisia efectuează o evaluare prin care să stabilească dacă statul membru poate continua negocierile cu țările terțe în cauză.
În cazul în care Comunitatea a încheiat deja un acord cu țara terță având același obiect, cererea statului membru va fi respinsă în mod automat de către Comisie.
(1) La primirea notificării , Comisia evaluează dacă statul membru poate începe negocierile.
Amendamentul
21
Propunere de regulament
Articolul 4 – alineatul 1a (nou)
Textul propus de Comisie
Amendamentul
(1a) Comisia respinge notificarea din partea statului membru în cazul în care:
(a) Comunitatea a încheiat deja un acord cu țara terță sau cu țările terțe având același obiect, sau
(b) acordul propus nu intră în domeniul de aplicare al prezentului regulament.
Amendamentul
22
Propunere de regulament
Articolul 4 – alineatul 1b (nou)
Textul propus de Comisie
Amendamentul
(1b) Se consideră că există un interes comunitar:
(a) în cazul în care cinci sau mai multe state membre au încheiat, sau intenționează să încheie, un acord care se regăsește în domeniul de aplicare al acestui Regulament, cu aceeași țară terță și în aceeași chestiune;
(b) în cazul în care, în termen de trei luni de la primirea notificării, Parlamentul European sau Consiliul trimit o comunicare în acest sens Comisiei.
Amendamentul
23
Propunere de regulament
Articolul 4 – alineatul 2
Textul propus de Comisie
Amendamentul
(2) În cazul în care Comunitatea nu a încheiat încă un acord cu țara terță în cauză, în cadrul evaluării pe care o întreprinde Comisia verifică, în primul rând, dacă se preconizează în viitorul apropiat un acord în materie cu țara terță în cauză.
În caz contrar, Comisia poate acorda autorizarea, sub rezerva îndeplinirii următoarelor două condiții:
(2) În cazul în care Comunitatea nu a încheiat încă un acord cu țara terță sau cu țările terțe în cauză, în cadrul evaluării sale, Comisia verifică, în primul rând, dacă se preconizează în mod expres, în următorii doi ani, un acord în materie cu țara terță sau cu țările terțe în cauză.
În caz contrar, Comisia verifică îndeplinirea cumulativă a următoarelor condiții:
(a) statul membru în cauză a făcut dovada unui interes specific de a încheia acordul sectorial bilateral cu țara terță privind, în special, existența unor legături economice, geografice, culturale sau istorice între acesta și țara terță; precum și
(a) statul membru în cauză a demonstrat faptul că are un interes specific în încheierea acordului datorită existenței unor legături economice, geografice, culturale, istorice sau sociale între acesta și țara terță sau țările respective și că nu există în prezent un interes comunitar pentru încheierea acordului ;
(b) Comisia stabilește că acordul propus are un efect limitat asupra aplicării uniforme și coerente a normelor comunitare în vigoare și asupra funcționării corespunzătoare a sistemului stabilit de normele în cauză .
(b) pe baza unei evaluări obiective a informațiilor și a întregii documentații relevante și observațiilor transmise de statul membru, acordul propus nu ar anula efectul dreptului comunitar și nu ar aduce atingere funcționării corespunzătoare a sistemului stabilit prin normele sale ;
(c) acordul propus nu aduce atingere obiectului și scopului politicii comunitare de relații externe;
(d) în cazul unui acord regional, nu există posibilitatea încheierii de către Comunitate a unui acord într-un termen rezonabil.
Amendamentul
24
Propunere de regulament
Articolul 4 – alineatul 2a (nou)
Textul propus de Comisie
Amendamentul
(2a) În cazul în care informațiile transmise de statul membru nu sunt suficiente pentru scopurile evaluării, Comisia poate solicita informații suplimentare.
Amendamentul
25
Propunere de regulament
Articolul 5 – alineatul 1 – paragraful 1
Textul propus de Comisie
Amendamentul
(1) În cazul în care Comisia consideră că nu există obstacole în calea încheierii acordului propus, în lumina condițiilor menționate la articolul 4, aceasta poate permite statului membru să inițieze negocieri privind acordul cu țara terță în cauză.
Dacă este cazul, Comisia poate propune orientări în materie de negociere și poate solicita includerea anumitor clauze în acordul propus .
(1) În cazul în care Comisia consideră că sunt îndeplinite condițiile prevăzute la articolul 4, aceasta permite statului membru să inițieze negocieri privind acordul cu țara terță sau cu țările terțe în cauză.
Dacă este cazul, Comisia poate propune orientări în materie de negociere și poate solicita includerea anumitor clauze în acordul avut în vedere .
Amendamentul
26
Propunere de regulament
Articolul 5 – alineatul 1 – paragraful 2
Textul propus de Comisie
Amendamentul
Acordul conține o clauză privind denunțarea în cazul în care Comunitatea încheie un acord cu aceeași țară terță, având același obiect.
Acordul include următoarea clauză: „(numele statului membru) denunță acordul în cazul în care Comunitatea Europeană încheie un acord cu (numele țării terțe) privind același obiect din domeniul justiției civile reglementat de prezentul acord ”.
Acordul conține o clauză privind denunțarea totală sau parțială a acordului în cazul în care Comunitatea sau Comunitatea și statele membre încheie ulterior un acord cu aceeași țară terță sau cu aceleași țări terțe , având același obiect.
Clauza este formulată ținând seama de următoarele orientări : „(numele statului membru) denunță în tot sau în parte prezentul acord atunci când și în cazul în care Comunitatea sau Comunitatea Europeană și statele membre încheie un acord cu (numele țării terțe sau al țărilor terțe) având același obiect din domeniul justiției civile cu cel reglementat de prezentul acord”.
Amendamentul
27
Propunere de regulament
Articolul 5 – alineatul 2a (nou)
Textul propus de Comisie
Amendamentul
( 2a ) Acordul conține o clauză privind înlocuirea automată a acordului dintre Comunitate sau Comunitate și statele sale membre, și țara terță sau țările terțe respective, privind aceeași chestiune.
Amendamentul
28
Propunere de regulament
Articolul 5 – alineatul 3 – paragraful 1
Textul propus de Comisie
Amendamentul
( 3 ) Comisia va lua o decizie privind acordarea autorizării menționate la alineatele (1) și (4) în conformitate cu procedura menționată la articolul 8 alineatul (2).
eliminat
Amendamentul
29
Propunere de regulament
Articolul 5 – alineatul 3 – paragraful 2
Textul propus de Comisie
Amendamentul
Comisia emite decizia privind cererea statului membru în termen de șase luni de la primirea notificării menționate la articolul 3.
Comisia emite o decizie motivată privind cererea statului membru în termen de trei luni de la primirea notificării menționate la articolul 3 sau a informațiilor suplimentare, dacă acestea sunt solicitate în conformitate cu articolul 4 alineatul (3).
La cererea Comisiei, acest termen poate fi prelungit o singură dată cu treizeci de zile.
Amendamentul
30
Propunere de regulament
Articolul 5 – alineatul 3a (nou)
Textul propus de Comisie
Amendamentul
( 3a ) În termen de o lună de la luarea acesteia, Comisia trimite o notificare cu privire la decizia sa Parlamentului European și Consiliului.
Amendamentul
31
Propunere de regulament
Articolul 5a (nou)
Textul propus de Comisie
Amendamentul
Articolul 5a
Refuzul autorizării deschiderii negocierilor formale
( 1 ) Dacă, în baza evaluării făcute în temeiul articolului 4, Comisia intenționează să nu autorizeze deschiderea negocierilor formale ale acordului avut în vedere, aceasta emite un aviz adresat statului membru în cauză în termen de 90 de zile de la primirea notificării menționate la articolul 3.
( 2 ) În termen de 30 de zile de la trimiterea avizului Comisiei, statul membru respectiv poate solicita Comisiei să înceapă discuțiile cu aceasta în vederea găsirii unei soluții.
( 3 ) Dacă statul membru respectiv nu solicită acest lucru în termenul prevăzut la alineatul (2) sau dacă Comisia refuză discuțiile, Comisia emite o decizie motivată privind aplicarea de către statul membru, în termen de 130 de zile de la primirea notificării menționate la articolul 3.
În cazul în care au loc discuții, în sensul alineatului (2), Comisia emite o decizie motivată privind aplicarea de către statul membru în termen de 30 de zile de la închiderea discuțiilor.
( 4 ) Statul membru în cauză poate solicita Comisiei să facă o propunere oficială pentru încheierea unui acord comunitar cu țara terță sau țările terțe, având același obiect.
Justificare
Raportorul nu este mulțumit cu mecanismul prevăzut de Consiliu.
A eliminat o trimitere la o posibilă dezbatere în Consiliu considerând-o nenecesară pentru că, de fapt un stat membru poate introduce spre dezbatere orice subiect pe agenda Consiliului, oricum.
Raportorul consideră că ar fi mai utilă introducerea unui mecanism de „conciliere”.
Dacă această conciliere nu reușește, pare corect și rezonabil ca statul membru în cauză să poată solicita Comisiei să intervină pentru negocierea uni acord comunitar.
Amendamentul
32
Propunere de regulament
Articolul 7 – alineatul 1
Textul propus de Comisie
Amendamentul
(1) Înainte de parafarea acordului, statul membru vizat transmite textul acordului Comisiei și o notifică cu privire la rezultatele negocierilor.
(1) Înainte de semnarea acordului negociat , statul membru vizat transmite textul acordului Comisiei și o notifică cu privire la rezultatele negocierilor.
Amendamentul
33
Propunere de regulament
Articolul 7 – alineatul 2
Textul propus de Comisie
Amendamentul
(2) După notificare, Comisia va efectua o evaluare privind compatibilitatea acordului negociat cu evaluarea sa inițială.
La efectuarea acestei evaluări suplimentare, Comisia trebuie să analizeze dacă acordul propus ține seama de solicitările Comisiei , în special în ceea ce privește includerea clauzelor menționate la articolul 5 alineatul (1) și dacă încheierea acordului propus anulează eficacitatea dreptului comunitar și dacă aduce atingere funcționării corespunzătoare a sistemului instituit prin normele sale.
(2) La primirea prezentei notificări , Comisia va evalua compatibilitatea acordului negociat cu evaluarea sa inițială.
La efectuarea acestei evaluări suplimentare, Comisia analizează dacă acordul negociat îndeplinește condițiile prevăzute la alineatul (4), în special în ceea ce privește includerea clauzei menționate la articolul 5 alineatul (1).
Amendamentul
34
Propunere de regulament
Articolul 7 – alineatul 4
Textul propus de Comisie
Amendamentul
(4) În cazul în care Comisia consideră că negocierile s-au finalizat cu un acord care îndeplinește cerințele menționate la alineatul (2), statul membru poate fi autorizat să încheie acordul.
(4) În cazul în care Comisia consideră că negocierile s-au finalizat cu un acord care îndeplinește cerințele menționate la alineatul (2), statul membru este autorizat să încheie acordul.
Justificare
Comisia nu mai are putere discreționară în această fază.
Amendamentul
35
Propunere de regulament
Articolul 7 – alineatul 5 – paragraful 1
Textul propus de Comisie
Amendamentul
(5) Comisia ia o decizie privind autorizarea menționată la alineatele (3) și (4) în conformitate cu procedura menționată la articolul 8 alineatul (3).
eliminat
Amendamentul
36
Propunere de regulament
Articolul 7 – alineatul 5 – paragraful 2
Textul propus de Comisie
Amendamentul
Comisia emite decizia privind cererea statului membru în termen de șase luni de la primirea notificării menționate la alineatul 1.
Comisia emite o decizie motivată privind cererea statului membru în termen de trei luni de la primirea notificării menționate la alineatul 1.
Amendamentul
37
Propunere de regulament
Articolul 7 – alineatul 5a (nou)
Textul propus de Comisie
Amendamentul
(5a) În termen de o lună de la luarea acesteia, Comisia trimite o notificare cu privire la decizia sa Parlamentului European și Consiliului.
Amendamentul
38
Propunere de regulament
Articolul 7a (nou)
Textul propus de Comisie
Amendamentul
Articolul 7a
Refuzul autorizării încheierii unui acord
(1) Dacă, în baza evaluării făcute în temeiul articolului 7 alineatul (2), Comisia intenționează să nu autorizeze încheierea acordului negociat, aceasta emite un aviz adresat Parlamentului European și Consiliului în termen de 90 de zile de la primirea notificării menționate la articolul 7 alineatul (1).
(2) În termen de 30 de zile de la trimiterea avizului Comisiei, statul membru în cauză poate solicita organizarea unei dezbateri în Consiliu asupra acestui lucru, cât mai curând posibil.
În cazul unei asemenea solicitări, Comisia emite o decizie motivată privind aplicarea de către statul membru în termen de 30 de zile de la dezbaterea în Consiliu.
(3) Dacă statul membru respectiv nu solicită o dezbatere în Consiliu în termenul prevăzut la alineatul (2), Comisia emite o decizie motivată privind aplicarea de către statul membru, în termen de 130 de zile de la primirea notificării menționate la articolul 7 alineatul (1).
(4) În termen de 30 de zile de la luarea deciziei, Comisia trimite o notificare Parlamentului European și Consiliului cu privire la decizia sa .
Amendamentul
39
Propunere de regulament
Articolul 8
Textul propus de Comisie
Amendamentul
Articolul 8
Comitologie
eliminat
1.
Comisia este asistată de un comitet instituit în conformitate cu Regulamentul (CE) nr. [...] de stabilire a unei proceduri pentru negocierea și încheierea acordurilor bilaterale între statele membre și țările terțe privind aspecte sectoriale și având ca obiect competența, recunoașterea și executarea hotărârilor și deciziilor în materie matrimonială, a răspunderii părintești și a obligațiilor de întreținere, precum și legea aplicabilă aspectelor privind obligațiile de întreținere.
2.
Atunci când se face trimitere la acest paragraf, se aplică procedura consultativă stabilită la articolul 3 din Decizia 1999/468/CE, în conformitate cu articolul 7 și articolul 8.
3.
Atunci când se face trimitere la acest paragraf, se aplică procedura de gestionare stabilită la articolul 4 din Decizia 1999/468/CE, în conformitate cu articolul 7 și articolul 8.
4.
Perioada prevăzută la articolul 4 alineatul (3) din Decizia 1999/468/CE este de trei luni.
Amendamentul
40
Propunere de regulament
Articolul 8a (nou)
Textul propus de Comisie
Amendamentul
Articolul 8a
Confidențialitatea
(1) Atunci când notifică Comisia cu privire la negocieri și rezultatul acestora, astfel cum se prevede la articolul 3, la articolul 4 alineatul (3) și la articolul 7, statele membre informează în mod clar Comisia dacă informațiile conținute trebuie considerate confidențiale și dacă pot fi comunicate altor state membre.
(2) Comisia și statele membre se asigură că orice informații considerate confidențiale sunt tratate în conformitate cu articolul 4 alineatul (1) litera (a) din Regulamentul (CE) nr.
1049/2001 al Parlamentului European și al Consiliului din 30 mai 2001 privind accesul public la documentele Parlamentului European, Consiliului și Comisiei 1 .
1 JO L 145, 31.05.2001, p.
43.
Amendamentul
41
Propunere de regulament
Articolul 8b (nou)
Textul propus de Comisie
Amendamentul
Articolul 8b
Informații pentru statele membre
Comisia trimite statului membru și comisiei competente din Parlamentul European notificările primite în temeiul articolelor 3 și 7 și, dacă este necesar, documentele însoțitoare, precum și deciziile motivate, în baza articolelor 5, 5a, 7 și 7a, sub rezerva cerințelor de confidențialitate.
Amendamentul
42
Propunere de regulament
Articolul 9 – alineatul 1 – paragraful 2
Textul propus de Comisie
Amendamentul
În cazul în care stadiul negocierilor o permite, Comisia poate să propună orientări în materie de negociere sau includerea unor clauze speciale, conform articolului 5 alineatul (1).
În cazul în care stadiul negocierilor o permite, Comisia poate să propună orientări sau să solicite includerea unor clauze speciale, conform articolului 5 alineatul (1).
Amendamentul
43
Propunere de regulament
Articolul 10
Textul propus de Comisie
Amendamentul
Până la 1 ianuarie 2014 Comisia va prezenta Parlamentului European, Consiliului și Comitetului Economic și Social un raport privind aplicarea prezentului regulament, care poate fi însoțit de o inițiativă legislativă corespunzătoare.
Până cel târziu la 1 ianuarie 2014, Comisia prezintă Parlamentului European, Consiliului și Comitetului Economic și Social European un raport privind aplicarea prezentului regulament.
Raportul conține o recomandare pozitivă fie pentru abrogarea prezentului regulament fie pentru păstrarea lui în vigoare până la data la care expiră, prevăzută la Articolul 10a.
Dacă regulamentul rămâne în vigoare, Comisia mai prezintă un raport de acest tip Parlamentului European, Consiliului și Comitetului Economic și Social până la 1 ianuarie 2019.
Rapoartele pot fi însoțite de o inițiativă legislativă corespunzătoare, în special pentru înlocuirea regulamentului printr-un alt regulament cu același domeniu de aplicare sau cu un regulament cu un domeniu de aplicare extins care include recunoașterea și aplicarea hotărârilor judecătorești în chestiuni civile și comerciale în temeiul Regulamentului Consiliului (CE) nr.
44/2001 1 .
Revizuirea de către Comisie a Regulamentului nr.
44/2001 se extinde pentru a ține seama pe deplin de această chestiune.
1 JO L 12, 16.01.2001, p.
1.
Amendamentul
44
Propunere de regulament
Articolul 10a (nou)
Textul propus de Comisie
Amendamentul
Articolul 10a
Caducitatea
(1) Prezentul regulament expiră la 31 decembrie 2019.
(2) Fără a aduce atingere expirării prezentului regulament la data respectivă sau abrogării în temeiul articolului 10, atunci când i se acordă statului membru autorizarea de a deschide negocierile în temeiul articolul 5 înainte de data expirării sau abrogării, trebuie permisă continuarea sau încheierea acelor negocieri în conformitate cu prevederile prezentului regulament.
Amendamentul
45
Propunere de regulament
Articolul 11 – alineatul 2
Textul propus de Comisie
Amendamentul
Se aplică până la 31 decembrie 2014.
eliminat
EXPUNERE DE MOTIVE
În afară de acquis-ul comunitar, domeniul justiției civile se caracterizează, de asemenea, prin existența unei serii de acorduri bilaterale pe care le-au încheiat statele membre cu țările terțe înainte de intrarea în vigoare a dispozițiilor relevante din Tratatul de la Amsterdam sau înainte de aderarea acestora la Comunitatea Europeană.
În măsura în care asemenea acorduri preexistente conțin prevederi incompatibile cu dispozițiile Tratatului CE, statele membre trebuie să adopte, în conformitate cu articolul 307 din Tratatul CE, toate măsurile necesare pentru a elimina incompatibilitățile.
Curtea Europeană de Justiție a confirmat faptul că, dacă este necesar, statelor membre le incumbă obligația de a denunța acordurile care sunt incompatibile cu acquis-ul comunitar.
De asemenea, în afară de acordurile bilaterale preexistente, ar putea fi necesară încheierea de noi acorduri cu țările terțe care să reglementeze domeniile justiției civile care intră în domeniul de aplicare al titlului IV din Tratatul CE.
În avizul 1/03 din 7 februarie 2006 privind încheierea noii Convenții de la Lugano
Culegere 2006 I-1145. , Curtea de Justiție a apreciat dobândirea de către Comunitate a competenței exclusive de a încheia acorduri internaționale cu țările terțe, în chestiuni care vizează normele stabilite, printre altele, în Regulamentul (CE) nr.
44/2001 („Bruxelles I”), în special în ceea ce privește competența judiciară, recunoașterea și executarea hotărârilor în materie civilă și comercială.
În avizul său, Curtea a constatat că din analiza dispozițiilor noii Convenții de la Lugano privind normele care reglementează competența judiciară reiese că aceste dispoziții afectează aplicarea uniformă și coerentă a normelor comunitare privind competența judiciară și funcționarea corectă a sistemului instituit prin normele menționate.
În ceea ce privește normele propuse de Convenție privind recunoașterea și executarea hotărârilor, Curtea a ajuns la o concluzie similară.
Aceasta a constatat că normele comunitare privind recunoașterea și executarea hotărârilor nu pot fi disociate de cele privind competența instanțelor, formând cu acestea un sistem unitar și coerent, și că noua Convenție de la Lugano ar afecta aplicarea uniformă și coerentă a normelor comunitare atât în ceea ce privește competența instanțelor, recunoașterea și executarea hotărârilor, cât și funcționarea corespunzătoare a sistemului unitar instituit prin respectivele norme.
Prin urmare, Comisia estimează că se poate lua în considerare dobândirea de către Comunitate a unei competențe exclusive în ceea ce privește negocierea și încheierea unui mare număr din acordurile bilaterale menționate mai sus.
Cu toate acestea, trebuie avut în vedere faptul că nu toți comentatorii sunt de acord cu viziunea exprimată de Curte în avizul 1/03
A se vedea, de exemplu, adnotarea lui Ulrich G. Schroeter (Freiburg) din European Community Private Law Review (GPR) 2006, 203 et seq care critică raționamentul Curții, deoarece aceasta nu a demonstrat faptul că Regulamentul nr.44/2001 ar fi afectat de noua Convenție de la Lugano, deoarece ar fi trebuit să examineze competența internă a CE de a reglementa relații cu țări nemembre și deoarece a înțeles greșit relevanța juridică a „clauzelor de separare”.
Este, de asemenea, dificil de a vedea cum poate fi conciliată competența exclusivă a Comunității cu clauza de excludere voluntară a Danemarcei .
De asemenea, este interesant să se examineze prevederile articolelor 3
Articolul 3
1.
Competența Uniunii este exclusivă în următoarele domenii:
(a) uniunea vamală;
(b) stabilirea normelor privind concurența necesare funcționării pieței interne;
(c) politica monetară pentru statele membre a căror monedă este euro;
(d) conservarea resurselor biologice ale mării în cadrul politicii comune privind pescuitul;
(e) politica comercială comună.
2.
De asemenea, competența Uniunii este exclusivă în ceea ce privește încheierea unui acord internațional în cazul în care această încheiere este prevăzută de un act legislativ al Uniunii, ori este necesară pentru a permite Uniunii să își exercite competența internă, sau în măsura în care aceasta ar putea aduce atingere normelor comune sau ar putea modifica domeniul de aplicare a acestora.
Subliniere introdusă. și 4
Articolul 4
1.
Competența Uniunii este partajată cu statele membre în cazul în care tratatele îi atribuie o competență care nu se referă la domeniile menționate la articolele 3 și 6.
2.
Competențele partajate între Uniune și statele membre se aplică în următoarele domenii principale:
(a) piața internă;
(b) politica socială, pentru aspectele definite în prezentul tratat;
(c) coeziunea economică, socială și teritorială;
(d) agricultura și pescuitul, cu excepția conservării resurselor biologice ale mării;
(e) mediul;
(f) protecția consumatorului;
(g) Transporturi ;
(h) rețelele transeuropene;
(i) energia;
(j) spațiul de libertate, securitate și justiție;
(k) obiectivele comune de securitate în materie de sănătate publică, pentru aspectele definite în prezentul tratat.
3.
În domeniile cercetării, dezvoltării tehnologice și spațiului, Uniunea dispune de competență pentru a desfășura acțiuni, și în special pentru definirea și punerea în aplicare a programelor fără ca exercitarea acestei competențe să poată avea ca efect împiedicarea statelor membre de a-și exercita propria competență.
4.
În domeniile cooperării pentru dezvoltare și al ajutorului umanitar, Uniunea dispune de competență pentru a întreprinde acțiuni și pentru a duce o politică comună fără ca exercitarea acestei competențe să poată avea ca efect împiedicarea statelor membre de a-și exercita propria competență.
Subliniere introdusă. din Tratatul privind funcționarea Uniunii Europene.
Comisia consideră că este necesar să se evalueze dacă există un interes suficient la nivel comunitar de a înlocui cu acorduri comunitare toate aceste acorduri existente sau propuse încheiate între statele membre și țări terțe.
Din acest motiv, este necesară instituirea unei proceduri având în vedere o dublă finalitate.
Prima este aceea de a permite Comunității să evalueze dacă există sau nu un interes comunitar suficient pentru încheierea unui anume acord.
A doua este de a autoriza statele membre să încheie acordul în cauză dacă în prezent nu există nici un interes comunitar pentru încheierea unui acord comunitar.
Raportorul susține propunerea de regulament, pe care o consideră un potențial mijloc de atenuare a inflexibilității impuse statelor membre prin doctrina preemțiunii din domeniul competenței externe.
Această doctrină împiedică statele membre să încheie acorduri bilaterale și intraregionale utile cu țări terțe, în cazul în care aceste acorduri aparțin competenței menționate.
Nu se poate prevede nicio altă soluție de ieșire din acest impas, deoarece Comisia nu dispune nici de personalul necesar, nici de timp suficient pentru a negocia acorduri comunitare și, în plus, în marea majoritate a cazurilor, nu există niciun interes comunitar în tipurile de acorduri bilaterale vizate.
Cu toate acestea, propunerea Comisiei are un domeniu de aplicare limitat și, din acest motiv, raportorul dumneavoastră a propus ca clauza de reexaminare să includă, de asemenea, o posibilă extindere viitoare la competența judiciară și la recunoașterea și executarea hotărârilor.
Din fericire, în momentul de față Comisia reexaminează Regulamentul (CE) nr.
44/2001 („Bruxelles I”), ceea ce poate reprezenta un sprijin substanțial în această direcție.
Raportorul a adus, de asemenea, modificări suplimentare menite să sporească eficiența regulamentului: acesta a modificat referirea la „aspectele sectoriale” pentru a asigura un nivel mai ridicat de certitudine juridică, a înăsprit termenele și a eliminat unele dintre aspectele mai greoaie ale procedurii.
Raportorul a eliminat, de asemenea, libertatea de acțiune a Comisiei în ceea ce privește autorizarea încheierii unui acord.
În conformitate cu propunerea, Comisia poate refuza să autorizeze încheierea unui acord bilateral, chiar dacă acesta îndeplinește toate condițiile necesare obținerii autorizării inițiale.
Această situație ar fi putut provoca probleme diplomatice importante în relația cu țara terță în cauză.
În cele din urmă, raportorul a subliniat că amendamentele propuse de el se reflectă în proiectul său de aviz privind propunerea paralelă de regulament de stabilire a unei proceduri pentru negocierea și încheierea acordurilor bilaterale având ca obiect competența judiciară, recunoașterea și executarea hotărârilor și deciziilor în materie matrimonială, a răspunderii părintești și a obligațiilor de întreținere, precum și legea aplicabilă în chestiuni privind obligațiile de întreținere.
15.4.2009
AVIZ al Comisiei pentru libertă Ţ i civile, justi Ţ ie Ş i afaceri interne
destinat Comisiei pentru afaceri juridice
referitor la propunerea de regulament al Parlamentului European și al Consiliului de stabilire a unei proceduri pentru negocierea și încheierea acordurilor bilaterale între statele membre și țările terțe privind aspecte sectoriale și având ca obiect legea aplicabilă obligațiilor contractuale și necontractuale
( COM(2008)0893 – C6‑0001/2009 – 2008/0259(COD) )
Raportor pentru aviz: Gérard Deprez
JUSTIFICARE SUCCINTĂ
Context
Prezentul regulament stabilește o procedură pentru negocierea și încheierea acordurilor bilaterale între statele membre și țările terțe care au ca obiect competența, recunoașterea și executarea hotărârilor și deciziilor în materie matrimonială, de răspundere parentală și de obligații de întreținere.
În conformitate cu articolul 307 din tratat, statelor membre li se solicită să elimine orice incompatibilitate dintre acquis-ul comunitar și acordul internațional încheiat între statul membru și țara terță.
În avizul 1/03 din 7 februarie 2006 (Lugano), Curtea Europeană de Justiție a confirmat dobândirea de către Comunitate a competențelor externe exclusive de a negocia și încheia acorduri internaționale cu țările terțe privind o serie de chestiuni importante menționate în titlul IV din tratat.
Prin urmare, Comunitatea este cea abilitată, în temeiul articolului 300 din tratat, să încheie astfel de acorduri cu o țară terță.
Este necesar, prin urmare, să se evalueze dacă există un interes suficient pentru înlocuirea tuturor acordurilor bilaterale existente sau propuse dintre statele membre și țările terțe cu acorduri comunitare.
Acesta este motivul instituirii acestei proceduri.
În cazul în care nu există un interes comunitar, statele membre ar trebui autorizate să încheie acordurile.
Analiza raportorului
Raportorul ar dori să sublinieze totuși că, ținând seama de faptul că această procedură se îndepărtează de la regula conform căreia Comunitatea este cea care încheie un acord, procedura de autorizare a unui stat membru ar trebui să facă obiectul unor condiții foarte precise.
Mecanismul ar trebui limitat în privința domeniului și perioadei de aplicare.
Acesta nu poate fi aplicat atunci când Comunitatea manifestă un interes suficient în încheierea unui acord specific cu o țară terță și nu ar trebui să aducă atingere funcționării corespunzătoare a sistemului instituit de normele comunitare.
Raportorul consideră că este esențial ca, din motive de coerență, Comisia să elaboreze o strategie și să definească priorități în vederea dezvoltării politicii comunitare în materie de relații externe în domeniul cooperării judiciare în materie civilă și comercială.
În ceea ce privește procedura de comitologie propusă, raportorul consideră că aceasta nu este adecvată și propune, prin urmare, eliminarea referințelor la această procedură.
Ține de competența Comisiei, în calitate de „gardian al tratatelor”, să garanteze respectarea legislației comunitare.
Această competență îi este conferită prin tratat și nu se referă, prin urmare, la un caz de exercitare a competențelor de punere în aplicare (astfel cum este prevăzut la articolul 202 din tratat).
În schimb, raportorul propune un sistem de notificare (AM 26), astfel cum este stipulat și în Regulamentul 1931/2006 din 20 decembrie 2006 de stabilire a normelor referitoare la micul trafic de frontieră la frontierele terestre externe ale statelor membre și de modificare a dispozițiilor Convenției Schengen.
Regulamentul ar trebui limitat în timp și aplicat până în 2014 (în afară de acordurile care sunt în curs de negociere și pentru care Comisia și-a dat autorizația pentru începerea negocierilor).
AMENDAMENTELE
Comisia pentru libertăți civile, justiție și afaceri interne recomandă Comisiei pentru afaceri juridice, competentă în fond, să includă în raportul său următoarele amendamente:
Amendamentul
1
Propunere de regulament
Considerentul 8
Textul propus de Comisie
Amendamentul
(8) Este necesar să se evalueze dacă există în momentul de față un interes comunitar suficient pentru înlocuirea cu acorduri comunitare a tuturor acordurilor bilaterale existente între statele membre și țările terțe.
Prin urmare, este necesară stabilirea unei proceduri cu dublă finalitate.
Prima este aceea de a permite Comunității să evalueze existența unui interes comunitar suficient pentru încheierea unui anumit acord bilateral .
A doua este de a autoriza statele membre să încheie acordul în cauză atunci când nu există un interes comunitar pentru încheierea unui asemenea acord .
(8) Este necesar să se evalueze dacă există un interes comunitar suficient pentru înlocuirea cu acorduri comunitare a tuturor acordurilor bilaterale existente între statele membre și țările terțe.
Comisia ar trebui să evalueze existența unui interes comunitar pentru încheierea unui acord între Comunitate și o țară terță.
În caz contrar, statele membre ar trebui autorizate să încheie acordul în cauză.
Amendamentul
2
Propunere de regulament
Considerentul 9
Textul propus de Comisie
Amendamentul
(9) Trebuie instituită o procedură coerentă și transparentă pentru a autorizarea statelor membre de a modifica actualele acorduri cu țările terțe sau de a negocia și încheia noi acorduri în circumstanțe extraordinare, în special atunci când Comunitatea nu a exprimat intenția de a-și exercita competențele externe în vederea încheierii acordului.
Această procedură nu aduce atingere competenței exclusive a Comunității și prevederilor articolelor 300 și 307 din Tratatul CE.
Întrucât constituie o derogare de la norma conform căreia Comunitatea are competențe exclusive în ceea ce privește încheierea acordurilor internaționale în aceste materii, procedura propusă trebuie considerată o măsură excepțională și trebuie să aibă o durată și un domeniu de aplicare limitate.
(9) Prezentul regulament ar trebui să stabilească criterii și condiții specifice pentru procedura prin care statele membre sunt autorizate să modifice actualele acorduri cu țările terțe sau să negocieze și să încheie noi acorduri în circumstanțe extraordinare, în special atunci când Comunitatea nu a exprimat intenția de a-și exercita competențele externe în vederea încheierii acordului.
Această procedură nu aduce atingere competenței exclusive a Comunității și prevederilor articolelor 300 și 307 din Tratatul CE.
Amendamentul
3
Propunere de regulament
Considerentul 9a (nou)
Textul propus de Comisie
Amendamentul
(9a) Aceste criterii și condiții ar trebui să asigure un echilibru între, pe de o parte, interesul comunitar și, pe de altă parte, interesul specific al statului membru în cauză și nu ar trebui să anuleze eficacitatea dreptului comunitar sau să aducă atingere funcționării corespunzătoare a sistemului instituit prin normele sale.
Amendamentul
4
Propunere de regulament
Considerentul 9b (nou)
Textul propus de Comisie
Amendamentul
(9b) Întrucât procedura reprezintă o derogare de la normele privind competența exclusivă a Comunității de a încheia acorduri internaționale în domeniul cooperării judiciare în materie civilă și comercială, aceasta trebuie considerată a fi o măsură excepțională și ar trebui, prin urmare, limitată atât ca timp cât și ca domeniu de aplicare.
Amendamentul
5
Propunere de regulament
Considerentul 9c (nou)
Textul propus de Comisie
Amendamentul
(9c) Comisia ar trebui să elaboreze o strategie și să definească priorități în vederea dezvoltării relațiilor externe ale Comunității în domeniul cooperării judiciare în chestiuni care țin de dreptul civil și comercial, în conformitate cu orientările pe care Consiliul European le-ar putea adopta în viitor.
Amendamentul
6
Propunere de regulament
Considerentul 11
Textul propus de Comisie
Amendamentul
(11) Conform acestor regulamente, mecanismul propus trebuie să se aplice acordurilor doar în cazuri cu titlu individual și excepțional privind aspecte sectoriale, și trebuie să cuprindă norme în domeniile reglementate de aceste instrumente.
(11) Conform acestor regulamente, mecanismul propus trebuie să se aplice acordurilor doar în cazuri cu titlu individual și excepțional privind aspecte sectoriale, și trebuie să cuprindă norme în domeniile reglementate de aceste instrumente.
În scopurile prezentului regulament, este adecvat să se interpreteze termenul „sectorial” în sensul de „specific”.
Amendamentul
7
Propunere de regulament
Considerentul 12
Textul propus de Comisie
Amendamentul
(12) Pentru a se garanta că un acord propus de un stat membru anulează eficacitatea dreptului comunitar și nu aduce atingere funcționării corespunzătoare a sistemului instituit prin normele sale, este necesară o autorizare atât pentru inițierea și continuarea negocierilor, cât și pentru încheierea unui acord.
Aceasta va permite Comisiei să evalueze impactul preconizat asupra dreptului comunitar al (posibilului) rezultat al negocierilor.
În cazurile relevante, Comisia poate propune orientări în materie de negociere sau poate solicita includerea unor anumite clauze în acordurile propuse.
(12) Pentru a se garanta că un acord propus de un stat membru anulează eficacitatea dreptului comunitar și nu aduce atingere funcționării corespunzătoare a sistemului instituit prin normele sale, este necesară o autorizare atât pentru inițierea și continuarea negocierilor, cât și pentru încheierea unui acord.
Aceasta va permite Comisiei să evalueze impactul preconizat asupra dreptului comunitar al (posibilului) rezultat al negocierilor.
Comisia poate propune orientări în materie de negociere sau poate solicita includerea unor anumite clauze în acordurile propuse.
Amendamentul
8
Propunere de regulament
Considerentul 15
Textul propus de Comisie
Amendamentul
(15) Măsurile necesare pentru punerea în aplicare a prezentului regulament trebuie adoptate în conformitate cu Decizia 1999/468/CE a Consiliului de stabilire a normelor privind exercitarea competențelor de executare conferite Comisiei.
eliminat
Amendamentul
9
Propunere de regulament
Articolul 1 – alineatul 1
Textul propus de Comisie
Amendamentul
1.
Prezentul regulament stabilește o procedură care să permită autorizarea unui stat membru să modifice un acord bilateral existent între respectivul stat membru și o țară terță sau să negocieze și să încheie un nou acord bilateral în conformitate cu condițiile stabilite în dispozițiile următoare.
1.
Prezentul regulament stabilește o procedură care să permită autorizarea unui stat membru să modifice un acord bilateral între respectivul stat membru și o țară terță sau să negocieze și să încheie un nou acord bilateral în conformitate cu condițiile stabilite în dispozițiile următoare.
Amendamentul
10
Propunere de regulament
Articolul 1 – alineatul 2
Textul propus de Comisie
Amendamentul
2.
Prezentul regulament se aplică acordurilor bilaterale încheiate între statele membre și țările terțe privind aspecte sectoriale, având ca obiect legea aplicabilă în materie civilă și comercială și care fac parte, parțial sau în totalitate , din domeniul de aplicare al Regulamentului (CE) nr.
593/2008 privind legea aplicabilă obligațiilor contractuale și al Regulamentului (CE) nr.
864/2007 privind legea aplicabilă obligațiilor necontractuale.
2.
Prezentul regulament se aplică acordurilor bilaterale încheiate între statele membre și țările terțe privind anumite aspecte care fac parte din domeniul de aplicare al Regulamentului (CE) nr.
593/2008 privind legea aplicabilă obligațiilor contractuale și al Regulamentului (CE) nr.
864/2007 privind legea aplicabilă obligațiilor necontractuale.
Amendamentul
11
Propunere de regulament
Articolul 3 – alineatul 1
Textul propus de Comisie
Amendamentul
1.
În cazul în care un stat membru intenționează să inițieze negocieri cu o țară terță în vederea modificării unui acord existent sau pentru a încheia un nou acord care face parte din domeniul de aplicare al prezentului regulament, acesta notifică în scris intențiile sale Comisiei.
1.
În cazul în care un stat membru intenționează să inițieze negocieri cu o țară terță în vederea modificării unui acord existent sau pentru a încheia un nou acord care face parte din domeniul de aplicare al prezentului regulament, acesta notifică solicitarea sa prin scrisoare sau mijloace electronice Comisiei.
Amendamentul
12
Propunere de regulament
Articolul 4 – alineatul 1
Textul propus de Comisie
Amendamentul
1.
După notificare , Comisia efectuează o evaluare prin care să stabilească dacă statul membru poate continua negocierile cu țările terțe în cauză.
În cazul în care Comunitatea a încheiat deja un acord cu țara terță având același obiect, cererea statului membru va fi respinsă în mod automat de către Comisie.
1.
După primirea notificării Comisia efectuează o evaluare prin care să stabilească dacă statul membru poate continua negocierile cu țările terțe în cauză, ținând seama în mod corespunzător de faptul că derogările de la competența externă exclusivă a Comunității ar trebui să fie în continuare aplicate în mod excepțional și ar trebui limitate ca timp și domeniu de aplicare .
În cazul în care Comunitatea a încheiat deja un acord cu țara terță având același obiect, cererea statului membru va fi respinsă în mod automat de către Comisie.
Amendamentul
13
Propunere de regulament
Articolul 4 – alineatul 1a (nou)
Textul propus de Comisie
Amendamentul
1 a.
În cazul în care Comisia consideră că încheierea unui acord între Comunitate și o țară terță prezintă un interes comunitar, aceasta respinge, de asemenea, cererea.
Amendamentul
14
Propunere de regulament
Articolul 4 – alineatul 1b (nou)
Textul propus de Comisie
Amendamentul
1b.
Se consideră că există un interes comunitar:
(a) în cazul în care cinci sau mai multe state membre au încheiat, sau intenționează să încheie, un acord care se regăsește în domeniul de aplicare al acestui Regulament, cu aceeași țară terță și în aceeași chestiune;
(b) în cazul în care, în termen de trei luni de la primirea notificării, Parlamentul European sau Consiliul trimit o comunicare în acest sens Comisiei.
Amendamentul
15
Propunere de regulament
Articolul 4 – alineatul 2 – partea introductivă
Textul propus de Comisie
Amendamentul
2.
În cazul în care Comunitatea nu a încheiat încă un acord cu țara terță în cauză, în cadrul evaluării pe care o întreprinde Comisia verifică , în primul rând, dacă se preconizează în viitorul apropiat un acord în materie cu țara terță în cauză.
În caz contrar, Comisia poate acorda autorizarea, sub rezerva îndeplinirii următoarelor două condiții:
2.
În cazul în care nu există un interes comunitar și nu a fost încheiat un acord cu țara terță în cauză, în cadrul evaluării pe care o întreprinde, Comisia verifică dacă este prevăzut în mod expres în următorii doi ani un acord în materie cu țara terță în cauză.
În caz contrar, Comisia verifică dacă sunt îndeplinite următoarele trei condiții:
Amendamentul
16
Propunere de regulament
Articolul 4 – alineatul 2 – litera a
Textul propus de Comisie
Amendamentul
(a) statul membru în cauză a făcut dovada unui interes specific de a încheia acordul sectorial bilateral cu țara terță privind , în special, existența unor legături economice, geografice, culturale sau istorice între acesta și țara terță; și
(a) statul membru a făcut dovada unui interes specific de a încheia acordul bilateral cu țara terță referitor la chestiuni specifice privind, în special, legături economice, geografice, culturale sau istorice între acesta și țara terță;
Amendamentul
17
Propunere de regulament
Articolul 4 – alineatul 2 – litera b
Textul propus de Comisie
Amendamentul
(b) Comisia stabilește că acordul propus are un efect limitat asupra aplicării uniforme și coerente a normelor comunitare în vigoare și asupra funcționării corespunzătoare a sistemului stabilit de normele în cauză.
(b) acordul propus nu are un impact semnificativ asupra aplicării uniforme și coerente a normelor comunitare în vigoare; și
Amendamentul
18
Propunere de regulament
Articolul 4 – alineatul 2 – litera ba (nouă)
Textul propus de Comisie
Amendamentul
(ba) încheierea acordului propus nu va lipsi de efecte dreptul comunitar și nu va aduce atingere funcționării corespunzătoare a sistemului instituit de normele comunitare.
Amendamentul
19
Propunere de regulament
Articolul 5 – alineatul 1 –paragraful 1
Textul propus de Comisie
Amendamentul
1.
În cazul în care Comisia consideră că nu există obstacole în calea încheierii acordului propus, în lumina condițiilor menționate la articolul 4, aceasta poate permite statului membru să inițieze negocieri privind acordul cu țara terță în cauză.
Dacă este cazul, Comisia poate propune orientări în materie de negociere și poate solicita includerea anumitor clauze în acordul propus.
1.
În cazul în care condițiile menționate la articolul 4 alineatul (2) sunt îndeplinite, Comisia permite statului membru să inițieze negocieri privind acordul cu țara terță în cauză.
Dacă este cazul, Comisia poate propune orientări în materie de negociere și poate solicita includerea anumitor clauze în acordul propus.
Amendamentul
20
Propunere de regulament
Articolul 5 – alineatul 2a (nou)
Textul propus de Comisie
Amendamentul
2a.
Acordul conține o clauză privind înlocuirea automată a acordului dintre Comunitatea Europeană, sau Comunitate și statele sale membre, și țara terță cu un acord privind aceeași chestiune.
Amendamentul
21
Propunere de regulament
Articolul 5 – alineatul 3 –paragraful 1
Textul propus de Comisie
Amendamentul
3.
Comisia va lua o decizie privind acordarea autorizării menționate la alineatele (1) și (4) în conformitate cu procedura menționată la articolul 8 alineatul (2).
eliminat
Amendamentul
22
Propunere de regulament
Articolul 5 – alineatul 3 – paragraful 2
Textul propus de Comisie
Amendamentul
Comisia emite decizia privind cererea statului membru în termen de șase luni de la primirea notificării menționate la articolul 3.
Comisia emite o decizie motivată privind cererea statului membru în termen de șase luni de la primirea notificării menționate la articolul 3.
Amendamentul
23
Propunere de regulament
Articolul 5 – alineatul 3a (nou)
Textul propus de Comisie
Amendamentul
3a.
În termen de o lună de la luarea acesteia, Comisia trimite o notificare cu privire la decizia sa Parlamentului European și Consiliului.
Amendamentul
24
Propunere de regulament
Articolul 7 – alineatul 2
Textul propus de Comisie
Amendamentul
2.
După notificare , Comisia efectuează o evaluare privind compatibilitatea acordului negociat cu evaluarea sa inițială.
Comisia trebuie să analizeze dacă acordul ține seama de solicitările Comisiei, în special în ceea ce privește includerea clauzelor menționate la articolul 5 alineatul (1) și dacă încheierea acordului propus anulează eficacitatea dreptului comunitar și dacă aduce atingere funcționării corespunzătoare a sistemului instituit prin normele sale.
2.
După primirea notificării , Comisia efectuează o evaluare privind compatibilitatea acordului negociat cu evaluarea sa inițială.
Comisia trebuie să analizeze dacă acordul ține seama de solicitările Comisiei, în special în ceea ce privește includerea clauzelor menționate la articolul 5 alineatul (1) și dacă încheierea acordului propus nu prezintă niciun interes comunitar sau anulează eficacitatea dreptului comunitar și dacă aduce atingere funcționării corespunzătoare a sistemului instituit prin normele sale.
Amendamentul
25
Propunere de regulament
Articolul 7 – alineatul 4
Textul propus de Comisie
Amendamentul
4.
În cazul în care Comisia consideră că negocierile s-au finalizat cu un acord care îndeplinește cerințele menționate la alineatul (2), statul membru poate fi autorizat să încheie acordul.
4.
În cazul în care Comisia consideră că negocierile s-au finalizat cu un acord care îndeplinește toate cerințele menționate la alineatul (2), statul membru este autorizat să încheie acordul.
Amendamentul
26
Propunere de regulament
Articolul 7 – alineatul 5 –paragraful 1
Textul propus de Comisie
Amendamentul
5.
Comisia ia o decizie privind autorizarea menționată la alineatele (3) și (4) în conformitate cu procedura menționată la articolul 8 alineatul (3).
eliminat
Amendamentul
27
Propunere de regulament
Articolul 7 – alineatul 5 – paragraful 2
Textul propus de Comisie
Amendamentul
Comisia emite decizia privind cererea statului membru în termen de șase luni de la primirea notificării menționate la alineatul 1.
Comisia emite o decizie motivată privind cererea statului membru în termen de șase luni de la primirea notificării menționate la alineatul 1.
Amendamentul
28
Propunere de regulament
Articolul 7 – alineatul 5a (nou)
Textul propus de Comisie
Amendamentul
5a.
În termen de o lună de la luarea acesteia, Comisia trimite o notificare cu privire la decizia sa Parlamentului European și Consiliului.
Amendamentul
29
Propunere de regulament
Articolul 8
Textul propus de Comisie
Amendamentul
Articolul 8
Comitologie
eliminat
1.
Comisia este asistată de un comitet instituit în conformitate cu Regulamentul (CE) nr. [...] de stabilire a unei proceduri pentru negocierea și încheierea acordurilor bilaterale între statele membre și țările terțe privind aspecte sectoriale și având ca obiect competența, recunoașterea și executarea hotărârilor și deciziilor în materie matrimonială, a răspunderii părintești și a obligațiilor de întreținere, precum și legea aplicabilă aspectelor privind obligațiile de întreținere.
2.
Atunci când se face trimitere la acest paragraf, se aplică procedura consultativă stabilită la articolul 3 din Decizia 1999/468/CE, în conformitate cu articolul 7 și articolul 8.
3.
Atunci când se face trimitere la acest paragraf, se aplică procedura de gestionare stabilită la articolul 4 din Decizia 1999/468/CE, în conformitate cu articolul 7 și articolul 8.
4.
Perioada prevăzută la articolul 4 alineatul (3) din Decizia 1999/468/CE este de trei luni.
Amendamentul
30
Propunere de regulament
Articolul 8a (nou)
Textul propus de Comisie
Amendamentul
Articolul 8a
Publicarea notificărilor
1.
În conformitate cu articolul 3, Comisia trimite notificări Parlamentului European și Consiliului și le pune la dispoziția publicului.
2.
Statele membre notifică Comisia cu privire la toate acordurile care, astfel cum este prevăzut la articolul 2, intră în domeniul de aplicare al prezentului regulament.
Comisia trimite aceste notificări Parlamentului European și Consiliului și le pune la dispoziția publicului.
Amendamentul
31
Propunere de regulament
Articolul 9 – alineatul 1 –paragraful 2
Textul propus de Comisie
Amendamentul
În cazul în care stadiul negocierilor o permite, Comisia poate să propună orientări în materie de negociere sau includerea unor clauze speciale, conform articolului 5 alineatul (1).
În cazul în care stadiul negocierilor o permite, Comisia poate să propună orientări sau să solicite includerea unor clauze speciale, conform articolului 5 alineatul (1).
Amendamentul
32
Propunere de regulament
Articolul 11 – alineatul 2
Textul propus de Comisie
Amendamentul
Se aplică până la 31 decembrie 2014.
Se aplică până la 31 decembrie 2014, excepție făcând acordurile în curs de negociere pentru care Comisia a dat autorizația de deschidere [în conformitate cu articolul 5 alineatul (1)], dar care nu au fost însă finalizate.
PROCEDURĂ
Titlu
Acordurile bilaterale între statele membre și țările terțe privind aspecte sectoriale și având ca obiect legea aplicabilă obligațiilor contractuale și necontractuale
Referințe
COM(2008)0893 – C6-0001/2009 – 2008/0259(COD)
Comisia competentă în fond
JURI
Aviz emis de către
Data anunțului în plen
LIBE
15.1.2009
Raportor pentru aviz :
Data numirii
Gérard Deprez
9.2.2009
Examinare în comisie
19.3.2009
15.4.2009
Data adoptării
15.4.2009
Rezultatul votului final
+:
–:
0:
31
1
Membri titulari prezenți la votul final
Alexander Alvaro, Emine Bozkurt, Mihael Brejc, Kathalijne Maria Buitenweg, Giusto Catania, Carlos Coelho, Panayiotis Demetriou, Gérard Deprez, Agustín Díaz de Mera García Consuegra, Bárbara Dührkop Dührkop, Armando França, Urszula Gacek, Jeanine Hennis-Plasschaert, Ewa Klamt, Henrik Lax, Claude Moraes, Javier Moreno Sánchez, Rareș-Lucian Niculescu, Martine Roure, Inger Segelström, Csaba Sógor, Vladimir Urutchev, Manfred Weber, Renate Weber
Membri supleanți prezenți la votul final
Adamos Adamou, Edit Bauer, Marco Cappato, Sophia in ‘t Veld, Sylvia-Yvonne Kaufmann, Bill Newton Dunn, Siiri Oviir, Nicolae Vlad Popa
PROCEDURĂ
Titlu
Acordurile bilaterale între statele membre și țările terțe privind aspecte sectoriale și având ca obiect legea aplicabilă obligațiilor contractuale și necontractuale
Referințe
COM(2008)0893 – C6-0001/2009 – 2008/0259(COD)
Data prezentării la PE
23.12.2008
Comisia competentă în fond
Data anunțului în plen
JURI
15.1.2009
Comisia (comisiile) sesizată(e) pentru avizare
Data anunțului în plen
LIBE
15.1.2009
Raportor(i)
Data numirii
Tadeusz Zwiefka
19.1.2009
Examinare în comisie
12.2.2009
Data adoptării
21.4.2009
Rezultatul votului final
+:
–:
0:
9
3
Membri titulari prezenți la votul final
Carlo Casini, Bert Doorn, Monica Frassoni, Giuseppe Gargani, Lidia Joanna Geringer de Oedenberg, Klaus-Heiner Lehne, Hans-Peter Mayer, Manuel Medina Ortega, Hartmut Nassauer, Eva-Riitta Siitonen, Francesco Enrico Speroni, Rainer Wieland, Tadeusz Zwiefka
