ÎNTREBARE ORALĂ H-0089/10
pentru timpul afectat întrebărilor din perioada de sesiune martie 2010
în conformitate cu articolul 116 din Regulamentul de procedură
de
Georgios Papanikolaou
Comisiei
Subiect: Evaluarea programului "Cultura 2007 - 2013"
Printre eforturile de a promova și de a face cunoscută cultura europeană, Uniunea Europeană a adoptat în 2007 Programul Cultura, care se va desfășura până în 2013.
Acesta beneficiază de un buget total de aproximativ 400 de milioane de euro.
Printre obiectivele acestui program se află sensibilizarea cu privire la aspectele legate de cultură care sunt importante pentru Europa și promovarea mobilității transfrontaliere a persoanelor care lucrează în domeniul culturii.
Cum evaluează Comisia progresele înregistrate până în prezent în ceea ce privește atingerea acestor două obiective?
Sunt statele membre interesate de Programul Cultura și iau parte la acesta sau Comisia consideră că ar trebui să lanseze noi inițiative, mai dinamice, pentru a-și atinge obiectivele până în 2013?
