Conferinţa e-Parlamentul Lumii - 2008
Tineret
2008-11-27 - 11:50
Parlamentul European are deja o televiziune pe internet Pe 25 şi 26 noiembrie, Parlamentul European a găzduit Conferinţa e-Parlamentul Lumii - 2008, la care au participat peste 400 de parlamentari, oficialităţi parlamentare şi experţi din 80 de state.
Obiectivul conferinţei a fost îmbunătăţirea dialogului cu cetăţenii, creşterea transparenţei în politică şi încurajarea schimbului de experienţă între parlamente.
Preşedintele Parlamentului European, Hans-Gert Pöttering, şi-a exprimat speranţa că această conferinţă va promova „o consolidare generală a cooperării interparlamentare“.
În discursul de deschidere, vicepreşedinta Mechthild Rothe (Grupul Socialist din Parlamentul European, Germania) a spus că Web 2.0. e evoluat de la un instrument amuzant la un serviciu pe care îl pot folosi şi parlamentarii: „e-Parlamentul dă putere cetăţenilor, consolidează transparenţa şi permite o nouă abordare a participării, oferind tinerilor posibilitatea de a transmite mesajul lor către factorii de decizie“.
e-democraţia europeană
Pentru Parlamentul European, e-democraţia este un termen crucial cu şapte luni înaintea următoarelor alegeri europene. „Acesta este momentul cel mai potrivit pentru a vorbi despre e-Parlament“, a spus în cadrul conferinţei deputata europeană Silvia-Adriana Țicǎu (Grupul Socialist din Parlamentul European, România).
Conform doamnei Țicǎu, „trebuie asigurate resursele bugetare şi umane adecvate pentru e-Parlament“, astfel încât cetăţenii europeni să poată obţine informaţii corecte de la Parlamentul European.
Parlamentul European are deja o televiziune pe internet, „europarl“, şi transmite în direct, pe site-ul oficial, diferite reuniuni. e-demonraţia poate, însă, să meargă şi mai departe, angajând de exemplu copiii în politica europeană, prin desene, a mai spus doamna Țicǎu.
e-Parlamentul: avantaje şi riscuri
„e-Parlamentul ajută la combaterea corupţiei, a apatiei politice publice şi a tiraniei majorităţii“, a spus în cadrul conferinţei domnul Anders B. Johnsson, Secretar General al Uniunii Interparlamentare.
Ahmed Fathi Sorour, preşedintele Adunării Poporului din Egipt, a arătat importanţa cooperării pentru consolidarea democraţiei.
Cu toate acestea, dumnealui a arătat că există posibilitatea abuzului acestor instrumente. „Nu trebuie să permitem folosirea neadecvată a tehnologiei“, a spus dumnealui.
e-Parlamentul în ţările în curs de dezvoltare
Diferenţa digitală dintre regiunile bogate şi cele sărace se reflectă şi în activitatea parlamentelor. „Nu trebuie să ne întrebăm dacă e-Parlamentul este important, ci cum să îl punem în practică“, a spus preşedinta Parlamentului Pan-African, Gertrude Mongella.
Majoritatea parlamentelor africane nu au mijloacele financiare şi nici expertiza pentru a implementa e-Parlamentul.
Introducerea e-democraţiei ţine de crearea unui „pod tehnologic între ţările dezvoltate şi cele în curs de dezvoltare“, a mai spus doamna Mongella.
„Lipsa conectivităţii şi a dialogului sunt principalele cauze ale conflictelor în Africa, nu numai între politicieni şi cetăţeni, ci şi între oameni, în general“, a mai spus doamna Mongella.
Deputaţii europeni au subliniat rolul de lider al Parlamentului European în sprijinirea parlamentelor din ţările în curs de dezvoltare, prin implementarea măsurilor e-democratice.
20081120STO42708 Conferinţa e-Parlamentul Lumii - 2008 - site-ul oficial (în engleză) Centrul Global pentru ICT în parlament (în engleză) ONU - Departamentul pentru Afaceri Economice şi Sociale (în engleză) europarltv Lansarea europarltv în septembrie EP Live - transmisii în direct de la Parlamentul European
RO
1
PHOTO
20081126PHT43088.jpg
RO
2
LINK
http://www.ictparliament.org/worldeparliamentconference2008/
RO
3
LINK
http://www.ictparliament.org/
RO
4
LINK
http://www.un.org/esa/desa/
RO
5
LINK
http://www.europarltv.europa.eu/StartPage.aspx
RO
7
LINK
/wps-europarl-internet/faces/live/live-video.jsp?language=ro
-//EP//TEXT IM-PRESS 20080911STO36948 0 NOT XML V0//RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
