BUDG
Prezentare și competenţe
Această comisie este competentă în chestiuni privind:
cadrul financiar multianual de venituri şi cheltuieli al Uniunii şi sistemul resurselor proprii ale Uniunii;
competenţele bugetare ale Parlamentului, adică bugetul Uniunii, precum şi negocierea şi aplicarea acordurilor interinstituţionale în acest domeniu;
estimarea bugetului Parlamentului, în conformitate cu procedura prevăzută de regulament;
bugetul organelor descentralizate;
activităţile financiare ale Băncii Europene de Investiţii;
includerea în buget a Fondului European de Dezvoltare, fără a aduce atingere competenţelor comisiei competente pentru Acordul de parteneriat ACP-UE;
implicaţiile financiare ale tuturor actelor comunitare şi compatibilitatea acestora cu cadrul financiar multianual, fără a aduce atingere competenţelor comisiilor pertinente;
monitorizarea şi evaluarea regulamentului de aplicare a bugetului pentru exerciţiul financiar, sub rezerva articolului 72 alineatul (1), a regulamentului privind transferurile de credite, procedurile privind organigramele, creditele de funcţionare şi avizele cu privire la proiecte imobiliare cu implicaţii financiare importante;
Regulamentul financiar, cu excepţia chestiunilor privind executarea, gestiunea şi controlul bugetar.
20071206CDE14480
