Întrebarea pentru timpul afectat întrebărilor H-000018/2011
adresată Comisiei
Perioada de sesiune: februarie 2011
Articolul 116 din Regulamentul de procedură
Silvia-Adriana Ţicău
(S&D) Subiect: Serviciile de asigurare sau de asistență oferite turiștilor
Unele companii de turism oferă, pe lângă pachetele turistice, asigurări în caz de anulare a călătoriei sau asistență medicală în caz de îmbolnăvire sau accidente și repatriere în caz de deces.
Aceste servicii sunt oferite pe durata unei călătorii, pentru 90 de zile sau pentru un an.
Oferta este apreciată de către turiști, care se simt astfel mai în siguranță înainte și pe perioada călătoriilor.
Unele companii oferă însă asistență pentru repatriere sau în caz de îmbolnăvire sau accidente doar pe baza unui bilet de avion și determină prețul asistenței în funcție de valoarea biletului de avion.
Această practică afectează interesele turiștilor, deoarece asistența de care ar putea avea nevoie aceștia nu depinde în niciun fel de valoarea biletului de avion.
Având în vedere că aceste practici afectează interesele turiștilor, aș dori să întreb Comisia ce măsuri are în vedere pentru a reglementa aceste servicii și a împiedica practicile incorecte privind serviciile de asigurare sau de asistență oferite turiștilor ?
