Reducerea birocraţiei pentru micro-întreprinderi
Afaceri economice şi monetare
2010-03-10 - 13:20
Micro-întreprinderile ar putea fi scutite de obligaţia de a întocmi situaţii financiare anuale, după adoptarea miercuri la Strasbourg a unor modificări la reglementările privind conturile anuale.
Aceste excepţii ar trebui acordate de statele membre, în funcţie de impactul pe care directiva o va avea în fiecare ţară.
Companiile vor continua însă să păstreze înregistrări ale tranzacţiilor comerciale şi ale situaţiei lor financiare.
În rezoluţia adoptată cu 445 de voturi pentru, 196 împotrivă şi 21 abţineri, Parlamentul cere o revizuire generală în 2010 a celei de-a patra şi a celei de-a şaptea Directive privind dreptul societăţilor comerciale.
Aproape 7,2 milioane de companii europene sunt supuse reglementărilor de raportare prevăzute de directivele comunitare privind conturile anuale.
5,4 milioane (aproape 75%) dintre acestea sunt "microentităţi", de exemplu magazinele de flori sau micile brutării.
Acestea sunt active la nivel local sau regional şi cu activităţi transfrontaliere reduse sau inexistente.
Această propunere ar permite statelor membre să-şi îmbunătăţească mediul de afaceri pentru micro-companii prin eliminarea obligaţiilor de raportare care le sunt aplicate acum şi să crească astfel competitivitatea acestora, precum şi potenţialul de creştere economică.
"Aria de acţiune a microîntreprinderilor este în general limitată la piaţa regională şi locală.
Astfel, acestea nu au nici un impact transfrontalier pe piaţa europeană şi concluzia logică este că ele nu ar trebui să fie supuse regulilor pieţei interne a UE", a declarat raportorul Klaus-Heiner LEHNE (PPE, DE).
Scutirile de întocmire a situaţiilor financiare anuale s-ar putea aplica companiilor care îndeplinesc două din următoarele criterii: totalul bilanţului mai mic de 500 000 de euro, cuantumul net al cifrei de afaceri inferior sumei de 1 milion de euro şi/sau o medie de 10 angajaţi pe durata anului financiar.
În raportul elaborat de Parlamentul European, acesta consideră că statele membre ar trebui să fie libere să decidă dacă vor acorda sau nu aceste scutiri pentru microîntreprinderi, "ţinând cont de situaţia specifică la nivel naţional în ceea ce priveşte numărul de întreprinderi în cazul cărora se aplică pragurile definite".
Pentru a înlătura îngrijorările provocate de faptul că excepţiile acordate ar putea afecta organizarea internă şi ar diminua gradul de transparenţă şi acces la informaţiile necesare, deputaţii europeni au subliniat faptul că micro-companiile vor avea în continuare obligaţia de a ţine registre care să indice tranzacţiile comerciale şi situaţia financiară a întreprinderii lor, ca o "cerinţă minimă."
În timpul dezbaterii din şedinţa plenară, raportorul a cerut statelor care blochează această propunere în Consiliu să îşi revizuiască poziţia.
Ce economii sunt posibile ?
Un studiu menţionat în analiza de impact a Comisiei estimează un cost mediu de 1 558 de euro suportat de întreprinderi în scopul conformării la obligaţiile directivelor.
Din această sumă, sarcina administrativă (care se referă la colectarea şi prelucrarea informaţiilor exclusiv în scopul conformării la obligaţiile legale, fără vreo necesitate economică reală) ar fi de 1 169 de euro.
Raportor: Klaus-Heiner LEHNE (PPE, DE)
Procedură: procedura legislativă ordinară - prima lectură (codecizie)
20100310IPR70329 Profilul raportorului - Klaus-Heiner LEHNE (PPE, DE) Procedura legislativă Raportul Comisiei pentru afaceri juridice Propunerea Comisiei Textul adoptat va fi disponibil aici (click 10 martie 2010)
RO
1
LINK
/members/public/yourMep/view.do?name=lehne&partNumber=1&language=RO&id=2224
RO
2
LINK
/oeil/file.jsp?id=5750842&noticeType=null&language=en
RO
4
LINK
/meetdocs/2009_2014/documents/com/com_com(2009)0083_/com_com(2009)0083_ro.pdf
RO
5
LINK
/activities/plenary/ta/calendar.do?language=RO
-//EP//TEXT REPORT A7-2010-0011 0 NOT XML V0//RO
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
