Avanpremieră, 10-13 decembrie 2007, Strasbourg
2007-12-06 - 18:07
Noii Deputaţi Europeni din partea României îşi încep activitatea luni la Strasbourg
Cei 35 Deputaţi Europeni aleşi la 25 noiembrie în primele Alegeri pentru Parlamentul European, din România, îşi încep activitatea luni, 10 decembrie, la Strasbourg.
Pregătiri pentru Consiliul European: 13-14 decembrie, Lisabona şi Bruxelles
Deputaţii Europeni vor discuta despre viitorul Consiliu European, cu o zi înainte ca noul Tratat European de Reformă să fie semnat la Lisabona (13 decembrie).
Premiul Sakharov pentru Libertatea de Gândire - Ediţia 2007 - va fi decernat avocatului sudanez Salih Mahmoud Osman
Avocatul sudanez pentru drepturile omului, Salih Mahmoud Osman, va primi Premiul Sakharov pentru Libertatea de Gândire - Ediţia 2007, într-o ceremonie oficială a Parlamentului European, joi, 11 decembrie, ora 12.00, la Strasbourg.
În afara Premiului, câştigătorul va primi şi un cec de 50.000 euro.
Proclamarea Cartei Drepturilor Fundamentale
Preşedintele Parlamentului European, Hans-Gert Pöttering, Preşedintele Comisiei Europene, José Manuel Barroso şi Preşedintele în exerciţiu al Consiliului Uniunii, José Sócrates, vor semna, miercuri, la Strasbourg, Carta Drepturilor Fundamentale, în cadrul unei ceremonii oficiale prevăzută pentru ora 11.30 (ora locală).
Dezastrul ecologic din Marea Neagră
Comisia Europeană va face o declaraţie în urma dezastrului ecologic care a avut loc în noiembrie în Marea Neagră.
Deputaţii vor vota o rezoluţie în această privinţă.
Acord privind o „Strategie comunitară pentru mediul marin”
Statele Membre vor trebui să ia măsurile necesare ca până în 2020 să asigure o stare ecologică bună a apelor lor marine, dacă Parlamentul va aproba în plen acordul stabilit cu Consiliul privind noua Strategie comunitară pentru mediul marin.
Calitatea aerului: vor fi stabilite concentraţii maxime de microparticule
Parlamentul European va dezbate şi vota un acord în a doua citire privind viitoarea directivă pentru calitatea aerului.
Textul prevede limite maxime pentru concentraţia microparticulelor periculoase din atmosferă (PM2,5), care nu au fost reglementate până în prezent.
Regele Iordaniei va rosti un discurs în faţa Parlamentului European
Regele Abdullah al II-lea al Iordaniei va rosti un discurs în faţa Parlamentului European, miercuri, 12 decembrie, în cadrul unei şedinţe solemne.
Relaţiile Uniunii Europene cu Republica Muntenegru
Parlamentul European va discuta cu reprezentanţi ai Comisiei şi Consiliului ultimele evoluţii din Republica Muntenegru, într-o dezbatere comună.
În iulie 2006, Comisia a cerut Consiliului mandat pentru a negocia cu Republica Muntenegru un acord de facilitare de vize.
Negocierile demarate de Comisie au fost încheiate în aprilie 2007.
Organizarea comună a pieţei vinului
Parlamentul va vota un raport privind organizarea comună a pieţei vinului, după ce în noiembrie, Comisia pentru Agricultură a votat împotriva liberalizării automate a drepturilor de plantare în 2014, şi a transferului finanţărilor prevăzute pentru acest lucru, către dezvoltarea rurală.
Deputaţii vor vota programul legislativ şi de lucru al Comisiei - 2008
Parlamentul European va vota, miercuri, o rezoluţie privind programul legislativ şi de lucru al Comisiei Europene, pentru anul 2008.
Deputaţii au dezbătut pe marginea programului Executivului în sesiunea în plen din noiembrie de la Strasbourg.
Bugetul Uniunii pentru anul 2008
Deputaţii Europeni vor dezbate şi supune la vot, joi, la Strasbourg, bugetul Uniunii Europene pentru 2008.
În comitetul de conciliere pe probleme bugetare, reunit la 23 noiembrie, Parlamentul a obţinut sume mai mari în special pentru proiectul Galileo, Institutul European pentru Tehnologie, Misiunile Uniunii în Kosovo şi Autoritatea Palestiniană, protejând în acelaşi timp programele din cadrul Strategiei de la Lisabona.
Servicii aeriene: Modificarea acordurilor CE/Maroc, după aderarea la Uniune a României şi Bulgariei
Comisiei pentru Transport şi Turism, va prezenta trei proiecte de rezoluţie referitoare la modificarea acordurilor dintre Comunitatea Europaă şi Maroc, în privinţa unor aspecte ale serviciilor aeriene, în urma aderării României şi Bulgariei la Uniunea Europeană.
Textile: intrebări orale adresate Comisiei
Ministerele pentru Comerţ Exterior din Europa şi China au convenit un sistem de supraveghere comună a importurilor, pentru anul 2008.
Decizia a fost luată în contextul apropiatei expirări, la 1 ianuarie 2008, a "Memorandumului de înţelegere" între Europa şi China, pentru gestionarea tranziţiei spre comerţul liber cu textile.
Şedinţele plenare ale Parlamentului European sunt transmise în direct în 23 limbi şi pot fi urmărite aici
Agenda sesiunii plenare
Orice modificare pe Agenda de lucru a sesiunii în plen va fi anunţată în Conferinţă de presă, luni, 10 decembrie 2007, ora 16:30, la Strasbourg (LOW N-1/201) 20071129BRI14111
RO
1
A
/eplive/public/default_ro.htm
RO
2
A
http://www.europarl.ep.ec/sides/indexPartSession.do?reference=2007-12&language=RO
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20071129BRI14111 FULL-TEXT DOC XML V0//RO
-//EP//TEXT IM-PRESS 20071129BRI14111 ITEM-001-RO DOC XML V0//RO
Instituţii
Noii Deputaţi Europeni din partea României îşi încep activitatea luni la Strasbourg
2007-12-06 - 18:07
Cei 35 Deputaţi Europeni aleşi la 25 noiembrie în primele Alegeri pentru Parlamentul European, din România, îşi încep activitatea luni, 10 decembrie, la Strasbourg.
Lista viitorilor Deputaţi Europeni din partea României: Partidul Democrat (PD) 1.
Sorin Frunzăverde 2.
Roberta Anastase 3.
Petru Filip 4.
Monica Iacob Ridzi 5.
Marian Jean Marinescu 6.
Maria Petre 7.
Marian Zlotea 8.
Dragoş David 9.
Mihaela Popa 10.Constantin Dumitriu 11.Nicodim Bulzesc 12.Sebastian Bodu
13.Rareş Niculescu Partidul Social Democrat (PSD) 14.
Titus Corlăţean 15.
Adrian Severin 16.
Rovana Plumb 17.
Daciana Sârbu 18.
Cătălin Nechifor 19.
Silvia Adriana Ţicău 20.
Ioan Mircea Paşcu 21.
Gabriela Creţu 22.
Corina Creţu 23.
Victor Boştinaru Partidul Naţional Liberal (PNL) 24.
Renate Weber 25.
Daniel Dăianu 26.
Adina Vălean 27.
Cristian Buşoi 28.
Ramona Mănescu 29.
Magor Csibi Partidul Liberal Democrat (PLD - nou) 30.
Theodor Stolojan 31.
Dumitru Oprea 32.
Nicolae Vlad-Popa Uniunea Democrată a Maghiarilor din România (UDMR) 33.
Gyorgy Frunda 34.
Csaba Sogor Candidat independent 35.
Laszlo Tokes Din cei 35 Deputaţi Români, următorii 13 îşi continuă mandatul:
1.
Roberta Anastase (PD)
2.
Cristian Buşoi (PNL)
3.
Corina Creţu (PSD)
4.
Gabriela Creţu (PSD)
5.
Monica Iacob-Ridzi (PD)
6.
Marian-Jean Marinescu (PD)
7.
Ioan Mircea Paşcu (PSD)
8.
Maria Petre (PD)
9.
Rovana Plumb (PSD)
10.Adrian Severin (PSD)
11.Silvia Ţicău (PSD)
12.Adina-Ioana Vălean (PNL)
Noii reprezentanţi ai României în Parlamentul European vor avea mandat până în iunie 2009, când sunt programate Alegerile Generale Europene, în toate Statele Membre ale Uniunii.
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20071129BRI14111 FULL-TEXT DOC XML V0//RO
-//EP//TEXT IM-PRESS 20071129BRI14111 ITEM-COVER-RO DOC XML V0//RO
-//EP//TEXT IM-PRESS 20071129BRI14111 ITEM-002-RO DOC XML V0//RO
Consiliul European
Pregătiri pentru Consiliul European: 13-14 decembrie, Lisabona şi Bruxelles
2007-12-06 - 18:07
Deputaţii Europeni vor discuta despre viitorul Consiliu European, cu o zi înainte ca noul Tratat European de Reformă să fie semnat la Lisabona (13 decembrie).
Consiliul European va avea loc la Bruxelles la 14 decembrie.
Pe agendă - lupta împotriva terorismului, extinderea zonei Schengen, imigrarea dinspre Africa, progresele privind Strategia de la Lisabona, rezultatul sumitului de la Bali privind schimbările climatice, politica maritimă, Kosovo, rezultatul summitului UE-Africa, programul Galileo şi Institutul European pentru Tehnologie.
Lucrările Consiliului European din 14 decembrie de la Bruxelles vor fi precedate de un discurs al Preşedintelui Parlamentului European, Hans-Gert Pöttering.
13 decembrie - Semnarea Tratatului de la Lisabona
Ceremonia de semnare a Tratatului va avea loc la Lisabona şi va fi transmisă pe site-ul web al Preşedinţiei Portugheze.
Semnarea Tratatului de la Lisabona este prevăzută în jurul orei 12.15 (ora locală).
Ceremonia începe la 11.30.
Vor rosti discursuri Preşedintele Comisiei Europene, José Manuel Barroso, Preşedintele Parlamentului European, Hans-Gert Pöttering şi Preşedintele Consiliului European, José Sócrates.
14 decembrie 2007 - Consiliul European Bruxelles
Consiliul European va avea loc la Bruxelles la 14 decembrie, iar agenda de lucru va cuprinde lupta împotriva terorismului, extinderea zonei Schengen, imigrarea dinspre Africa, progresele privind Strategia de la Lisabona, rezultatul sumitului de la Bali privind schimbările climatice, politica maritimă, Kosovo, rezultatul summitului UE-Africa, programul Galileo şi Institutul European pentru Tehnologie.
Ceremonia de semnare a Tratatului de la Lisabona - 13 decembrie 2007 (EN) Textul final al Tratatului de Reformă, care va fi semnat la Lisabona la 13 decembrie 2007 (EN)
RO
1
LINK
http://www.eu2007.pt/UE/vEN/Reunioes_Eventos/ChefesEstado/20071023Tratado.htm
RO
2
LINK
http://www.consilium.europa.eu/igcpdf/en/07/cg00/cg00015.en07.pdf
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20071129BRI14111 FULL-TEXT DOC XML V0//RO
-//EP//TEXT IM-PRESS 20071129BRI14111 ITEM-001-RO DOC XML V0//RO
-//EP//TEXT IM-PRESS 20071129BRI14111 ITEM-003-RO DOC XML V0//RO
Drepturile omului
Premiul Sakharov pentru Libertatea de Gândire - Ediţia 2007 - va fi decernat avocatului sudanez Salih Mahmoud Osman
2007-12-06 - 18:07
Avocatul sudanez pentru drepturile omului, Salih Mahmoud Osman, va primi Premiul Sakharov pentru Libertatea de Gândire - Ediţia 2007, într-o ceremonie oficială a Parlamentului European, joi, 11 decembrie, ora 12.00, la Strasbourg.
În afara Premiului, câştigătorul va primi şi un cec de 50.000 euro.
Anunţând, la 25 octombrie, câştigătorul de anul acesta al Premiului, Preşedintele Parlamentului European, Hans-Gert Pöttering , a declarat: "În faţa violenţei, Domnul Osman luptă pentru dialog şi dreptate.
Nu poate exista democraţie fără justiţie.
Acordându-i Premiul Sakharov lui Salih Mahmoud Osman, Parlamentul European dovedeşte sprijinul pentru acţiunile curajoase ale acestui om care a devenit o voce în Darfur şi, sprijinul pentru stabilirea statului de drept în Sudan".
Salih Mahmoud Osman
Osman a furnizat timp de 20 de ani consiliere juridică gratuită cetăţenilor din Sudan ale căror drepturi fundamentale le-au fost încălcate.
În timpul diferitelor războaie civile care au avut loc în ultimii 20 de ani în Sudan, Salih Mahmoud Osman (născut în 1957) şi-a riscat de multe ori viaţa pentru a furniza victimelor ajutoare medicale şi consiliere juridică.
Organizaţia Sudaneză Împotriva Torturii, pentru care a lucrat avocatul Osman, a reuşit de multe ori să modifice verdicturi şi decizii de condamnare la moarte sau amputare.
Organizaţia a lansat o amplă campanie de înregistrare a crimelor comise, în special în regiunea Darfur.
Persecutat pentru acţiunile sale
Lupta avocatului Salih Mahmoud Osman împotriva nedreptăţilor în Sudan s-a soldat, însă, şi cu costuri personale.
Membri ai propriei sale familii au fost ucişi, torturaţi sau arşi de vii în casele lor, de miliţiile sudaneze.
În 2004, el însuşi a fost întemniţat de Guvernul sudanez timp de peste şapte luni, fără să fi existat vreo acuzaţie la adresa sa, sau vreun proces.
La 8 noiembrie 2005, Salih a primit cea mai înaltă distincţie din partea organizaţiei Human Rights Watch, pentru activitatea sa în Sudan.
Premiul Sakharov
Premiul Sakharov - ce poartă numele disidentului sovietic Andrei Sakharov - este acordat de Parlamentul European în fiecare an, începând cu 1988, persoanelor sau organizaţiilor cu contribuţii majore în lupta pentru drepturile omului sau democraţie.
Alţi câştigători ai Premiului Sakharov 1988 Nelson Mandela şi Anatoli Marchenko (p.m) 1989 Alexander Dubcek 1990 Aung San Suu Kyi 1991 Adem Demaçi 1992 Las Madres de la Plaza de Mayo 1993 Oslobodjenje 1994 Taslima Nasreen 1995 Leyla Zana 1996 Wei Jinsheng 1997 Salima Ghezali 1998 Ibrahim Rugova 1999 Xanana Gusmão 2000 ¡Basta Ya! 2001 Izzat Ghazzawi, Nurit Peled-Elhanan and Dom Zacarias Kamwenho 2002 Oswaldo José Payá Sardiñas 2003 Secretarul General al OUN Kofi Annan şi tot personalul ONU 2004 Asociaţia Ziariştilor din Belarus 2005 Femei în Alb, Hauwa Ibrahim, Reporteri Fără Frontiere 2006 Alexander Milinkevich Premiul Saharov 2007: să luptăm pentru o lume mai bună Videoclip - Premiul Sakharov 2007 Alte materiale de comunicare - Premiul Sakharov 2007
RO
1
LINK
/sakharov_2007/default_ro.htm
RO
2
LINK
/sakharov_2007_package/module_en.htm
RO
3
LINK
/sakharov_2007_package/default.htm
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20071129BRI14111 FULL-TEXT DOC XML V0//RO
-//EP//TEXT IM-PRESS 20071129BRI14111 ITEM-002-RO DOC XML V0//RO
-//EP//TEXT IM-PRESS 20071129BRI14111 ITEM-004-RO DOC XML V0//RO
Drepturile fundamentale
Proclamarea Cartei Drepturilor Fundamentale
2007-12-06 - 18:07
Preşedintele Parlamentului European, Hans-Gert Pöttering, Preşedintele Comisiei Europene, José Manuel Barroso şi Preşedintele în exerciţiu al Consiliului Uniunii, José Sócrates, vor semna, miercuri, la Strasbourg, Carta Drepturilor Fundamentale, în cadrul unei ceremonii oficiale prevăzută pentru ora 11.30 (ora locală).
Evenimentul va avea loc cu o zi înaintea semnării, în capitala Portugaliei, a noului Tratat European, de şefii de stat şi de guvern ai Uniunii.
Prevederile Cartei
Carta Europeană pentru Drepturile Fundamentale stabileşte, într-un singur text, o serie de drepturi civile, politice, economice, sociale pe care le au cetăţenii Europeni şi toate persoanele cu rezidenţă pe teritoriul Uniunii Europene - drepturi definite ca valori comune ale Uniunii.
Obiectivul Cartei constă în asigurarea unei vizibilităţi sporite a acestor principii, în vederea consolidării protecţiei drepturilor fundamentale, după schimbările din societate, progresele sociale şi evoluţiile ştiinţifice.
Previziunile Cartei se aplică instituţiilor, agenţiilor Europene şi Statelor Membre doar când aplică legea comunitară.
Carta nu stabileşte prerogative noi pentru Uniune.
Dacă Tratatul de la Lisabona va fi ratificat de toate Statele Membre, Curtea Europeană de Justiţie va fi instituţia care se va asigura de respectarea prevederilor Cartei, în întreaga Uniune.
Drepturile cetăţenilor Europeni
1) Demnitate: demnitatea umană, dreptul la viaţă, dreptul la integritate, interzicerea torturii şi a tratamentelor degradante sau inumane, interzicerea sclaviei şi a muncii forţate;
2) Libertate: dreptul la libertate şi securitate, respectarea vieţii private şi de familie, protecţia datelor personale, dreptul la căsătorie şi la formarea unei familii, libertatea de gândire, de exprimare, de apartenenţă religioasă, dreptul la informare, libertatea de asociere, libertatea artelor şi a ştiinţelor, dreptul la educaţie, libertatea de a alege o ocupaţie şi de a munci, libertatea de a începe o afacere, dreptul la proprietate, dreptul la azil, protecţie în caz de expulzare sau extrădare;
3) Egalitate: egalitate în faţa legii, nediscriminare, egalitate culturală, religioasă şi lingvistică, diversitate, egalitate între bărbaţi şi femei, drepturile copiilor, drepturile persoanelor în vârstă, integrarea persoanelor cu disabilităţi.
4) Solidaritate: drepturile lucrătorilor la informare şi consultare, dreptul la acţiuni colective, dreptul la acces la serviciile de plasare, protecţie în caz de demitere nejustificată, condiţii corecte de muncă, interzicerea folosirii copiilor pe piaţa muncii, protecţia tinerilor la locul de muncă şi în viaţa profesională şi de familie, securitate şi asistenţă socială, protecţia consumatorilor, protecţia mediului înconjurător, acces la servicii de sănătate şi interes general.
5) Drepturile Cetăţenilor : dreptul la vot şi la participarea în alegerile pentru Parlamentul European, în alegerile municipale, dreptul la o bună administraţie, la acces la documente, la Mediatorul European, la petiţii, libertatea de mişcare şi de rezidenţă, protecţie consulară şi diplomatică;
6) Justiţie: dreptul la un proces corect, la prezumţia de nevinovăţie, dreptul la apărare, dreptul la legalitate şi proporţionalitate în dosarele penale, dreptul de a nu fi judecat sau pedepsit de două ori pentru aceeaşi crimă.
Toate acestea sunt stabilite în baza drepturilor şi a libertăţilor fundamentale deja recunoscute de Convenţia Europeană a Drepturilor Omului, de Carta Socială a Consiliului Europei, de Carta Comunitară pentru Drepturile Sociale Fundamentale ale Lucrătorilor şi de alte convenţii internaţionale, în care Uniunea Europeană sau Statele sale Membre sunt părţi.
Textul complet al Cartei Drepturilor Fundamentale
-//EP//TEXT TA P6-TA-2007-0573 0 NOT XML V0//RO
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20071129BRI14111 FULL-TEXT DOC XML V0//RO
-//EP//TEXT IM-PRESS 20071129BRI14111 ITEM-003-RO DOC XML V0//RO
-//EP//TEXT IM-PRESS 20071129BRI14111 ITEM-005-RO DOC XML V0//RO
Mediu
Dezastrul ecologic din Marea Neagră
2007-12-06 - 18:07
Comisia Europeană va face o declaraţie în urma dezastrului ecologic care a avut loc în noiembrie în Marea Neagră.
Deputaţii vor vota o rezoluţie în această privinţă.
Marea Neagră a suferit un dezastru major, după ce furtunile puternice de la 10 şi 11 noiembrie au distrus, în Strâmtoarea Kerci, dintre Rusia şi Ucraina, un petrolier şi au avariat 13 alte nave.
Cel puţin trei marinari au murit, iar deversarea de petrol şi alte substanţe chimice s-a soldat cu moartea a 30.000 de păsări şi a unui număr semnificativ de peşti.
Comisia Europeană a răspuns unei solicitări adresate de Ucraina pentru acordare de ajutor, prin intermediul Centrului de Monitorizare şi Informare (CMI) - responsabil cu protecţia civilă şi acţiuni în caz de poluare marină.
Ucraina cere expertiză şi asistenţă în evaluarea impactului pe care poluarea cu petrol din Strâmtoarea Kerci îl are asupra mediului.
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20071129BRI14111 FULL-TEXT DOC XML V0//RO
-//EP//TEXT IM-PRESS 20071129BRI14111 ITEM-004-RO DOC XML V0//RO
-//EP//TEXT IM-PRESS 20071129BRI14111 ITEM-006-RO DOC XML V0//RO
Mediu
Acord privind o „Strategie comunitară pentru mediul marin”
2007-12-06 - 18:07
Statele Membre vor trebui să ia măsurile necesare ca până în 2020 să asigure o stare ecologică bună a apelor lor marine, dacă Parlamentul va aproba în plen acordul stabilit cu Consiliul privind noua Strategie comunitară pentru mediul marin.
Conform raportorului Parlamentului, Marie-Noëlle Lienemann (PSE, FR), strategiile vor trebui să fie dezvoltate astfel încât să protejeze mediul marin, să prevină orice deteriorare a sa şi să restaureze ecosistemele marine afectate de diverşi factori externi.
Prezenta directivă stabileşte pentru prima oară o politică integrată pentru protecţia mediului marin, care urmăreşte:
- să asigure protejarea şi conservarea mediului marin, să permită refacerea acestuia sau să refacă, dacă este posibil, structura, funcţiile şi procesele biodiversităţii marine şi a ecosistemelor marine;
- să prevină şi să elimine progresiv poluarea din mediul marin, pentru a garanta că nu mai există nici un impact sau risc semnificativ pentru biodiversitatea marină, ecosistemele marine, sănătatea umană sau utilizările legitime ale mării;
- să limiteze activităţile din mediul marin la niveluri durabile, care să nu compromită nici utilizările şi activităţile generaţiilor viitoare, nici capacitatea ecosistemelor marine de a reacţiona la modificările produse de natură sau de oameni.
Regiunile Marine Europene
Pentru fiecare Regiune şi Sub-Regiune Europeană Marină va trebui să se garanteze o coerenţă între metodele de evaluare între Statele Membre din aceeaşi regiune şi luarea în considerare a impactului şi caracteristicilor trans-frontaliere.
La fel, vor trebui luate în considerare punctele de vedere ale Statelor Membre din aceeaşi regiune marină.
Dosar:
Două treimi din suprafaţa Pământului sunt acoperite de mări.
Mediul marin conţine resurse vitale şi este crucial pentru dezvoltarea socială şi economică, la fel pentru sănătatea umană.
Europa este încercuită de două oceane şi patru mări.
De la Marea Neagră până la Oceanul Atlantic, apele constituie mediul de viaţă a diverselor ecosisteme şi acoperă mai multe regiuni biogeografice.
Coasta Europeană este de 100 000 km lungime, iar teritoriul marin al Comunităţii este mai mare decât teritoriul său continental.
Cel puţin 16% din cetăţenii Europeni trăiesc în zone de coastă şi pentru mulţi dintre ei, marea este sursa vieţii lor, în timp ce pentru alţii, este un loc de relaxare şi sport, o sursă de hrană şi de inspiraţie.
Deteriorarea mediului marin a devenit evidentă în întreaga lume, iar apele Europene nu fac excepţie.
Ameninţările sunt deseori transfrontaliere şi provin în esenţă din pescuit excesiv, tehnici distructive de pescuit, aruncarea în mare a deşeurilor şi a poluanţilor veniţi dinspre coastă, poluare sonoră provocată de nave, infrastructuri maritime de transport, activitate acustică submarină, dar şi din specii invazive, impactul schimbărilor climatice, extracţii petroliere sau urbanizare în zonele de coastă.
Riscurile de poluare sunt extrem de mari în cazul mărilor închise (Marea Neagră, Marea Baltică, Marea Mediterană).
Mediul marin este o moştenire preţioasă care trebuie protejată, conservată şi refăcută, obiectivul final fiind acela de a menţine biodiversitatea şi de a asigura mări şi oceane variate şi dinamice, care să fie curate, sănătoase şi productive.
În acest sens, prezenta directivă ar trebui să constituie pilonul de mediu pentru viitoarea politică maritimă a Uniunii Europene şi, printre altele, să promoveze integrarea preocupărilor de mediu în cadrul tuturor politicilor relevante.
Statele Membre cu o regiune marină comună ar trebui să garanteze că pentru fiecare regiune sau subregiune se elaborează o singură strategie comună pentru mediul marin, pentru apele aflate sub suveranitatea sau jurisdicţia lor.
Fiecare Stat Membru ar trebui să elaboreze, pentru apele sale Europene, o strategie pentru mediul marin care să ţină cont de specificul propriilor ape, dar care, în acelaşi timp, să reflecte perspectiva globală a regiunii marine vizate.
Strategiile pentru mediul marin ar trebui să culmineze cu executarea programelor de măsuri destinate obţinerii unei stări ecologice bune.
Cu toate acestea, Statelor Membre n-ar trebui să li se impună să adopte măsuri specifice în cazul în care nu există un risc semnificativ pentru mediul marin, sau în cazul în care costurile ar fi disproporţionate comparativ cu riscurile pentru mediul marin, cu condiţia ca orice decizie de a nu acţiona să fie justificată corespunzător.
Raportor: Marie-Noëlle Lienemann
Procedura de codecizie: a doua lectură
Debate: 10.12.2007 A6-0389/2007 Recomandare pentru a doua lectură referitoare la poziţia comună a Consiliului în vederea adoptării directivei Parlamentului European şi a Consiliului de instituire a unui cadru de acţiune comunitară în domeniul politicii privind mediul marin (directiva-cadru „Strategia pentru mediul marin”)
-//EP//TEXT REPORT A6-2007-0389 0 NOT XML V0//RO
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20071129BRI14111 FULL-TEXT DOC XML V0//RO
-//EP//TEXT IM-PRESS 20071129BRI14111 ITEM-005-RO DOC XML V0//RO
-//EP//TEXT IM-PRESS 20071129BRI14111 ITEM-007-RO DOC XML V0//RO
Mediu
Calitatea aerului: vor fi stabilite concentraţii maxime de microparticule
2007-12-06 - 18:07
Parlamentul European va dezbate şi vota un acord în a doua citire privind viitoarea directivă pentru calitatea aerului.
Textul prevede limite maxime pentru concentraţia microparticulelor periculoase din atmosferă (PM2,5), care nu au fost reglementate până în prezent.
Acordul în a doua citire, încheiat la sfârşitul lunii noiembrie cu preşedinţia portugheză, prevede reducerea cantităţii de microparticule cu diametrul de 2,5 micrometri (PM2,5) şi a altor microparticule suspectate că ar provoca boli respiratorii ca astmul, bronşita şi emfizemul.
Viitoarea directivă îşi fixează ca obiectiv reducerea acestei poluări, pentru a minimaliza efectele nocive asupra sănătăţii umane.
Potrivit textului de acord, este vorba de "a evita, a preveni sau a reduce emisiile de poluanţi atmosferici nocivi şi a defini obiective adecvate în materie de calitate a aerului".
Eforturi speciale vor fi întreprinse pentru populaţia vulnerabilă, în special copiii.
Directiva va înlocui cinci acte în vigoare privind evaluarea şi gestionarea calităţii aerului, limitele altor poluanţi din aer (ozon, anhidridă sulfurică, dioxid de azot şi oxizi de azot, plumb, benzen şi monoxid de carbon) şi schimbul reciproc de informaţii şi de date privind poluarea aerului, între Statele Membre, reguli care necesită revizuiri substanţiale care să ia în considerare progresele ştiinţifice şi experienţele naţionale în materie.
Statele Membre vor avea la dispoziţie doi ani după intrarea în vigoare a directivei, pentru a o transpune în legislaţia naţională.
Pentru particulele atmosferice cu un diametru mai mic decât 2,5 micrometri, PM 2,5, care sunt cele mai nocive pentru sănătate, Parlamentul şi Consiliul au stabilit să definească mai întâi o valoare ţintă de 25µg/m3 valabilă din 2010.
Începând cu 2015, această valoare 25µg/m3 va deveni o limită constrângătoare .
Parlamentul a obţinut o a doua valoare limită - cu titlu indicativ - de 20µg/m3, ce ar trebui respectată până la 1 ianuarie 2020, respectiv în decurs de cinci ani după atingerea primei valori limită.
Comisia Europeană urmează să reexamineze această valoare indicativă în 2013, pentru a confirma nivelul (20) sau, dimpotrivă, pentru a cere modificarea sa.
Parlamentul a reuşit, totodată, să introducă obligativitatea reducerii gradului de expunere, care ar trebui să facă obiectul unei evaluări, în timp ce Comisia va trebui să opereze, în 2013, asupra valorii PM 2,5.
Particule mai mari (PM 10) Deputaţii au acceptat condiţiile din poziţia comună a Consiliului, conform cărora plafonurile de concentrare a microparticulelor mai mari, PM10, vor trebui reduse la 40µg/m3 în medie pe an, fără să fie precizată data începând cu care acest nivel trebuie să fie atins.
Aceasta înseamnă că nu vor exista modificări în raport cu actuala directivă ce reglementează PM10 (Directiva 1999/30/CE - ce fixează valori limită pentru anhidrida sulfurică, dioxidul de azot, oxizii de azot şi în special plumbul din aer - în vigoare de la 1 ianuarie 2005).
Parlamentarii au acceptat poziţia Consiliului privind concentraţiile minime zilnice ale aceloraşi particule, pentru care se va fixa un plafon de 50µg/m3, ce nu va trebui depăşit mai mult de 35 ori pe an.
Derogări Acordul prevede posibilitatea de derogare temporară de trei ani pentru valori limită de PM 10 în zonele aglomerate în care nu se respectă criteriile în materie de poluanţi, pentru condiţii climatice defavorabile sau factori transfrontalieri.
Derogarea va fi acordată cu condiţia ca Statele Membre să prezinte un plan în care să demonstreze de ce aceste plafonuri de particule nu pot fi respectate, în pofida măsurilor luate în plan naţional şi local.
Centre de măsurare Conform directivei, Statele Membre vor trebui să instaleze "centre de măsurare" în zonele urbane cu peste 250.000 locuitori, dar şi în zonele rurale, unde va trebui instalat un "centru de măsurare" la fiecare 100.000 km2.
În afară de particulele PM10 şi PM2,5, centrele de măsurare vor măsura concentraţia de anhidridă sulfurică, dioxid de azot şi oxizi de azot, plumb, benzen şi monoxid de carbon din aer.
Criteriile alese de Statele Membre pentru localizarea acestor centre vor fi supravegheate de Comisia Europeană, pentru a asigura "aplicarea armonizată" pe întregul teritoriu al Uniunii.
Măsuri constrângătoare pentru unele surse de poluare
Referitor la sursele de poluare, Parlamentul European a obţinut prevederi suplimentare, conform cărora vor trebui luate "măsuri comunitare pentru reducerea lor, în special îmbunătăţirea eficienţei legislaţiei comunitare privind emisiile industriale, limitarea gazelor de eşapament la motoarele vehiculelor grele, reducerea emisiilor de poluanţi majori autorizaţi la nivel naţional şi a emisiilor provenind din înlocuirea rezervoarelor de carburanţi ale vehiculelor în staţiile service".
Toate aceste surse de poluare vor trebui examinate cu prioritate de toate instituţiile implicate.
În plus, Comisia Europeană s-a angajat să adauge la directivă o declaraţie în care se angajează să propună, în 2008, măsuri legislative vizând:
limitarea emisiilor de gaze de eşapament ale motoarelor vehiculelor grele;
reducerea emisiilor de poluanţi majori autorizaţi la nivel naţional, şi a emisiilor provenind din înlocuirea rezervoarelor de carburanţi de la vehicule, în staţiile service;
Declaraţia va fi anexată la cererea deputaţilor.
Ei doresc ca în decurs de doi ani, Executivul să ia măsuri constrângătoare pentru:
reducerea poluării atmosferice provenite de la vehicule motorizate, inclusiv de la nave şi aeronave,
asigurarea unei norme Euro VI pentru vehiculele utilitare grele,
noi norme pentru instalările de încălzire internă,
reducerea emisiilor provenite din agricultură.
Declaraţia va fi publicată în Jurnalul Oficial al Uniunii, în aceeaşi zi cu publicarea textului Directivei.
Comisia a refuzat să includă aceasăt listă în textul directivei, în numele dreptului său de iniţiativă.
Raportor: Holger Krahmer
Procedura de codecizie: a doua lectură
Dezbatere: 11.12.2007 A6-0398/2007 Recomandare pentru a doua lectură privind poziţia comună a Consiliului în vederea adoptării directivei Parlamentului European şi a Consiliului privind calitatea aerului înconjurător şi un aer mai curat pentru Europa
-//EP//TEXT REPORT A6-2007-0398 0 NOT XML V0//RO
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20071129BRI14111 FULL-TEXT DOC XML V0//RO
-//EP//TEXT IM-PRESS 20071129BRI14111 ITEM-006-RO DOC XML V0//RO
-//EP//TEXT IM-PRESS 20071129BRI14111 ITEM-008-RO DOC XML V0//RO
Relaţii externe
Regele Iordaniei va rosti un discurs în faţa Parlamentului European
2007-12-06 - 18:07
Regele Abdullah al II-lea al Iordaniei va rosti un discurs în faţa Parlamentului European, miercuri, 12 decembrie, în cadrul unei şedinţe solemne.
Ultima oară când Regele Iordaniei s-a adresat Parlamentului European a fost în iunie 2002.
Pagina web a Regelui Iordaniei, Abdullah al II-lea
RO
1
LINK
http://www.kingabdullah.jo/homepage.php
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20071129BRI14111 FULL-TEXT DOC XML V0//RO
-//EP//TEXT IM-PRESS 20071129BRI14111 ITEM-007-RO DOC XML V0//RO
-//EP//TEXT IM-PRESS 20071129BRI14111 ITEM-009-RO DOC XML V0//RO
Relaţii externe
Relaţiile Uniunii Europene cu Republica Muntenegru
2007-12-06 - 18:07
Parlamentul European va discuta cu reprezentanţi ai Comisiei şi Consiliului ultimele evoluţii din Republica Muntenegru, într-o dezbatere comună.
În iulie 2006, Comisia a cerut Consiliului mandat pentru a negocia cu Republica Muntenegru un acord de facilitare de vize.
Negocierile demarate de Comisie au fost încheiate în aprilie 2007.
Un Parteneriat European cu Republica Muntenegru a fost adoptat prin Decizie a Consiliului Uniunii Europene la 22 ianuarie 2007.
La 17 mai 2007, Guvernul muntenegrin a adoptat un Plan de Acţiune pentru aplicarea Parteneriatului.
Până la sfârşitul anului 2007 urmează să devină operaţională o Delegaţie a Comisiei Europene în Republica Muntenegru.
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20071129BRI14111 FULL-TEXT DOC XML V0//RO
-//EP//TEXT IM-PRESS 20071129BRI14111 ITEM-008-RO DOC XML V0//RO
-//EP//TEXT IM-PRESS 20071129BRI14111 ITEM-010-RO DOC XML V0//RO
Agricultură
Organizarea comună a pieţei vinului
2007-12-06 - 18:07
Parlamentul va vota un raport privind organizarea comună a pieţei vinului, după ce în noiembrie, Comisia pentru Agricultură a votat împotriva liberalizării automate a drepturilor de plantare în 2014, şi a transferului finanţărilor prevăzute pentru acest lucru, către dezvoltarea rurală.
Comisia pentru Agricultură a votat pentru: campanie de plantare de maxim trei ani, reguli mai stricte pentru clasificarea şi etichetarea vinului, ajutoare pentru producţia de must, intensificarea acţiunilor de promovare a vinurilor comunitare, menţionarea pe etichete a conţinutului de zahăr şi a modalităţii de producţie.
După votul în comisia de specialitate, raportorul Giuseppe Castiglione (PPE-DE, IT) a precizat că "pentru deputaţi a fost o sarcină extrem de dificilă dar importantă, având în vedere că în final au fost luate în considerare diferitele aspecte ale producţiei Europene de vin".
Principalele puncte ale raportului adoptat în Comisia pentru Agricultură Drepturi de plantare.
Comisia pentru Agricultură se opune unei liberalizări totale, începând cu 1 ianuarie 2014, a drepturilor de plantare pentru vinuri protejate de denumirile de origine şi de indicaţiile geografice.
Pentru alte vinuri, Comisia pentru Agricultură consideră că decizia de liberalizare trebuie să fie supusă unui studiu de impact, al unor măsuri de reechilibrare a pieţei, de realizat până la sfârşitul anului 2012.
Sistemul de desţelenire : cu o largă majoritate, deputaţii au sprijinit ideea raportorului, conform căreia pachetul de subsidii planificat de Comisia Europeană pentru cinci ani ar trebui să fie distribuit în trei ani, astfel ca viticultorii care doresc să stopeze producţia, să procedeze astfel cât mai rapid.
Adaosul de zahăr/ajutoare pentru producţia de must: Comisia pentru Agricultură s-a opus planului Executivului de a interzice adaosul de zahăr (adăugarea de zahăr în vin, pentru creşterea conţinutului de alcool, aşa cum se practică în Nordul Europei) şi planurilor de renunţare la ajutoarele pentru producţia de must din struguri (acordate producătorilor din Sudul Europei pentru a compensa dezavantajul competitiv ce rezultă din vânzarea de must).
Pachetele financiare naţionale : Comisia pentru Agricultură a propus ca programele de ajutoare naţionale să fie utilizate pentru a finanţa măsuri promovare şi în Uniunea Europeană (nu numai în ţările terţe), şi măsuri cum ar fi restructurarea sectorului, prevenirea crizelor, cercetare şi dezvoltare, îmbunătăţirea calităţii, producătorii fiind capabili să beneficieze de mai multe măsuri într-o campanie.
Etichetare.
Deputaţii se opun proiectului ce autorizează indicarea anului recoltă, soiul vinului şi alte menţiuni tradiţionale complementare pe eticheta vinurilor de masă, argumentând că această opţiune ar trebui să fie rezervată pentru vinurile de calitate, pentru a evita orice confuzie în rândul consumatorilor.
Ei estimează, însă, că pe eticheta vinurilor cu denumiri de origine şi indicaţii geografice protejate ar trebui trecut numele şi sediul firmei care a îmbuteliat vinurile.
Dezvoltare rurală: Comisia pentru Agricultură s-a opus transferului progresiv de fonduri consacrate până acum organizării pieţei viticole.
Practici oenologice: Comisia pentru Agricultură a sugerat o listă de bune practici oenologice acceptate în Uniunea Europeană şi a refuzat transferul competenţelor de a autoriza noi practici, de la Consiliu către Comisia Europeană.
Deputaţii s-au opus, totodată, aplicării practicilor oenologice stabilite de Organizaţia Internaţională a Vinurilor - mai restrictive decât cele ale Uniunii Europene - vinurilor Europene destinate exporturilor.
Aplicarea reformei.
Conform Comisiei pentru Agricultură, calendarul propus de Comisia Europeană pentru intrarea în vigoare a regulamentului - respectiv 1 august 2008, data începerii următoarei campanii viticole - este nerealizabil, ţinând cont în special de faptul că Statele Membre vor trebui să-şi stabilească programele naţionale.
Deputaţii propun amânarea acestei date la 1 august 2009.
- - -
Sectorul vitivinicol european
Uniunea Europeană deţine mai mult de 2,4 milioane de exploataţii viticole, care acoperă 3,6 milioane hectare, adică 2% din suprafaţa agricolă a Uniunii.
Producţia de vin în 2006 a reprezentat 5% din valoarea producţiei agricole a Uniunii Europene.
Consumul de vin provenit din Uniunea Europeană scade constant, deşi vânzările vinurilor de calitate sunt în creştere.
În ultimii zece ani, importurile au crescut cu 10 procente pe an, în timp ce creşterea exporturilor este lentă.
Pe baza tendinţelor actuale, producţia de vin în exces va atinge 15% din producţia anuală până în 2010-2011.
Uniunea Europeană cheltuie aproximativ o jumătate de miliard de euro pe an doar pentru a înlătura surplusul de vin pentru care nu există o piaţă de desfacere.
Raportor: Giuseppe Castiglione
Procedura de consultare
Dezbatere: 11.12.2007 A6-0477/2007 Raport referitor la propunerea de regulament al Consiliului privind organizarea comună a pieţei vitivinicole şi de modificare a anumitor regulamente
-//EP//TEXT REPORT A6-2007-0477 0 NOT XML V0//RO
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20071129BRI14111 FULL-TEXT DOC XML V0//RO
-//EP//TEXT IM-PRESS 20071129BRI14111 ITEM-009-RO DOC XML V0//RO
-//EP//TEXT IM-PRESS 20071129BRI14111 ITEM-011-RO DOC XML V0//RO
Instituţii
Deputaţii vor vota programul legislativ şi de lucru al Comisiei - 2008
2007-12-06 - 18:07
Parlamentul European va vota, miercuri, o rezoluţie privind programul legislativ şi de lucru al Comisiei Europene, pentru anul 2008.
Deputaţii au dezbătut pe marginea programului Executivului în sesiunea în plen din noiembrie de la Strasbourg.
Priorităţile Comisiei pentru 2008: "creştere economică şi locuri de muncă, o Europă durabilă, o abordare integrată a fenomenului migrării, prioritate cetăţenilor şi Europa ca partener global".
Programul legislativ şi de lucru al Comisiei, pentru 2008 (RO)
RO
1
LINK
http://ec.europa.eu/atwork/programmes/docs/clwp2008_ro.pdf
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20071129BRI14111 FULL-TEXT DOC XML V0//RO
-//EP//TEXT IM-PRESS 20071129BRI14111 ITEM-010-RO DOC XML V0//RO
-//EP//TEXT IM-PRESS 20071129BRI14111 ITEM-012-RO DOC XML V0//RO
Buget
Bugetul Uniunii pentru anul 2008
2007-12-06 - 18:07
Deputaţii Europeni vor dezbate şi supune la vot, joi, la Strasbourg, bugetul Uniunii Europene pentru 2008.
În comitetul de conciliere pe probleme bugetare, reunit la 23 noiembrie, Parlamentul a obţinut sume mai mari în special pentru proiectul Galileo, Institutul European pentru Tehnologie, Misiunile Uniunii în Kosovo şi Autoritatea Palestiniană, protejând în acelaşi timp programele din cadrul Strategiei de la Lisabona.
Delegaţia Parlamentului va propune joi plenului un proiect de buget pentru 2008, în care se regăsesc priorităţile politice adoptate de Parlament în primă citire.
Bugetul general al Uniunii pentru 2008 va fi de 120,3 miliarde euro, aproape 0.96% din totalul PNB al Statelor Membre.
Bugetul general al Uniunii Europene, pentru 2008 (fişă)
RO
1
LINK
/oeil/file.jsp?id=5437452
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20071129BRI14111 FULL-TEXT DOC XML V0//RO
-//EP//TEXT IM-PRESS 20071129BRI14111 ITEM-011-RO DOC XML V0//RO
-//EP//TEXT IM-PRESS 20071129BRI14111 ITEM-013-RO DOC XML V0//RO
Transport
Servicii aeriene: Modificarea acordurilor CE/Maroc, după aderarea la Uniune a României şi Bulgariei
2007-12-06 - 18:07
Comisiei pentru Transport şi Turism, va prezenta trei proiecte de rezoluţie referitoare la modificarea acordurilor dintre Comunitatea Europaă şi Maroc, în privinţa unor aspecte ale serviciilor aeriene, în urma aderării României şi Bulgariei la Uniunea Europeană. - Primul proiect de rezoluţie legislativă este legat de propunerea de decizie a Consiliului cu privire la încheierea de protocoale de modificare a acordurilor privind anumite aspecte ale serviciilor aeriene dintre Comunitatea Europeană şi Guvernul Georgiei, Republica Liban, Republica Maldive, Republica Moldova, Guvernul Republicii Singapore şi Republica Orientală a Uruguayului , pentru a lua în considerare aderarea la Uniunea Europeană a Republicii Bulgaria şi a Republicii România.
- Al doilea proiect de rezoluţie legislativă este legat de propunerea de decizie a Consiliului privind încheierea unui protocol de modificare a acordului dintre Comunitatea Europeană şi Regatul Maroc privind anumite aspecte referitoare la serviciile de transport aerian pentru a lua în considerare aderarea Republicii Bulgaria şi a României la Uniunea Europeană.
- Al treilea proiect de rezoluţie legislativă este legat de propunerea de decizie a Consiliului privind încheierea unui protocol de modificare a acordului euromediteranean privind serviciile de transport aerian dintre Comunitatea Europeană şi Statele Membre ale acesteia, pe de o parte, şi Regatul Maroc, pe de altă parte, pentru a lua în considerare aderarea Republicii Bulgaria şi a României la Uniunea Europeană
În Parlament, cele trei proiecte legislative vor fi discutate conform procedurii de consultare.
Raportor: Paolo Costa
Procedura de consultare
Vot: 11.12.2007 A6-0458/2007 Raport referitor la propunerea de decizie a Consiliului privind încheierea unui protocol de modificare a acordului euromediteranean privind serviciile de transport aerian dintre Comunitatea Europeană şi statele membre ale acesteia, pe de o parte, şi Regatul Maroc, pe de altă parte, pentru a lua în considerare aderarea Republicii Bulgaria şi a României la Uniunea Europeană A6-0457/2007 Raport referitor la propunerea de decizie a Consiliului privind încheierea unui protocol de modificare a acordului dintre Comunitatea Europeană şi Regatul Maroc privind anumite aspecte referitoare la serviciile de transport aerian pentru a lua în considerare aderarea Republicii Bulgaria şi a României la Uniunea Europeană A6-0456/2007 Raport referitor la propunerea de decizie a Consiliului privind încheierea de protocoale de modificare a acordurilor privind anumite aspecte ale serviciilor aeriene dintre Comunitatea Europeană şi
- Guvernul Georgiei
- Republica Liban
- Republica Maldive
- Republica Moldova
- Guvernul Republicii Singapore şi
- Republica Orientală a Uruguayului
pentru a lua în considerare aderarea la Uniunea Europeană a Republicii Bulgaria şi a Republicii România
-//EP//TEXT REPORT A6-2007-0458 0 NOT XML V0//RO
-//EP//TEXT REPORT A6-2007-0457 0 NOT XML V0//RO
-//EP//TEXT REPORT A6-2007-0456 0 NOT XML V0//RO
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20071129BRI14111 FULL-TEXT DOC XML V0//RO
-//EP//TEXT IM-PRESS 20071129BRI14111 ITEM-012-RO DOC XML V0//RO
-//EP//TEXT IM-PRESS 20071129BRI14111 ITEM-014-RO DOC XML V0//RO
Industrie
Textile: intrebări orale adresate Comisiei
2007-12-06 - 18:07
Ministerele pentru Comerţ Exterior din Europa şi China au convenit un sistem de supraveghere comună a importurilor, pentru anul 2008.
Decizia a fost luată în contextul apropiatei expirări, la 1 ianuarie 2008, a "Memorandumului de înţelegere" între Europa şi China, pentru gestionarea tranziţiei spre comerţul liber cu textile.
Câţiva deputaţi din partea ALDE, PPE-DE, PSE, UEN şi Verzi/ALE, vor adresa Comisiei următoarele întrebări:
Ar putea Comisia:
- comenta impactul probabil al încheierii sistemului de cote atât pentru industria comunitară, cât şi pentru ţările în curs de dezvoltare implicate şi, în special, impactul asupra partenerilor mediteraneeni ai Uniunii Europene?
- indica cum intenţionează să garanteze concurenţa externă a sectorului European al textilelor şi să asigure un mai bun acces la piaţă în ţările terţe?
- comenta asupra acţiunilor întreprinse ca urmare a necesităţii de a se conforma cu mandatul acordat de „Grupul la nivel înalt“?
- indica ce iniţiative intenţionează să ia pentru protejarea sectorului european al textilelor de comerţul inechitabil, falsificări, cât şi de creşteri dramatice precum cele care au avut loc în 2005?
- preciza dacă există consultări cu Statele Unite ale Americii privind chestiunea importurilor de textile din China?
- explica cum va fi stabilit acest sistem de supraveghere comună a importurilor, cum va fi garantată exercitarea în mod adecvat a acestui control dublu, cum va fi evaluată eficacitatea acestuia?
- indica cum va garanta Comunitatea Europeană că produsele textile importate, în special din China, care intră pe piaţa Uniunea Europeană sunt supuse unor cerinţe de siguranţă şi de protecţia consumatorului identice cu cele pentru produsele textile fabricate în Uniunea Europeană?
- garanta informarea deplină a Parlamentului European în legătură cu orice evoluţie semnificativă în cadrul comerţului internaţional cu textile?
O-0074/07 Întrebare orală urmată de o dezbatere: textilele
-//EP//TEXT OQ O-2007-0074 0 NOT XML V0//RO
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20071129BRI14111 FULL-TEXT DOC XML V0//RO
-//EP//TEXT IM-PRESS 20071129BRI14111 ITEM-013-RO DOC XML V0//RO
-//EP//TEXT IM-PRESS 20071129BRI14111 ITEM-COVER-RO DOC XML V0//RO
-//EP//TEXT IM-PRESS 20071129BRI14111 ITEM-001-RO DOC XML V0//RO
-//EP//TEXT IM-PRESS 20071129BRI14111 ITEM-002-RO DOC XML V0//RO
-//EP//TEXT IM-PRESS 20071129BRI14111 ITEM-003-RO DOC XML V0//RO
-//EP//TEXT IM-PRESS 20071129BRI14111 ITEM-004-RO DOC XML V0//RO
-//EP//TEXT IM-PRESS 20071129BRI14111 ITEM-005-RO DOC XML V0//RO
-//EP//TEXT IM-PRESS 20071129BRI14111 ITEM-006-RO DOC XML V0//RO
-//EP//TEXT IM-PRESS 20071129BRI14111 ITEM-007-RO DOC XML V0//RO
-//EP//TEXT IM-PRESS 20071129BRI14111 ITEM-008-RO DOC XML V0//RO
-//EP//TEXT IM-PRESS 20071129BRI14111 ITEM-009-RO DOC XML V0//RO
-//EP//TEXT IM-PRESS 20071129BRI14111 ITEM-010-RO DOC XML V0//RO
-//EP//TEXT IM-PRESS 20071129BRI14111 ITEM-011-RO DOC XML V0//RO
-//EP//TEXT IM-PRESS 20071129BRI14111 ITEM-012-RO DOC XML V0//RO
-//EP//TEXT IM-PRESS 20071129BRI14111 ITEM-013-RO DOC XML V0//RO
-//EP//TEXT IM-PRESS 20071129BRI14111 ITEM-014-RO DOC XML V0//RO
-//EP//DTD IM-PRESS 20050901 BRI-FULL DOC XML V0//EN
-//EP//STYLESHEET IM-PRESS 20050901 BRI-FULL DOC XML V0//EN
-//EP//TEXT IM-PRESS 20071129BRI14111 ITEM-COVER-RO DOC XML V0//RO
-//EP//TEXT IM-PRESS 20071129BRI14111 ITEM-001-RO DOC XML V0//RO
-//EP//TEXT IM-PRESS 20071129BRI14111 ITEM-002-RO DOC XML V0//RO
-//EP//TEXT IM-PRESS 20071129BRI14111 ITEM-003-RO DOC XML V0//RO
-//EP//TEXT IM-PRESS 20071129BRI14111 ITEM-004-RO DOC XML V0//RO
-//EP//TEXT IM-PRESS 20071129BRI14111 ITEM-005-RO DOC XML V0//RO
-//EP//TEXT IM-PRESS 20071129BRI14111 ITEM-006-RO DOC XML V0//RO
-//EP//TEXT IM-PRESS 20071129BRI14111 ITEM-007-RO DOC XML V0//RO
-//EP//TEXT IM-PRESS 20071129BRI14111 ITEM-008-RO DOC XML V0//RO
-//EP//TEXT IM-PRESS 20071129BRI14111 ITEM-009-RO DOC XML V0//RO
-//EP//TEXT IM-PRESS 20071129BRI14111 ITEM-010-RO DOC XML V0//RO
-//EP//TEXT IM-PRESS 20071129BRI14111 ITEM-011-RO DOC XML V0//RO
-//EP//TEXT IM-PRESS 20071129BRI14111 ITEM-012-RO DOC XML V0//RO
-//EP//TEXT IM-PRESS 20071129BRI14111 ITEM-013-RO DOC XML V0//RO
-//EP//TEXT IM-PRESS 20071129BRI14111 ITEM-014-RO DOC XML V0//RO
