Colecția de artă a Parlamentului European online
Cultură
2011-12-19 - 14:32
Datând din 1980, colecția de artă a Parlamentului European include aproximativ 500 de picturi, sculpturi și alte opere de artă Opere de artă ale unor europeni talentați, colecționate de Parlamentul European de peste 30 de ani, pot fi admirate acum de oricine pe internet.
Savurați momentul în care arta, politica și tehnologia își dau întâlnire.
Datând din 1980, colecția de artă a Parlamentului European include aproximativ 500 de picturi, sculpturi și alte opere de artă din cele 27 de state membre UE.
Până acum, acestea puteau fi admirate numai în sediile Parlamentului European de la Bruxelles, Strasbourg și Luxembourg.
În 2009, eurodeputata Lidia Geringer de Oedenberg - chestor responsabil cu evenimentele artistice și culturale de la Parlamentul European - a luat inițiativa creării unei galerii online a acestei colecții, pentru a oferi marelui public posibilitatea de a vedea operele de artă.
„Promovarea acestei colecții ne oferă oportunitatea de a construi o imagine a Parlamentului ca instituție cu o față umană, angajată în cultura europeană și promovarea tinerilor artiști“, a spus doamna Geringer de Oedenberg.
În momentul de față, puteți vedea deja cele mai recente achiziții (din Malta, Slovacia, Slovenia, Bulgaria și România), cele mai vechi urmând să fie adăugate mai târziu. „Operele de artă cumpărate după 2009 sunt deja disponibile în galeria online.
Celelalte vor fi adăugate în momentul în care vom obține drepturile de copyright“, ne-a explicat chestorul.
20111201STO33092 Galerie foto
RO
1
PHOTO
20111205PHT33233.jpg
RO
2
LINK
/art-collection
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
