26 septembrie, Ziua Europeană a limbilor
Cultură
2008-09-26 - 09:45
Parlamentul şi Comisia sunt cei mai mari angajatori de interpreţi din lume Uniunea Europeană are aproape 500 de milioane de locuitori, 23 de limbi oficiale, aproximativ 60 de limbi regionale sau ale minorităţilor şi trei alfabete.
Anul acesta, Ziua Europeană a limbilor este serbată prin evenimente pentru copii, programe de radio şi televiziune, ore de limbi străine şi conferinţe. „Diversitatea lingvistică face parte din patrimoniul nostru cultural […] şi trebuie protejată“, a spus ieri, în plen, preşedintele Parlamentului European, Hans-Gert Pöttering.
„Diversitatea lingvistică este mai degrabă o oportunitate, decât un obstacol, ca în trecut, este un atu, iar la Parlamentul European reprezintă fundamentul activităţii noastre zilnice“, a declarat preşedintele Parlamentului European, Hans-Gert Pöttering.
La Parlamentul European, fiecare deputat european are dreptul să vorbească în orice limbă din limbile oficiale UE.
Toate documentele de lucru ale Parlamentului European sunt publicate în toate aceste limbi, iar site-ul web al Parlamentului este publicat în 22 de limbi.
Cetăţenii europeni se pot adresa Parlamentului European în oricare din cele 23 de limbi oficiale ale UE şi primesc răspunsul în aceeaşi limbă.
În plus, Parlamentul a lansat de curând EuroparlTV, cel mai ambiţios proiect audiovizual multilingv, care transmite pe internet programe în peste 20 de limbi.
Pentru o mai bună comunicare, înţelegere reciprocă şi creşterea mobilităţii şi a competitivităţii economice, Parlamentul European susţine planul ca fiecare cetăţean UE să vorbească la nivel avansat cel puţin două limbi străine.
Pe 6 octombrie, comisarul european pentru multilingvism Leonard Orban va prezenta în Comisia pentru Cultură şi educaţie o nouă comunicare a Comisiei Europene privind multilingvismul.
20080922STO37701 Multilingvismul la Parlamentul European: multe limbi, un singur mesaj - dosar Europarl TV Ziua europeană a limbilor 2008 Limbile din Uniunea Europeană
RO
1
PHOTO
20080925PHT38219.jpg
RO
3
LINK
http://www.europarltv.europa.eu/StartPage.aspx
RO
4
LINK
http://europa.eu/languages/ro/home
RO
5
LINK
http://europa.eu/abc/european_countries/languages/index_ro.htm
-//EP//TEXT IM-PRESS 20071017FCS11816 0 NOT XML V0//RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
