Mikołaj Dowgielewicz: „Polonia vrea să își răspândească optimismul”
Instituţii
2011-07-11 - 12:32
Dowgielewicz: „Perspectiva adusă de Polonia poate fi foarte utilă.”
De-a lungul ultimilor 20 de ani, Polonia a trecut de la comunism la o economie de piață și mai apoi și-a câștigat statutul de stat membru.
Acum, pentru prima dată, această țară se află la cârma Consiliului.
Secretarul de stat polonez pentru afaceri europene, Mikołaj Dowgielewicz, ne explică felul în care Polonia vrea să folosească propriul exemplu pentru a stimula euro-optimismul printre statele europene.
Concentrându-se asupra subiectelor de natură economică și asupra consolidării comunității politice, Mikołaj Dowgielewicz spune că a venit momentul să privim partea bună a lucrurilor.
Presa din Europa vorbește adesea despre valul polonez de euro-entuziasm.
Poate acesta stimula spiritul european în interiorul UE?
Cred că da.
În ultimii 20 de ani, Polonia a înregistrat un mare succes, atât în domeniul economic cât și în aria politică.
Am trecut printr-o transformare uimitoare.
Nu a fost un proces ușor, întrucât a solicitat în permanență sacrificii și luarea unor decizii dificile.
Poate acest succes de natură economică le va arăta europenilor că există o luminiță la capătul tunelului, chiar și în mijlocul acestei crize profunde.
În plus, le poate arăta cetățenilor că reformele stricte pot să aducă și beneficii reale.
Aspectele economice se numără printre prioritățile președinției poloneze.
Cum poate o țară aflată în afara zonei euro să abordeze atât de eficient acest subiect?
Perspectiva adusă de Polonia poate fi foarte utilă.
Suntem în afara zonei euro, în schimb beneficiem de pe urma pieței unice și ne-am dezvoltat datorită UE.
Putem demonstra că discuția cu privire la economie nu trebuie să fie neapărat limitată la ceea ce se întâmplă pe piețele financiare.
Putem arăta cum se poate beneficia de pe urma pieței unice și cum poate fi folosit bugetul pentru a stimula creșterea economică.
Putem evidenția partea pozitivă a acestei discuții.
Nu vom vorbi numai despre consolidarea fiscală.
Pe lângă subiectele de natură economică, Polinia vrea, de asemenea, să se concentreze asupra afacerilor externe.
Veți organiza chiar și un summit al Parteneriatului Estic.
Unii experți spun că ar fi mai bine să ne concentrăm asupra statelor din Sud în momentul de față.
Una nu o exclude pe cealaltă.
Din moment ce reprezentăm președinția UE, o vom susține pe Catherine Ashton.
De asemenea, vom oferi sprijin și Serviciului European de Acţiune Externă în eforturile de a acorda ajutorul necesar țărilor din Africa de Nord în perioada dificilă a alegerilor ce va urma.
În ultimele luni ne-am implicat în Tunisia și Egipt, așa că, ne-am atașat deja de acest subiect.
Parteneriatul Estic nu înlocuiește Africa de Nord în programul pe care ni l-am propus.
Acestea sunt acoperite în mod simultan.
Sperăm că summit-ul pentru Parteneriatul Estci va fi cel mai important eveniment petrecut în timpul președinției poloneze și că va oferi la încheiere propuneri mai noi și mai bune pentru vecinii noștri de la răsărit.
Ați lucrat atât în cadrul Parlamentului cât și pentru Comisie.
Cum vă ajută această experiență în timpul activității curente?
Îmi ușurează munca, deoarece știu mulți oameni care lucrează aici.
Este plăcut să vezi fețe cunoscute.
Nu pot spune că prefer instituția în cadrul căreia lucrez acum.
Toate instituțiile europene sunt preferatele mele!
20110708STO23669 „Europa este răspunsul”: Donald Tusk prezintă priorităţile preşedinţiei poloneze Dezbaterea cu privire la președinția poloneză Eurodeputații polonezi ne vorbesc despre președinția poloneză a UE Polonia va avea un impact
RO
1
PHOTO
20110701PHT23161.jpg
RO
2
LINK
/ro/headlines/content/20110627FCS22686/10/html/%E2%80%9EEuropa-este-r%C4%83spunsul%E2%80%9D-Donald-Tusk-prezint%C4%83-priorit%C4%83%C5%A3ile-pre%C5%9Fedin%C5%A3iei-poloneze
RO
3
LINK
/wps-europarl-internet/frd/vod/player;jsessionid=A9A7876C9D101E9279EB97F70F3D7FEE?date=20110706&language=ro
RO
4
LINK
/ro/headlines/content/20110706STO23405/html/Eurodeputa%C8%9Bii-polonezi-ne-vorbesc-despre-pre%C8%99edin%C8%9Bia-polonez%C4%83-a-UE
RO
5
VIDEOLINK
http://www.europarltv.europa.eu/ro/player.aspx?pid=22209c80-89fb-4600-a857-9f170123a96d
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
