Interviu cu Ban Ki-moon
Relaţii externe
2010-10-20 - 18:32
Secretarul general al ONU are în vizor trei probleme majore - sărăcia, schimbările climatice şi dezarmarea nucleară - şi face apel la toleranţă în lume.
Combaterea sărăciei și a schimbărilor climatice și eliminarea armelor nucleare au fost temele majore abordate de Secretarul General ONU, Ban Ki-moon, la Parlamentul European marți, 19 octombrie.
După discursul său în plen, am pus câteva întrebări domnului Ban Ki-moon.
Domnul Ban Ki-moon a spus că sărăcia poate fi combătută „cu o conducere politică puternică, cu politici bune și ajutor financiar“.
Conform ONU, peste 60 de milioane de oameni au căzut în sărăcie în lume în urma crizei economice globale, șomajul crescând cu o treime față de nivelul din 2007.
1,4 miliarde de persoane trăiesc cu mai puțin de 1,25 de dolari pe zi, iar un miliard suferă de foame.
Ajutorul din partea lumii dezvoltate trebuie să fie eficient și transparent
În septembrie, la New York, a avut loc un summit ONU privind Obiectivele de dezvoltare ale mileniului.
Conform domnului Ban Ki-moon, această întâlnire a avut succes, liderii lumii „reînnoindu-și angajamentul“ de a învinge sărăcia, foametea și bolile.
Secretarul General ONU a mai arătat că „țările dezvoltate ar trebui să se asigure că sprijinul lor către țările în curs de dezvoltare este previzibil, că ajutorul este eficient și transparent“.
Dumnealui a mai subliniat importanța combaterii schimbărilor climatice și a cerut eliminarea armelor nucleare.
„Practic, nu ne așteptăm la un progres la Cancun, dar asta nu înseamnă că suntem dezamăgiți, Nu renunțăm, muncim din greu, evoluăm“, a spus domnul Ban Ki-moon referindu-se la summitul internațional privind schimbările climatice. „Trebuie să construim pe dezbaterea de la Copenhaga“, a adăugat dumnealui.
„Cred în diversitatea culturală“
Despre discriminare - temă abordată și în discursul de la Parlamentul European - domnul Ban Ki-moon ne-a spus că „este regretabil și trist că există atât de multe cazuri în care drepturile omului nu au fost respectate în cazul imigranților“. „Cred în diversitatea culturală și aceasta trebuie respectată“, a mai spus dumnealui.
„Avem nevoie de un sprijin robust, politic, financiar și logistic din partea statelor membre, de voința politică a acestora pentru colaborarea cu ONU“, ne-a mai spus Secretarul General ONU.
Vizita Secretarului General ONU, Ban Ki-moon, face parte dintr-o serie de evenimente ce marchează combaterea sărăciei.
Ban Ki-moon a vorbit deputaţilor europeni în plen, a participat la o reuniune a comisiei pentru afaceri externe și a vorbit la Consiliul Europei cu ocazia celei de-a 60-a aniversări a Convenției Europene a Drepturilor Omului.
Ban Ki-moon 20101015STO87340 Secretarul General al ONU, Ban Ki-moon, la Parlamentul European Interviu cu Ban Ki-moon - audio ONU și Europa sunt aliați în combaterea sărăciei și a schimbărilor climatice (în engleză) Eurodeputații abordează combaterea sărăciei Ban Ki-moon vorbește la Consiliul Europei Obiectivele de dezvoltare ale mileniului
RO
1
EUROPARL-TV
http://www.europarltv.europa.eu/swf/EmbedPlayer.swf?vid=1559efa7-7b6b-42ff-9894-9e1500beeecb&cid=00000000-0000-0000-0000-000000000000&lang=ro&bitrate=512&loop=off&autoplay=off&startVolume=medium&showTitle=on&showBottom=off
RO
2
PHOTO
20101020PHT89368.jpg
RO
4
LINK
http://ec.europa.eu/avservices/player/streaming.cfm?type=ebs&sid=168145
RO
5
LINK
http://www.un.org/apps/news/story.asp?NewsID=36489&Cr=europe&Cr1
RO
7
LINK
http://www.coe.int/t/dc/press/news/20101019_ceremonie_60ans_convention_EN.asp
RO
8
LINK
http://www.un.org/millenniumgoals/
-//EP//TEXT IM-PRESS 20101008FCS86210 0 NOT XML V0//RO
-//EP//TEXT IM-PRESS 20101008FCS86210 0 NOT XML V0//RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
