Actualizarea legilor anti-terorism şi protejarea drepturilor fundamentale
Justiţie şi afaceri interne
2008-04-09 - 13:50
Este nevoie de un echilibru între securitate şi libertate
Cum definim „instigarea publică la săvârşirea unei infracţiuni teroriste”?
Într-o masă rotundă , despre provocările cărora trebuie să le facă faţă Europa în lupta împotriva terorismului, deputaţi europeni, deputaţi naţionali şi experţi în domeniu au încercat să răspundă la această întrebare.
Unii deputaţi europeni s-au arătat îngrijoraţi de aspecte ale libertăţilor civile, alţii au cerut consolidarea apărării democraţiei.
Comisia Europeană intenţionează să revizuiască politica anti-teroristă existentă în Uniunea Europeană, datorită „feţelor multiple şi schimbătoare ale terorismului“.
Schimbarea vizează cadrul legal comun şi definiţia comună a infracţiunilor teroriste.
Reuniunea de la Parlamentul European s-a derulat pe 7 aprilie în cadrul Comisiei pentru Libertăţi civile şi răspunde unei propuneri a Comisiei Europene de modificare a politicii de combatere a terorismului (noiembrie 2007).
La masa rotundă de ieri au participat deputaţi europeni, deputaţi naţionali şi reprezentanţi ai Consiliului Europei.
La reuniune au mai participat: directorul Europol, Max-Peter Ratzel, vicepreşedintele sloven, Bogdan Barovič şi coordonatorul antiterorism al Uniunii Europene, Gilles de Kerchove.
Ce este provocarea publică
Comisia Europeană propune adăugarea a trei noi incriminări, care ar acoperi atât metodele tradiţionale cât şi cele moderne ale teroriştilor: recrutarea pentru terorism, pregătirea în vederea atacurilor teroriste şi incitarea publică la comiterea de infracţiuni teroriste.
Deputaţii europeni s-au arătat îngrijoraţi în legătură cu semnificaţia cuvintelor „instigare publică“ pentru comiterea de infracţiuni teroriste.
Deputatul european Luis de Grandes Pascual (Grupul Partidului Popular European (Creştin-Democrat) şi al Democraţilor Europeni, Spania) a spus: „sunt îngrijorat de faptul că dezbaterea este orientată către o dihotomie artificială între lupta împotriva terorismului şi libertatea de exprimare. […] Democraţia este un <<regim al opiniei publice>>, dar apărarea democraţiei cere o putere specială - ca să nu devenim slabi“.
Deputata europeană Roselyne Lefrançois (Grupul Socialist din Parlamentul European, Franţa) a spus că termenul „instigare publică“ trebuie definit. „Unde se opreşte libertatea de expresie?“ a întrebat dumneaei. „Avem nevoie de o formulare clară, de o clauză de salvgardare şi de prevederi care să garanteze drepturile fundamentale“, a adăugat doamna Lefrançois.
Îngrijorarea este legată de faptul că legile anti-teroare ar putea fi folosite împotriva protestatarilor legitimi.
Doamna Sarah Ludford (Grupul Alianţei Liberalilor şi Democraţilor pentru Europa, Marea Britanie) a citat rapoarte britanice care spuneau că poliţia din Londra au ameninţat cu arestul - justificat de legile anti-teroare - persoane care protestau în legătură cu Tibet şi flacăra olimpică în Londra.
Există riscuri pentru Europa?
Max-Peter Ratzel, directorul Europolului, a prezentat câteva cifre pe 2007: 583 de atacuri teroriste eşuate, împiedicate sau executate, dintre care 517 au avut loc în în Spania şi Franţa; 1.044 de persoane arestate; patru atacuri islamice eşuate.
Domnul Gilles de Kerchove a vorbit despre „o adevărată ameninţare la graniţele noastre“.
Dumnealui a mai spus că „sunt riscuri pentru cetăţenii europeni“ şi că „Al-Qaeda va rămâne o ameninţare în următorii ani“.
Domnul de Kerchove a mai întrebat şi „cât de departe vrem să mergem“ în cooperarea poliţienească în Europa, în schimbul de date între bazele de date naţionale şi în schimbul de informaţii despre numele pasagerilor.
Dumnealui a subliniat şi importanţa folosirii mecanismelor de cooperare UE existente ca Europol şi Eurojust.
Tabere de pregătire virtuale?
Comisia Europeană spune că internetul facilitează circulaţia ideologiei şi a pregătirii teroriste - sub forma unor tabere de pregătire virtuale. „Internetul oferă [terorismului] o scenă globală“, a adăugat doamna Lefrançois.
„În jur de 5.000 de site-uri ajută la radicalizarea tinerilor europeni“, a spus domnul de Kerchove.
Cu toate acestea, dumnealui crede că „trebuie să intensificăm dezbaterea democratică pentru a ajunge la un echilibru între securitate şi libertate“.
20080407STO25855 Instigarea la terorism - pagina de presă (în engleză) Documentele mesei rotunde Eurojust (în engleză) Europol (în engleză) Propunerea Comisiei Europene privind combaterea terorismului
RO
1
PHOTO
20080407PHT25864.jpg
RO
3
LINK
/activities/committees/hearingsCom.do?body=LIBE&language=RO
RO
4
LINK
http://eurojust.europa.eu/
RO
5
LINK
http://www.europol.europa.eu/
RO
6
LINK
http://eur-lex.europa.eu/LexUriServ/LexUriServ.do?uri=COM:2007:0650:FIN:RO:PDF
-//EP//TEXT IM-PRESS 20080407IPR25932 0 NOT XML V0//RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
