Un nou statut pentru deputaţii europeni
Alegeri 2009
Instituţii
2009-07-01 - 15:22
Acelaşi statut pentru 736 de deputaţi europeni Deputaţi europeni aleşi în iunie 2009 vor beneficia de un nou statut parlamentar care va intra în vigoare odată cu noul Parlament.
Dacă înainte existau diferenţe în funcţie de ţara de origine şi de legile naţionale, noua legislaţie prevede un statut unic pentru toţi deputaţii şi în ceea ce priveşte salariile, pensiile şi asigurarea de sănătate.
De asemenea, vor fi puse în vigoare noi norme privind condiţiile de muncă şi remunerarea asistenţilor parlamentari.
Statutul parlamentar
Ca şi în orice parlament, deputaţii europeni au o serie de dispoziţii şi drepturi, precum accesul la informaţii, dreptul de a adresa întrebări comisarilor şi personalului oficial al instituţiilor UE, precum şi dreptul de a primi răspunsuri prompte şi corecte.
Totodată, ei beneficiază de o serie de privilegii şi imunităţi pe toată perioada mandatului parlamentar.
Scopul noului statut parlamentar este de a consolida şi unifica aceste privilegii şi puteri.
Până acum, principala excepţie de la statutul unic al deputaţilor europeni o constituiau salariile, sistemul de pensii şi beneficiile sociale.
Acestea erau administrate de legile naţionale, rezultatul concret fiind salarii diferite pentru aceeaşi muncă.
Prin noul statut, salariile şi beneficiile deputaţilor vor fi suportate din bugetul european, iar sistemul de pensii şi asigurările de sănătate vor fi supuse unei scheme unice şi vor fi finanţate de asemenea din bugetul Uniunii Europene.
Un salariu comun pentru toţi deputaţii
Articolul 10 din noul statut stabileşte salariile deputaţilor la 38,5% din salariul unui judecător al Curţii Europene de Justiţie, ceea ce înseamnă aproximativ 7 665 € pe lună.
Toţi deputaţii europeni vor avea acelaşi salariu, punându-se astfel capăt diferenţelor mari care rezultă din sistemul actual al conform căruia, un deputat european câştigă la fel ca un membru al parlamentului naţional din ţara de origine.
Ei vor plăti impozit pe venit la bugetul UE, iar statele membre păstrează, de asemenea, opţiunea de a aplica în plus o taxă de impozitare până la nivelul ratelor naţionale.
Pe lângă uniformizarea salariilor, Parlamentul asigura o mai mare transparenţă privind cheltuielile şi pensiile.
Vechiul sistem va fi înlocuit cu unul bazat pe rambursarea cheltuielilor de călătorie ale deputaţilor europeni.
În locul unei diurne fixe, rambursările se vor face numai în baza costurilor suportate efectiv.
Remunerarea asistenţilor parlamentari
Pentru noul Parlament vor intra de asemenea în vigoare noi norme privind remunerarea asistenţilor parlamentari.
Asistenţii care îşi desfăşoară activitatea la Bruxelles vor deveni o categorie specială a personalului din instituţiile UE şi vor avea contracte temporare care vor expira la finalul mandatului parlamentar.
Ei vor avea aceleaşi beneficii sociale ca şi personalul din instituţii, iar contractele şi salariile vor fi gestionate de serviciile Parlamentului.
Deputaţii vor fi liberi în a-şi alege asistenţii, deşi nu îşi vor mai putea angaja membrii apropiaţi ai familiei.
Contractele asistenţilor parlamentari în statele membre vor fi gestionate de către organizaţii specializate în aspectele fiscale şi de securitate socială ale contractelor de muncă, care vor fi responsabile pentru respectarea dispoziţiilor naţionale fiscale şi de securitate socială.
20090626STO57497 Indemnizaţiile deputaţilor europeni (în limba engleză) Un Parlament European reformat începând cu 2009 Condiţiile de angajare a celorlalţi agenţi ai Comunităţilor Europene
RO
1
PHOTO
20090701PHT57602.jpg
-//EP//TEXT IM-PRESS 20090224IPR50235 0 NOT XML V0//RO
-//EP//TEXT IM-PRESS 20090120TMN46722 0 NOT XML V0//RO
-//EP//TEXT TA P6-TA-2008-0606 0 NOT XML V0//RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
