Avanpremiera sesiunii plenare, Strasbourg, 4-7 mai 2009
2009-04-30 - 17:58
Puncte esenţiale ale sesiunii plenare - Strasbourg, 4-7 mai 2009
Bilanţul preşedintelui Parlamentului European Hans-Gert Pöttering
Pregătirea Consiliului European din 18-19 iunie
Situaţia din Republica Moldova
Niciun acord cu Consiliul legat de directiva privind timpul de lucru
Extinderea concediului postnatal la 20 de săptămâni
Pachetul Telecom
Extinderea aplicării Fondului European de ajustare la globalizare
Interzicerea introducerii pe piaţă a produselor derivate din focă
Modificarea sistemului european de azil
Bilanţul preşedintelui Parlamentului European Hans-Gert Pöttering
Preşedintele Parlamentului European se va adresa plenului Paramentului în data de 6 mai, orele 12.30.
El va prezenta bilanţul preşedinţiei sale şi se va referi la apropiatele alegeri europene ce vor avea loc în perioada 4-7 iunie 2009.
După acest discurs vor urma declaraţii ale liderilor grupurilor politice.
În aceeaşi zi, orele 9.00, Parlamentul European va dezbate pregătirea Consiliului din 18-19 iunie.
Ministrul pentru afaceri europene Alexandr Vondra va reprezenta preşedinţia cehă în cadrul acestei dezbateri.
E posibil ca la următorul Consiliu European să fie nominalizat preşedintele Comisiei Europene de către şefii de stat şi de guvern.
Situaţia din Republica Moldova în urma alegerilor parlamentare din 5 aprilie în atenţia Parlamentului European
Parlamentul European va adopta, în data de 7 mai 2009, o rezoluţie cu privire la situaţia din Republica Moldova.
Dezbaterea pe această temă a avut loc în cadrul sesiunii plenare din aprilie (23 aprilie).
De menţionat că la 7 mai are loc, la Praga lansarea Parteneriatului Estic.
În perioada 26-29 aprilie, o delegaţie ad hoc a Parlamentului European a vizitat Republica Moldova.
Delegaţia a fost condusă de Marianne Mikko (PSE, Estonia), preşedintele delegaţiei PE pentru relaţiile cu Moldova.
Din delegaţie au mai făcut parte Marie-Anne Isler-Béguin (Grupul Verzilor/EFA, Franţa), Marian-Jean Marinescu (PPE-DE, România) şi Karin Resetarits (ALDE, Austria).
Niciun acord cu Consiliu legat de directiva privind timpul de lucru - raportor Alejandro Cercas (PSE, Spania)
Parlamentul European nu a putut ajunge la un acord cu Consiliul cu privire la directiva privind timpul de lucru.
Este pentru prima dată de la intrarea în vigoare a Tratatului de la Amsterdam, care a extins considerabil aria de aplicare a procedurii de codecizie, la nivelul comitetului de conciliere, nu s-a putut ajunge la un compromis.
Extinderea concediului postnatal la 20 de săptămâni - raportoare Edite Estrela (PSE, Portugalia)
Membrii PE din cadrul Comisiei pentru drepturile femeii propun extinderea concediului post-natal la 20 de săptămâni, plata integrală a salariului în primele şase săptămâni după naştere, cel puţin 85% din salariu pentru restul perioadei şi introducerea concediului paternal.
Protecţie socială sporită pentru soţiile/soţii lucrătorilor independenţi - raportoare Astrid Lulling (PPE-DE, Luxembourg)
Deputaţii europeni solicită consolidarea drepturilor soţiilor şi soţilor colaboratori ai lucrătorilor independenţi, în principal prin introducerea obligativităţii afilierii la regimurile de securitate socială şi prin garantarea unui concediu de maternitate adecvat.
Cele două rapoarte menţionate mai sus fac parte din „Pachetul de conciliere” care constituie una din iniţiativele de promovare a egalităţii de gen pe piaţa muncii în UE.
Extinderea Fondului european de ajustare la globalizare - raportoare Gabriele Stauner (PPE-DE, Germania).
Deputaţii vor vota cu privire la extinderea arii de acţiune a Fondului european de ajustare la globalizare şi asupra situaţiilor de criză economică şi financiară, mai exact asupra concedierilor rezultate.
La 1 aprilie s-a ajuns la un acord cu Consiliul în primă lectură.
Reforma legislaţiei UE privind comunicaţiile electronice - pachetul Telecom
Măsuri ce privesc accesul la internet al utilizatorului trebuie să respecte drepturile fundamentale, prevede compromisul negociat de membrii PE cu reprezentanţii preşedinţiei cehe.
Compromisul mai include reforma planificării strategice a frecvenţelor radio şi crearea unui organ european din care fac parte toate cele 27 autorităţi naţionale de reglementare a comunicaţiilor.
Reguli mai stricte privind introducerea pe piaţă a produselor derivate din focă - raportoare Diana Wallis (PPE-DE, Regatul Unit)
În fiecare an, circa 900 000 de foci sunt omorâte în cadrul vânătorilor masive practicate în scopuri comerciale.
Parlamentul European şi Consiliul au ajuns la un acord în primă lectură privind adoptarea unei regulament care interzice introducerea pe piaţă a produselor derivate de focă.
Noile reglementări vizează produse prelucrate sau neprelucrate, precum carnea, uleiul, grăsimea, organele, pielea sau articole fabricate din piele de focă.
Diverse produse farmaceutice conţinând acizi graşi omega-3 sunt de asemenea vizate de noua legislaţie.
Modificarea sistemului european de azil
Un pachet de măsuri legislative menite să îmbunătăţească sistemul european de azil şi să consolideze drepturile solicitanţilor de azil va fi adoptat în cadrul sesiunii plenare.
Deputaţii europeni au adoptat amendamente care promovează solidaritatea între statele membre în procesul de gestionare a solicitărilor de azil.
Pachetul legislativ privind sistemul de azil constă din patru rapoarte ce vor fi adoptate în procedura de codecizie, prima lectură:
Directiva privind condițiile de primire pentru solicitanţii de azil , raportor Antonio Masip Hidalgo (PSE, Spania)
Revizuirea regulamentul Dublin, raportoare Jeanine Hennis-Plaschert (ALDE Olanda)
Regulamentul privind baza de date Eurodac, raportor Nicolae Vlad Popa (PPE-DE, România)
Crearea unui Oficiu european de sprijin în materie de azil, raportor Jean Lambert (Grupul Verzilor/ALE, Regatul Unit)
Planul european de redresare economică: 3.98 miliarde euro pentru proiecte din domeniul energiei - raportor Eugenijus Maldeikis (GUEN, Lituania)
Planul european de redresare economică prevede investiţii în valoare de 3.98 miliarde euro în infrastructura pentru electricitate, gaze naturale, energie eoliană, şi captarea/stocarea dioxidului de carbon, potrivit compromisului la care a ajuns Parlamentul European cu preşedinţia cehă.
PE va vota acest acord de compromis în primă lectură, procedura de codecizie.
Planul de redresare economică alocă, în perioada 2009-2010, 5 miliarde de euro pentru proiecte de energie, internet în bandă largă şi măsuri de reformare a Politicii Agricole Comune (PAC).
Noi reguli pentru evitarea în viitor a crizelor financiare - raportor Othmar Karas (PPE-DE, Austria)
Noua legislaţie privind cerinţele de capital al instituţiilor financiare are ca obiectiv îmbunătăţirea managementului riscului şi evitarea repetării în viitor a crizei financiare actuale.
Raportul PE amendează directiva privind cerinţele de capital pentru a asigura o mai mare transparenţă şi supraveghere a sistemului financiar.
Afaceri instituţionale
Parlamentul European va adopta o serie de rapoarte din iniţiativă proprie în care sunt exprimate poziţiile Parlamentului European cu privire la noile prevederi instituţionale şi legate de procesul decizional comunitar incluse în Tratatul de la Lisabona.
Noul rol şi noile responsabilităţi ale Parlamentului European care decurg din Tratatul de la Lisabona - raportor Jo Leinen (PSE, Germania)
Raportul un catalog ce conţine detalii legate de noile competenţe ale Parlamentului European ce vor decurge din implementarea Tratatului de la Lisabona.
Tratatul de la Lisabona: o funcţionare mai eficientă, mai transparentă şi mai democratică a instituţiilor europene - raportor Jean-Luc Dehaene (PPE-DE, Belgia)
Raportul include inclusiv prevederi legate de procedura de alegere şi numire a preşedintelui Comisiei Europene.
Noi competenţe pentru parlamentele naţionale în temeiul Tratatului de la Lisabona - raportor Elmar Brok (PPE-DE, Germania)
Relaţiile dintre Parlamentul European şi parlamentele naţionale s-au îmbunătăţit considerabil în ultimii ani.
În opinia deputaţilor europeni toate formele de cooperare interparlamentară ar trebui să accepte două principii de bază: eficienţă sporită şi democratizare parlamentară.
Solicitarea unei propuneri de regulament privind punerea în aplicare a iniţiativei cetăţeneşti - raportoare Sylvia-Yvonne Kaufmann (Grupul Confederal al Stângii Unite Europene/Stânga Verde Nordică, Germania)
Parlamentul European solicită Comisiei stabilirea detaliilor cu privire la punerea în aplicare a iniţiativei cetăţeneşti, prevederea ancorată în Tratatul de la Lisabona care permite ca 1 milion de cetăţeni europeni dintr-un număr semnificativ de state membre să solicite Comisiei Europene prezentarea unei propuneri legislative.
Aspecte financiare ale Tratatului de Reformă - raportoare Catherine Guy-Quint (PSE, Franţa)
Informare mai bună în materie de eficienţa energetică a produselor - raportoare Anni Podimata (PSE, Grecia)
Orice publicitate care promovează specificaţiile tehnice ale aparatelor frigorifice, maşini de spălat sau cuptoare pentru uz casnic trebuie să indice consumul energetic al produsului.
Parlamentul va vota cu privire la schimbarea schemei de etichetare bazată pe clasa de eficienţă energetică de la A++ la G.
Pe lângă raportul Anni Podimata Parlamentul European va adopta, la 6 mai, două rezoluţii, una cu privire la etichetarea energetică a aparatelor TV şi cealaltă cu privire la etichetarea energetică a aparatelor frigorifice de uz casnic.
Rezoluţiile PE intenţionează să blocheze intenţia Comisiei de a modificare a formatului etichetării.
Propunerea Comisiei vizează sub-divizarea clasei A în noi categorii precum A-20%, A-40% etc.
Protecţia animalelor folosite pentru experimente ştiinţifice - raportor Neil Parish (PPE-DE, Regatul Unit)
Din motive etice, folosirea animalelor în experimente ştiinţifice trebuie limitată, dar concomitent trebuie să se asigure că domeniul cercetării europene nu va fi afectat, se arată în propunerea de directivă ce urmează a fi adoptată de PE în procedura de codecizie, prima lectură.
Anual, în UE-27 sunt utilizate aproximativ 12 milioane de animale în experimente ştiinţifice.
Numărul acestora trebuie redus la minim şi orice experiment va avea nevoie de o evaluare etică obligatorie pentru a lua în considerare şi preocupările publicului larg.
Protecţia animalelor în momentul uciderii - raportor Janusz Wojciechowski (GUEN, Polonia),
Comisia pentru agricultură a Parlamentului European a adoptat un raport privind protecţia animalelor în momentul uciderii.
Deputaţii susţin introducerea unor reguli mai clare pentru evitarea tuturor formelor de suferinţe inutile pentru animale, dar cu respectarea tradiţiilor religioase.
Parlamentul votează regulile privind sloturile orare pentru aeroporturi - raportor Paolo Costa, ALDE, Italia
Parlamentul şi Consiliul au ajuns la un acord privind suspendarea principiului "foloseşte sau pierzi" pentru atribuirea sloturilor orare pe aeroporturile comunitare.
Companiile aeriene, afectate de criza economică actuală, vor putea să îşi păstreze sloturile nefolosite şi pentru perioada următoare.
Drepturile omului în lume în 2008 - raportor Raimon Obiols i Germà (PSE, Spania)
Chiar dacă în 2008 s-a înregistrat o scădere a pedepsei capitale în lume şi s-au făcut progrese în ceea ce priveşte drepturile femeilor şi ale copiilor, UE ar trebui să promoveze mai eficient drepturile omului, se arată în raportul anual al PE pe această temă.
În raportul ce va fi supus votului plenului, România este îndemnată să anuleze acordul bilateral de imunitate încheiat cu Statele Unite ale Americii.
Deputaţii europeni vor dezbate rezultatele Conferinţei ONU împotriva rasismului
Rezultatul Conferinţei ONU împotriva rasismului (Durban II), care a avut loc în perioada 20-24 aprilie la Geneva, va fi dezbătut de către deputaţii europeni în data de 6 mai, după ce Consiliul şi Comisia vor face declaraţii pe această temă.
Protecţie socială sporită pentru soţiile/soţii lucrătorilor independenţi - raportoare Astrid Lulling (PPE-DE, Luxembourg)
Deputaţii europeni solicită consolidarea drepturilor soţiilor şi soţilor colaboratori ai lucrătorilor independenţi, în principal prin introducerea obligativităţii afilierii la regimurile de securitate socială şi prin garantarea unui concediu de maternitate adecvat.
Drepturile omului în lume
Ca de obicei sesiunea plenară se închide cu dezbaterea problematicii drepturilor omului în lume.
PE ordinea de zi se află: Fiji şi Madagascar şi Venezuela, cazul lui Manuel Rosales
Briefing de presă înaintea sesiunii plenare:
Parlamentul European (Strasbourg) - luni, 4 mai, orele 16.30 - LOW N-1/201 20090421BRI54104 Proiect de ordine de zi EuroparlTV EPLive
RO
1
LINK
/sides/indexPartSession.do?reference=2009-05&language=RO
RO
2
LINK
http://www.europarltv.europa.eu/LandingPage.aspx
RO
3
LINK
/eplive/public/default_ro.htm?language=RO
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20090421BRI54104 FULL-TEXT DOC XML V0//RO
-//EP//TEXT IM-PRESS 20090421BRI54104 ITEM-001-RO DOC XML V0//RO
Relaţii externe
Situaţia din Republica Moldova în urma alegerilor parlamentare din 5 aprilie în atenţia Parlamentului European
2009-04-30 - 17:58
Parlamentul European va adopta, în data de 7 mai 2009, o rezoluţie cu privire la situaţia din Republica Moldova.
Dezbaterea pe această temă a avut loc în cadrul sesiunii plenare din aprilie (23 aprilie).
De menţionat că la 7 mai are loc la Praga lansarea Parteneriatului Estic.
În perioada 26-29 aprilie, o delegaţie ad hoc a Parlamentului European a vizitat Republica Moldova.
Delegaţia a fost condusă de Marianne Mikko (PSE, Estonia), preşedintele delegaţiei PE pentru relaţiile cu Moldova.
Din delegaţie au mai făcut parte Marie-Anne Isler-Béguin (Grupul Verzilor/EFA, Franţa), Marian-Jean Marinescu (PPE-DE, România) şi Karin Resetarits (ALDE, Austria).
Scopul delegaţiei ad-hoc a fost analizarea evenimentelor post-electorale şi situaţia politică actuală din Republica Moldova.
Programul vizitei a cuprins vizitarea secţiilor de politie din Chişinău şi a închisorii nr.13, deoarece o serie de ONG-uri au atras atenţia asupra violării drepturilor omului şi asupra condiţiilor de detenţie inumane a demonstranţilor.
Membrii Parlamentului European s-au mai întâlnit cu reprezentanţi ai Coaliţiei Civice pentru Alegeri libere şi corecte, cunoscută drept "Coaliţia 2009", ai Alianţei împotriva Torturii, Fundaţiei Soros, filialei din Republica Moldova a Amnesty International, Consiliului Naţional pentru Prevenţia Torturii si ai ONU (luni, 27 aprilie).
Marţi, 28 aprilie, deputaţii europeni au avut întâlniri cu autorităţile din Republica Moldova: ministrul justiţiei, ministrul adjunct pentru afaceri interne, primarul Chişinăului etc.
În cadrul reuniunii CAGRE din 27 aprilie (Luxemburg), miniştrii afacerilor externe au discuta situaţia din Republica Moldova în urma alegerilor din 5 aprilie.
Ei au salutat activitatea condusă de Înaltul Reprezentant Javier Solana şi Reprezentantul Special Kalman Mizsei şi "îşi exprimă speranţa ca aceasta să conducă la restabilirea stabilităţii în Moldova."
Miniştrii au subliniat importanţa menţinerii unor relaţii strânse cu Republica Moldova.
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20090421BRI54104 FULL-TEXT DOC XML V0//RO
-//EP//TEXT IM-PRESS 20090421BRI54104 ITEM-COVER-RO DOC XML V0//RO
-//EP//TEXT IM-PRESS 20090421BRI54104 ITEM-002-RO DOC XML V0//RO
Politica de ocupare a forţei de muncă
Niciun acord cu Consiliu legat de directiva privind timpul de lucru
2009-04-30 - 17:58
Parlamentul European nu a putut ajunge la un acord cu Consiliul cu privire la directiva privind timpul de lucru.
Este pentru prima dată de la intrarea în vigoare a Tratatului de la Amsterdam, care a extins considerabil aria de aplicare a procedurii de codecizie, la nivelul comitetului de conciliere, nu s-a putut ajunge la un compromis.
La data de 27 aprilie, delegaţia Parlamentului în cadrul comitetului de conciliere a decis cu o largă majoritate - 15 voturi pentru, 5 abţineri şi niciun vot împotrivă - că este imposibil să se ajung la un acord, obstacolul major fiind clauza de derogare/opt-out privind săptămâna de lucru de maxim 48 ore.
"Din păcate , după cinci ani de negocieri, nu a fost posibil să se ajungă la un a cord.
Echipa PE de negociere a prezentat diferite propuneri cu privire la opt-out, astfel încât să aibă un caracter 'excepţional şi temporar.'
Această derogare nu poate însă dura la infinit.
Orice încercare de a pune capăt acestei derogări nu a fost acceptată de către Consiliu", a declarat Mechthild Rothe (PSE, Germania), care a condus delegaţia PE în cadrul negocierilor în comitetul de negociere.
Raportorul PE Alejandro Cercas (PSE, Spania) a declarat că "un acord prost ar fi înrăutăţit în general situaţia lucrătorilor, în special cea a medicilor.
Viitorul rămâne deschis şi sperăm să avem o soluţie cu noua Comisie şi noul Parlament."
Poziţia Parlamentului European în a doua lectură
Definiţia timpului de lucru
În conformitate cu jurisprudenţa Curţii de Justiţie a Comunităţilor Europene, elementele caracteristice ale conceptului de „timp de lucru” constau din obligaţia de a fi prezent fizic în locul stabilit de angajator şi de a rămâne la dispoziţia acestuia în vederea prestării fără întârziere a unor servicii, dacă este necesar.
Timpul maxim de lucru săptămânal - 48 ore
"Revizuirea directivei privind timpul de lucru este un motiv de îngrijorare pentru milioane de lucrători", a declarat raportorul PE Alejandro Cercas.
Săptămâna de lucru de 48 ore a fost stabilită în prima convenţia OIM, motto-ul fiind " a munci pentru a trăi şi nu invers." a declarat eurodeputatul spaniol în cadrul dezbaterii parlamentare în a doua lectură (decembrie 2008).
Parlamentul s-a exprimat, în a doua lectură, pentru perioada maximă de lucru de 48 ore / săptămână, iar excepţiile de la această regulă ar trebui să expire în următorii trei ani.
Cu votul din 18 decembrie 2008, Parlamentul European s-a exprimat împotriva derogării de la principiul săptămânii de lucru de maxim 48 de ore.
Abolirea acestei clauze a fost susţinută în plenul PE cu 421 voturi pentru, 273 împotrivă şi 11 abţineri.
În plus perioadele de gardă, inclusiv perioada inactivă trebuie considerată drept timp de lucru.
"Clauza de derogare individuală abrogă această lege şi va conduce nemijlocit la dumping social.
În plus, studiile arată cu o perioadă excesiv de lungă de muncă are efecte negative asupra sănătăţii şi devine din ce în ce mai greu de a împăca viaţa profesională cu cea de familie.
Compromisul propus de Consiliu face ca "derogarea să devină regula generală", a declarat raportorul PE.
Cu toate acestea, în baza unor convenţii colective sau a altor acorduri încheiate de partenerii sociali, sau în temeiul anumitor dispoziţii legale ori regulamentare, perioadele inactive ale timpului de gardă pot fi calculate în mod specific, pentru a se respecta durata maximă a timpului de lucru săptămânal.
În vederea modificării Poziţiei comune a Consiliului a fost nevoie de majoritatea absolută a voturilor pentru adoptarea amendamentelor propuse de comisia parlamentară pentru afaceri sociale, adică 393 de voturi pentru.
"Votul de azi este un triumf pentru toate grupurile politice din Parlamentul European.
De asemenea, este o victorie pentru cele 200 milioane de medici şi studenţi la medicină din UE.
În plus este o oportunitate pentru Consiliu de a se angaja în mod ferm pentru agenda cetăţeanului şi de a avea o conciliere constructivă.", a declarat Alejandro Cercas în urma votului, solicitând Comisiei Europene de a deveni în sfârşit un adevărat arbitru şi de a înceta a susţine Consiliului.
Perioadele de repaus compensatorii
În situaţiile în care lucrătorilor nu le-au fost acordate perioade de repaus, după perioada de lucru trebuie să li se acorde perioade de repaus compensatorii, în conformitate cu dreptul aplicabil, convenţiile colective sau alte acorduri încheiate între partenerii sociali.
Persoane cu mai multe contracte de muncă
Este important ca atunci când un lucrător are mai multe contracte de muncă, să fie luate măsuri pentru a garanta că timpul de lucru al lucrătorului este definit ca suma perioadelor de timp lucrate în cadrul fiecărui contract.
Timpul de gardă este considerat timp de lucru
Poziţia Parlamentului European este că timpul de gardă în integralitatea sa, trebuie considerat drept timp efectiv de muncă, inclusiv perioada inactivă.
Acest amendament a fost susţinut de majoritatea deputaţilor europeni fiind adoptat cu 576 voturi pentru, 122 împotrivă şi 13 abţineri.
Concilierea vieţii de familie cu cea profesională
Statele membre trebuie să încurajeze partenerii sociali să încheie acorduri pentru a îmbunătăţi concilierea vieţii de familie cu cea profesională.
Angajatorii trebuie să informeze cu mult timp înainte lucrătorii cu privire la orice modificare introdusă în structura timpului de lucru.
Lucrătorii au dreptul să solicite modificarea orarului şi a structurii timpului de lucru, iar angajatorii trebuie să analizeze aceste solicitări în mod echitabil, ţinând cont de necesităţile în materie de flexibilitate ale angajatorilor şi angajaţilor.
Ce va urma?
Având în vedere că la nivelul comitetul de conciliere nu s-a ajuns la un acord, procedura de codecizie nu poate fi reiniţiată decât pe baza unei noi propuneri legislative din partea Comisiei.
Noua legislaţie trebuie însă să ia în considerare hotărârile Curţii Europene de Justiţie.
În cadrul plenarei, în data de 4 mai, vice-preşedintele Parlamentului European Mechthild Rothe va face o declaraţie ce va fi urmată de o dezbatere.
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20090421BRI54104 FULL-TEXT DOC XML V0//RO
-//EP//TEXT IM-PRESS 20090421BRI54104 ITEM-001-RO DOC XML V0//RO
-//EP//TEXT IM-PRESS 20090421BRI54104 ITEM-003-RO DOC XML V0//RO
Drepturile femeii/Egalitatea de şanse
Protecţie socială sporită pentru soţiile/soţii lucrătorilor independenţi
2009-04-30 - 17:58
Deputaţii europeni solicită consolidarea drepturilor soţiilor şi soţilor colaboratori ai lucrătorilor independenţi, în principal prin introducerea obligativităţii afilierii la regimurile de securitate socială şi prin garantarea unui concediu de maternitate adecvat.
Comisia PE pentru drepturile femeii a adoptat în primă lectură, procedura de codecizie, raportul elaborat de deputata Astrid Lulling (PPE-DE, Luxembourg) şi care aduce câteva modificări propunerii de directivă prezentate de Comisie pentru aplicarea principiului de egalitate între bărbaţii şi femeile care desfăşoară o activitate independentă.
Acest raport, împreună cu cel elaborat Edite Estrela (PSE, Portugalia) cu privire la promovarea îmbunătăţirii securităţii şi a sănătăţii la locul de muncă în cazul lucrătoarelor gravide, care au născut de curând sau care alăptează, face parte din „Pachetul de conciliere” care constituie una din iniţiativele de promovare a egalităţii de gen pe piaţa muncii.
Definiţia soţilor colaboratori
Parlamentul a insistat în mod constant pe lângă Comisie pentru o revizuire a directivei în vigoare, în scopul de a îmbunătăţi protecţia socială a soţilor colaboratori.
Membrii PE consideră că trebuie să li se ofere un statut profesional clar definit soţilor colaboratori şi stabilite drepturile lor.
Actuala propunere defineşte "soţii colaboratori" ca: "soţii/soţiile sau partenerii de viaţă ai lucrătorilor independenţi, atunci când aceştia sunt recunoscuţi în dreptul intern, care nu sunt salariaţi sau asociaţi la întreprindere, în cazul în care aceştia, în condiţiile prevăzute de dreptul intern, participă în mod obişnuit la activitatea lucrătorului independent şi îndeplinesc fie aceleaşi sarcini, fie sarcini complementare".
Deputaţi au extins această definiţie (aplicabilă iniţial numai în agricultură), incluzând şi membrii profesiilor liberale, artizanii, comercianţii şi persoanele care lucrează în întreprinderi mici şi mijlocii.
Recunoaşterea muncii soţilor colaboratori
Parlamentul consideră că este foarte important ca munca soţilor colaboratori să fie recunoscută, pentru ca aceştia să nu mai fie lucrători invizibili, şi cere statelor membre ia în considerare toate iniţiativele utile pentru încurajarea acestei recunoaşteri.
Protecţia socială a soţilor colaboratori
Spre deosebire de Comisie, care propune o afiliere voluntară a soţilor colaboratori la regimul de securitate socială, Parlamentul propune ca aceasta să devină obligatorie.
Deputaţii solicită astfel ca statele membre să ia măsurile necesare pentru a garanta afilierea soţilor colaboratori la acelaşi regim de securitate socială ca şi lucrătorii independenţi şi care acoperă cazurile de boală, invaliditate şi bătrâneţe.
Aceştia vor trebui să cotizeze în aceeaşi măsură ca şi lucrătorii independenţi, putându-se prevedea posibilitatea de a calcula forfetar cotizaţiile.
De asemenea, deputaţii solicită ca cotizaţiile soţilor colaboratori să poată fi deductibile din impozit ca cheltuieli de funcţionare, la fel ca şi remuneraţia acordată soţilor colaboratori, cu condiţia ca serviciile să fie prestate în mod corespunzător şi ca remuneraţia să fie una normală pentru astfel de servicii.
Deputaţii consideră că obligativitatea afilierii este foarte importantă, deoarece s-a constatat, din experienţa statelor care dispun de o legislaţie ce oferă numai o afiliere voluntară, că adesea, ei nu se afiliază, aceasta având consecinţe mai ales în caz de divorţ, separare sau deces al lucrătorului independent (privându-i de protecţie socială, mai ales în ceea ce priveşte drepturile de pensie).
Drepturi de maternitate adaptate
Europarlamentarii solicită statelor membre să garanteze dreptul la un concediu de maternitate adaptat nevoilor specifice ale femeilor care exercită o activitate independentă sau soţiilor colaboratoare.
Acest concediu ar trebui să aibă o durată la alegerea lor, cu condiţia ca această durată să nu depăşească în total durata prevăzută de Directiva 92/85/CEE.
A6-0258/2009 - Raport referitor la propunerea de directivă a Parlamentului European şi a Consiliului privind aplicarea principiului egalităţii de tratament între bărbaţii şi femeile care desfăşoară o activitate independentă şi de abrogare a Directivei 86/613/CEE
Raportoare: Astrid Lulling (PPE-DE, Luxembourg
Procedură: codecizie, prima lectură
Dezbatere: luni, 4 mai 2008
Vot: marţi, 5 mai 2008 A6-0258/2009
-//EP//TEXT REPORT A6-2009-0258 0 NOT XML V0//RO
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20090421BRI54104 FULL-TEXT DOC XML V0//RO
-//EP//TEXT IM-PRESS 20090421BRI54104 ITEM-002-RO DOC XML V0//RO
-//EP//TEXT IM-PRESS 20090421BRI54104 ITEM-004-RO DOC XML V0//RO
Drepturile femeii/Egalitatea de şanse
Extinderea concediului postnatal la 20 de săptămâni
2009-04-30 - 17:58
Membrii PE din cadrul Comisiei pentru drepturile femeii propun extinderea concediului post-natal la 20 de săptămâni, plata integrală a salariului în primele şase săptămâni după naştere, cel puţin 85% din salariu pentru restul perioadei şi introducerea concediului paternal.
Acest raport, împreună cu cel elaborat Astrid Lulling (PPE-DE, Luxembourg) privind aplicarea principiului de egalitate între bărbaţii şi femeile care desfăşoară o activitate independentă face parte din „Pachetul de conciliere” care constituie una din iniţiativele de promovare a egalităţii de gen pe piaţa muncii.
Deputaţii doresc extinderea concediului postnatal la cel puţin 20 de săptămâni, în timp ce Comisia Europeană propusese 18 săptămâni.
În prezent, durata acestui concediu variază considerabil în UE, între 14 şi 28 de săptămâni, iar în unele cazuri este chiar de 52 de săptămâni.
Din cele 20 de săptămâni, şase ar urma să fie luate imediat după naştere, pentru a încuraja femeile să alăpteze o perioadă cât se poate de lungă.
Obiectivul acestui concediu este de a avea un impact pozitiv asupra stării de sănătate a mamelor, oferindu-le astfel mai mult timp să se refacă după naştere şi de a crea o relaţie solidă cu copilul", a declarat raportoarea PE Edite Estrela (PSE, Portugalia).
În România, durata concediului postnatal este de 18 săptămâni (126 de zile), din care 6 săptămâni (42 de zile) după naştere sunt obligatorii.
Indemnizaţia de maternitate se ridică la 85% din media veniturilor realizate pe ultimele 12 luni, dar această sumă nu trebuie să fie mai mică de 600 lei sau mai mare de 4.000 lei.
Pauza de lucru pentru alăptarea copilului
De fapt, propunerea Comisiei nu introduce dispoziţii privind alăptarea.
Având în vedere importanţa alăptării în primele luni de viaţă, în raportul Estrala se recomandă ca femeia să aibă dreptul la o pauză de lucru în acest scop, care se împarte în două perioade distincte, fiecare cu o durată de o oră, dacă nu au fost stabilite alte condiţii mai favorabile de comun acord cu angajatorul.
Salariu integral pentru primele şase săptămâni
Pentru a nu penaliza femeile care au copii, majoritatea deputaţilor europeni sprijină acordarea salariului integral pe durata primelor şase săptămâni de la naştere.
Prestaţia trebuie să fie echivalentă ultimului salariu lunar sau salariului mediu lunar pe perioada de concediu obligatoriu şi nu poate fi mai mică de 85%.
În plus, se acordă , plata integrală, în situaţii speciale precum cele de naştere prematură, copil născut mort, naştere prin cezariană, spitalizarea copilului la naştere, copii cu handicap, mame cu handicap, mame adolescente, naşteri multiple sau naşteri care au avut loc la mai puţin de 18 luni de la naşterea anterioară.
Concediu paternal / de co-maternitate
Implicarea părinţilor în viaţa copilului, încă din primele luni de viaţă ale acestuia, este foarte importantă pentru dezvoltarea sănătoasă din punct de vedere fizic, emoţional şi psihologic a copilului.
De aceea, este nevoie ca legislaţia comunitară să prevadă şi un concediu de paternitate / co-maternitate individual, netransmisibil şi remunerat, care să fie luat de consort în acelaşi timp cu concediul de maternitate.
De asemenea, în cazul adopţiei, trebuie să fie recunoscut dreptul la o perioadă de concediu, împărţită între ambii membri ai cuplului.
Potrivit propunerii Comisiei pentru drepturile femeii, concediul paternal ar trebui să fie obligatoriu şi de cel puţin două săptămâni imediat după naştere.
În România, tatăl copilului nou-născut are dreptul la un concediu paternal de 5 zile lucrătoare (legea nr.210 din 31 decembrie 1999).
Concediul paternal se acordă la cerere, în primele 8 săptămâni de la naşterea copilului.
Indemnizaţia aferentă concediului paternal se stabileşte în funcţie de salariul de bază şi sporul de vechime al tatălui, fiind suportată de către angajator din fondul de salarii.
În plus, deputaţii europeni vor să asigure faptul că nicio persoană nu poate fi concediată pe durata concediului de maternitate sau de paternitate, sau a concediului acordat pentru îngrijirea copilului.
Concedierea în această perioadă se consideră că s-a produs pe motive de discriminare şi aceasta trebuie justificată corespunzător în scris.
A6-0267/2009 - Raport referitor la propunerea de directivă a Parlamentului European şi a Consiliului de modificare a Directivei 92/85/CEE a Consiliului privind introducerea de măsuri pentru promovarea îmbunătăţirii securităţii şi a sănătăţii la locul de muncă în cazul lucrătoarelor gravide, care au născut de curând sau care alăptează
Raportor: Edite Estrela
Dezbatere: marţi, 4 mai 2009
Vot: miercuri, 5 mai 2009
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20090421BRI54104 FULL-TEXT DOC XML V0//RO
-//EP//TEXT IM-PRESS 20090421BRI54104 ITEM-003-RO DOC XML V0//RO
-//EP//TEXT IM-PRESS 20090421BRI54104 ITEM-005-RO DOC XML V0//RO
Politică socială
Extinderea aplicării Fondului european de ajustare la globalizare
2009-04-30 - 17:58
Deputaţii vor vota cu privire la extinderea ariei de acţiune a Fondului european de ajustare la globalizare şi asupra situaţiilor de criză economică şi financiară.
La 1 aprilie s-a ajuns la un acord cu Consiliul în primă lectură.
"Criza financiară mondială a afectat puternic Comunitatea Europeană.
Reducerea posibilităţilor de creditare, scăderea preţurilor locuinţelor, pierderile de miliarde de euro înregistrate din ce în ce mai frecvent de sistemul bancar european şi pieţele bursiere în declin au avut şi vor avea drept consecinţă o diminuare a încrederii şi, prin urmare, o diminuare a cererii şi a investiţiilor", a declarat raportoarea PE Gabriele Stauner (PPE-DE, Germania).
Potrivit estimărilor analiştilor economici, în cazul în care nu se întreprind măsuri corective, în 2009 nu se va mai înregistra o creştere economică a UE şi există temerea că unele state membre vor intra în recesiune, ajungându-se astfel la milioane de şomeri.
Acordul cu Consiliul prevede următoarele:
Extinderea ariei de acţiune a Fondului şi asupra concedierilor ce rezultă din criză economică şi financiară.
Statele membre trebuie însă să stabilească o legătură directă între concedieri şi criza economică;
Această derogare se aplică cererilor efectuate până la 31 decembrie 2011;
Reducerea numărului de concedieri de la 1 000 la 500 de salariaţi în întreprinderea unui stat membru.
Concedierea a cel puţin 500 de salariaţi ai unei întreprinderi trebuie să fi survenit într-un termen de 4 luni, respectiv 9 luni pentru IMM-uri;
Rata de cofinanţare din fond este de 50%.
Până în 2011 aceasta poate fi ridicată la 65%
Noul regulament se va aplica începând cu 1 mai 2009.
Fondul European de ajustare la globalizare
Obiectivul Fondului european de ajustare la globalizare este de a sprijini în mod eficient lucrătorii concediaţi ca urmare a globalizării.
Fondul a fost creat în decembrie 2006, iar perioada sa de punere în aplicare este până în 2013.
Pachetul financiar anual maxim disponibil pentru Fondul european de ajustare la globalizare este de 500 milioane de euro, acesta urmând să fie utilizat în scopul sprijinirii politicilor active în domeniul pieţei forţei de muncă, cum ar fi de exemplu sprijin pentru căutarea unui loc de muncă sau sub forma unor cursuri de formare profesională şi a unor alocaţii de mobilitate.
A6-0242/2009 - Raport referitor la propunerea de Regulament al Parlamentului European şi al Consiliului de modificare a Regulamentului (CE) nr.
1927/2006 privind crearea Fondului european de ajustare la globalizare.
CADRUL ABM/ABB
Raportoare: Gabriele Stauner (PPE-DE, Germania)
Procedură: codecizie, prima lectură
Dezbatere: marţi, 5 mai 2009
Vot: miercuri, 6 mai 2009 A6-0242/2009
-//EP//TEXT REPORT A6-2009-0242 0 NOT XML V0//RO
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20090421BRI54104 FULL-TEXT DOC XML V0//RO
-//EP//TEXT IM-PRESS 20090421BRI54104 ITEM-004-RO DOC XML V0//RO
-//EP//TEXT IM-PRESS 20090421BRI54104 ITEM-006-RO DOC XML V0//RO
Societatea informaţiei
Reforma legislaţiei telecom: aspecte legate de reglementare şi de spectru
2009-04-30 - 17:58
Măsuri ce privesc accesul la internet al utilizatorului trebuie să respecte drepturile fundamentale, prevede compromisul negociat de membrii PE cu reprezentanţii preşedinţiei cehe.
Compromisul mai include reforma planificării strategice a frecvenţelor radio şi crearea unui organism european din care fac parte toate cele 27 autorităţi naţionale de reglementare a comunicaţiilor.
Deputaţii europeni au ajuns la un acord politic cu preşedinţia cehă cu privirea la revizuirea cadrului comun de reglementare comun pentru reţelele şi serviciile de comunicaţii electronice (raport elaborat de Catherine Trautmann, PSE, Franţa) şi la instituirea unui Organism al autorităţilor europene de reglementare în domeniul telecomunicaţiilor (OAREC) (raport elaborat de Pilar del Castillo, PPE-DE, Spania).
Votul în cadrul procedurii de codecizie, a doua lectură, va avea loc în data de 6 mai 2009.
Respectarea drepturilor fundamentale ale utilizatorilor internetului
La iniţiativa deputaţilor europeni, în acordul de compromis se recunoaşte faptul că internetul a devenit un instrument de educaţie esenţial, fiind în acelaşi timp un exerciţiu practic al exersării libertăţii de expresie şi al accesului la informaţie.
Din acest motive au fost incluse prevederi obligatorii potrivit cărora măsurile legate de accesul utilizatorului sau folosirea serviciilor de comunicaţie electronică trebuie să respecte drepturile fundamentale precum respectarea vieţii private, libertatea de exprimare, accesul la informaţie şi "dreptul la o hotărâre judecătorească emisă de un tribunal independent şi imparţial".
În pus, se solicită Comisiei să studieze în mod detaliat rolul internetului în contextul exercitării drepturilor fundamentale.
Cooperarea autorităţilor naţionale de reglementare cu Comisia Europeană în ceea ce priveşte reglementarea pieţei
Înainte de luarea unei decizii de reglementare, autoritatea naţională trebuie să se consulte cu Comisia Europeană şi cu Organismul autorităţilor europene de reglementare în domeniul comunicaţiilor electronice (OAREC).
OAREC va adopta o opinie cu majoritatea absolută a celor 27 de membri.
Autoritatea de reglementare trebuie să ţină seama în cea mai mare măsură de "îndoielile serioase" exprimate de OAREC şi Comisie.
În acest caz, cele trei instituţii trebuie să coopereze îndeaproape pentru a identifica măsura "cea mai adecvată şi eficientă", înainte ca autoritatea de reglementare să adopte o măsură.
Separarea funcţională
Scopul separării funcţionale, prin care operatorului integrat pe verticală i se solicită să înfiinţeze două entităţi comerciale separate din punct de vedere operaţional, este de a garanta furnizarea de produse de acces echivalente către toţi operatorii din aval, inclusiv către propriile unităţi din aval ale operatorului integrat pe verticală .
Separarea funcţională are capacitatea de a îmbunătăţi concurenţa pe numeroase pieţe relevante prin reducerea semnificativă a tendinţelor discriminatorii şi prin facilitarea verificării şi asigurării respectării obligaţiilor în materie de nediscriminare.
În cazuri excepţionale, separarea funcţională poate fi justificată ca măsură corectivă atunci când eforturile în privinţa asigurării efective a nediscriminării pe mai multe dintre pieţele în cauză continuă să eşueze sau atunci când există şanse reduse sau nule pentru existenţa unei concurenţe în ceea ce priveşte infrastructura.
Cu toate acestea, este foarte important să se asigure că odată cu impunerea separării funcţionale întreprinderea în cauză este în continuare motivată să investească în propria reţea şi că această măsură nu atrage nici un efect potenţial negativ asupra bunăstării consumatorilor.
Armonizarea utilizării spectrului de frecvenţe radio
Pentru a îmbunătăţi cooperarea, planificarea strategică şi armonizarea utilizării spectrului de frecvenţe radio între statele membre, Comisia Europeană ar trebui să prezinte o propunere legislativă în vederea elaborării unui plan de acţiune multi-anual.
Reforma cadrului de reglementare pentru comunicaţiile electronice va introduce ca principii cu caracter obligatoriu neutralitatea serviciilor şi a tehnologiei.
Aceasta înseamnă că orice bandă de frecvenţă va putea fi folosită pentru orice aplicaţie atâta timp cât respectă planurile naţionale de alocare a frecvenţelor.
Punerea în aplicare a acestor principii ar permite, de asemenea, alocarea frecvenţelor provenite din aşa-numitul "dividend digital" pentru servicii de internet în bandă largă.
Trecerea de la televiziunea analogică la televiziunea terestră digitală până la sfârşitul anului 2012, ca urmare a eficienţei de transmisie superioare a tehnologiei digitale, eliberează o parte semnificativă a spectrului din Uniunea Europeană.
Investiţii în reţele de ultimă generaţie şi partajarea infrastructurii
În viitor se vor putea impune operatorilor "obligaţii privind acceptarea cererilor rezonabile de acces la anumite elemente şi la infrastructura specifică asociată reţelei şi la utilizarea acestora" precum accesul la bucla locală şi la infrastructura fizică, inclusiv clădiri, conducte şi piloni.
Autorităţile naţionale ar trebuie să promoveze "investiţii eficiente şi inovaţii în infrastructuri noi şi performante, inclusiv prin încurajarea, după caz, a investiţiilor comune."
Trebuie însă se garanteze faptul că "condiţiile de acces la facilităţi iau în considerare în mod adecvat riscurile pentru investitori prin încurajarea partajării riscului între investitori şi între investitori şi solicitanţii de acces, precum şi prin acceptarea flexibilităţii preţurilor."
Organismul autorităţilor europene de reglementare în domeniul comunicaţiilor electronice (OAREC)
OAREC va deţine un consiliu format din preşedinţii celor 27 autorităţi naţionale de reglementare şi un reprezentant al Comisiei Europene.
Acest organism va oferi consultanţă Comisiei şi la cerere Parlamentului European şi Consiliului.
Acest consiliu al OAREC va adopta opinii cu o majoritate de două treimi a membrilor săi.
Un secretariat cu o dimensiune redusă va oferi sprijin profesional şi administrativ pentru OAREC.
Finanţarea va proveni din subvenţii de la bugetul comunitare şi de la contribuţii voluntare ale statelor membre sau ale autorităţilor naţionale de reglementare.
A6-0272/2009 - Recomandare pentru a doua lectură referitoare la poziţia comună a Consiliului în vederea adoptării directivei Parlamentului European şi a Consiliului de modificare a Directivelor 2002/21/CE privind un cadru de reglementare comun pentru reţelele şi serviciile de comunicaţii electronice, 2002/19/CE privind accesul la reţelele de comunicaţii electronice şi la infrastructura asociată, precum şi interconectarea acestora şi 2002/20/CE privind autorizarea reţelelor şi serviciilor de comunicaţii electronice
Raportoare: Catherine Trautmann (PSE, Franţa)
Procedură: codecizie, a doua lectură
Dezbatere: marţi, 5 mai 2009
Vot: mieruri, 6 mai 2009
A6-0271/2009 - Recomandare pentru a doua lectură referitoare la poziţia comună a Consiliului în vederea adoptării unui regulament al Parlamentului European şi al Consiliului de instituire a Grupului autorităţilor europene de reglementare în domeniul telecomunicaţiilor (GERT)
Raportoare: Pilar del Castillo Vera
Procedură: codecizie, a doua lectură
Dezbatere: marţi, 5 mai 2009
Vot: miercuri, 6 mai 2009 A6-0272/2009 A6-0271/2009
-//EP//TEXT REPORT A6-2009-0272 0 NOT XML V0//RO
-//EP//TEXT REPORT A6-2009-0271 0 NOT XML V0//RO
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20090421BRI54104 FULL-TEXT DOC XML V0//RO
-//EP//TEXT IM-PRESS 20090421BRI54104 ITEM-005-RO DOC XML V0//RO
-//EP//TEXT IM-PRESS 20090421BRI54104 ITEM-007-RO DOC XML V0//RO
Consumatori
Reguli mai stricte privind introducerea pe piaţă a produselor derivate din focă
2009-04-30 - 17:58
Parlamentul European şi Consiliul au ajuns la un acord în primă lectură privind adoptarea unei regulament care interzice introducerea pe piaţă a produselor derivate din focă.
Noile reglementări vizează produse prelucrate sau neprelucrate, precum carnea, uleiul, grăsimea, organele, pielea sau articole fabricate din piele de focă.
Diverse produse farmaceutice conţinând acizi graşi omega-3 sunt de asemenea vizate de noua legislaţie.
În fiecare an, circa 900 000 de foci sunt omorâte în cadrul vânătorilor masive practicate în scopuri comerciale.
De mai mulţi ani, produsele derivate de focă sunt prelucrate sau importate pe piaţa Uniunii Europene.
Mai multe state membre au adoptat deja instrumente juridice specifice care interzic fie producerea, fie importul acestora.
Scopul noului regulament al Parlamentului European şi al Consiliului este de a înlocui diferitele prevederi naţionale şi a crea un cadru armonizat în acest domeniu.
Acesta răspunde de asemenea preocupărilor vizând protecţia şi bunăstarea animalelor, precum şi necesităţii de a restabili încrederea consumatorilor.
Aplicabilitatea noii legislaţii
Noua legislaţie europeană va interzice astfel introducerea pe piaţă, dar şi importul produselor care rezultă din vânătoarea şi uciderea focilor.
În practică, aceasta înseamnă interzicerea comercializării mai multor produse, precum cele vândute în farmacii ca suplimente cu acizi graşi Omega-3 sau poşete, pălării, cizme şi mănuşi pentru motociclişti, schiori sau boxeuri.
Derogări de la aplicarea regulamentului
Excepţii sunt totuşi acordate pentru comunităţile inuite (comunităţi din regiunile arctice şi subarctice, care includ următoarele grupuri: inupiat, yupik (Alaska), inuit, inuvialuit (Canada), kalaallit (Groenlanda) şi yupik (Rusia))- deoarece acestea practică vânătoarea de foci ca mijloc de asigurare a subzistenţei.
În ceea ce priveşte importul produselor derivate de focă, acestea sunt permise, dacă sunt ocazionale şi constau exclusiv din bunuri destinate uzului personal al călătorilor sau al familiilor lor; natura şi cantitatea acestora nu trebuie să indice că sunt importate în scopuri comerciale.
Alte excepţii sunt acordate pentru introducerea pe piaţă a produselor derivate de focă şi care sunt rezultatul vânătorilor de foci reglementate la nivel naţional, pentru gestiunea durabilă a resurselor marine.
Astfel de vânători de foci sunt organizate în Suedia, Finlanda, Marea Britanie (Scoţia).
Intrarea în vigoare şi aplicarea regulamentului
Regulamentul va intra în vigoare la 20 de zile de la publicare.
Articolul 3, privind interzicerea introducerii pe piaţă a acestor produse, va fi aplicabil la 9 luni de la intrarea în vigoare a regulamentului.
A6-0118/2009 - Raport referitor la propunerea de regulament al Parlamentului European şi al Consiliului privind comerţul cu produse derivate din focă
Raportoare: Diana Wallis (ALDE, Regatul Unit)
Procedură: codecizie, prima lectură
Dezbatere: luni, 4 mai 2009
Vot: marţi, 5 mai 2009 A6-0118/2009
-//EP//TEXT REPORT A6-2009-0118 0 NOT XML V0//RO
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20090421BRI54104 FULL-TEXT DOC XML V0//RO
-//EP//TEXT IM-PRESS 20090421BRI54104 ITEM-006-RO DOC XML V0//RO
-//EP//TEXT IM-PRESS 20090421BRI54104 ITEM-008-RO DOC XML V0//RO
Politica de azil
Modificarea sistemului european de azil
2009-04-30 - 17:58
Un pachet de măsuri legislative menite să îmbunătăţească sistemul european de azil şi să consolideze drepturile solicitanţilor de azil va fi adoptat în cadrul sesiunii plenare.
Deputaţii europeni au adoptat amendamente care promovează solidaritatea între statele membre în procesul de gestionare a solicitărilor de azil.
Pachetul legislativ privind sistemul de azil constă din patru rapoarte ce vor fi adoptate în procedura de codecizie, prima lectură.
Directiva privind condiţiile de primire pentru solicitanţii de azil , raportor Antonio Masip Hidalgo (PSE, Spania)
În ceea ce priveşte detenţia, această măsură trebuie să fie luată de la caz la caz, iar solicitanţii de azil nu trebuie ţinuţi în închisoare ci în centre de detenţie speciale.
De asemenea, trebuie introduse garanţii juridice pentru a asigura că detenţia nu este arbitrară.
În plus, detenţia minorilor neacompaniaţi trebuie s fie interzisă.
Doar autorităţile judiciare ar trebui să fie abilitate să emite ordine de detenţie, iar autorităţile administrative pot recurge la o astfel de măsura doar în caz de urgenţă, iar decizia trebuie să fie confirmată de autoritatea judiciară în 72 de ore.
Solicitanţii de azil aflaţi în detenţie trebuie să informaţi în limba pe care o înţeleg şi trebuie să li se acorde asistenţă juridică şi reprezentare în mod gratuit.
De asemenea, dacă este cazul, trebuie să li se oferă asistenţă medicală şi psihologică.
Potrivit deputaţilor, întârzierile înregistrate în procesarea solicitării de azil provocate nu din cauza solicitantului nu pot conduce la extinderea perioade de detenţie.
În plus, accesul pe piaţa muncii trebuie garantat în timpul perioadei de şase luni de la data solicitării protecţiei internaţionale, iar minorilor trebuie să li se ofere accesul la educaţie în primele trei luni.
Statele membre trebuie să verifice dacă solicitantul are nevoi speciale: persoanele vulnerabile precum minorii, femeile însărcinate, victime ale torturii şi violenţei au victimele mutilării sexuale trebuie să primească atenţia cuvenită.
Revizuirea regulamentul Dublin, raportoare Jeanine Hennis-Plaschert (ALDE Olanda)
Regulamentul Dublin stabileşte în principal statul membru responsabil de examinarea cererilor de azil pentru a preveni introducerea în mai multe state a solicitării de azil.
Revizuirea stabileşte un mecanism de suspendare a transferurilor Dublin în circumstanţe limitate, pentru a preveni ca statele membre al căror sistem de azil este supus unei presiuni deosebite să nu fie în continuare suprasolicitate din cauza acestora.
Solicitanţii de azil nu trebuie să fie trimişi în state membre unde aceştia nu pot beneficia de un standard adecvat de protecţie, în special în ceea ce priveşte condiţiile de primire şi accesul la procedura de azil.
Propunerea introduce garanţii suplimentare privind dreptul de a introduce apel împotriva deciziei de transfer, pentru a asigura că dreptul la introducerea unei căi de atac este efectiv.
De asemenea, se facilitează dreptul la reîntregirea familiei, în special în ceea ce priveşte un solicitant şi rudele acestuia, între care există o legătură de dependenţă şi în ceea ce priveşte persoanele care beneficiază de o formă de protecţie subsidiară.
În raportul Plaschaert se mai propune introducerea unor mecanisme de solidaritate între statele membre, precum formarea unor echipe de experţi naţionali care să poată asista statele membre care se confruntă cu un număr mare de solicitări de azil.
Regulamentul privind baza de date Eurodac, raportor Nicolae Vlad Popa (PPE-DE, România)
Eurodac este o bază de date, operaţională din 2003, care cuprinde amprentele digitale ale solicitanţilor de azil şi sprijină funcţionarea Regulamentului Dublin prin identificarea solicitanţilor de azil care au mai depus o solicitare de azil într-un alt stat membru.
In acest fel, Eurodac permite identificarea persoanelor care încearcă să fraudeze sistemul european de azil şi fac turul statelor membre când unul din state le-a respins cererea.
De asemenea, este evitată şi încărcarea inutilă a sistemului cu cereri multiple.
Propunerea legislativă stabileşte norme care asigură transmiterea cu adevărat promptă a amprentelor la unitatea centrală Eurodac pentru a garanta că statele membre care sunt responsabile de examinarea cererilor în temeiul Regulamentului Dublin sunt corect identificate.
Statelor membre li se solicită să şteargă datele care nu mai sunt necesare în scopul în care au fost colectate şi pentru a asigura monitorizarea mai adecvată din partea Comisiei a respectării principiilor privind protecţia datelor.
De asemenea, sunt clarificate dispoziţiile care permit monitorizarea efectivă din partea Comisiei şi a Autorităţii Europene pentru Protecţia Datelor (AEPD) a accesului autorităţilor naţionale la datele din baza EURODAC.
Crearea unui Oficiu european de sprijin în materie de azil, raportor Jean Lambert (Grupul Verzilor/ALE, Regatul Unit)
Acest organ va oferi expertiză tehnică necesară pentru punerea în aplicare a politicii UE de azil şi va promova cooperarea între statele membre.
Deputaţii doresc ca acest oficiu să oferă programe de training în materie de azil pentru funcţionarii din serviciile publice, programe ce vor fi dezvoltate împreună cu instituţia Înaltului Reprezentant ONU pentru Refugiaţi şi ONG-urile de specialitate.
Oficiul ar trebui să dispună de un mecanism de alertă timpurie care să ofere statelor membre şi Comisiei posibilitatea de a anticipa influxuri masive de solicitanţi de azil, precum şi de un mecanism de solidaritate obligatorie în ceea ce priveşte oferirea de adăpost beneficiarilor de protecţie internaţională atunci când sistemul naţional al unui stat membru este supraîncărcat.
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20090421BRI54104 FULL-TEXT DOC XML V0//RO
-//EP//TEXT IM-PRESS 20090421BRI54104 ITEM-007-RO DOC XML V0//RO
-//EP//TEXT IM-PRESS 20090421BRI54104 ITEM-009-RO DOC XML V0//RO
Energie
Planul european de redresare economică: 3.98 miliarde euro pentru proiecte din domeniul energiei
2009-04-30 - 17:58
Planul european de redresare economică prevede investiţii în valoare de 3.98 miliarde euro în infrastructura pentru electricitate, gaze naturale, energie eoliană, şi captarea/stocarea dioxidului de carbon, potrivit compromisului la care a ajuns Parlamentul European cu preşedinţia cehă.
PE va vota acest acord de compromis în primă lectură, procedura de codecizie.
Planul de redresare economică alocă, în perioada 2009-2010, 5 miliarde de euro pentru proiecte de energie, internet în bandă largă şi măsuri de reformare a Politicii Agricole Comune (PAC).
Această propunere stabileşte proceduri şi metode de acordare de asistenţă financiară pentru a stimula investiţiile în crearea unei reţele europene integrate de energie, capabile să asigure o mai mare siguranţă a aprovizionării cu energie, contribuind, în acelaşi timp, la îmbunătăţirea politicii Uniunii de reducere a emisiilor de gaze cu efect de seră.
Cele 3.98 miliarde de euro vor fi alocate după cum urmează:
2 365 de milioane de euro pentru infrastructura de electricitate
565 de milioane de euro pentru energie eoliană marină
1 050 de milioane de euro pentru captarea şi stocarea dioxidului de carbon.
200 de milioane de euro pentru gazoductul Nabucco
Planul de redresare economică prevede alocarea a 200 de milioane de euro pentru construirea gazoductului Nabucco care va transporta gaze naturale din regiunea caspică spre UE.
De relevanţă pentru România este finanţarea din acest plan de redresare a proiectelor de interconectare de gaz România-Ungaria (30 milioane de euro) şi România Bulgaria (10 milioane de euro) şi a dezvoltării infrastructurii echipamentelor care să permită inversarea fluxului de gaze în eventualitatea unei întreruperi de scurtă durată a aprovizionării (80 milioane de euro).
Fondurile neutilizate vor fi folosite pentru eficienţa energetică şi energii regenerabile
În urma compromisului dintre Consiliu şi Parlament, Comisia Europeană va monitoriza punerea în aplicare a planului de redresare economică şi va publica anual un raport care va include şi propunerea de buget pentru anul următor.
În cazul în care raportul din martie 2010 constată riscuri serioase legate de implementarea proiectelor prioritare, Comisia va propune proiecte suplimentare pentru eficienţa energetică şi energii regenerabile.
A6-0261/2009 - Raport referitor la propunerea de regulament al Parlamentului European şi al Consiliului de stabilire a unui program de ajutor pentru redresare economică prin acordarea de asistenţă financiară comunitară pentru proiecte din domeniul energiei
Raportor: Eugenijus Maldeikis (GUEN, Lituania)
Procedură: codecizie, prima lectura
Dezbatere: marţi, 5 mai 2009
Vot: miercuri, 6 mai, 2009
A6-0261/2009
-//EP//TEXT REPORT A6-2009-0261 0 NOT XML V0//RO
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20090421BRI54104 FULL-TEXT DOC XML V0//RO
-//EP//TEXT IM-PRESS 20090421BRI54104 ITEM-008-RO DOC XML V0//RO
-//EP//TEXT IM-PRESS 20090421BRI54104 ITEM-010-RO DOC XML V0//RO
Afaceri economice şi monetare
Noi reguli pentru evitarea în viitor a crizelor financiare
2009-04-30 - 17:58
Noua legislaţie privind cerinţele de capital al instituţiilor financiare are ca obiectiv îmbunătăţirea managementului riscului şi evitarea repetării în viitor a crizei financiare actuale.
Raportul elaborat de Othmar Karas (PPE-DE, Austria) amendează directiva privind cerinţele de capital pentru a asigura o mai mare transparenţă şi supraveghere a sistemului financiar.
Criza de pe pieţele financiare internaţionale a demonstrat că este oportun să se examineze în continuare necesitatea unei reforme a modelului de reglementare şi supraveghere a sectorului financiar din UE.
În Comunicarea sa din 29 octombrie 2008 intitulată „De la criza financiară la redresare: un cadru european de acţiune”, Comisia a anunţat instituirea unui grup de experţi, prezidat de Jacques de Larosière, în scopul de a analiza organizarea instituţiilor financiare europene pentru a asigura soliditatea prudenţială, buna funcţionare a pieţelor şi o mai bună cooperare în UE în materie de control al stabilităţii financiare, mecanisme de avertizare rapidă şi de gestionare a crizelor, inclusiv pentru gestionarea riscurilor transfrontaliere şi inter-sectoriale, precum şi pentru a analiza cooperarea dintre UE şi alte jurisdicţii importante în scopul protejării stabilităţii financiare la nivel mondial.
Pentru a atinge nivelul necesar de convergenţă şi cooperare în materie de supraveghere în UE şi pentru a realiza stabilitatea sistemului financiar, ar trebui să se urmărească în continuare integrarea activităţilor de supraveghere.
Expunerile interbancare mari
Expunerile interbancare nu sunt lipsite de risc şi ar trebui gestionate cu prudenţă.
Comisia propune limitarea tuturor expunerilor interbancare la 25% din fondurile proprii sau un prag alternativ de 150 milioane EUR, ţinându-se cont de cel mai ridicat dintre cele două nivele.
Cerinţele de capital şi gestionarea riscurilor pentru poziţiile din securitizare
Problema eventualelor conflicte de interes din modelul de tip „originate to distribute” ar trebui rezolvată garantându-se că iniţiatorii şi sponsorii transferurilor de risc de credit reţin o parte din riscurile subscrise.
Din acest motiv, se va impune ca investitorii să se asigure că iniţiatorii şi sponsorii reţin o parte materială din riscuri.
În urma acordului dintre Parlament şi Consiliu cu privire la procentul reţinut din valoarea totală a produsului securitizat vândut, s-a revenit la propunerea iniţială, care prevedea 5% din total valorii investiţiei, în aşa fel încât atât iniţiatorii şi sponsorii să fie obligaţi efectiv să reţină o parte din riscuri.
Un cadru de securitizare mai ferm şi mai riguros, inclusiv măsuri de precauţie mai riguroase, ar trebui să contribuie la o subscriere mai responsabilă şi la evitarea repetării costurilor enorme suportate de investitori şi de instituţiile financiare în ultimele 18 luni.
Colegii de supraveghere
Pentru a consolida eficienţa şi eficacitatea supravegherii grupurilor bancare transfrontaliere s-a hotărât înfiinţarea de colegii de supraveghere pentru a facilita sarcinile autorităţii responsabile cu supravegherea consolidată şi a autorităţilor responsabile de supraveghere din statul gazdă.
Deputaţii din Comisia pentru afaceri economice consideră că această măsură reprezintă doar un pas spre un sistem integrat de supraveghere.
Ei solicită Comisiei Europene să prezintă o propunere legislativă care să prevadă un rol UE mai puternic în ceea ce priveşte sistemul de supraveghere.
Clauza de revizuire
În urma negocierilor dintre PE şi Consiliu, a fost inclusă o clauză de revizuire, prin care se solicită Comisiei Europene să prezinte până la sfârşitul anului 2009 o propunere legislativă şi care se conţină o creştere a ratei de retenţie în procesul de securitizare, după ce a fost consultat Comitetul autorităţilor de supraveghere europene şi în funcţie de dezvoltările internaţionale.
Intrarea în vigoare
Potrivit deputaţilor europeni, guvernele naţionale ar trebui să transpună legislaţia europeană până la 31 octombrie 2010, iar noile prevederi ar trebui aplicate începând cu 2011.
A6-0139/2009 - Raport referitor la propunerea de directivă a Parlamentului European şi a Consiliului de modificare a Directivelor 2006/48/CE şi 2006/49/CE în ceea ce priveşte băncile afiliate instituţiilor centrale, anumite elemente ale fondurilor proprii, expunerile mari, dispoziţiile de supraveghere şi gestionarea crizelor
Raportor: Othmar Karas (PPE-DE, Austria)
Procedură: codecizie, prima lectură
Dezbatere: miercuri, 6 mai 2009
Vot: joi, 7 mai 2009 Site tematic al Comisiei Europene - Cerinţe de capital pentru instituţii de credit A6-0139/2009
RO
1
LINK
http://ec.europa.eu/internal_market/bank/regcapital/index_en.htm
-//EP//TEXT REPORT A6-2009-0139 0 NOT XML V0//RO
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20090421BRI54104 FULL-TEXT DOC XML V0//RO
-//EP//TEXT IM-PRESS 20090421BRI54104 ITEM-009-RO DOC XML V0//RO
-//EP//TEXT IM-PRESS 20090421BRI54104 ITEM-011-RO DOC XML V0//RO
Viitorul Europei/Integrare europeană
Noul rol şi noile responsabilităţi ale Parlamentului European care decurg din Tratatul de la Lisabona
2009-04-30 - 17:58
Raportul din iniţiativă proprie elaborat de Jo Leinen (PSE, Germania) reprezintă un catalog ce conţine detalii legate de noile competenţe ale Parlamentului European ce vor decurge din implementarea Tratatului de la Lisabona.
Carta drepturilor fundamentale
În primul rând, deputaţii salută obligativitatea juridică pe care Tratatul o conferă Cartei drepturilor fundamentale şi recunoaşterea pentru toţi cetăţenii şi rezidenţii UE a drepturilor, libertăţilor şi principiilor pe care le proclamă şi subliniază că Parlamentul se va angaja să asigure respectarea deplină a Cartei.
Extinderea procedurii de codecizie (procedura legislativă ordinară)
Totodată se salută faptul că cele mai multe decizii în politicile în domeniul politicii agricole comune (PAC), al justiţiei civile, azilului, imigrării şi vizelor, precum şi cooperarea juridică şi poliţienească în cazuri penale, vor fi tratate conform procedurii legislative ordinare, punând astfel Parlamentul European pe picior de egalitate cu Consiliul în ceea ce priveşte legiferarea.
Extinderea sferei de acţiune externă a Uniunii, în conformitate cu Tratatul de la Lisabona, inclusiv stipularea unor noi temeiuri juridice şi instrumente din domeniul politicii externe (acţiunile externe şi Politica Externă şi de Securitate Comună (PESC)/Politica de Securitate şi de Apărare Comună (PSAC), necesită crearea unui nou echilibru interinstituţional care să garanteze exercitarea unui control democratic corespunzător de către Parlamentul European.
Noi drepturi de iniţiativă
Potrivit Tratatului de la Lisabona, Parlamentul va avea dreptul de a iniţia amendamente la Tratate, deputaţii subliniind că PE "va uza de dreptul său de a prezenta noi idei privind viitorul Europei, atunci când noile provocări vor face necesar acest lucru."
În plus, Parlamentul va avea drept de iniţiativă în privinţa propunerilor legate de propria sa structură.
Clauza de retragere
În raportul Leinen se ia act de introducerea unei „clauze de retragere” pentru statele membre (articolul 50 din TUE) şi se subliniază că acordul care stabileşte mecanismele privind retragerea unui stat membru din Uniunea Europeană nu poate fi încheiat fără consimţământul Parlamentului.
Propunerile incluse în raportul Leinen
Deputaţii europeni solicită celorlalte instituţii să înceapă negocierile pentru un acord interinstituţional care să cuprindă:
principalele obiective care trebuie realizate de Uniunea Europeană după 2009, de exemplu sub forma unui acord cadru între cele trei instituţii politice asupra unui program cadru pentru mandatul Parlamentului şi Comisiei care începe în 2009;
măsurile de punere în aplicare care trebuie adoptate pentru ca Tratatul să fie un succes pentru instituţii şi pentru cetăţenii Uniunii;
solicită actualizarea acordului interinstituţional dintre Parlament şi Consiliu care defineşte relaţiile de lucru ale acestora în domeniul politicii externe, inclusiv schimburile de informaţii confidenţiale.
A6-0145/2009 - Raport privind noul rol şi noile responsabilităţi ale Parlamentului care decurg din Tratatul de la Lisabona
Raportor: Jo Leinen (PSE, Germania)
Procedură: iniţiativă proprie
Dezbatere: miercuri, 6 mai 2009
Vot: joi, 7 mai 2009 Site tematic dedicat Tratatului de la Lisabona "Europa în secolul al XXI-lea" A6-0145/2009
RO
1
LINK
http://europa.eu/lisbon_treaty/index_ro.htm
-//EP//TEXT REPORT A6-2009-0145 0 NOT XML V0//RO
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20090421BRI54104 FULL-TEXT DOC XML V0//RO
-//EP//TEXT IM-PRESS 20090421BRI54104 ITEM-010-RO DOC XML V0//RO
-//EP//TEXT IM-PRESS 20090421BRI54104 ITEM-012-RO DOC XML V0//RO
Viitorul Europei/Integrare europeană
Noi competenţe pentru parlamentele naţionale în temeiul Tratatului de la Lisabona
2009-04-30 - 17:58
Relaţiile dintre Parlamentul European şi parlamentele naţionale s-au îmbunătăţit considerabil în ultimii ani.
În opinia deputaţilor europeni toate formele de cooperare interparlamentară ar trebui să accepte două principii de bază: eficienţă sporită şi democratizare parlamentară.
În raportul elaborat de Elmar Brok (PPE-DE, Germania) se consideră că noile forme de dialog prelegislativ şi postlegislativ dintre Parlamentul European şi parlamentele naţionale ar trebui dezvoltate în continuare.
Implicare timpurie a parlamentelor naţionale în procesul legislativ comunitar
Noile atribuţii acordate parlamentelor naţionale în temeiul Tratatului de la Lisabona, în special cu privire la principiul subsidiarităţii, le încurajează să se implice în mod activ, dintr-un stadiu incipient, în procesul de elaborare a politicilor la nivelul Uniunii Europene.
G Aceste competenţe sporite vor permite influenţarea şi examinarea legislaţiei europene, într-un stadiu incipient, şi vor contribui la o mai bună legiferare şi la o coerenţă mai mare a legislaţiilor la nivelul Uniunii Europene.
Activităţile comune duc la îmbunătăţirea relaţiile
Forme de activităţi comune, precum reuniuni parlamentare comune, reuniuni periodice ale comisiilor mixte, reuniuni interparlamentare ad-hoc la nivel de comisie, vizite ale membrilor parlamentelor naţionale la Parlamentul European au înregistrat o evoluţie destul de pozitivă în ultimii ani.
Deputaţii îndeamnă parlamentele naţionale să-şi intensifice eforturile pentru ca guvernele naţionale să răspundă pentru modul în care gestionează cheltuirea fondurilor UE.
Totodată ei invită parlamentele naţionale să examineze calitatea evaluărilor naţionale de impact, precum şi modul în care guvernele naţionale transpun legislaţia comunitară în legislaţie naţională şi pun în aplicare politicile şi programele de finanţare comunitare la nivelul statului, al regiunilor şi al autorităţilor locale.
Sunt salutate inovaţiile la nivelul parlamentelor naţionale, cum ar fi acordarea unor deputaţi în Parlamentul European a dreptului de a fi invitaţi, o dată pe an, să participe la sesiunile plenare ale parlamentelor naţionale, când se discută acte legislative ale Uniunii Europene.
Platforma interparlamentară privind IPEX privind schimbul de informaţii
Parlamentele naţionale reprezintă actori importanţi în procesul de punere în aplicare a dreptului european.
În acest context, că prin crearea unei platforme electronice pentru schimbul de informaţii între parlamente, site-ul web IPEX, se înregistrează un progres important, întrucât se poate urmări în timp real procesul de examinare a documentelor UE la nivelul parlamentelor naţionale şi al Parlamentului European, precum şi transpunerea acestora în dreptul naţional de către parlamentele naţionale, dacă este cazul.
Prin urmare, este necesară o susţinere financiară adecvată pentru acest sistem dezvoltat şi gestionat de Parlamentul European.
Rolul COSAC
Rolul politic al COSAC în perioada următoare va trebui definit printr-o strânsă cooperare între Parlamentul European şi parlamentele naţionale, iar COSAC, în conformitate cu Protocolul privind rolul parlamentelor naţionale în Uniunea Europeană, anexat la Tratatul de la Amsterdam, ar trebui să rămână, în primul rând, un forum pentru schimbul de informaţii şi pentru dezbateri privind aspectele politice generale şi cele mai bune practici referitoare la controlul asupra guvernelor naţionale.
Informarea şi dezbaterile ar trebui să se concentreze, în al doilea rând, asupra activităţilor legislative din domeniul libertăţii, securităţii şi justiţiei şi asupra respectării principiului subsidiarităţii, la nivelul Uniunii Europene.
Conferinţa organelor specializate în afaceri comunitare şi europene ale parlamentelor din Uniunea Europeană (COSAC) a fost instituită în mai 1989.
Ea este formată din reprezentanţi ai comisiilor pentru afaceri europene din parlamentele naţionale, precum şi din Parlamentul European.
Conferinţa este convocată la fiecare şase luni cu participarea Parlamentului European, în vederea schimbului de informaţii şi de cele mai bune practici cu privire la controlul asupra guvernelor naţionale în materie de chestiuni politice existente la nivel european.
COSAC poate să comunice „contribuţii” Parlamentului European, Consiliului şi Comisiei, fără ca prin aceasta să angajeze în vreun fel parlamentele naţionale.
Participarea Parlamentului European constă în desemnarea unei delegaţii formate din şase membri, dintre care doi sunt vicepreşedinţi ai Biroului, aceştia fiind însărcinaţi mai ales cu relaţiile cu parlamentele naţionale.
A6- 0133/2009 - Raport referitor la dezvoltarea relaţiilor dintre Parlamentul European şi parlamentele naţionale, în temeiul Tratatului de la Lisabona
Raportor: Elmar Brok (PPE-DE, Germania
Procedură: iniţiativă proprie
Dezbatere: miercuri, 6 mai 2009
Vot: joi, 7 mai 2009
Platforma online pentru schimb de informaţii " Interparliamentary EU Information Exchange" OPEX COSAC - Conferinţa organelor specializate în afaceri comunitare şi europene ale parlamentelor din Uniunea Europeană A6- 0133/2009
RO
1
LINK
http://www.ipex.eu/ipex/
RO
2
LINK
http://www.cosac.eu/en/cosac/
-//EP//TEXT REPORT A6-2009-0133 0 NOT XML V0//RO
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20090421BRI54104 FULL-TEXT DOC XML V0//RO
-//EP//TEXT IM-PRESS 20090421BRI54104 ITEM-011-RO DOC XML V0//RO
-//EP//TEXT IM-PRESS 20090421BRI54104 ITEM-013-RO DOC XML V0//RO
Energie
Informare mai bună în materie de eficienţa energetică a produselor
2009-04-30 - 17:58
Orice publicitate care promovează specificaţiile tehnice ale aparatelor frigorifice, maşini de spălat sau cuptoare pentru uz casnic trebuie să indice consumul energetic al produsului.
Parlamentul va vota cu privire la schimbarea schemei de etichetare bazată pe clasa de eficienţă energetică de la A++ la G. Etichetarea energetică ajută consumatorii în a-şi evalua costurile de energie atunci când achiziţionează produse electrice de uz casnic, precum frigidere, maşini de spălat rufe sau haine, uscătoare sau cuptoare.
Producătorii sunt obligaţi să indice consumul energetic, indiferent dacă produsele sunt “mai eficiente” (verde) sau “mai puţin eficiente” (roşu) din punct de vedere energetic.
Etichetare energetică pentru produsele cu impact energetic
În viitor, etichetarea se va aplica şi produselor consumatoare de energie pentru uz comercial şi industrial, cum ar fi camerele frigorifice sau vitrinele frigorifice.
În plus, etichetarea energetică se va aplica şi produselor cu impact energetic , inclusiv produselor de construcţie, care au un impact direct sau indirect semnificativ asupra consumului de energie şi, după caz, de alte resurse esenţiale în faza de utilizare.
Publicitatea trebuie să indice consumul energetic şi economisirea de energie
Orice publicitate privind un model concret al produselor cu impact energetic în cadrul căreia sunt prezentate specificaţii tehnice, oferă utilizatorilor finali informaţiile necesare referitoare la consumul de energie sau la economisirea de energie sau menţionează clasa energetică a produsului.
Credite fiscale pentru produse foarte eficiente din punct de vedere energetic
Măsurile de stimulare ce ar putea fi oferite de statele membre pot include credite fiscale atât pentru utilizatorii finali care folosesc produse eficiente din punct de vedere energetic, cât şi pentru întreprinderile care promovează şi produc astfel de produse, precum şi o cotă redusă a taxei pe valoare adăugată pentru materialele şi componentele care duc la îmbunătăţirea eficienţei energetice.
Achiziţiile publice
Autorităţile contractante care încheie contracte publice de achiziţii de lucrări sau de servicii ar trebui să achiziţioneze produse care îndeplinesc niveluri minime de performanţă energetică.
Această condiţie se aplică contractelor cu o valoare de cel puţin 15 000 de euro (TVA exclus).
"Dacă autorităţile publice care constituie cumpărători/utilizatori semnificativi şi au capacitatea de a influenţa anumite pieţe nu ar trebui să respecte un prag minim obligatoriu comun în ceea ce priveşte achiziţiile lor, eficacitatea prezentei directive s-ar 'anula'", se arată în raportul PE.
Rezoluţiile PE cu privire la etichetarea energetică a aparatelor TV şi a aparatelor frigorifice
Pe lângă raportul elaborat de Anni Podimata (PSE, Grecia), Parlamentul European va adopta, la 6 mai, două rezoluţii, una cu privire la etichetarea energetică a aparatelor TV şi cealaltă cu privire la etichetarea energetică a aparatelor frigorifice de uz casnic.
Rezoluţiile PE intenţionează să blocheze intenţia Comisiei de a modificare a formatului etichetării.
Propunerea Comisiei vizează sub-divizarea clasei A în noi categorii precum A-20%, A-40% etc.
A6-0146/2009 - Raport referitor la propunerea de directivă a Parlamentului European şi a Consiliului privind indicarea, prin etichetare şi informaţii standard despre produs, a consumului de energie şi de alte resurse al produselor cu impact energetic (reformare)
Raportoare: Anni Podimata (PSE, Grecia)
Dezbatere: marţi, 5 mai 2009
Vot: miercuri, 6 mai 2009 A6-0146/2009
-//EP//TEXT REPORT A6-2009-0146 0 NOT XML V0//RO
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20090421BRI54104 FULL-TEXT DOC XML V0//RO
-//EP//TEXT IM-PRESS 20090421BRI54104 ITEM-012-RO DOC XML V0//RO
-//EP//TEXT IM-PRESS 20090421BRI54104 ITEM-014-RO DOC XML V0//RO
Agricultură
Protecţia animalelor folosite pentru experimente ştiinţifice
2009-04-30 - 17:58
Din motive etice, folosirea animalelor în experimente ştiinţifice trebuie limitată, dar concomitent trebuie să se asigure că domeniul cercetării europene nu va fi afectat, se arată în propunerea de directivă ce urmează a fi adoptată de PE în procedura de codecizie, prima lectură.
Anual, în UE-27 sunt utilizate aproximativ 12 milioane de animale în experimente ştiinţifice.
Numărul acestora trebuie redus la minim şi orice experiment va avea nevoie de o evaluare etică obligatorie pentru a lua în considerare şi preocupările publicului larg.
Cea mai pragmatică abordare pentru reducerea experimentelor pe animale este cea de introducere a metodelor alternative, deoarece cunoştinţele ştiinţifice actuale nu permit încă excluderea completă a experimentelor pe animale.
Prin urmare, este absolut necesar ca animalele care mai sunt încă utilizate în scopuri bine întemeiate să beneficieze de cel mai înalt nivel de protecţie şi bunăstare în concordanţă cu scopurile experimentului.
Raportul elaborat de Neil Parish (PPE-DE, Regatul Unit) susţine propunerea de interzicere a utilizării maimuţelor mari (cimpanzei, gorile, urangutani, bonobos) deoarece aceste specii sunt ameninţate cu dispariţia, cu excepţia cazurilor în care obiectivul experimentelor este tocmai conservarea acestora.
Raportul PE nu este de acord cu abordarea potrivit căreia utilizarea speciilor de primate neumane ar trebui restricţionată la boli invalidante grave sau potenţial mortale, deoarece astfel ar împiedica cercetarea anumitor forme de cancer, scleroză multiplă sau Alzheimer.
Trebuie să se ţină seama de faptul că orientările europene şi internaţionale de aprobare a substanţelor active biotehnologice stipulează că studiile trebuie efectuate mai întâi pe primate neumane înainte de a se trece la testarea pe oameni.
Definiţii generale ale nivelelor de gravitate menţionate
Experimentele sunt clasificate pe baza duratei şi intensităţii durerii, a suferinţei, a stresului şi a vătămărilor de durată posibile, a frecvenţei intervenţiei, şi a utilizării anesteziei sau analgezicelor:
„până la moderate” - de exemplu prelevarea unor probe de sânge sau injectarea unui medicament,
„moderate” - de exemplu implantarea unor dispozitive precum catetere, transmiţătoare telemetrice, minipompe, sub anestezie generală
„severe” - de exemplu infecţii bacteriale sau virale letale.
Potrivit Comisiei Europene, trebuie ca un animal care a mai fost utilizat în procedură să poată fi reutilizat dacă experimentul anterior a fost clasificat drept „până la moderat."
Parlamentul în schimb consideră că acest criteriu este prea strict, având drept consecinţă utilizarea unui număr chiar mai mare de animale, ceea ce contravine scopului prezentei directive.
Din acest motiv, deputaţii propun refolosirea animalelor dacă nivelul de gravitate este "moderat", ceea ce ar include pe lângă exemplele menţionate operaţia chirurgicală sub anestezie şi analgezie.
Dezvoltarea metodelor alternative
Directiva promovează dezvoltarea şi validarea abordărilor alternative care ar putea asigura cel puţin acelaşi nivel de informaţii ca cel obţinut din experimentele efectuate pe animale, dar care nu presupune utilizarea de animale sau utilizează mai puţine animale sau care implică experimente mai puţin dureroase şi întreprind orice alte acţiuni pe care le consideră necesare pentru a încuraja cercetarea în acest domeniu.
Din propunerea Comisiei nu reiese însă clar care este rolul Centrului european de validare a metodelor alternative (ECVAM).
Deputaţii consideră că competenţele acestui centru trebuie extinse în vederea coordonării şi promovării dezvoltării metodelor de înlocuire a testării animalelor.
Ce va urma?
Având în vedere faptul că nu s-a ajuns la un acord în primă lectură cu Consiliul, noului Parlament îi va reveni sarcina de a confirma sau de a modifica poziţia Parlamentului şi de a negocia cu reprezentanţii statelor membre cu privire la această directivă.
A6-0240/2009 - Raport referitor la propunerea de directivă a Parlamentului European şi a Consiliului privind protecţia animalelor utilizate în scopuri ştiinţifice
Raportor: Neil Parish (PPE-DE, Regatul Unit)
Dezbatere: luni, 4 mai 2009
Vot: marţi, 5 mai 2009 Site tematic al Comisiei Europene - Testarea animalelor A6-0240/2009
RO
1
LINK
http://ec.europa.eu/environment/chemicals/lab_animals/home_en.htm
-//EP//TEXT REPORT A6-2009-0240 0 NOT XML V0//RO
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20090421BRI54104 FULL-TEXT DOC XML V0//RO
-//EP//TEXT IM-PRESS 20090421BRI54104 ITEM-013-RO DOC XML V0//RO
-//EP//TEXT IM-PRESS 20090421BRI54104 ITEM-015-RO DOC XML V0//RO
Agricultură
Protecţia animalelor în momentul uciderii
2009-04-30 - 17:58
Comisia pentru agricultură a Parlamentului European a adoptat un raport privind protecţia animalelor în momentul uciderii.
Deputaţii susţin introducerea unor reguli mai clare pentru evitarea tuturor formelor de suferinţe inutile pentru animale, dar cu respectarea tradiţiilor religioase.
Raportul elaborat de deputatul Janusz Wojciechowski (GUEN, Polonia), în procedură de consultare, susţine propunerea Comisiei Europene de a înlocui directiva din 1993 privind bunăstarea animalelor printr-un regulament, care să îmbunătăţească protecţia animalelor şi care să asigure o aplicare mai uniformă a prevederilor europene în statele membre.
Amendamentele introduse de deputaţi vizează în primul rând clarificarea noilor reguli şi facilitarea aplicării acestora, pentru o protecţie efectivă a animalelor, precum şi evitarea birocraţiei şi asigurarea conformităţii produselor importate cu legislaţia europeană.
Asomare obligatorie înainte de moarte, cu excepţia sacrificărilor din cadrul ritualurilor religioase
Deputaţii europeni sunt de acord cu propunerile Comisiei, care prevăd ca animalele să fie ucise numai folosind o metodă care asigură moartea imediată sau după asomare, acceptând ca excepţii sacrificarea din cadrul ritualurilor religioase (cu condiţia, totuşi, ca aceasta să aibă loc într-un abator).
Membrii comisiei de agricultură sunt însă favorabili unei excepţii generale, la nivel european şi resping propunerile care vizau acordarea unor astfel de excepţii la nivel naţional.
Prevederile acestea nu se aplică, conform propunerii de regulament, în cadrul unor experimente tehnice sau ştiinţifice, în cadrul activităţilor de vânătoare, manifestări culturale sau sportive sau de către un veterinar, în contextul practicii sale medicale.
Europarlamentarii susţin de asemenea ca regulamentul de faţă să nu fie aplicat nici în cadrul sacrificărilor destinate consumului personal în conformitate cu tradiţiile sărbătorilor religioase importante precum Paştele şi Crăciunul şi numai pe o perioadă de zece zile înainte de data când au loc acestea.
Evitarea oricărei practici care ar putea cauza suferinţe animalelor
Membrii comisiei de agricultură consideră că imobilizarea animalelor înainte de efectuarea operaţiunilor de ucidere poate fi foarte stresantă, de aceea trebuie redusă pe cât posibil.
Deputaţii au votat prevederi specifice, care menţionează că niciun animal nu trebuie imobilizat dacă persoana responsabilă de asomarea sau sacrificarea animalului în cauză nu este pregătită să execute această operaţie.
De asemenea, sângerarea trebuie să înceapă cât mai curând posibil după asomare (pentru a garanta că animalul moare în timpul asomării), iar animalele trebuie să fie moarte înaintea executării oricărei proceduri cu potenţial dureros (jupuire sau eviscerare)
Clarificarea responsabilităţilor şi evitarea birocraţiei
Deputaţii sunt de acord cu propunerile Comisiei vizând desemnarea unui responsabil cu bunăstarea animalelor pentru fiecare abator, care să garanteze că abatorul respectiv respectă normele stabilite prin prezentul regulament, dar subliniază că responsabilitatea pentru asigurarea aplicării acestei legislaţii trebuie totuşi să revină operatorilor sau companiilor, şi nu unei persoane.
Sunt exceptate de la aplicarea acestor dispoziţii abatoarele care sacrifică mai puţin de 1 000 de animale pe an pentru mamifere sau mai puţin de 150 000 de unităţi pe an pentru păsările de crescătorie şi în care se utilizează doar personal propriu .
Personalul implicat în operaţiile de ucidere şi operaţiile aferente trebuie să urmeze cursuri de formare adecvate, care să se finalizeze cu acordarea unui certificat de competenţe.
Asigurarea şi conţinutul acestor cursuri se va face de către autorităţile competente, desemnate de fiecare stat membru.
Importurile din state terţe trebuie să respecte aceleaşi reguli
Regulile introduse la nivel european în domeniul protecţiei animalelor sunt printre cele mai stricte din lume.
Aceasta determină costuri de producţie mai mari şi poate duce la distorsiuni ale concurenţei cu statele care au legislaţie mai puţin strictă în această privinţă. de aceea, deputaţii europeni solicită Comisiei să se asigure că produsele de carne sau alte produse de origine animală importate din state terţe respectă standardele europene.
Ei au cerut ca, în abatoarele care sunt autorizate să exporte în Uniunea Europeană, Comisia să efectueze inspecţii care să ateste că, în plus faţă de certificatele de sănătate deja acordate, regulile privind protecţia animalelor sunt respectate.
A6-0185/2009 - Raport referitor la propunerea de regulament al Consiliului privind protecţia animalelor în momentul uciderii
Raportor: Janusz Wojciechowski (GUEN, Polonia)
Procedură: consultare
Dezbatere: marţi, 5 mai 2009
Vot: miercuri, 6 mai 2009 A6-0185/2009
-//EP//TEXT REPORT A6-2009-0185 0 NOT XML V0//RO
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20090421BRI54104 FULL-TEXT DOC XML V0//RO
-//EP//TEXT IM-PRESS 20090421BRI54104 ITEM-014-RO DOC XML V0//RO
-//EP//TEXT IM-PRESS 20090421BRI54104 ITEM-016-RO DOC XML V0//RO
Transport
Parlamentul votează regulile privind sloturile orare pentru aeroporturi
2009-04-30 - 17:58
Parlamentul şi Consiliul au ajuns la un acord privind suspendarea principiului "foloseşte sau pierzi" pentru atribuirea sloturilor orare pe aeroporturile comunitare.
Companiile aeriene, afectate de criza economică actuală, vor putea să îşi păstreze sloturile nefolosite şi pentru perioada următoare.
Sloturile orare sunt alocate liniilor aeriene în fiecare sezon (în noiembrie pentru sezonul de iarnă şi în iunie pentru sezonul de vară) în cadrul conferinţelor IATA (Agenţia Internaţională pentru Transport Aerian).
Acestea dau dreptul aeroporturilor de a programa timpul pentru aterizarea sau decolarea unei aeronave la o dată stabilită.
Criza economică a dus la scăderi importante ale cererii pentru transportul de pasageri şi de marfă, având un impact negativ asupra sectorului transportului aerian.
Conform statisticilor prezentate de raportorul PE, s-a înregistrat o scădere de aproximativ 5% pentru transportul de pasageri şi de 15% pentru traficul de mărfuri.
Raportul elaborat de comisia pentru transport şi turism a PE (raportor Paolo Costa, ALDE, Italia) susţine propunerea Comisiei de modificare a Regulamentului 95/93 privind normele comune de alocare a sloturilor orare pe aeroporturile comunitare.
Potrivit acestui raport, liniile aeriene vor putea beneficia de aceleaşi sloturi orare şi pentru sezonul estival 2010, chiar dacă le-ar utiliza mai puţin de 80% din timp în 2009.
Consiliul a fost de acord cu aceste prevederi.
Revizuiri ulterioare ale regulilor în vigoare
Deputaţii europeni au susţinut propunerea Comisiei pentru sezonul de iarnă 2009-2010, dar au cerut ca o eventuală modificare ulterioară să se facă numai în cadrul unei propuneri pentru o revizuire generală a regulamentului (CEE) nr.
95/93, pentru a permite astfel Parlamentului să se poată pronunţa asupra acestui proiect.
AM 1
Deputaţii au solicitat de asemenea ca impactul crizei economice asupra sectorului aerian să continue a fi analizat de către Comisie şi, în cazul în care situaţia va continua să se deterioreze în cursul sezonului 2009-2010, aceasta ar putea propune reînnoirea totală sau parţială a regimului privind sloturile orare pentru sezonul de iarnă 2010-2011.
Poziţii diferite ale părţilor interesate
Raportorul a avut o serie de întâlniri cu reprezentanţii părţilor interesate, care au prezentat poziţii diferite faţă de regulile propuse.
Marile companii aeriene sunt favorabile noilor propuneri, susţinând că liniile aeriene nu ar trebui să fie forţate să îşi menţină operaţiunile la un nivel inacceptabil din punct de vedere economic numai pentru a-şi păstra sloturile.
De asemenea, ei au argumentat că propunerea ar ajuta liniile aeriene care nu au beneficiat de ajutoare de stat să nu îşi piardă sloturile în favoarea principalilor concurenţi din China, India şi Japonia care au primit ajutoare substanţiale din partea statului.
Reprezentanţii aeroporturilor europene consideră însă că aceste măsuri sunt anti-concurenţiale, deoarece împiedică intrarea pe piaţă a companiilor aeriene eficiente, precum şi restructurarea la timp a sectorului, privând consumatorii de posibilitatea de a alege dintr-o gamă mai mare de opţiuni şi de a beneficia de servicii mai competitive.
Reprezentanţii companiilor low cost sunt, în mare parte, de acord cu argumentele aeroporturilor europene.
Ei au arătat că aceste măsuri ar putea determina o scădere a numărului de zboruri şui creşterea preţurilor pentru consumatori.
A6-0274/2009 - Raport referitor la propunerea de regulament al Parlamentului European şi al Consiliului de modificare a Regulamentului (CEE) nr.
95/93 privind normele comune de alocare a sloturilor orare pe aeroporturile comunitare
Raportor: Paolo Costa (ALDE, Italia)
Procedură: codecizie, prima lectură
Vot: joi, 6 mai 2009
IATA - procesul de programare (Schedulling process) (EN) Site-ul tematic al Comisiei Europene privind transportul aerian şi sloturile orare A6-0274/2009
RO
1
LINK
http://www.iata.org/whatwedo/passenger/scheduling/index.htm
RO
2
LINK
http://ec.europa.eu/transport/air/airports/slots_en.htm
-//EP//TEXT REPORT A6-2009-0274 0 NOT XML V0//RO
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20090421BRI54104 FULL-TEXT DOC XML V0//RO
-//EP//TEXT IM-PRESS 20090421BRI54104 ITEM-015-RO DOC XML V0//RO
-//EP//TEXT IM-PRESS 20090421BRI54104 ITEM-017-RO DOC XML V0//RO
Drepturile omului
Drepturile omului în lume în 2008
2009-04-30 - 17:58
Chiar dacă în 2008 s-a înregistrat o scădere a pedepsei capitale în lume şi s-au făcut progrese în ceea ce priveşte drepturile femeilor şi ale copiilor, UE ar trebui să promoveze mai eficient drepturile omului, se arată în raportul anual al PE pe această temă.
În raportul ce va fi supus votului plenului, România este îndemnată să anuleze acordul bilateral de imunitate încheiat cu Statele Unite ale Americii.
Pedeapsa capitală
În raportul elaborat de Raimon Obiols i Germà (PSE, Spania) se constată faptul că recurgerea la pedeapsa cu moartea este în scădere, aceasta fiind abolită în 2008 în Ruanda şi Uzbekistan pentru toate infracţiunile.
Se salută proiectul de cod penal din Iran, care interzice pedeapsa cu lapidarea şi îndeamnă parlamentul iranian să finalizeze codul penal astfel încât lapidarea să fie strict interzisă.
Regimul iranian condamnă încă la moarte şi execută inculpaţi cu vârsta mai mică de 18 ani (în special cei care nu au comis altă „crimă” în temeiul legii sharia decât participarea la acte homosexuale), Iranul fiind este singura ţară care a executat delincvenţi minori în 2008.
Credibilitatea UE pe scena internaţională
În ceea ce priveşte credibilitatea UE pe scena internaţională, două probleme-cheie din acest domeniu trebuie să se bucure de atenţie imediată, deoarece, pentru o mare parte din opinia publică internaţională, ele reprezintă pietre de temelie ale credibilităţii europene în ceea ce priveşte drepturilor omului.
Acestea sunt politicile legate de imigraţie şi de combaterea terorismului, domenii în care se impune întotdeauna respectarea riguroasă a persoanelor şi a legalităţii.
Deputaţii europeni apreciază activitatea Consiliului ONU pentru Drepturile Omului (UNHRC), dar observă că Uniunea Europeană „este în minoritate în Consiliul pentru drepturile omului” şi că, în această situaţie, „va trebui să reziste tentaţiei de a se menţine izolată” şi va trebui „să caute dialogul prin toate mijloacele, depăşind disensiunile regionale”.
Curtea Penală Internaţională (CPI)
În raport se ia act cu satisfacţie de prima declaraţie promiţătoare a noii administraţii a SUA cu privire la CPI, care recunoaşte că CPI pare să devină un instrument important şi credibil în încercarea de a-i trage la răspundere pe membrii conducerii de vârf responsabili pentru atrocităţile comise în Congo, Uganda şi Darfur şi solicită SUA să revină asupra deciziei de a-şi retrage semnătura şi să-şi asume un angajament mai activ alături de CPI, în special prin cooperarea în situaţii care fac obiectul unor anchete sau analize preliminare întreprinse de CPI.
Ratificarea Statutului de la Roma
În raport se salută faptul că, până în iunie 2008, 108 state au ratificat acest statut, Republica Cehă fiind singurul stat membru UE care nu a întreprins acest demers.
În continuare, România este îndemnată "să anuleze acordul bilateral de imunitate încheiat cu Statele Unite ale Americii."
Drepturile copiilor
Demersul Preşedinţiei slovene şi al celei franceze în vederea finalizării orientărilor UE privind drepturile omului aplicabile drepturilor copilului reprezintă un progres, dar Parlamentul se aşteaptă să primească, în cursul anului viitor, proiecte referitoare la măsurile specifice de implementare, care să se concentreze asupra transpunerii în practică a abordării holistice şi exhaustive care constituie fundamentul orientărilor.
Protecţia apărătorilor drepturilor omului
În raport se salută includerea unor dispoziţii referitoare la posibilitatea de a acorda vize de urgenţă şi de a facilita primirea provizorie în statele membre ale UE a apărătorilor drepturilor omului, cu titlul de măsuri rapide de sprijin si protecţie a celor aflaţi în pericol în ţări terţe.
A6-0264/2009 - Raport referitor la Raportul anual 2008 privind drepturile omului în lume şi politica Uniunii Europene în această privinţă
Raportor: Raimon Obiols i Germà (PSE, Spania)
Dezbatere: miercuri, 6 mai 2009
Vot: joi, 7 mai 2009 A6-0264/2009
-//EP//TEXT REPORT A6-2009-0264 0 NOT XML V0//RO
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20090421BRI54104 FULL-TEXT DOC XML V0//RO
-//EP//TEXT IM-PRESS 20090421BRI54104 ITEM-016-RO DOC XML V0//RO
-//EP//TEXT IM-PRESS 20090421BRI54104 ITEM-018-RO DOC XML V0//RO
Drepturile omului
Deputaţii europeni vor dezbate rezultatele Conferinţei ONU împotriva rasismului
2009-04-30 - 17:58
Rezultatul Conferinţei ONU împotriva rasismului (Durban II), care a avut loc în perioada 20-24 aprilie la Geneva, va fi dezbătut de către deputaţii europeni în data de 6 mai, după ce Consiliul şi Comisia vor face declaraţii pe această temă.
Dintre statele membre, Germania, Italia, Olanda şi Polonia au boicotat de la început conferinţa de la Geneva.
Toate delegaţiile prezente au ieşti din sala de conferinţă, ca răspuns la comentariile preşedintelui iranian.
Documentul final al Conferinţei Durban II
RO
1
LINK
http://www.un.org/durbanreview2009/pdf/Durban_Review_outcome_document_En.pdf
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20090421BRI54104 FULL-TEXT DOC XML V0//RO
-//EP//TEXT IM-PRESS 20090421BRI54104 ITEM-017-RO DOC XML V0//RO
-//EP//TEXT IM-PRESS 20090421BRI54104 ITEM-COVER-RO DOC XML V0//RO
-//EP//TEXT IM-PRESS 20090421BRI54104 ITEM-001-RO DOC XML V0//RO
-//EP//TEXT IM-PRESS 20090421BRI54104 ITEM-002-RO DOC XML V0//RO
-//EP//TEXT IM-PRESS 20090421BRI54104 ITEM-003-RO DOC XML V0//RO
-//EP//TEXT IM-PRESS 20090421BRI54104 ITEM-004-RO DOC XML V0//RO
-//EP//TEXT IM-PRESS 20090421BRI54104 ITEM-005-RO DOC XML V0//RO
-//EP//TEXT IM-PRESS 20090421BRI54104 ITEM-006-RO DOC XML V0//RO
-//EP//TEXT IM-PRESS 20090421BRI54104 ITEM-007-RO DOC XML V0//RO
-//EP//TEXT IM-PRESS 20090421BRI54104 ITEM-008-RO DOC XML V0//RO
-//EP//TEXT IM-PRESS 20090421BRI54104 ITEM-009-RO DOC XML V0//RO
-//EP//TEXT IM-PRESS 20090421BRI54104 ITEM-010-RO DOC XML V0//RO
-//EP//TEXT IM-PRESS 20090421BRI54104 ITEM-011-RO DOC XML V0//RO
-//EP//TEXT IM-PRESS 20090421BRI54104 ITEM-012-RO DOC XML V0//RO
-//EP//TEXT IM-PRESS 20090421BRI54104 ITEM-013-RO DOC XML V0//RO
-//EP//TEXT IM-PRESS 20090421BRI54104 ITEM-014-RO DOC XML V0//RO
-//EP//TEXT IM-PRESS 20090421BRI54104 ITEM-015-RO DOC XML V0//RO
-//EP//TEXT IM-PRESS 20090421BRI54104 ITEM-016-RO DOC XML V0//RO
-//EP//TEXT IM-PRESS 20090421BRI54104 ITEM-017-RO DOC XML V0//RO
-//EP//TEXT IM-PRESS 20090421BRI54104 ITEM-018-RO DOC XML V0//RO
-//EP//DTD IM-PRESS 20050901 BRI-FULL DOC XML V0//EN
-//EP//STYLESHEET IM-PRESS 20050901 BRI-FULL DOC XML V0//EN
-//EP//TEXT IM-PRESS 20090421BRI54104 ITEM-COVER-RO DOC XML V0//RO
-//EP//TEXT IM-PRESS 20090421BRI54104 ITEM-001-RO DOC XML V0//RO
-//EP//TEXT IM-PRESS 20090421BRI54104 ITEM-002-RO DOC XML V0//RO
-//EP//TEXT IM-PRESS 20090421BRI54104 ITEM-003-RO DOC XML V0//RO
-//EP//TEXT IM-PRESS 20090421BRI54104 ITEM-004-RO DOC XML V0//RO
-//EP//TEXT IM-PRESS 20090421BRI54104 ITEM-005-RO DOC XML V0//RO
-//EP//TEXT IM-PRESS 20090421BRI54104 ITEM-006-RO DOC XML V0//RO
-//EP//TEXT IM-PRESS 20090421BRI54104 ITEM-007-RO DOC XML V0//RO
-//EP//TEXT IM-PRESS 20090421BRI54104 ITEM-008-RO DOC XML V0//RO
-//EP//TEXT IM-PRESS 20090421BRI54104 ITEM-009-RO DOC XML V0//RO
-//EP//TEXT IM-PRESS 20090421BRI54104 ITEM-010-RO DOC XML V0//RO
-//EP//TEXT IM-PRESS 20090421BRI54104 ITEM-011-RO DOC XML V0//RO
-//EP//TEXT IM-PRESS 20090421BRI54104 ITEM-012-RO DOC XML V0//RO
-//EP//TEXT IM-PRESS 20090421BRI54104 ITEM-013-RO DOC XML V0//RO
-//EP//TEXT IM-PRESS 20090421BRI54104 ITEM-014-RO DOC XML V0//RO
-//EP//TEXT IM-PRESS 20090421BRI54104 ITEM-015-RO DOC XML V0//RO
-//EP//TEXT IM-PRESS 20090421BRI54104 ITEM-016-RO DOC XML V0//RO
-//EP//TEXT IM-PRESS 20090421BRI54104 ITEM-017-RO DOC XML V0//RO
-//EP//TEXT IM-PRESS 20090421BRI54104 ITEM-018-RO DOC XML V0//RO
