Tinerii sunt vulnerabili pe site-urile de socializare: cum îi protejăm
Informare
2010-02-16 - 12:15
Oamenii pot avea o viaţă dublă online - expoziţia „Alter ego" de Robbie Cooper, Parlamentul European, februarie 2010 Identitatea online şi protecţia datelor personale pe site-urile de socializare au fost în centrul atenţiei în cadrul unui seminar organizat la Strasbourg săptămâna trecută, cu ocazia Zilei Internetului mai sigur.
Participanţii au abordat riscurile la care se supun minorii pe site-urile de socializare şi măsuri de protejare a identităţii acestora online.
Conform domnului Michel Walrave, de la Universitatea din Anvers, pe site-urile de socializare, tinerii riscă să fie şantajaţi şi hărţuiţi.
Una din cauze este lipsa informaţiilor privind accesibilitatea datelor personale: utilizatorii nu ştiu cine poate vedea datele publicate pe profilurile personale şi nici cum pot limita accesul la acestea.
Viaţa online nu este doar virtuală
Publicarea informaţiilor sau a fotografiilor cu caracter personal poate duce la situaţii stânjenitoare.
De multe ori, acestea sunt publicate de prieteni.
La Strasbourg, participanţii la seminar au dezbătut felul în care tinerii pot fi ajutaţi să păstreze controlul asupra propriei identităţi online.
Irlandezul Grainne Walsh (Irish Awareness Centre) a prezentat campania „Urmăreşte-ţi spaţiul“, ce promovează folosirea responsabilă a site-urilor de socializare.
Mesajul cheie al campaniei este „ce ai publicat odată, rămâne veşnic online“.
Conform doamnei Deborah Elalouf (French Awareness Centre), „majoritatea adolescenţilor cunosc regulile de securitate electronică, dar nu le pun în practică“.
Principii pentru socializarea online
În 2009, Comisia Europeană a fixat principii mai sigure pentru site-urile de socializare în UE, reguli semnate de 20 de companii precum Facebook, MySpace şi Piczo.
Obiectivul acestora este ameliorarea siguranţei minorilor şi combaterea hărţuirii online.
„Trebuie să construim o cultură a comportamentului pozitiv pe site-urile de socializare.
Trebuie să existe o modalitate de susţinere a cetăţeniei digitale“, a spus în cadrul seminarului directorul pentru dezvoltarea afacerilor de la Piczo, Dieter Carstensen.
În 2008, Parlamentul European a făcut o propunere Consiliului privind consolidarea siguranţei pe internet în ceea ce priveşte protecţia datelor cu caracter personal şi respectarea vieţii private.
Socializarea online
75% din tinerii europeni folosesc site-urile de socializare
50% din adolescenţi publică informaţii personale pe internet
folosirea site-urilor de socializare a crescut cu 35% în Europa în ultimul an
numărul estimat de utilizatori pentru 2012 este de 107,4 milioane (dublu faţă de momentul de faţă).
20100212STO68926 Site-urile de socializare - site-ul Comisiei Europene (în engleză) Recomandarea Parlamentului adresată Consiliului privind consolidarea securităţii şi a libertăţilor fundamentale în reţeaua internet Ziua Internetului mai sigur pe YouTube Campania împotriva hărţuirii online
RO
1
PHOTO
20100215PHT69020.jpg
RO
2
LINK
http://ec.europa.eu/information_society/activities/social_networking/index_en.htm
RO
3
LINK
/oeil/FindByProcnum.do?lang=en&procnum=INI/2008/2160
RO
4
LINK
/oeil/FindByProcnum.do?lang=en&procnum=INI/2008/2160
RO
5
LINK
http://europa.eu/rapid/pressReleasesAction.do?reference=MEMO/09/58&format=HTML&aged=0&language=EN&guiLanguage=en
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
