Întrebarea cu solicitare de răspuns scris E-4744/2010
adresată Comisiei
Articolul 117 din Regulamentul de procedură
Rareş-Lucian Niculescu (PPE) şi Elena Oana Antonescu (PPE)
(25 iunie 2010)
Subiect: Taxă de risc pe naţionalitate în Italia
Potrivit ziarului „La Repubblica”, ediţia din 31 mai a.c., unele companii de asigurare din Italia practică o taxă de risc pe naţionalitate.
Consecinţa acesteia este faptul că cetăţenii care provin din ţări cu fluxuri mari de migraţie, de exemplu România, sunt obligaţi să plătească taxe mai mari la încheierea unei poliţe de asigurare auto.
Potrivit juriştilor italieni, legislaţia naţională privind imigraţia impune accesul nediscriminatoriu la servicii, indiferent de naţionalitatea solicitantului.
Întrebarea adresată Comisiei este dacă practica descrisă mai sus este în conformitate cu legislaţia europeană privind discriminarea.
