Înalt Prea Sfinţia Sa, patriarhul ecumenic Bartolomeu în Parlamentul European
Instituţii
2008-09-24 - 15:31
În data de 24 septembrie Înalt Prea Sfinţia Sa, patriarhul ecumenic Bartolomeu, arhiepiscop al Constantinopolului şi al noii Rome s-a adresat membrilor Parlamentului European, în cadrul unei sesiuni solemne.
În cadrul evenimentelor organizate pe durata anului 2008 - Anul Dialogului Intercultural - o serie de personalităţi distinse, reprezentând diferite religii, au fost invitate să se adreseze în plenul Parlamentului European.
În discursul său de bun-venit adresat patriarhului ecumenic Bartolomeu, preşedintele Parlamentului European, Hans-Gert Pöttering , a apreciat lunga istorie a patriarhatului ecumenic al Constantinopolului, creat în secolului al IV-lea în Fanar, devenind de-a lungul timpului căminul spiritual a 300 milioane de creştini ortodocşi din întreaga lume.
Având în vedere că "fanar" înseamnă far, preşedintele Parlamentului European l-a numit pe Înalt Prea Sfinţia, patriarhul ecumenic Bartolomeu "farul călăuzitor pentru lumea ortodoxă", apreciind în acelaşi timp activitatea sa de promotor al reconcilierii.
Referindu-se la regretatul papă Ioan Paul al II-lea, care a declarat în anii 90 că "după 50 de ani de diviziune Europa respiră cu ambii plămâni", Hans-Gert Pöttering a folosit aceeaşi metaforă pentru a reliefa bogăţia Uniunii Europene lărgite datorită existenţei diferitelor perspective ale creştinismului vestic şi estic.
În acest context a menţionat contribuţia pe care o au statele majoritar ortodoxe din cadrul Uniunii Europene (Grecia, Cipru, România şi Bulgaria).
Redăm în mod succint, principalele teme abordate în discursul său de către Înalt Prea Sfinţia Sa, patriarhul ecumenic Bartolomeu:
Importanţa dialogului intercultural
Mesajul principal pe care vi-l propunem astăzi este că dialogul intercultural reprezintă rădăcina semnificaţiei fiinţei umane.
Fără un astfel de dialog, diferenţele în cadrul umanităţii s-ar reduce la obiectivarea «celuilalt » şi ar conduce la abuzuri, conflicte, persecuţii, un suicid uman de ample dimensiuni deoarece, în final, toţi facem parte dintr-o singură omenire.
Dar dacă diferenţele dintre noi ne îndeamnă la cunoaştere şi apropiere reciprocă, iar această cunoaştere se bazează pe dialog, ia naştere înţelegerea şi aprecierea reciprocă - chiar şi iubirea.
Semnificaţia proiectului european
Semnificaţia proiectului european nu poate fi subestimată, fiind una dintre amprentele Uniunii Europene care a reuşit să promoveze co-existenta mutuală, paşnică şi productivă între naţiuni, care cu mai puţin de 70 ani în urmă, au fost implicate într-un conflict sângeros ce ar fi putut distruge moştenirea de secole a Europei.
Respectare drepturilor minorităţilor
Înainte de toate, trebuie să existe respect pentru drepturile minorităţilor în cadrul fiecărei majorităţi.
Acolo unde sunt luate în considerare drepturile minorităţilor, societatea va fi tolerantă.
În orice cultură, un anumit segment va fi întotdeauna dominant, fie că această dominare se referă la rasă, religie sau orice altă categorie.
Segmentarea este inevitabilă în lumea noastră plină de diversitate.
Dorinţa noastră este de a pune capăt fragmentării!
Societăţile clădite pe excluziune şi represiune nu pot rezista.
De ce este nevoie de includerea Turciei în proiectul european?
Tocmai din acest motiv Europa trebuie să includă Turcia în proiectul său, iar Turcia trebuie să promoveze dialogul intercultural şi toleranţa pentru a fi acceptată în familia europeană.
Europa nu ar trebui să considere nici o religie care ii tolerează pe alţii, ca fiindu-i străină.
Marile religii, precum proiectul european, pot constitui o forţă care transcendă naţionalismul sau chiar şi nihilismul şi fundamentalismul prin concentrarea asupra ceea ce ne uneşte ca fiinţe umane şi prin promovarea dialogului cu privire la ceea ce ne separă.
Istanbul 2010: capitala culturală europeană
In prezent, în Istanbul suntem cu toţii bucuroşi şi entuziasmaţi datorită pregătirilor pentru celebrarea în 2010 drept capitala europeană a culturii.
Oraşul care se bucură de o lungă istorie, s-a aflat la răscruce de drumuri, fiind un sălaş de convieţuire a diferitelor religii si culturi.
20080923IPR37894 Şedinţa solemnă - Înalt Prea Sfinţia Sa, Bartolomeu (original) Şedinţa solemnă - Înalt Prea Sfinţia Sa, Bartolomeu (engleză)
RO
1
MULTIMEDIA
20080924MLT38056.asf
RO
2
MULTIMEDIA
20080924MLT38058.asf
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
