P7_TA-PROV(2011)0501
Lucrările Adunării Parlamentare Paritare ACP-UE în 2010
A7-0315/2011
Rezoluţia Parlamentului European din 16 noiembrie 2011 referitoare la lucrările Adunării Parlamentare Paritare ACP-UE în 2010 ( 2011/2120(INI) )
Parlamentul European
, –
având în vedere Acordul de parteneriat dintre membrii grupului țărilor din Africa, Caraibe și Pacific (ACP), pe de o parte, și Comunitatea Europeană și statele sale membre, pe de altă parte, semnat la Cotonou la 23 iunie 2000 (Acordul de parteneriat de la Cotonou) JO L 317, 15.12.2000, p.
3.
și revizuit la Luxemburg la 25 iunie 2005 și la Ouagadougou la 22 iunie 2010 JO L 287, 4.11.2010, p.
3.
,
–
având în vedere Regulamentul de procedură al Adunării Parlamentare Paritare ACP-UE (APP), adoptat la 3 aprilie 2003 JO C 231, 26.9.2003, p.
68.
și modificat ultima dată la Port Moresby (Papua Noua Guinee) la 28 noiembrie 2008 ACP-EU/100.291/08/fin.
,
–
având în vedere Regulamentul (CE) nr.
1905/2006 al Parlamentului European și al Consiliului din 18 decembrie 2006 de stabilire a unui instrument de finanțare a cooperării pentru dezvoltare JO L 378, 27.12.2006, p.
41.
,
–
având în vedere Declarația pentru dezvoltarea Acordurilor de parteneriat economic (APE), adoptată de APP la 22 noiembrie 2007 la Kigali (Rwanda) JO C 58, 1.3.2008, p.
44.
,
–
având în vedere Declarația privind cea de-a doua revizuire a Acordului de parteneriat ACP-UE (Acordul de parteneriat de la Cotonou), adoptată de APP la 3 decembrie 2009 la Luanda (Angola) JO C 68, 18.3.2010, p.
43.
,
–
având în vedere Comunicatul de la Mahé adoptat la 29 aprilie 2010 la Mahé (Seychelles) cu ocazia reuniunii regionale a APP pentru Africa de Est/Oceanul Indian APP 100.746.
,
–
având în vedere Consensul european privind ajutorul umanitar semnat la 18 decembrie 2007 Declarație comună a Consiliului și reprezentanților guvernelor statelor membre reuniți în cadrul Consiliului, a Parlamentului European și a Comisiei Europene, intitulată: „Consensul european privind ajutorul umanitar” (JO C 25, 30.1.2008, p.
1.).
,
–
având în vedere rezoluțiile adoptate de APP în 2010:
–
în Tenerife privind
–
impactul financiar și economic al schimbărilor climatice asupra țărilor ACP;
–
impactul social al crizei mondiale;
–
reconstrucția post-dezastru și reabilitarea în Haiti și relația dintre sărăcie și dezastrele naturale;
–
sprijinirea consolidării păcii în Sudanul de Sud; precum și
–
Declarația referitoare la Acordul UE-America Latină privind comerțul cu banane și – impactul său asupra producătorilor de banane din țările ACP și ale UE și concluziile referitoare la documentele de strategie regională pentru cele șase regiuni ACP JO C 193, 16.7.2010.
;
–
la Kinshasa privind
–
libertatea și independența presei;
–
perioada ulterioară Conferinței de la Copenhaga: transfer de tehnologie, noi tehnologii și consolidarea capacităților tehnice în țările ACP;
–
îndeplinirea ODM-urilor: răspunsuri inovatoare pentru abordarea provocărilor sociale și economice;
–
securitatea alimentară;
–
problema securității în regiunea sahariană Sahel: terorism și trafic de droguri, arme și persoane; precum și
–
Declarația privind anunțarea rezultatelor din al doilea tur de scrutin al alegerilor prezidențiale, care a avut loc la 28 noiembrie 2010 în Republica Côte d'Ivoire JO C 126, 28.4.2011.
;
–
având în vedere Declarația din 28 septembrie 2010 a Adunării Parlamentare ACP cu privire la conviețuirea pașnică a religiilor și importanța acordată fenomenului homosexualității în cadrul parteneriatului ACP-UE,
–
având în vedere declarația făcută la 6 decembrie 2010, ca reacție la declarația sus-menționată a ACP, de către statele membre UE din cadrul APP ACP-UE în numele grupurilor PPE, S&D, ALDE, Verts/ALE și GUE/NGL din Parlamentul European,
–
având în vedere articolul 48 din Regulamentul său de procedură,
–
având în vedere raportul Comisiei pentru dezvoltare ( A7-0315/2011 ),
A.
întrucât Consiliul UE nu a fost reprezentat la cea de-a 20-a sesiune de la Kinshasa;
B.
întrucât APP ACP-UE este cel mai mare organism parlamentar al țărilor de la nord și de la sud;
C.
întrucât bugetul Secretariatului ACP a permis organizarea, în 2010, a două misiuni de informare în Madagascar și în Haiti, precum și a unei misiuni de observare a alegerilor în Burundi;
D.
întrucât comisarul responsabil pentru dezvoltare și ajutor umanitar și-a luat angajamentul, cu ocazia sesiunii APP din iunie 2007 de la Wiesbaden (Germania), de a supune documentele de strategie națională și regională pentru țările ACP (perioada 2008-2013) controlului democratic al parlamentelor; salutând îndeplinirea acestui angajament, precum și adoptarea concluziilor referitoare la documentele de strategie regională cu ocazia celei de-a 19-a sesiuni din Tenerife;
E.
întrucât revizuirea Acordului de parteneriat de la Cotonou programată în 2010 a oferit o șansă importantă de a consolida rolul APP și dimensiunea sa regională, precum și de a dezvolta controlul parlamentar în regiunile și țările ACP;
F.
întrucât reuniunea regională a APP care a avut loc la Seychelles în 2010 a reprezentat o reușită de proporții și a condus la adoptarea Comunicatului mai sus menționat de la Mahé;
G.
întrucât situația din Haiti rămâne dramatică, chiar dacă au trecut 20 de luni de la seismul care a făcut ravagii pe insulă, iar concluziile misiunii APP în această țară și rezoluția adoptată în Tenerife sunt salutare,
1.
salută faptul că APP a continuat să ofere în 2010 un cadru pentru un dialog deschis, democratic și aprofundat între Uniunea Europeană și țările ACP privind Acordul de parteneriat de la Cotonou, inclusiv acordurile de parteneriat economic, dar și privind documentele de strategie regională ale celor șase regiuni ACP;
2.
subliniază necesitatea de a acorda o atenție sporită rezultatelor activității APP ACP-UE, precum și de a asigura coerența între rezoluțiile sale și cele ale PE; solicită mai multă participare și implicare din partea deputaților în PE în reuniunile și activitățile sale;
3.
regretă faptul că Consiliul UE nu a participat la cea de-a 20-a sesiune de la Kinshasa și solicită Înaltului Reprezentant să garanteze că instituirea Serviciului European de Acțiune Externă (SEAE) va conduce la clarificarea rolului Consiliului UE și la o departajare clară între responsabilitățile SEAE și ale Comisiei în ceea ce privește punerea în aplicare a Acordului de parteneriat de la Cotonou;
4.
subliniază, în special, rolul esențial al parlamentelor naționale ale țărilor ACP, precum și al actorilor nestatali și al autorităților locale în monitorizarea și gestionarea documentelor de strategie națională și regională și în execuția Fondului european de dezvoltare (FED) și solicită Comisiei să garanteze implicarea acestora; subliniază, de asemenea, necesitatea unui control parlamentar care să urmărească îndeaproape procesul de negociere și de încheiere a acordurilor de parteneriat economic;
5.
invită parlamentele țărilor ACP să solicite cu insistență guvernelor lor și Comisiei să le asocieze procesului de elaborare și de punere în aplicare a documentelor de strategie națională și regională referitoare la cooperarea dintre UE și țările respective în perioada 2008-2013 și să asigure participarea deplină a acestora la negocierile privind APE;
6.
solicită APP să mențină presiunea asupra statelor membre ale UE pentru a lua măsuri urgente în vederea îndeplinirii angajamentelor lor de alocare a 0,7% din VNB pentru îndeplinirea ODM-urilor, precum și a angajamentelor lor specifice față de Africa și țările cel mai puțin dezvoltate, și recomandă măsuri, inclusiv legi, pe deplin transparente, multianuale, obligatorii;
7.
solicită Comisiei să furnizeze parlamentelor țărilor ACP toate informațiile disponibile și să acorde asistență acestora în cadrul procesului de control democratic, în special prin intermediul consolidării capacităților acestora;
8.
invită parlamentele și guvernele țărilor ACP să adopte măsuri de adaptare la schimbările climatice care să țină seama de necesitatea de a susține creșterea, de a elimina sărăcia și de a garanta egalitatea de acces la resurse; în acest context, invită Comisia ca, în colaborare cu guvernele țărilor ACP și APP, să verifice dacă Fondul european pentru apă, creat cu scopul de asigura alimentarea cu apă și infrastructura igienico-sanitară de bază pentru populația mai săracă din țările ACP, a fost utilizat corect și profitabil;
9.
invită APP, Comisia Europeană și parlamentele și guvernele țărilor ACP să susțină dreptul deplin la pământ și să ia măsuri de limitare a fenomenului de acaparare a terenurilor, care ar putea duce la distrugerea mediului, migrarea micilor proprietari locali și a lucrătorilor, epuizarea resurselor și pierderea mijloacelor de subzistență și a securității alimentare;
10.
reamintește, în această privință, necesitatea de a asocia parlamentele la procesul democratic și la strategiile naționale pentru dezvoltare; subliniază rolul fundamental al acestora în procesul de elaborare, punere în aplicare și monitorizare a politicilor de dezvoltare;
11.
subliniază necesitatea susținerii libertății și independenței mijloacelor de informare, elemente esențiale pentru garantarea pluralismului și a participării la viața politică a opoziției democratice și a minorităților;
12.
invită Uniunea Europeană și țările ACP să promoveze participarea cetățenilor, în special a femeilor, în domenii precum violența de gen sau traficul de persoane, având în vedere că, în aceste domenii, implicarea societății este indispensabilă pentru a înregistra progrese în ceea ce privește soluționarea problemelor; recunoaște competențele femeilor în materie de soluționare a problemelor și conflictelor și îndeamnă Comisia și APP să consolideze participarea femeilor în cadrul „grupurilor operative” și a grupurilor de lucru dedicate problemelor legate de viața de familie, custodia copiilor, instruire etc.;
13.
invită parlamentele să exercite un control parlamentar strict în ceea ce privește FED; subliniază poziția privilegiată a APP în cadrul acestei dezbateri și invită atât APP, cât și parlamentele țărilor ACP să participe activ la aceasta, în special cu ocazia ratificării Acordului revizuit de parteneriat de la Cotonou;
14.
solicită Comisiei Europene să prezinte informații actualizate în APP cu privire la stadiul ratificării Acordului de parteneriat de la Cotonou revizuit la Ouagadougou la 22 iunie 2010;
15.
salută caracterul parlamentar - și, deci, politic - din ce în ce mai marcant al APP, precum și sporirea implicării membrilor săi și a calității dezbaterilor, ceea ce permite APP să contribuie în mod decisiv la parteneriatul ACP-UE;
16.
regretă puternic faptul că, în cadrul reuniunii APP de la Kinshasa, nu s-a spus practic nimic despre multiplicarea actelor de violență sexuală în masă și despre impunitatea generală, în special în estul Republicii Democrate Congo;
17.
invită Comisia și APP să promoveze o dezvoltare echitabilă și durabilă care să includă dimensiunea socială, sprijinind forme noi de întreprinderi (de exemplu cooperativele);
18.
reafirmă că principiul nediscriminării, inclusiv, printre altele, pe criterii de orientare sexuală, nu va fi compromis în cadrul parteneriatului ACP-UE;
19.
solicită Comisiei Europene să informeze membrii APP cu privire la finanțările comunitare acordate țărilor de primire sub formă de sprijin bugetar; subliniază că anumite state, care au un regim politic controversat, beneficiază de sprijin bugetar și că deputații europeni ar trebui să fie informați cu privire la evaluarea de către Comisie a condițiilor de eligibilitate pentru sprijin bugetar și la măsurile luate ulterior;
20.
consideră că schimburile de opinii cu autoritățile locale, care au avut loc pentru prima dată la Kinshasa, cu privire la situația din țară constituie un exemplu semnificativ al acestui dialog consolidat;
21.
subliniază din nou importanța declarației menționate anterior a APP referitoare la Acordul UE-America Latină privind comerțul cu banane, având în vedere impactul major pe care îl are acest acord asupra competitivității producătorilor de banane din țările ACP și Uniunea Europeană; în acest sens, solicită Parlamentului European și Consiliului să facă tot ce le stă în putință pentru a ajunge la un acord care să permită deblocarea rapidă a compensației financiare prevăzute pentru țările ACP producătoare de banane în temeiul regulamentului privind măsurile însoțitoare pentru banane; în consecință, solicită Biroului APP și Comisiei pentru dezvoltare economică, finanțe și comerț să continue să urmărească cu atenție evoluțiile în această chestiune;
22.
invită APP să monitorizeze în continuare situația din Haiti, Madagascar și din Sudanul de Sud și să trimită o misiune de observare pentru a supraveghea eficacitatea și nivelul ajutoarelor umanitare acordate populațiilor din Cornul Africii atinse de foamete; atrage atenția supra necesității de a coopera îndeaproape cu autoritățile haitiene și de a le însoți în organizarea instituțiilor lor, către o democrație pe deplin operațională și de-a lungul întregului proces de reconstrucție;
23.
invită APP să organizeze în continuare propriile misiuni de observare a alegerilor urmând modelul misiunii de succes din Burundi, în măsura în care acestea traduc dubla legitimitate a APP, garantând în același timp independența misiunilor sale electorale și o coordonare strânsă cu alte organisme regionale de observare a alegerilor;
24.
salută faptul că în 2010 a avut loc o nouă reuniune regională prevăzută în Acordul de parteneriat de la Cotonou și în Regulamentul de procedură al APP; consideră că aceste reuniuni permit un schimb veritabil de opinii cu privire la chestiunile de interes regional, inclusiv prevenirea și soluționarea conflictelor, coeziunea regională și negocierile APE; felicită organizatorii reuniunii foarte reușite din Seychelles;
25.
salută crearea grupului de lucru pentru metodele de lucru ale APP și invită Biroul APP să pună în aplicare recomandările sale pentru a îmbunătăți eficiența și impactul politic al APP atât în ceea ce privește punerea în aplicare a Acordului de parteneriat de la Cotonou, cât și pe scena internațională;
26.
subliniază importanța vizitelor la fața locului organizate cu ocazia reuniunilor APP, care sunt complementare discuțiilor din cadrul sesiunilor; regretă lipsa pertinenței vizitelor organizate la Kinshasa;
27.
încredințează Președintelui sarcina de a transmite prezenta rezoluție Consiliului UE, Comisiei, Consiliului ACP, Vicepreședintelui Comisiei/Înaltului Reprezentant al Uniunii pentru afaceri externe și politica de securitate, Biroului APP, precum și guvernelor și parlamentelor Spaniei și Republicii Democrate Congo.
