ÎNTREBARE ORALĂ URMATĂ DE O DEZBATERE O-0060/09
în conformitate cu articolul 108 din Regulamentul de procedură
de
Véronique De Keyser
,
Jan Marinus Wiersma
şi
Hannes Swoboda
, în numele Grupului PSE
Consiliul
Subiect: Deschiderea negocierilor internaționale în vederea adoptării unui tratat internațional privind protejarea zonei arctice
Comunicarea Comisiei către Consiliu și Parlamentul European privind Uniunea Europeană și regiunea arctică, (COM(2008)0763), din 20 noiembrie 2008, oferă o descriere excelentă a problematicii protejării și conservării zonei arctice, precum și a promovării unei exploatări sustenabile a resurselor.
După cum se afirmă în Comunicarea Comisiei privind Uniunea Europeană și regiunea arctică: „Nu există un regim specific, reglementat prin tratat, pentru Arctica.
Nicio țară și nici un grup de țări nu deține suveranitatea asupra Polului Nord sau asupra Oceanului Arctic care îl înconjoară.”
Având în vedere evoluțiile din domeniul tehnologiilor de mediu precum și din cel legislativ, de după adoptarea Convenției Organizației Națiunilor Unite asupra dreptului mării (Montego Bay 1982) .
Datorită disputelor teritoriale din această regiune în care interesele economice pot fi importante, zona riscă să fie transformată în teatrul unor conflicte majore între țările care doresc să-și protejeze, inclusiv militar, ceea ce consideră a fi interese naționale.
Neutralizarea geopolitică ar permite extinderea cooperării între Uniunea Europeană și națiunile din vecinătatea Cercului polar.
Nu consideră Consiliul că securitatea regională a Arcticii este și o problemă a Uniunii Europene, nu numai a țărilor învecinate?
Ce acțiuni are în vedere Consiliul pentru a transforma Arctica într-o zonă a păcii și cooperării, rezervată numai acțiunilor pașnice, fără dispute cu privire la suveranitate, și pentru a organiza cooperarea în materie de securitate în zona arctică?
Este Consiliul pregătit să deschidă negocierile internaționale în vederea adoptării unui tratat internațional privind protejarea zonei arctice, după modelul Tratatului privind Antarctica, așa cum a propus Parlamentul European în rezoluția sa din 9 octombrie 2008 ( P6_TA(2008)0474 )?
Are în vedere Consiliul trecerea chestiunii zonei arctice pe agenda viitorului summit UE-Rusia?
Ref: Tratatul privind protecția mediului arctic al grupului de studiu pentru zona arctică
