Mai multă protecţie pentru consumatori şi producătorii agricoli
Agricultură
2009-03-23 - 17:53
cartofi biologici © BELGA/SCIENCE Cu toate că fermele europene se numără printre cele mai eficiente din lume, preţurile alimentelor cresc în UE în momentul de faţă.
Unde este problema?
Economiştii arată că între preţurile de producător şi cele pe care le plătesc consumatorii există o diferenţă mare, iar politicienii dau vina pe marile lanţuri de magazine, care impun preţuri disproporţionate pentru propriul profit.
Când cumpără produse alimentare, consumatorii plătesc de cinci ori mai mult decât preţurile de producător.
Acum 50 de ani, fermierii primeau jumătate din preţul de vânzare cu amănuntul.
Acum, aceştia primesc în medie 7% în Marea Britanie şi 18% în Franţa.
Supermarket-urile abuzează de puterea lor de cumpărare
Diferenţa între preţul de producător şi cel final este mai mare în statele cu cea mai mare concentrare de piaţă.
În medie, gradul de concentrare (indicator al mărimii relative a companiilor prin comparaţie cu industria ca întreg) a crescut de la 21,7% în 1993 la 70% în prezent.
Specialiştii spun că supermarket-urile abuzează de puterea lor de cumpărare pentru a impune furnizorilor preţuri mici şi condiţii necinstite.
Marile lanţuri de magazine controlează din ce în ce mai mult accesul fermierilor şi al celorlalţi furnizori la consumatorii europeni.
Comisia pentru Agricultură şi dezvoltare rurală de la Parlamentul European a adoptat în februarie un raport din proprie iniţiativă, redactat de socialista greacă Katerina Batzeli, ca reacţie la Comunicarea Comisiei Europene privind preţurile alimentelor în Europa.
Raportoarea va face o prezentare a raportului în plen, la Strasbourg, pe 23 martie 2009.
Mai multă transparenţă şi o mai bună reglementare a pieţei
Deputaţii europeni de la Comisia pentru Agricultură s-au declarat împotriva vânzării produselor la preţuri sub nivelul real şi cer o reacţie la nivel european împotriva măsurilor agresive de impunere a preţurilor.
În plus, aceştia cer Comisiei Europene să lanseze o anchetă privind speculaţiile cu produse alimentare.
Raportoarea cere mai multă transparenţă, o mai bună reglementare a pieţei şi crearea unui sistem mai eficient de monitorizare a preţurilor.
Dumneaei mai doreşte şi facilitarea contactului dintre producătorii agricoli şi consumatori, prin eliminarea puterii intermediarilor.
Acest lucru ar oferi consumatorilor mai multe posibilităţi de a alege între diferitele produse alimentare.
Urmăriţi prezentarea raportului în direct pe site-ul nostru, luni seara.
20090320STO52217 Raport referitor la preţurile la alimente în Europa Comunicarea Comisiei Europene privind preţul alimentelor în Europa (în engleză) Supermagazinele în centrul atenţiei la Parlamentul European Urmăriţi dezbaterea în direct!
RO
1
PHOTO
20090313PHT51731.jpg
RO
3
LINK
http://eur-lex.europa.eu/LexUriServ/LexUriServ.do?uri=COM:2008:0821:FIN:EN:HTML
RO
5
LINK
//eplive/public/livebroadcast_ro.htm
-//EP//TEXT REPORT A6-2009-0094 0 NOT XML V0//RO
-//EP//TEXT IM-PRESS 20080225STO22149 0 NOT XML V0//RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
