Întrebarea cu solicitare de răspuns oral O-000034/2012
adresată Comisiei
Articolul 115 din Regulamentul de procedură
Pat the Cope Gallagher
,
Giommaria Uggias
,
Filiz Hakaeva Hyusmenova
în numele Grupului ALDE Subiect: Pescuitul de agrement în cadrul reformei PCP
Comunităţile de coastă au fost grav afectate de declinul sectorului pescuitului.
Ca reacţie la aceasta, comunităţile pescăreşti şi-au diversificat activitatea în domenii cum ar fi „pescaturismo” (pescuitul de agrement), care promovează turismul şi creează sau menţine locuri de muncă.
Deşi nu toate formele de pescuit de agrement sunt sustenabile, unele sunt.
Consideră Comisia că o asemenea diversificare corespunde strategiei Europa 2020 şi obiectivelor Rio+20?
Se pot integra aceste activităţi de pescuit de agrement în propunerile de reformare a PCP prezentate de doamna comisar la 13 iulie 2011?
Ar sprijini Comisia finanțarea activităților cum ar fi pescuitul de agrement și activitățile legate de apă prin Fondul european pentru pescuit și/sau Fondul de coeziune?
