A6-0114/2008
3.4.2008
RAPORT
privind descărcarea de gestiune pentru execuția bugetului Fundației Europene de Formare aferent exercițiului financiar 2006
(C6‑0381/2007 – 2007/2056(DEC))
Comisia pentru control bugetar
Raportor:
Hans-Peter Martin
PE 396.698v01-00
CUPRINS
1.
PROPUNERE DE DECIZIE A PARLAMENTULUI EUROPEAN Error!
Bookmark not defined.
2.
PROPUNERE DE DECIZIE A PARLAMENTULUI EUROPEAN Error!
Bookmark not defined.
3.
PROPUNERE DE REZOLUȚIE A PARLAMENTULUI EUROPEAN Error!
Bookmark not defined.
AVIZUL COMISIEI PENTRU OCUPAREA FORȚEI DE MUNCĂ ȘI AFACERI SOCIALE Error!
Bookmark not defined.
REZULTATUL VOTULUI FINAL ÎN COMISIE.......................
Error!
Bookmark not defined.
1.
PROPUNERE DE DECIZIE A PARLAMENTULUI EUROPEAN
privind descărcarea de gestiune pentru execuția bugetului Fundației Europene de Formare aferent exercițiului financiar 2006
( C6‑0381/2007 – 2007/2056(DEC) )
Parlamentul European ,
– având în vedere conturile anuale finale ale Fundației Europene de Formare pentru exercițiul financiar 2006
JO C 261, 31.10.2007, p.
63. ,
– având în vedere raportul Curții de Conturi privind conturile anuale finale ale Fundației Europene de Formare pentru exercițiul financiar 2006, însoțit de răspunsurile fundației
JO C 309, 19.12.2007, p.
122. ,
– având în vedere Recomandarea Consiliului din 12 februarie 2008 (5843/2008 - C6-0084/2008 ),
– având în vedere Tratatul CE, în special articolul 276,
– având în vedere Regulamentul (CE, Euratom) nr.
1605/2002 al Consiliului din 25 iunie 2002 privind regulamentul financiar aplicabil bugetului general al Comunităților Europene
JO L 248, 16.9.2002, p.
1.
Regulament modificat ultima dată prin Regulamentul (CE) nr.
1525/2007 (JO L 343, 27.12.2007, p.
9). , în special articolul 185,
– având în vedere Regulamentul (CEE) nr.
1360/90 al Consiliului din 7 mai 1990 privind înființarea Fundației Europene de Formare
JO L 131, 23.5.1990, p.
1.
Regulament modificat ultima dată prin Regulamentul (CE) nr.
1638/2003 (JO L 245, 29.9.2003, p.
22). , în special articolul 11,
– având în vedere Regulamentul (CE, Euratom) nr.
2343/2002 al Comisiei din 19 noiembrie 2002 privind regulamentul financiar cadru pentru organismele menționate la articolul 185 din Regulamentul (CE, Euratom) nr.
1605/2002 al Consiliului
JO L 357, 31.12.2002, p.
72. , în special articolul 94,
– având în vedere articolul 71 și anexa V la Regulamentul său de procedură,
– având în vedere raportul Comisiei pentru control bugetar și avizul Comisiei pentru ocuparea forței de muncă și afaceri sociale ( A6-0114/2008 ),
1. acordă directorului Fundației Europene de Formare descărcarea de gestiune pentru execuția bugetului fundației aferent exercițiului financiar 2006;
2. își prezintă observațiile în cadrul rezoluției de mai jos;
3. încredințează Președintelui sarcina de a transmite prezenta decizie împreună cu rezoluția, ca parte integrantă a acesteia, directorului Fundației Europene de Formare, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).
2.
PROPUNERE DE DECIZIE A PARLAMENTULUI EUROPEAN
privind închiderea conturilor Fundației Europene de Formare pentru exercițiul financiar 2006
( C6‑0381/2007 – 2007/2056(DEC) )
Parlamentul European ,
– având în vedere conturile anuale finale ale Fundației Europene de Formare pentru exercițiul financiar 2006
JO C 261, 31.10.2007, p.
63. ,
– având în vedere raportul Curții de Conturi privind conturile anuale finale ale Fundației Europene de Formare pentru exercițiul financiar 2006, însoțit de răspunsurile fundației
JO C 309, 19.12.2007, p.
122. ,
– având în vedere Recomandarea Consiliului din 12 februarie 2008 (5843/2008 - C6-0084/2008 ),
– având în vedere Tratatul CE, în special articolul 276,
– având în vedere Regulamentul (CE, Euratom) nr.
1605/2002 al Consiliului din 25 iunie 2002 privind regulamentul financiar aplicabil bugetului general al Comunităților Europene
JO L 248, 16.9.2002, p.
1.
Regulament modificat ultima dată prin Regulamentul (CE) nr.
1525/2007 (JO L 343, 27.12.2007, p.
9). , în special articolul 185,
– având în vedere Regulamentul (CEE) nr.
1360/90 al Consiliului din 7 mai 1990 privind înființarea Fundației Europene de Formare
JO L 131, 23.5.1990, p.
1.
Regulament modificat ultima dată prin Regulamentul (CE) nr.
1638/2003 (JO L 245, 29.9.2003, p.
22). , în special articolul 11,
– având în vedere Regulamentul (CE, Euratom) nr.
2343/2002 al Comisiei din 19 noiembrie 2002 privind regulamentul financiar cadru pentru organismele menționate la articolul 185 din Regulamentul (CE, Euratom) nr.
1605/2002 al Consiliului
JO L 357, 31.12.2002, p.
72. , în special articolul 94,
– având în vedere articolul 71 și anexa V la Regulamentul său de procedură,
– având în vedere raportul Comisiei pentru control bugetar și avizul Comisiei pentru ocuparea forței de muncă și afaceri sociale ( A6-0114/2008 ),
1. observă că conturile anuale finale ale Fundației Europene de Formare sunt anexate la raportul Curții de Conturi;
2. aprobă închiderea conturilor Fundației Europene de Formare pentru exercițiul financiar 2006;
3. încredințează Președintelui sarcina de a transmite prezenta decizie directorului Fundației Europene de Formare, Consiliului, Comisiei și Curții de Conturi și de a asigura publicarea acesteia în Jurnalul Oficial al Uniunii Europene (seria L).
3.
PROPUNERE DE REZOLUȚIE A PARLAMENTULUI EUROPEAN
conținând observațiile care fac parte integrantă din decizia privind descărcarea de gestiune pentru execuția bugetului Fundației Europene de Formare aferent exercițiului financiar 2006
( C6‑0381/2007 – 2007/2056(DEC) )
Parlamentul European ,
– având în vedere conturile anuale finale ale Fundației Europene de Formare pentru exercițiul financiar 2006
JO C 261, 31.12.2007, p.
63. ,
– având în vedere raportul Curții de Conturi privind conturile anuale finale ale Fundației Europene de Formare pentru exercițiul financiar 2006, însoțit de răspunsurile fundației
JO C 309, 19.12.2007, p.
122. ,
– având în vedere Recomandarea Consiliului din 12 februarie 2008 (5843/2008 - C6-0084/2008 ),
– având în vedere Tratatul CE, în special articolul 276,
– având în vedere Regulamentul (CE, Euratom) nr.
1605/2002 al Consiliului din 25 iunie 2002 privind regulamentul financiar aplicabil bugetului general al Comunităților Europene
JO L 248, 16.9.2002, p.
1.
Regulament modificat ultima dată prin Regulamentul (CE) nr.
1525/2007 (JO L 343, 27.12.2007, p.
9). , în special articolul 185,
– având în vedere Regulamentul (CEE) nr.
1360/90 al Consiliului din 7 mai 1990 privind înființarea Fundației Europene de Formare
JO L 131, 23.5.1990, p.
1.
Regulament modificat ultima dată prin Regulamentul (CE) nr.
1638/2003 (JO L 245, 29.9.2003, p.
22). , în special articolul 11,
– având în vedere Regulamentul (CE, Euratom) nr.
2343/2002 al Comisiei din 19 noiembrie 2002 privind regulamentul financiar cadru pentru organismele menționate la articolul 185 din Regulamentul (CE, Euratom) nr.
1605/2002 al Consiliului
JO L 357, 31.12.2002, p.
72. , în special articolul 94,
– având în vedere articolul 71 și anexa V la Regulamentul său de procedură,
– având în vedere raportul Comisiei pentru control bugetar și avizul Comisiei pentru ocuparea forței de muncă și afaceri sociale ( A6-0114/2008 ),
A. întrucât Curtea de Conturi a declarat că a obținut asigurări rezonabile cu privire la fiabilitatea conturilor anuale pentru exercițiul financiar 2006 și cu privire la legalitatea și regularitatea operațiunilor subiacente;
B. întrucât, la 24 aprilie 2007, Parlamentul a acordat directorului Fundației Europene de Formare descărcarea de gestiune pentru execuția bugetului fundației aferent exercițiului financiar 2005
Texte adoptate, P6_TA(2007)0122 . , iar în rezoluția sa care însoțea decizia de descărcare de gestiune, inter alia ,
· atrăgea atenția fundației în ceea ce privește rata ridicată a reportărilor angajamentelor aferente activităților operaționale (peste 40%); invita fundația să își îmbunătățească programarea;
· critica faptul că, la fel ca în anii precedenți și încălcându-și regulamentul financiar, fundația a publicat doar un rezumat al bugetului său în Jurnalul Oficial;
· regreta faptul că fundația încă nu finalizase introducerea sistemului său de control intern și faptul că la sfârșitul exercițiului 2005 nu se efectuase o analiză a riscurilor operaționale și a verificărilor ex-post și că, totodată, contabilul nu validase încă informațiile privind conturile și sistemele de inventariere;
Generalități privind aspectele orizontale ale agențiilor UE, de interes pentru procedura de descărcare de gestiune a fiecărei agenții
1. observă că bugetele celor 24 de agenții și ale celorlalte organisme descentralizate auditate de Curtea de Conturi totalizau 1 080,5 MEUR în 2006 [cel mai mare fiind cel al Agenției Europene pentru Reconstrucție, cu 271 MEUR, iar cel mai mic fiind cel al Colegiului European de Poliție (CEPOL), cu 5 MEUR];
2. subliniază faptul că cercul organismelor externe ale UE care fac obiectul auditării și descărcării de gestiune include în prezent nu numai agențiile tradiționale de reglementare, ci și agențiile executive instituite pentru a pune în aplicare programe specifice, iar în viitorul apropiat se va extinde astfel încât să cuprindă și întreprinderile comune instituite ca parteneriate de tip public-privat (inițiative tehnologice comune);
3. observă, în ceea ce privește Parlamentul, că numărul de agenții care fac obiectul procedurii de descărcare de gestiune a evoluat după cum urmează: exercițiul financiar 2000: 8; 2001: 10; 2002: 11; 2003: 14; 2004: 14; 2005: 16; 2006: 20 agenții de reglementare și 2 agenții executive (exceptând două agenții care sunt auditate de Curtea de Conturi, dar fac obiectul unui proces intern de descărcare de gestiune);
4. conchide, așadar, că procesul de auditare/descărcare de gestiune a devenit greoi și disproporționat față de dimensiunea relativă a bugetelor agențiilor/organismelor descentralizate; încredințează comisiei sale competente sarcina de a efectua o revizuire cuprinzătoare a procesului de descărcare de gestiune în ceea ce privește agențiile și organismele descentralizate în vederea elaborării unei abordări mai simple și mai raționale, ținându-se seama de numărul în continuă creștere al organismelor care vor necesita un raport separat de descărcare de gestiune în anii următori;
Considerații de principiu
5. solicită Comisiei să prezinte explicații clare cu privire la următoarele elemente înainte de crearea unei noi agenții sau de reformarea unei agenții existente: tipul agenției, obiectivele agenției, structura internă de conducere, produsele, serviciile, procedurile cheie, grupul țintă, clienții și părțile interesate de activitatea agenției, relația formală cu actorii externi, responsabilitatea bugetară, planificarea financiară și politica de personal și de recrutare a personalului;
6. solicită ca fiecare agenție să fie guvernată în temeiul unui acord anual de performanță, care să fie formulat de agenție și de DG responsabilă și care să conțină principalele obiective pentru anul următor, un cadru financiar și indicatori clari de măsurare a performanței;
7. solicită auditarea periodică (și ad hoc) a performanței agențiilor de către Curtea de Conturi sau de către alt auditor independent; consideră că aceasta nu ar trebui să se limiteze la elementele tradiționale, cum ar fi gestiunea financiară și utilizarea corespunzătoare a banilor publici, ci ar trebui să vizeze și eficiența și eficacitatea administrativă și să includă o evaluare a gestiunii financiare a fiecărei agenții;
8. consideră că, în cazul agențiilor care își supraestimează în mod continuu nevoile bugetare, ar trebui aplicate reduceri tehnice în funcție de numărul de posturi vacante; este de părere că, pe termen lung, acest lucru va conduce la alocarea unor venituri mai mici pentru agenții și, prin urmare, și la costuri administrative mai reduse;
9. constată că există o problemă serioasă generată de faptul că anumite agenții sunt criticate pentru că nu respectă normele privind achizițiile publice, regulamentul financiar, Statutul funcționarilor etc.; consideră că principalul motiv este că majoritatea reglementărilor și regulamentul financiar sunt destinate instituțiilor mai mari și că majoritatea agențiilor mici nu dispun de masa critică pentru a putea respecta aceste cerințe de reglementare; prin urmare, solicită Comisiei să caute o soluție rapidă pentru sporirea eficienței, grupând funcțiile administrative ale mai multor agenții, pentru a se ajunge la această masă critică (luând în considerare schimbările necesare în reglementările de bază aplicabile agențiilor și independența lor bugetară) sau să elaboreze urgent norme specifice pentru agenții (în special norme de aplicare pentru agenții) care să le permită să fie în deplină legalitate;
10. insistă ca, la întocmirea proiectului preliminar de buget, Comisia să ia în considerare rezultatele execuției bugetului de către fiecare agenție în exercițiile anterioare, în special în exercițiul n-1 , și să revizuiască în consecință bugetul solicitat de agenția respectivă; invită comisia parlamentară competentă să respecte respectiva revizuire și, dacă acest lucru nu este făcut de Comisie, să revizuiască bugetul în cauză pentru a-l aduce la un nivel realist, adaptat capacității de absorbție și de execuție al agenției în cauză;
11. reamintește decizia sa privind descărcarea de gestiune pentru exercițiul financiar 2005, în care a invitat Comisia să prezinte, la fiecare cinci ani, un studiu privind valoarea adăugată a fiecărei agenții existente; invită toate instituțiile competente ca, în cazul unei evaluări negative a valorii adăugate a unei agenții, să ia măsurile care se impun, reformulând mandatul agenției respective sau închizând-o; constată că, în 2007, Comisia nu a realizat nicio evaluare; insistă ca, înainte de decizia de descărcare de gestiune privind bugetul 2007, Comisia să prezinte cel puțin cinci astfel de evaluări, începând cu agențiile cele mai vechi;
12. este de părere că recomandările Curții de Conturi ar trebui puse în practică în mod prompt, iar nivelul subvențiilor plătite agențiilor ar trebui aliniat cu cerințele lor reale de lichidități; consideră, de asemenea, că amendamentele la regulamentul financiar general ar trebui introduse în regulamentul financiar cadru al agențiilor și în diversele lor regulamente financiare specifice;
Prezentarea datelor raportate
13. constată că nu există o abordare tip în rândul agențiilor în ceea ce privește prezentarea activităților lor în timpul exercițiului financiar în cauză, a conturilor și rapoartelor lor privind gestiunea bugetară și financiară și în ceea ce privește întocmirea unei declarații de asigurare de către directorul agenției; observă că nu toate agențiile fac o distincție clară între a) prezentarea către public a activității agenției și b) prezentarea de rapoarte tehnice cu privire la gestiunea bugetară și financiară;
14. observă că, chiar dacă instrucțiunile permanente ale Comisiei cu privire la elaborarea rapoartelor de activitate nu cer în mod expres agenției să întocmească o declarație de asigurare, numeroși directori au făcut-o totuși pentru exercițiul 2006, unul dintre cazuri conținând o rezervă importantă;
15. reamintește punctul 41 din Rezoluția sa din 12 aprilie 2005
Rezoluţia Parlamentului European conţinând observaţiile ce însoţesc decizia privind descărcarea de gestiune acordată directorului al Fundaţiei Europene de Formare cu privire la execuţia bugetului fundaţiei aferent exerciţiului financiar 2003 (JO L 196, 27.7.2005, p.
114). prin care invita directorii agențiilor să anexeze, pe viitor, la raportul lor anual de activitate, prezentat împreună cu informațiile financiare și de gestiune, o declarație de asigurare privind legalitatea și regularitatea operațiunilor, asemănătoare cu cea semnată de directorii generali ai Comisiei;
16. solicită Comisiei să își modifice în consecință instrucțiunile permanente către agenții;
17. propune, în plus, o colaborare între Comisie și agenții în vederea realizării unui model armonizat aplicabil tuturor agențiilor și organismelor descentralizate în care să se facă clar distincția între
- un raport anual destinat publicului general privind operațiunile, activitatea și realizările organismului;
- situațiile financiare și un raport privind execuția bugetului;
- un raport de activitate similar rapoartelor de activitate ale directorilor generali ai Comisiei;
- o declarație de asigurare semnată de directorul organismului, însoțită de eventuale rezerve sau observații pe care acesta consideră oportun să le aducă la cunoștința autorității abilitate să acorde descărcarea de gestiune;
Constatări generale ale Curții de Conturi
18. ia act de constatarea Curții (Raportul anual, punctul 10.29
JO C 273, 15.11.2007, p.
1. ) conform căreia plata subvențiilor acordate de Comisie de la bugetul Comunității nu se bazează pe estimări justificate în mod suficient ale necesarului de numerar al agențiilor și conform căreia, acest fapt, combinat cu volumul reportărilor, le determină să dețină solduri de numerar apreciabile; ia act în continuare, de recomandarea Curții potrivit căreia nivelul subvențiilor plătite agențiilor ar trebui să fie în conformitate cu necesarul lor real de numerar;
19. observă că, la sfârșitul anului 2006, 14 agenții încă nu puseseră în aplicare sistemul contabil ABAC (Raportul anual, nota de subsol de la punctul 10.31);
20. ia act de observația Curții (Raportul anual, punctul 1.25) cu privire la sumele tot mai mari plătite pentru concediul neluat care se înregistrează în unele agenții; subliniază faptul că Curtea de Conturi a formulat o declarație de asigurare cu rezerve în cazul a trei agenții [Centrul european pentru dezvoltarea formării profesionale(CEDEFOP), CEPOL și Agenția Europeană a Căilor Ferate] pentru exercițiul financiar 2006 (2005: CEDEFOP, Autoritatea Europeană pentru Siguranța Alimentară, Agenția Europeană pentru Reconstrucție);
Auditul intern
21. reamintește faptul că, în conformitate cu articolul 185 alineatul (3) din regulamentul financiar, auditorul intern al Comisiei este și auditorul intern al agențiilor de reglementare care beneficiază de subvenții de la bugetul UE; subliniază faptul că auditorul intern raportează consiliului de administrație și directorului fiecărei agenții;
22. atrage atenția asupra rezervei exprimate în raportul anual de activitate pentru 2006 al auditorului intern după cum urmează:
„Auditorul intern al Comisiei nu este în măsură să își îndeplinească obligația ce îi revine în temeiul articolului 185 din regulamentul financiar ca auditor intern al organismelor comunitare din cauza lipsei de resurse umane.”;
23. ia act, cu toate acestea, de observația auditorului intern în raportul său de activitate pentru 2006 conform căreia, începând din 2007, odată cu afectarea de personal suplimentar de către Comisie Serviciului său de audit intern ( Internal Audit Service -IAS), toate agențiile de reglementare funcționale urmează să facă anual obiectul unui audit intern;
24. ia act de numărul tot mai mare de agenții de reglementare și executive și de întreprinderi comune care trebuie auditate de IAS în temeiul articolului 185 din regulamentul financiar; solicită Comisiei să informeze comisia parlamentară competentă dacă personalul pus la dispoziția IAS va fi suficient pentru realizarea unui audit anual al tuturor acestor organisme în următorii ani;
25. observă că prin articolul 72 alineatul (5) din Regulamentul nr.
2343/2002 fiecărei agenții i se cere să prezinte anual autorității de descărcare de gestiune și Comisiei un raport întocmit de directorul său în care să se enumere numărul și tipul auditurilor interne efectuate de auditorul intern, recomandările făcute și acțiunile întreprinse în urma acestor recomandări; solicită agențiilor să precizeze dacă se face acest lucru și, dacă da, în ce mod;
26. ia act, în aceea ce privește capacitățile de audit intern, în special în ceea ce privește agențiile mai mici, de o propunere a auditorului intern adresată comisiei competente a Parlamentului la 14 septembrie 2006, potrivit căreia agențiile mai mici ar trebui să fie autorizate să angajeze servicii de audit intern din sectorul privat;
Evaluarea agențiilor
27. reamintește declarația comună a Parlamentului, Consiliului și Comisiei
Documentul Consiliului DS 605/1/07 Revl. negociată la conciliere înainte de Consiliul ECOFIN privind bugetul din 13 iulie 2007 în care se solicita i) o listă a agențiilor pe care Comisia intenționează să le evalueze și ii) o listă a agențiilor deja evaluate, însoțită de un rezumat al principalelor constatări;
Proceduri disciplinare
28. observă că, datorită dimensiunii lor, agențiile întâmpină dificultăți în constituirea unor comisii disciplinare alcătuite din personal încadrat în gradul corespunzător și că Oficiul disciplinar și de anchetă al Comisiei ( Investigation and Disciplinary Office -IDOC) nu are competențe în cazul agențiilor; invită agențiile să aibă în vedere constituirea unei comisii disciplinare inter-agenții;
Proiect de acord interinstituțional
29. reamintește proiectul de acord interinstituțional al Comisiei privind cadrul de funcționare al agențiilor europene de reglementare ( COM(2005)0059 ) prin care se intenționa instituirea unui cadru orizontal pentru crearea, structura, funcționarea, evaluarea și controlul agențiilor europene de reglementare; observă că proiectul reprezintă o inițiativă utilă în efortul de a raționaliza crearea și funcționarea agențiilor; ia act de declarația din raportul de sinteză pe 2006 al Comisiei [punctul 3.1, COM(2007)0274 )] conform căreia, deși negocierile au stagnat după publicarea propunerii, discuțiile pe fond au fost relansate în cadrul Consiliului la sfârșitul lui 2006; regretă că nu s-au putut înregistra mai multe progrese spre adoptare;
30. salută, prin urmare, angajamentul Comisiei de a prezenta o comunicare privind viitorul agențiilor de reglementare în cursul exercițiului 2008;
Agențiile finanțate din surse proprii
31. reamintește faptul că pentru cele două agenții care se finanțează din surse proprii, descărcarea de gestiune este acordată directorului de către consiliul de administrație; observă că ambele au acumulat surplusuri semnificative din venitul din taxe reportat din cifrele din anii precedenți:
Oficiul pentru armonizare în cadrul pieței interne - numerar și echivalent de numerar: 281 MEUR;
Oficiul Comunitar pentru Soiuri de Plante - numerar și echivalent de numerar: 18 MEUR
Sursa: Raportul special al CCE. ;
Aspecte specifice
32. își exprimă satisfacția față de execuția eficientă a bugetului aferent exercițiului financiar 2006;
33. ia act de observația Curții din raportul pe 2006 conform căreia, contrar articolului 31 din regulamentul financiar cadru care prevede ca bugetul publicat în Jurnalul Oficial să cuprindă atât creditele de angajament, cât și cele de plată, împreună cu scadențarul de plăți în cazul creditelor diferențiate, fundația a publicat numai creditele de angajament pentru bugetul 2006, încălcând astfel normele de prezentare a bugetului;
34. ia act în continuare de faptul că, în ceea ce privește cele două contracte multianuale MEDA și TEMPUS, în derulare, ambele încheiate cu Comisia și intrate în vigoare în 2004, Curtea a constat că fundația a înscris în bugetul său valoarea contractuală totală a acestor venituri, în loc să înscrie sumele care trebuie colectate în fiecare an;
35. își exprimă surprinderea pentru faptul că raportul Curții nu face nici o referire la faptul că declarația de asigurare a directorului (anexată la raportul anual de activitate al fundației) este formulată cu anumite rezerve privind
· nesiguranța politică din țările partenere;
· gestiunea financiară a convenției Tempus;
· posibilele implicații sociale, juridice, financiare și asupra reputației ale asistenței tehnice Tempus în cadrul fundației;
36. constată includerea în bilanțul contabil a unui „drept ocupațional” estimat la 5 MEUR (corespunzătoare unei contribuții la costul de reconstruire a clădirii), precum și a 12 MEUR în conturi bancare;
37. ia act de afirmația din raportul anual de activitate al fundației privind aplicabilitatea Statutului funcționarilor și regulamentului financiar în cazul agențiilor, afirmație potrivit căreia:
· prin limitarea categoriilor de bază la recrutare, statutul nu răspunde nevoilor în materie de recrutare ale agențiilor specializate care trebuie să atragă specialiști calificați sau experimentați pentru posturi cheie și, de asemenea, creează probleme în materie de mobilitate și evoluție a carierei;
· regulamentul financiar nu este neapărat adecvat pentru o agenție mică așa cum este fundația care gestionează fonduri din diverse surse și care își desfășoară activitatea prin tranzacții relativ modeste în țările partenere în care calitatea serviciilor financiare și administrative nu este satisfăcătoare și nivelul de corupție ridicat;
28.2.2008
AVIZUL COMISIEI PENTRU OCUPAREA FORȚEI DE MUNCĂ ȘI AFACERI SOCIALE
privind descărcarea de gestiune pentru execuția bugetului Fundației Europene de Formare aferent exercițiului financiar 2006
( C6-0381/2007 – 2007/2056(DEC) )
Raportoare pentru aviz: Jamila Madeira
SUGESTII
Comisia pentru ocuparea forței de muncă și afaceri sociale recomandă Comisiei pentru control bugetar, competentă în fond, includerea următoarelor sugestii în propunerea de rezoluție ce urmează a fi adoptată:
1. își exprimă satisfacția față de execuția eficientă a bugetului 2006;
2. atrage atenția asupra faptului că, deși Curtea de Conturi atestă că Fundația Europeană de Formare a respectat în toate aspectele esențiale dispozițiile relevante în materie de fiabilitate în cursul exercițiului care s-a încheiat la 31 decembrie 2006, fundația nu a respectat întocmai normele de prezentare a bugetului;
3. recunoaște importanța Fundației Europene de Formare în dezvoltarea și cooperarea cu țările partenere ale Uniunii Europene în materie de ameliorare a sistemelor de învățământ și de formare profesională; salută activitatea desfășurată de fundație care promovează fără rezerve și cu maximă calitate sarcinile care i-au fost încredințate;
4. consideră, având în vedere datele prezentate, că se poate acorda descărcarea de gestiune pentru execuția bugetului Fundației Europene de Formare aferent exercițiului 2006.
REZULTATUL VOTULUI FINAL ÎN COMISIE
Data adoptării
26.2.2008
Rezultatul votului final
+:
–:
0:
34
1
Membri titulari prezenți la votul final
Jan Andersson, Edit Bauer, Emine Bozkurt, Iles Braghetto, Philip Bushill-Matthews, Milan Cabrnoch, Ole Christensen, Derek Roland Clark, Jean Louis Cottigny, Proinsias De Rossa, Harlem Désir, Harald Ettl, Richard Falbr, Ilda Figueiredo, Roger Helmer, Stephen Hughes, Karin Jöns, Ona Juknevičienė, Jean Lambert, Bernard Lehideux, Elizabeth Lynne, Thomas Mann, Jan Tadeusz Masiel, Elisabeth Morin, Marie Panayotopoulos-Cassiotou, Rovana Plumb, Bilyana Ilieva Raeva, Elisabeth Schroedter, Anne Van Lancker, Gabriele Zimmer
Membri supleanți prezenți la votul final
Mihael Brejc, Gabriela Crețu, Petru Filip, Jamila Madeira, Csaba Sógor, Kyriacos Triantaphyllides, Anja Weisgerber
REZULTATUL VOTULUI FINAL ÎN COMISIE
Data adoptării
26.3.2008
Rezultatul votului final
+:
–:
0:
27
5
1
Membri titulari prezenți la votul final
Jean-Pierre Audy, Herbert Bösch, Costas Botopoulos, Mogens Camre, Paulo Casaca, Jorgo Chatzimarkakis, Antonio De Blasio, Esther De Lange, Petr Duchoň, James Elles, Szabolcs Fazakas, Markus Ferber, Christofer Fjellner, Ingeborg Gräßle, Dan Jørgensen, Rodi Kratsa-Tsagaropoulou, Bogusław Liberadzki, Nils Lundgren, Marusya Ivanova Lyubcheva, Hans-Peter Martin, Ashley Mote, Jan Mulder, Bill Newton Dunn, Borut Pahor, Bart Staes, Jeffrey Titford, Kyösti Virrankoski, Janusz Wojciechowski
Membri supleanți prezenți la votul final
Salvador Garriga Polledo, Edit Herczog, Cătălin-Ioan Nechifor, Dumitru Oprea, Pierre Pribetich
