Cancelarul german, Angela Merkel, discută despre criza euro cu liderii Parlamentului European
Instituţii
2011-10-06 - 11:31
Jerzy Buzek și Angela Merkel în cadrul Conferinței Președinților După o reuniune cu preşedintele Parlamentului European, Jerzy Buzek, și o dezbatere cu liderii grupurilor politice, cancelarul german, Angela Merkel, a spus că modificările tratatului nu ar trebui să fie tabu în contextul combaterii crizei euro.
În cadrul vizitei, care a avut ca principal obiectiv abordarea crizei datoriilor și a reformelor guvernanței economice UE, doamna Merkel a spus că „actuala criză reprezintă o șansă de a ameliora lucrurile care nu funcționează în UE“.
Preşedintele Parlamentului European, Jerzy Buzek, i-a mulțumit doamnei Merkel pentru rolul Germaniei de „stâncă a stabilității în furtuna crizei financiare“, arătând că „aprobarea de către Bundestag a Fondului european de stabilitate financiară reprezintă un semnal de încredere în dumneavoastră ca lider și în capacitatea UE de a gestiona criza“.
Criza: o șansă pentru a îndrepta lucrurile
Domnul Buzek a mai spus că Parlamentul European este pregătit să facă tot ce este necesar pentru a introduce ideea de „legislație rapidă“, pentru a face față schimbărilor rapide de pe piața financiară. „Actuala criză reprezintă o șansă de a ameliora lucrurile care nu funcționează în UE“, a arătat doamna Merkel în Parlament, adăugând că modificările tratatului nu ar trebui să fie tabu în contextul combaterii crizei euro.
„Întotdeauna au existat domenii în care sunt competente statele - impozitele, sistemele sociale, salariile - aici este necesară o mai bună coordonare.
Nu vrem să ocolim Parlamentul, îl vom informa, dar responsabilitatea rămâne a parlamentelor naționale“, a spus cancelarul răspunzând la o întrebare despre rolul Parlamentului European în noua guvernanță economică în contextul pieței unice.
Acum o săptămână, Parlamentul European a aprobat un pachet de inițiative legislative pentru ameliorarea guvernanței economice în EU.
După lungi negocieri, Parlamentul a convins statele membre să accepte un rol mai important al Comisiei Europene.
Statele din zona euro nu vor mai putea să ignore avertismentele Comisiei privind corectarea politicilor lor bugetare și vor trebui să-și abordeze politicile economice defectuoase mai prompt.
20110930STO27998 Declarația preşedintelui Parlamentului European, Jerzy Buzek (în engleză) Înregistrarea video a conferinței de presă Pachetul de legi privind guvernanța economică
RO
1
PHOTO
20111003PHT28076.jpg
RO
2
LINK
/president/en/press/press_release/2011/2011-October/press_release-2011-October-4.html
RO
3
LINK
/wps-europarl-internet/frd/vod/player?category=SPECIAL&eventCode=20111005-1730-SPECIAL&format=wmv&byLeftMenu=researchotherevents&language=ro#anchor1
-//EP//TEXT IM-PRESS 20110429FCS18371 0 NOT XML V0//RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
