Întrebarea pentru timpul afectat întrebărilor H-000047/2011
adresată Comisiei
Perioada de sesiune: februarie 2011
Articolul 116 din Regulamentul de procedură
Baroness
Sarah Ludford
(ALDE) Subiect: Accesul Parlamentului European la documentele Consiliului
Parlamentul a fost solicitat recent să-și prezinte avizul cu privire la Proiectul de decizie a Consiliului privind aplicarea integrală a dispozițiilor acquis-ului Schengen în Bulgaria și în România.
Totuși, astfel cum a fost cazul și în trecut, Parlamentul nu are acces la anumite documente ale Consiliului care sunt esențiale pentru formularea avizului respectiv.
Dat fiind că Comisarul Šefčovič a subliniat în trecut nevoia de a consolida Parlamentul European în conformitate cu Tratatul de la Lisabona și dat fiind că mandatul său include asigurarea capacității instituțiilor europene de a conlucra eficient, este de acord Comisia cu faptul că această lipsă a accesului la documente aduce atingere relațiilor interinstituționale și încalcă profund spiritul Tratatului de la Lisabona, care solicită o cooperare loială între Consiliu și Parlament?
Care consideră Comisia că-i este rolul în procesul de a găsi o soluție pentru această problemă recurentă?
