Problemele din zona euro au făcut subiectul unei dezbateri aprinse la Parlamentul European
Afaceri economice şi monetare
2010-02-24 - 19:45
Herman van Rompuy Miercuri, eurodeputaţii s-au întâlnit pentru prima dată în plen cu preşedintele Consiliului UE, Herman Van Rompuy, în cadrul unei dezbateri privind rezultatele summit-ului european din 11 februarie privind dificultăţile din zona euro.
Liderul PPE, Joseph Daul, a subliniat nevoia unei coordonări bugetare reale pentru prevenirea deficiturilor, iar socialistul Stephen Hughes a cerut o ieşire „umană“ din criză.
Pentru liberalul Guy Verhofstadt, uniunea monetară nu are sens fără o uniune economică.
Liderii EU, reuniţi la Bruxelles pe 11 februarie, s-au angajat să ajute Grecia să iasă din criza datoriilor şi au cerut guvernului grec să implementeze măsuri de reducere a deficitului bugetar.
În cadrul summit-ului, şefii de state şi de guverne au mai discutat despre strategia UE 2020.
Deputaţii europeni vor dezbate o rezoluţie privind rezultatele summitului european din 11 februarie în martie, în plen.
O strategie tridimensională
Preşedintele Consiliului UE, Herman Van Rompuy, a promis continuitate şi implicare totală ca rezultat al „ameliorării pragmatice a fostei arhitecturi instituţionale“.
Fostul prim ministru belgian a adăugat că va acţiona în calitate de „mediator între autorităţile naţionale şi instituţiile UE“.
Preşedintele Comisiei Europene, José Manuel Barroso, a arătat că UE trebuie să abordeze şomajul în creştere, scăderea productivităţii şi îmbătrânirea populaţiei.
Dumnealui a promis dezvăluirea unei strategii tridimensionale, bazate pe creşterea durabilă, cunoaştere şi incluziune.
„Trebuie să acţionăm împreună“
„Nu putem aştepta ca alte ţări să ajungă în situaţia Greciei“, a spus şeful Grupului Partidului Popular European (Creştin Democrat), francezul Joseph Daul.
Dumnealui a mai subliniat necesitatea unor decizii curajoase astfel ca moneda euro să reflecte puterea UE. „Europa este din nou divizată, trebuie să acţionăm împreună şi nu să ne bazăm pe falsa suveranitate economică pe care fiecare ţară crede că o are“, a adăugat dumnealui.
Socialistul Stephen Hughes a arătat că statele europene au „o nevoie disperată de solidaritate“. „2020 reprezintă viitorul îndepărtat, noi avem nevoie de soluţii la problemele imediate“, a mai spus dumnealui, subliniind faptul că reducerea cheltuielilor publice şi creşterea impozitelor nu duc la consolidarea rapidă a bugetului.
Domnul Hughes a cerut planuri ambiţioase din partea Comisiei şi Consiliului, care să facă Europa semnificativă nu doar pentru piaţă, ci şi pentru oameni.
O soluţie europeană
Conform liderului liberal Guy Verhofstadt, soluţia europeană este cea mai bună pentru Grecia. „Avem nevoie de un instrument mai curajos în UE.
Avem nevoie de o guvernare economică în UE.
Uniunea monetară nu are sens fără o uniune economică.
Grecia este cea mai bună dovadă“, a adăugat dumnealui.
„Dacă UE arată solidaritate, şi Grecia trebuie să schimbe multe.
Trebuie să evităm sentimentele anti-greceşti“, a arătat astăzi deputata europeană Rebecca Harms (Verzi/ALE).
Pentru Timothy Kirkhope, de la Conservatorii şi Reformiştii Europeni, economia europeană pierdea în faţa competitorilor chiar şi înainte de criză.
Dumnealui propune înlocuirea capitalismului autoritar cu un capitalism responsabil şi cere acordarea unei mai mari atenţii cercetării şi educaţiei.
Lothar Bisky (Grupul Confederal al Stângii Unite Europene/Stânga Verde Nordică) a criticat faptul că băncile au fost salvate cu miliarde de euro, „bani ai contribuabililor folosiţi pentru speculaţii“.
Liderul grupului Europa Libertăţii şi Democraţiei, Nigel Farage, l-a atacat direct pe preşedintele Rompuy, întrebându-l: „Cine sunteţi?
Nu vă cunosc şi nici nu vă vreau“. „Sunt sigur că majoritatea cetăţenilor britanici au aceleaşi sentimente“, a adăugat dumnealui.
20100222STO69302 Galerie foto Declaraţia şefilor de state şi guverne privind Grecia Strategia UE 2020 Reforma economică: activitatea Parlamentului European (în engleză)
RO
1
PHOTO
20100224PHT69498.jpg
RO
2
LINK
http://www.flickr.com/photos/european_parliament/sets/72157623501203664/show/
RO
3
LINK
http://www.consilium.europa.eu/uedocs/cms_data/docs/pressdata/en/ec/112856.pdf
RO
4
LINK
http://ec.europa.eu/eu2020/index_en.htm
-//EP//TEXT IM-PRESS 20100210BKG68822 0 NOT XML V0//RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
