Întrebarea cu solicitare de răspuns scris E-009095/2011
adresată Comisiei
Articolul 117 din Regulamentul de procedură
Corina Creţu (S&D)
(12 octombrie 2011)
Subiect: Incurajarea extinderii accesului cetăţenilor UE la Internet
Un studiu recent realizat de The Gallup Organisation România, la cererea Autorităţii Naţionale pentru Administrare şi Reglementare în Comunicaţii, indică faptul că majoritatea gospodăriilor româneşti (56%) nu dispun de acces la Internet, în timp ce, dintre cele care beneficiază de acces, cele mai multe (39%) folosesc reţeaua de telefonie fixă.
Potrivit cercetării, aproape jumătate dintre respondenţi (47%) nu au utilizat niciodată Internetul.
Practic, jumătate din populaţia României, ţară membră a Uniunii Europene, nu are acces la beneficiile comunicării tehnologice.
Care sunt posibilităţile şi intenţiile Comisiei de influenţare a extinderii accesului la Internet?
