A6-0470/2008
3.12.2008
*
RAPORT
referitor la propunerea de regulament al Consiliului de modificare a Regulamentului (CE) nr.
2183/2004 privind extinderea la statele membre neparticipante a aplicării Regulamentului (CE) nr.
2182/2004 privind medaliile și jetoanele similare monedelor euro
(COM(2008)0514 VOL.II – C6‑0335/2008 – 2008/0168(CNS))
Comisia pentru afaceri economice și monetare
Raportor:
Eoin Ryan
PE 415.130v02-00
Legenda simbolurilor utilizate
* Procedura de consultare
majoritatea voturilor exprimate
**I Procedura de cooperare (prima lectură)
majoritatea voturilor exprimate
**II Procedura de cooperare (a doua lectură)
majoritatea voturilor exprimate pentru a aproba poziția comună majoritatea membrilor care compun Parlamentul pentru a respinge sau a modifica poziția comună
*** Aviz conform
majoritatea membrilor care compun Parlamentul, cu excepția cazurilor prevăzute la articolele 105, 107, 161 și 300 din Tratatul CE și la articolul 7 din Tratatul UE
***I Procedura de codecizie (prima lectură)
majoritatea voturilor exprimate
***II Procedura de codecizie (a doua lectură)
majoritatea voturilor exprimate pentru a aproba poziția comună majoritatea membrilor care compun Parlamentul pentru a respinge sau a modifica poziția comună
***III Procedura de codecizie (a treia lectură)
majoritatea voturilor exprimate pentru a aproba proiectul comun
(Procedura indicată se bazează pe temeiul juridic propus de Comisie.)
Amendamente la un text legislativ
În amendamentele Parlamentului, textul modificat este indicat prin caractere cursive aldine .
Evidențierea cu caractere cursive simple este o indicație pentru serviciile tehnice, referitoare la elemente ale textului legislativ propuse pentru a fi corectate în vederea elaborării textului final (de exemplu elemente evident greșite sau omise într-o anumită versiune lingvistică).
Propunerile de corectură sunt supuse acordului serviciilor tehnice în cauză.
CUPRINS
Page
PROIECT DE REZOLUȚIE LEGISLATIVĂ A PARLAMENTULUI EUROPEAN...................5
EXPUNERE DE MOTIVE..........................................................................................................6
PROCEDURĂ.............................................................................................................................7
PROIECT DE REZOLUȚIE LEGISLATIVĂ A PARLAMENTULUI EUROPEAN
referitoare la propunerea de regulament al Consiliului de modificare a Regulamentului (CE) nr.
2183/2004 privind extinderea la statele membre neparticipante a aplicării Regulamentului (CE) nr.
2182/2004 privind medaliile și jetoanele similare monedelor euro
( COM(2008)0514 VOL.
II – C6-0335/2008 – 2008/0168(CNS) )
(Procedura de consultare)
Parlamentul European,
– având în vedere propunerea Comisiei prezentată Consiliului ( COM(2008)0514 VOL.
II),
– având în vedere articolul 308 din Tratatul CE, în temeiul căruia a fost consultat de către Consiliu ( C6-0335/2008 ),
– având în vedere articolul 51 din Regulamentul său de procedură,
– având în vedere raportul Comisiei pentru afaceri economice și monetare ( A6–0470/2008 ),
1. aprobă propunerea Comisiei;
2. invită Consiliul să informeze Parlamentul în cazul în care intenționează să se îndepărteze de la textul aprobat de acesta;
3. solicită Consiliului să îl consulte din nou, în cazul în care acesta intenționează să modifice în mod substanțial propunerea Comisiei;
4. încredințează Președintelui sarcina de a transmite Consiliului și Comisiei poziția Parlamentului.
EXPUNERE DE MOTIVE
În general, există două riscuri asociate utilizării frauduloase a medaliilor și a jetoanelor care imită adevăratele monede euro.
În primul rând, cetățenii ar putea să creadă că obiectele din metal au statut de monedă cu curs legal.
În al doilea rând, medaliile și jetoanele ar putea fi utilizate în mod fraudulos la automatele care funcționează cu monede dacă mărimea și proprietățile metalului sunt similare cu cele ale monedelor euro.
Regulamentul (CE) nr.
2182/2004, întemeiat pe articolul 123 alineatul (4) din Tratatul CE, are ca scop protejarea monedelor euro prin stipularea faptului că în zona euro medaliile și jetoanele statelor membre, care au caracteristici vizuale, mărimea sau proprietățile metalului similare cu cele ale monedelor euro, nu ar trebui vândute, produse, importate sau distribuite spre vânzare sau în alte scopuri comerciale.
Regulamentul (CE) nr.
2183/2004, întemeiat pe articolul 308 din Tratatul CE, extinde aplicarea Regulamentului (CE) nr.
2182/2004 asupra statelor membre care nu au adoptat (încă) moneda euro.
Bazate pe experiența acumulată pe parcursul aplicării Regulamentelor nr.
2182/2004 și 2183/2004 ale Consiliului, cele două propuneri de regulament ale Consiliului le actualizează în următoarele domenii:
- Textul este modificat pentru a clarifica dispozițiile privind protecția.
Semnele specifice care nu ar trebui reproduse pe medalii și jetoane în felul în care sunt ilustrate pe monedele euro care au curs legal sunt descrise mai detaliat [articolul 2 alineatul (1)].
- Comisia are competența de a declara dacă un desen este similar cu cel care apare pe monedele euro.
Pentru îmbunătățirea procesului decizional, Comisia își întemeiază avizul pe întreaga gamă de dispoziții privind protecția.
Criteriile pe baza cărora Comisia emite un aviz în ceea ce privește similitudinea sunt clarificate în detaliu [articolul 2 alineatul (2)].
- În cele din urmă, un amendament limitează cerința de a înscrie mențiunea „Fără curs legal” pe medalii și jetoane care au - cu o autorizație specifică acordată de Comisie - termenul „euro” sau „euro cent” sau simbolul euro la cazurile în care astfel de medalii și jetoane indică o valoare nominală, având în vedere că riscul de a le confunda cu monedele euro e mai mare (articolul 4).
Raportorul dumneavoastră a analizat textul propunerii de regulament al Consiliului și nu are obiecții.
Raportorul propune, astfel, aprobarea textului fără amendamente.
PROCEDURĂ
Titlu
Aplicarea Regulamentului privind medaliile și jetoanele similare monedelor euro în statele membre neparticipante
Referințe
COM(2008)0514 – C6-0335/2008 – 2008/0168(CNS)
Data consultării PE
25.9.2008
Comisia competentă în fond
Data anunțului în plen
ECON
9.10.2008
Comisia (comisiile) sesizată(e) pentru avizare
Data anunțului în plen
LIBE
23.10.2008
Avize care nu au fost emise
Data deciziei
LIBE
4.11.2008
Raportor(i)
Data numirii
Eoin Ryan
24.9.2008
Examinare în comisie
17.11.2008
Data adoptării
2.12.2008
Rezultatul votului final
+:
–:
0:
29
Membri titulari prezenți la votul final
Mariela Velichkova Baeva, Paolo Bartolozzi, Zsolt László Becsey, Sebastian Valentin Bodu, Sharon Bowles, Udo Bullmann, David Casa, Christian Ehler, Jonathan Evans, José Manuel García-Margallo y Marfil, Jean-Paul Gauzès, Robert Goebbels, Donata Gottardi, Louis Grech, Gunnar Hökmark, Othmar Karas, Wolf Klinz, Andrea Losco, Astrid Lulling, Gay Mitchell, Sirpa Pietikäinen, John Purvis, Peter Skinner, Margarita Starkevičiūtė, Ivo Strejček, Cornelis Visser, Sahra Wagenknecht
Membri supleanți prezenți la votul final
Harald Ettl, Alain Lipietz
