ÎNTREBARE CU SOLICITARE DE RĂSPUNS SCRIS P-0692/09
adresată de Daciana Octavia Sârbu (PSE)
Comisiei
(4 februarie 2009)
Subiect: Situația apiculturii în Europa
Uniunea Europeană reprezintă cea mai importantă piață a mierii pe plan mondial, importurile de produse apicole din țări terțe reprezentând aproximativ 50% din cantitatea consumată, în timp ce, la nivel comunitar, consumul mediu al acestui aliment pe cap de locuitor este de 0,7 kg pe an.
Având în vedere că pentru apicultorii din unele state membre costurile de producție sunt destul de ridicate, în special ca o consecință a constrângerilor de respectare a standardelor igienico-sanitare privind echipamentele și spațiile de producție impuse de UE, dar și faptul că aceștia întâmpină greutăți în ceea ce privește piața de desfacere, apicultura necesită o susținere mai mare din partea autorităților naționale și europene, mai ales pentru că există suficiente dovezi că mierea produsă în spațiul comunitar este de calitate superioară celei importate din țări precum China sau din America Latină.
Acest sprijin din partea UE este esențial, mai ales pentru că apicultura europeană se confruntă cu o serie de probleme, în unele state membre precum România și Bulgaria producția de miere scăzând considerabil, atât din cauza poluării cât și a schimbărilor climatice, în timp ce în Franța și Italia rata de mortalitate în rândul albinelor este destul de îngrijorătoare.
În acest context: 1.
Care sunt planurile Comisiei pentru a favoriza importurile de miere și produse apicole în interiorul UE, exceptând acțiunile de informare și promovare a produselor apicole europene pe piața internă specificate în Regulamentul (CE) nr.
422/2005 al Comisiei și în Regulamentul (CE) nr.
1313/2008 al Comisiei din 19 decembrie 2008 de modificare a Regulamentului (CE) nr.
501/2008 de stabilire a normelor de aplicare a Regulamentului (CE) nr.
3/2008 al Consiliului privind acțiunile de informare și promovare pentru produsele agricole pe piața internă și în țările terțe? 2.
A prevăzut Comisia Europeană un program european care să permită crearea unor „zone apicole protejate” în care să fie interzisă utilizarea pesticidelor și insecticidelor, având în vedere rata îngrijorătoare a mortalității în rândul albinelor cauzată în special de utilizarea pesticidelor în areale învecinate stupinelor?
